
introducere 


Păgubașii încep prin a vinde ceea ce știu că pot produce; 
câștigătorii încep prin a produce ceea ce știu că pot vinde. 


Marketingul nu reprezintă doar o parte a activităţii unei firme, ci firma însăși. El ne 
arată ce bunuri să producem, câte și până la ce dată; ce servicii să furnizăm, ce prețuri 
să practicăm, ce rabaturi comerciale să oferim; unde și când să facem publicitate, ce 
să spunem clienţilor noștri și cum s-o spunem. 

El este motorul care conduce toate celelalte activităţi. Este diferenţa dintre succes 
și eșec. 

În urma unui studiu efectuat asupra unor firme tinere, s-a publicat recent un set 
de date statistice referitoare la activitatea acestora după trei ani de la debut. 
Concluzia a fost că 72% din ele dăduseră faliment, iar 24% supraviețuiau, dar nu 
prosperau. Aceasta înseamnă că numai 4% din firme prosperau și se extindeau 
angajând personal și lărgindu-și sfera de activitate. Care era trăsătura comună a 
tuturor acestor firme profitabile? Fiecare era condusă de o persoană având o viziune 
de marketing. 

Deci, cum definim o astfel de persoană? Răspunsul la această întrebare se 
leagă mai mult de modul de gândire și de abordare a problemelor pe care le 
întâmpină fiecare și mai puţin de experiența sa. Este greu să fim exacti, dar putem 
nota câteva caracteristici comune unor asemenea persoane: 


m întotdeauna cred că le lipsește ceva, 
m își recunosc greșelile, 
m primesc bucuroase sfaturi. 


David Bernstein, marele specialist în marketing, a caracterizat aceste persoane, 
spunând că: „le place să joace scrabble pentru că preţuiesc limba, dar câștigă pentru 
că știu că, de fapt, este un joc al numerelor“. Și continuă să explice: „Am avut un 
partener de afaceri care a devenit un prosper patron de restaurante pentru că 
dragostea pentru gastronomie îl inspira, dar niciodată nu-i dicta în afaceri. Şi întot- 
deauna mă bătea la scrabble“. 

Nu este surprinzător faptul că persoanele cu o bună pregătire de marketing au 
salarii foarte mari. Cei care posedă cunoștințe vaste, o mare experienţă și care au ajuns 
la un anumit rafinament în practicarea meseriei sunt, pe merit, printre cei mai bine plătiți 
membri ai comunităţii de afaceri. Prin ceea ce ne-am propus cu acestă carte, ei nu intră 
însă în atenţia noastră. Ne întrebăm, deci, cum putem noi, firmele mici, cu banii puțini 
de care dispunem, să apelăm la serviciile lor? 

Răspunsul imediat este că nu putem, însă nici nu suntem obligaţi s-o facem. 

Nu trebuie să ne însușim întreaga paletă de aptitudini; tot ce ne trebuie este să 
satisfacem nevoile propriei noastre întreprinderi. Pot fi angajaţi scriitori străluciți și 
fotografii cei mai grozavi din lume, însă un text scris bine și o fotografie clară putem 
reanaliza și noi foarte bine. Se pot inventa chestionare complicate la care să 
răspundă prin sondaj trei mii de persoane, sau se pot folosi tehnici precum teoria 
distribuţiei, analiza regresiei și coeficientul de determinare pentru a realiza profilul 
produsului solicitat de consumator; dar câteva telefoane și o dimineaţă petrecută la 
taifas cu clientii în magazin pot să ne spună tot ceea ce trebuie să știm. 

Și totuși, ceea ce într-adevăr ne trebuie, este să stăpânim elementele de bază 
ale marketingului. E bine să știm ce măsuri va trebui să luăm și ce greșeli să evităm. 
În fiecare etapă pe care o vom parcurge vom avea de ales între mai multe variante 
costisitoare și o alternativă mai ieftină; cunoscând principiile, vor exista puţine pericole 
atunci când vom alege calea costurilor reduse. Scopul acestei cărţi este de a clarifica 
aceste principii şi de a oferi o serie de tehnici pentru a le pune în practică. Deci, într-un 
fel, cartea este în primul rând un ghid de marketing, iar în al doilea rând un ghid de 
obținere a celor mai bune rezultate, cu eforturi financiare cât mai mici. 

Fiecare capitol tratează o ramură diferită a activității de marketing: studierea 
pieţei, stabilirea prețurilor, relaţiile cu publicul, publicitatea ș.a.m.d., însă toate au ca 
punct central cele patru reguli de bază ale unui marketing de succes cu un buget 
limitat (ele se pot aplica cu rezultate bune și în cazul unui buget mare): 

m gândiţi, 

m discutati, 

m rezolvati singur, 


m mentineti simplitatea. 
Gândiţi 


Regula numărul unu este aceea de a gândi- tot timpul și într-un mod sistematic. 
Nu încetaţi să culegeți informaţii și să le examinati. Analizati rezultatele. Puneti 
întrebări. Verificati răspunsurile. Nu vă costă nimic, dar ele reprezintă totul. Imaginea 
marketingului se poate caracteriza prin creativitate sclipitoare, paradă și senza- 
tional, căci desigur aceste elemente își au locul lor, dar în realitate ea se bazează 
pe rigoarea intelectuală. Cele mai bune idei de marketing provin din informaţii cât 
mai complete care au fost analizate inteligent. 

Înainte de toate, gândiţi ca un client sau ca un potenţial cumpărător, de 
preferință unul nemulțumit. Ce caracteristici ale produsului sau serviciului dumnea- 
voastră ar putea fi îmbunătăţite? Ce lipsește? Un fabricant de cărucioare pentru 
copii s-a pus în situaţia clienţilor săi și n-a fost încântat de inconvenientul de a căra 
respectivele cărucioare atunci când acestea erau pliate. Așa că a reproiectat 
mânerele sub formă de cârlige, permițând căruciorului pliat să fie agăţat de antebrat 
și să lase ambele mâini libere. 

In sinea noastră, fiecare suntem un client nemulțumit, cu idei neîngrădite și gata 
să critice totul; șiretlicul este să ne acordăm auzul la acea voce și să ascultăm fiecare 
cuvânt pe care-l spune. Deci faceți-vă timp pentru a sta de vorbă cu faptele și cifrele 
și pentru a medita profund la ceea ce spun ele (și la ceea ce nu vă spun). 

Va trebui să gândiţi în două moduri: singur și cu alți oameni, iar aceasta vă va 
conduce direct spre cea de-a doua regulă. 


Discutaţi 


Gândind de unul singur obtineti profunzime; gândind împreună cu alți oameni 
obtineti amploare. Aveţi nevoie și de una și de alta. Aranjaţi întâlniri — chiar dacă sunteti 
doar doi — nu pentru a tria probleme sau pentru a rezolva afaceri de rutină, ci pentru a 
gândi și a discuta, pentru a înțelege informaţiile, a explora noi direcţii de acţiune, a critica 


INTRODUCERE 


practicile existente, a învăța din experienţele trecute. Este cea mai bună modalitate 
de valorificare a banilor investiţi pe care o veti putea realiza vreodată. 

Discutaţi cu oamenii, alții decât colegii dumneavoastră, și puneti întrebări. Infor- 
matiile stau la baza unui marketing de succes. În capitolul 2, Cercetarea, vă vor fi 
prezentate tehnicile a căror aplicare costă puţin sau aproape nimic, însă culegerea 
de informații trebuie să continue tot timpul și discuția reprezintă modalitatea cea mai 
ieftină de a face acest lucru. 

Așadar, discutati cu clienţii dumneavoastră, cu vânzătorii dumneavoastră, cu perso- 
nalul din spatele tejghelei sau dela capătul firului. Discutaţi cu cei care nu folosesc produsul 
sau serviciile oferite de dumneavoastră, precum și cu cei care-l folosesc. Discutaţi cu ceilalti 
oameni care se ocupă cu aceleași afaceri — în special expoziţiile și târgurile oferă o recoltă 
bogată de informaţii. Informaţiile pe care le veţi obţine vor avea o validitate statistică mică, 
dar ele reprezintă o sursă neprețuită de idei și aprecieri foarte importante pentru confirma- 
rea suspiciunilor sau testarea presupunerilor în legătură cu piaţa. 


Rezolvaţi singur 


Regula numărul trei a marketingului cu costuri reduse este: rezolvati singur. O dată 
ce aţi pus afacerea dumneavoastră în mâinile agenţilor de studiere a pieţei, publicitate, 
proiectare sau marketing, costurile încep să crească enorm. Rezolvând singur toate 
aceste probleme puteţi economisi o avere. Este surprinzător cât de multe se pot face 
pe cont propriu, mai ales dacă acestea trebuie făcute. Editare asistată de calculator, 
studierea pieței și vânzare prin telefon, cercetări de teren, declaraţii pentru presă, 
prezentări prin diapozitive — este uimitor cât de departe puteți ajunge folosindu-vă 
energia, cutezanţa și câteva sfaturi profesionale dezinteresate. 

Și economia nu este singurul avantaj; când rezolvati singur problemele, începeți să 
învățați foarte repede. Vă daţi seama de activitățile pentru care ajutorul profesioniştilor ar 
merita banii. Aflati ce merge rapid și ușor și ce merge încet și greu. Aceasta înseamnă că, 
dacă într-adevăr vreţi să angajaţi profesioniști, aveţi deja foarte clar în minte ce le veți cere 
să facă și cum să le direcţionaţi talentul și timpul lor scump plătit către problemele cele mai 
importante. 

Dacă vă hotărâți până la urmă să plătiţi pentru ajutorul de care aveţi nevoie, este 
mult mai ieftin să folosiți profesioniști care lucrează pe cont propriu decât agenții mari. 
Un bun grafician, redactor sau cercetător va conlucra cu dumneavoastră pentru a 
menţine reduse toate costurile neprevăzute — de editare spre exemplu — pe care o 
agenţie ar putea să le includă în nota sa de plată în afara propriului său comision. 


Menţineţi simplitatea 


Regula numărul patru este: mentineti simplitatea. De fapt, majoritatea lucrurilor sunt 
la început simple, însă, mai târziu încep să se complice din cauza dumneavoastră. 
Rezultatul: o structură a preţurilor de o complexitate imposibil de înțeles, rabaturi co- 
merciale care-i descurajează chiar pe propriii dumneavoastră vânzători, reclame care 
comprimă șase imagini și unsprezece caracteristici de produs într-un sfert de pagină, 
broșuri cu instrucţiuni pentru a căror înțelegere va trebui să vă dați doctoratul și chestionare 

atât de lungi și complexe, încât cei care trebuie să răspundă la ele nu reușesc să 
înțeleagă întrebările, iar analiștii, să înțeleagă răspunsurile lor. Complexitatea este 
dușmanul economiei. Secretul stă în claritatea intenţiei acţiunilor dumneavoastră, 
claritate menţinută intransigent până la capăt. 

Gândiţi, discutati, rezolvati singur și menţineţi simplitatea. Probabil că aceste 
reguli nu cuprind întreaga viziune de marketing, dar ele sunt calea pentru a obţine 
rezultate maxime cu cheltuieli minime. De fapt, aceste patru principii pot fi utilizate 
fără probleme și în cazul firmelor mijlocii și mari; dar pentru firmele mici, acestea 
sunt cheile împărăției prosperității. 


Planificarea 


„Gândirea nu costă nimic“ 
Shakespeare - Furtuna, act IIl, scena 2 


Să presupunem că aveți ceva de vânzare si că acest ceva credeti că este un 
iucru promițător. Nu contează dacă începeti o nouă afacere, dacă lansați un nou 
produs, marcă ori serviciu, sau relansați un produs vechi. Vestea bună este că 
aveţi acest produs minunat de vânzare, însă mai prost este că nu aveți aproape 
deloc mijloacele financiare necesare pentru a o face. Deci cum vă veti descurca 
până la urmă? 

Există o singură cale: folosind o resursă de nepretuit care nu vă costă 
absolut nimic — capacitatea dumneavoastră de a gândi. Nu mă refer aici la 
reflecții filosofice abstracte, ci la o gândire laborioasă, structurată, cu un scop. 
Laborioasă, pentru că trebuie să se bazeze pe toate ideile care vă vin în minte 
şi toate lucrurile sigure pe care le puteți afla; structurată, pentru că trebuie să 
vă puneti o mulțime de întrebări; cu un scop, pentru că trebuie să obtineti un 
plan de marketing coerent şi pe care să vi-l puteţi permite financiar. 

Trebuie să gândiţi înainte de a vă apuca de orice altceva din două motive. 
În primul rând, pentru că vă aflaţi la începutul aplicării unui proiect pe 
parcursul căruia este foarte posibil să gresiti, ca urmare a faptului că aveti 
informații și experiență puține, iar în al doilea rând, cu cât faceţi o greșeală 
mai devreme, cu atât este mai costisitor și mai greu să recuperati terenul 
pierdut, mai târziu. 


Prima etapa: apariția ideii 


Să ne imaginăm că un prieten de-al dumneavoastră a dat o mică „lovitură“. 
Fabrica unde lucrează acesta se reechipa cu noi utilaje automatizate și atunci el a 
achiziționat o parte din cele vechi la un preţ de nimic. In plus, el mai are și un atelier 
destul de mare în spatele casei proprii și este un lucrător priceput. Ar putea să 
înceapă să producă niște lucruri și să le vândă. Dar ce lucruri? Deși ați discutat 
amândoi despre acest subiect, nu a apărut nici o idee practică. Apoi, la sfârșit de 
săptămână, în timp ce lucraţi în grădină, erati prea ocupat ca să vă mai gândiţi și la 
fabrica lui Pete, pentru că trebuia să vă luptați cu trandafirii cățărători și cu stâlpii 
spalierelor de lemn care putreziseră. „Trebuie să existe o modalitate mai bună 
pentru cultivarea unor asemenea plante“, v-aţi gândit. Și, deodată, v-a venit o idee! 
Spaliere de metal pentru plante agăţătoare. Mașinile lui Pete ar fi ideale pentru 
tăierea, îndoirea și prelucrarea tipului de material de care aveţi nevoie. 

In ziua următoare vă întâlniți cu Pete. El crede că este o idee nemaipomenită. 
Amândoi sunteți cu adevărat entuziasmați. Aţi putea să demisionaţi și să începeți 
lucrul pe cont propriu. Ideile încep să vină unele după altele. Spaliere obișnuite, 
spaliere pentru pereti, spaliere pentru garduri, spaliere protectoare. Spaliere pentru 
horticultura ornamentală sub formă de animale și păsări, sau sub forma literelor 

alfabetului. Spaliere rezistente și spaliere ușoare. Și piața de desfacere! Grădinari, 
horticultori, parcuri municipale, zonele verzi industriale. Contracte rezervate pentru 
parcurile particulare. Consultanţă. Un departament pentru consultanță și întreţinere, 
pentru firmele cliente. Exporturi î în Europa și America... posibilităţile sunt nelimitate. 

Aceasta este esenţa problemei. Posibilităţile sunt într-adevăr nelimitate, dar 
dacă urmăriți să le valorificaţi pe toate o dată, vă veţi trezi că aveti nevoie de un 
depozit plin de produse diferite, de o forță de vânzare asemenea unei corporaţii, de 
o întreagă armată de detailiști, de publicitate masivă prin poștă și aproape o duzină 
de alte mijloace de reclamă. Puteţi să puneţi pariu că dati faliment cât aţi zice 
„previziunea fluxului de numerar“. 

Dacă aţi avea milioane de cheltuit, ati putea închiria câteva birouri, aţi angaja o 
grămadă de oameni, precum și câţiva consultanţi de marketing, aţi alege una din 
cele mai bune agenții de publicitate, ați închiria câteva fabrici și aţi încerca să 
abordați problema în mai multe moduri. Dumneavoastră î însă nu aveti o asemenea 
avere. Sunteti numai dumneavoastră și cu Pete și dispuneti doar de câteva econo- 
mii, pe care sunteti pregătiți să le riscati. 

În concluzie, cum trebuie să concepeti modul de elaborare a unui plan de mar- 
keting? Răspunsul este că deja ati început să faceţi acest lucru. Acea conversatie 
entuziasmantă pe care aţi avut-o cu Pete a fost prima etapă — o ședință de brain- 
storming dedicată viitorului produs. Poate aţi notat atunci câteva din ideile apărute. 
Dacă nu, notaţi-le acum. Apoi întâlniți-vă din nou cu Pete și poate cu încă unu sau 
doi prieteni — mai ales dacă aceștia cunosc câte ceva despre grădinărit, desfacerea 
cu amănuntul, sau lucrul cu materiale metalice — și gândiţi-vă la toate produsele pe 
care le-aţi putea fabrica. 

Pentru ca o astfel de ședință de brainstorming să aibă succes, va trebui să 
respectaţi cu strictețe câteva reguli: 

m fiecare idee trebuie notată; 

m nu sunt permise controverse sau critici ale ideilor; 

m nu vă cramponați într-o ordine de zi fixă — oricine conduce ședința trebuie să 

intervină numai atunci când grupul deviază de la subiect. 


În general, o oră și jumătate este timpul maxim pe care ar trebui să-l dedicați 
brainstorming-ului, aproximativ o oră fiind timpul optim. La sfârșitul ședinței, veti dis- 
pune de o sumedenie de sugestii, unele dintre ele de-a dreptul caraghioase, 
prezentate într-o ordine aleatorie. 


Etapa a doua: judecarea la rece 
a situaţiei 


După ce euforia primei ședințe de brainstorming a dispărut, vă veți întâlni din 
nou pentru a discuta pe marginea ideilor formulate. Mai întâi, eliminaţi pe cele care 
sunt imposibil de pus în practică, cel puţin pentru etapele de început ale proiectului. 
Dacă aveţi vreo îndoială, dați credit ideii respective. 

Apoi ierarhizaţi ideile, începând cu cele mai promițătoare, însă tineti minte că 
în această etapă clasificarea este foarte empirică; așa că nu pierdeti prea multă 
vreme pentru o anumită alegere. 


PLANIFICAREA 


Etapa a treia: punerea întrebărilor 


Perfect. Aveţi acum câteva produse cu adevărat promițătoare, dar nu sunteți 
prea siguri care din ele vor merge. Această problemă vă conduce la etapa a treia, 
care presupune multă muncă. Veţi întocmi o listă cât mai sistematizată cu toate 
întrebările la care trebuie să răspundeți, care vă pot ajuta să găsiți exact produsul 
sau serviciul adecvat și mai apoi să începeți să-l comercializaţi în mod corespunzător. 

Întrebările vor fi clasificate în trei categorii: 

1. întrebări despre client; 

2. întrebări despre produs (serviciu); 

3. întrebări despre firmă. 

Sau, cu alte cuvinte, cine vă sunt clienţii, ce le oferiţi, și ce profit veti obține? La 
unele întrebări veți putea răspunde imediat, pentru altele veti avea nevoie de mai multe 
informatii. În timp ce le parcurgeti, faceti o listă cu toate informaţiile care vă lipsesc. 


CLIENTUL 


Să presupunem că primele produse de pe lista dumneavoastră sunt gardurile 
decorative și spalierele fără suporturi. Sunt anumite întrebări la care trebuie să 
încercaţi să răspundeți și ele se referă la cumpărătorii unor asemenea produse. De 
fapt, acestea sunt întrebări la care trebuie să răspundă oricine, indiferent de pro- 
dusul pe care-l comercializează. Acest lucru se aplică la fel de bine și în cazul în 
care comercializați un produs sau serviciu nou al unei companii recunoscute. 

La astfel de întrebări, nu veţi găsi niciodată un ultim răspuns. S-ar putea să vă 
alegeţi doar cu o simplă presupunere, dar cu toate acestea, va trebui să răspundeți 
la ele cât de bine puteți. 


Cine sunt clienții? 


Sunt tineri sau bătrâni? Persoane fizice sau juridice? De la oraș, din mediul sub- 
urban sau de la tară? Din sud sau din nord? Bogati, din pătura de mijloc sau săraci? 
Bărbaţi sau femei? Persoana care plătește este și cea care a luat decizia de a 
cumpăra? 


Ce pret ar plăti? 
Cât plătesc acum pentru produse asemănătoare? Ar plăti mai mult pentru ceva 
mai bun? Ar cumpăra cu mult mai mult, dacă ar fi cu mult mai ieftin? 


Ce folosesc ei acum? 
Sau cu alte cuvinte, cine vă sunt principalii concurenţi? Ce cantități cumpără de 
la fiecare? Cât de des cumpără? 


Care sunt tendinţele? 

Evident că este important să știți ce cumpără acum clienţii dumneavoastră 
potențiali, dar este de asemenea necesar să aflați dacă e vorba de o creștere sau 
de o scădere a acestor achiziţii în ultimii ani. 


MARKETINGUL CU COSTURI MINIME 


Nu numai pentru acel produs sau serviciu — instalarea unor garduri ș.a.m.d. — 
ci și pentru întreaga piață; cheltuielile anuale la nivel naţional pe articole de grădinărit 
cresc sau scad? 


Care sunt caracteristicile pe care le doresc? 


Îi interesează mult prețul? Rezistenţa și durabilitatea contează cel mai mult? 
Produsul a fost cumpărat pentru a reflecta statutul social al cumpărătorului, respectiv 
cu intenţia de a impresiona prietenii, vecini sau colegii? Este evident că răspunsurile 
vor varia de la client la client, însă vă vor ajuta să vă formaţi o imagine globală mai clară 
asupra pieței. 


Cum vor afla despre produs? 


ÎI vor vedea într-un magazin sau într-un centru de materiale pentru grădinărit? 
Va trebui să-i facem reclamă? Putem să-l prezentăm ca un produs nou în revistele 
de grădinărit? Să participăm cu un stand la o expoziție? Am putea convinge un 
cultivator de trandafiri, care expune acolo, să folosească spalierele noastre gratis 
și, în schimb, să distribuie micile noastre foi cu anunţuri? 


De unde-l vor cumpăra? 


De la centrele de materiale pentru grădinărit? Din magazinele DIY(n.t.: DIY — 
„do it yourself“ — rezolvati singur)? Din magazinele de feronerie? Printr-o comandă 
prin poștă? Prin decuparea unui cupon din ziare sau reviste? Din catalogul altcuiva? 


De ce să aleagă produsul sau serviciul nostru si nu al altora? 


Ce are el în mod special și alte produse nu pot oferi — care este oferta unică de 
vânzare (OUV)? Aceasta poate fi: calitatea superioară, prețul cel mai mic, aspectul cel 
mai plăcut, livrarea cea mai rapidă, construcția cea mai rezistentă sau o altă carac- 
teristică unică. Sau ar putea fi un compromis valoric, spre exemplu: cel mai rezistent 
spalier la acel pret. 

Este evident că nu veti putea răspunde complet la toate aceste întrebări, sau, 
în cele mai multe cazuri, nici măcar satisfăcător. Și mai mult chiar ați putea cheltui 
întreaga avere, pe care nu o aveți, în încercarea de a răspunde la ele. In capitolul 
al doilea, rezervat cercetării, vom examina căile mai puţin costisitoare prin care să 
puteţi găsi răspunsuri folositoare. Totuși, un lucru important de semnalat în această 
etapă este că trebuie să vă păstraţi libertatea de a avea păreri proprii în legătură cu 
serviciul sau produsul pe care îl vindeti. 

Pe măsură ce culegeţi tot mai multe informaţii de piață, unele din ideile care 
erau în fruntea listei pot apărea nesigure, ajungând astfel în josul listei, în timp ce 
unele din cele care erau mai jos încep să pară mult mai promițătoare. 


PRODUSUL SAU SERVICIUL 


Una din principalele decizii pe care va trebui să le luaţi se referă la ce produse 
sau servicii veţi oferi pe piaţă, iar întrebările legate de clienții dumneavoastră au rolul 
de vă ajuta să o luaţi pe calea cea bună. 

De fapt, fabricarea produsului este problema producției și nu a marketingului; 
cu toate acestea, ea are o dimensiune care atinge domeniul marketingului. Sunt și 

aici întrebări la care trebuie să răspundeți, sau măcar să vi le puneţi cât mai la 
începutul aplicării proiectului dumneavoastră. 


Cum va arăta produsul sau serviciul? 


Ambalarea și prezentarea sunt decizii de marketing, dar ele fac parte din faza 
proiectării produsului. Majoritatea produselor fac obiectul unor decizii arbitrare referi- 
toare la diferite caracteristici ale acestora — culoarea este una din cele mai evidente 
— care pot determina ca produsul să se vândă mai ușor sau mai greu. Spre exemplu, 
cauciucurile foarte mari fac mașinile ieftine să pară puternice și pot justifica o mărire 
a prețului superioară costului montării acestora. 


Cine va furniza materialele necesare? 


Acest lucru are de asemenea un impact asupra comercializării produsului. E 
posibil să vă aprovizionaţi cu materiale de calitatea de care aveţi nevoie sau în culo- 
rile pe care le vor clienţii? Există numai un singur furnizor, la capătul celălalt al țării? 
Vă pot ei aproviziona tot atât de repede pe cât vreţi dumneavoastră să livrati 
clientilor? Costul aprovizionării va mări pretul pe care vor clientii dumneavoastră să- -l 
plătească? 


Cum va fi transportat produsul dumneavoastră? 


Transportul nu este o problemă în cazul pixurilor de exemplu, însă pentru pro- 
duse mai mari el poate deveni o problemă semnificativă. Una dintre cele mai profi- 
tabile idei pe care IKEA (mega-magazinul scandinav de mobilă) le-a promovat, a 
fost să proiecteze fiecare piesă de mobilier, în așa fel încât să poată fi transportată 
de către client într-o cutie cât mai plată. Ar trebui să proiectăm spalierele noastre 
pentru un astfel de transport? Poate că nu; însă aceasta este o decizie care trebuie 
luată în faza de proiectare a produsului. Factori precum greutatea și forma pot crea 
probleme de distributie, dar și de vânzare. 


Va crea probleme clientului? 


Este foarte ușor să enervaţi clientul cu produsul dumneavoastră fără să vă daţi 
seama. Aţi pierdut vreodată jumătate de zi pentru a asambla un produs care credeati 
că nu o să vă ia decât douăzeci de minute? Dacă trebuie să-l asambleze clienții, 
atunci ușurința montării trebuie să facă parte din specificațiile de proiectare a 
produsului, în așa fel încât această caracteristică să aibă o valoare reală nu numai 
pentru inginerii de profesie, ci și pentru oamenii care nu se pricep la astfel de lucruri. 

De asemenea, puteţi preîntâmpina problemele de care se poate lovi clientul, 
de exemplu în utilizarea produsului, menţinerea și repararea lui, sau și mai bine, le 
puteți înlătura. Atât cât puteti în etapa proiectării. 


Cât de usor putem să creștem volumul producției? 


Să presupunem că produsul dumneavoastră are un succes de proporții. În 
acest caz, atelierul lui Pete și uneltele de care dispune nu vor fi suficiente. Va trebui 
deci să vă extindețţi. Aceasta ar putea însemna cumpărarea de noi unelte, pe care 
în această fază probabil că nu vi le puteti permite. Sau s-ar putea să aveți nevoie 
să încheiaţi un contract secundar pentru lucrarea dumneavoastră. Este bine dacă 
ați tinut seama de acest lucru când aţi evaluat costurile de producție, însă dacă 

toate cheltuielile dumneavoastră se bazează pe uneltele și timpul lui Pete, costurile 
derulării unui contract secundar s-ar putea să vă epuizeze tot profitul, în situaţia în 
care veți încerca să măriți volumul producţiei. 


Produsul va avea nevoie de un prospect cu instrucțiuni de utilizare? 


Dacă asamblarea, utilizarea, întreţinerea și repararea produsului nu sunt foarte 
ușor de înţeles, este posibil să trebuiască să includeți foi, broșuri explicative, sau 
chiar o carte tehnică a produsului. Este foarte bine dacă ati prevăzut acest lucru de 
la început, însă dacă descoperiti deodată că aceste materiale trebuie realizate când 
deja aţi început producția, pot apărea probleme acute, cu efecte vizibile mai ales 
asupra fluxului de numerar și profitului. 


FIRMA 


Întrebările legate de firmă sunt mai ales de natură financiară, dar nu numai, ele 
fiind discutate în capitolul al treilea, Stabilirea pretului. Puteţi foarte ușor fabrica un 
produs nemaipomenit, care se vinde ca pâinea caldă, și să sfârșiţi prin faliment. 
Fiind una din componentele esenţiale ale marketingului, după unii specialiști chiar 
baza acestuia, costul este cel care asigură obținerea în final a unui profit și nu a unei 
pierderi. Și nu numai atât, căci calculaţia costurilor afectează în mod evident prețul, 
jar prețul pe care îl cereți este legat puternic de modul cum vindeti. Aceasta 
înseamnă că nu puteţi lăsa aceste întrebări pentru mai târziu; răspunsurile trebuie 
să facă parte din elaborarea planului iniţial. 

Deci aceasta a fost etapa a treia. Nu va fi chiar atât de ușoară pentru că, în timp 
ce dumneavoastră vă gândiţi la întrebările referitoare la firmă, să zicem, vor apărea 
altele noi despre client și produs. Însă la sfârșit ar trebui să dispuneţi de o listă cu 
problemele pe care trebuie să le cunoasteti. Unele din ele vor avea o importanță 
moderată, altele vor fi importante, iar altele vor fi cruciale pentru succesul întregii 
afaceri. Astfel că etapa a patra este cea a culegerii de informații. 


Etapa a patra: culegerea informațiilor 


Dacă aţi avea bani de aruncat, aţi putea angaja o agentie de cercetare a pieţei 
să facă acest lucru. Dar cum nu-i aveți, va trebui să folosiţi alte alternative. La 
acestea se referă capitolul al doilea, Cercetarea. Niciodată nu veţi dispune însă de 
toate informaţiile de care aveți nevoie; de aceea, va trebui să le supliniţi cu aprecieri 
aproximative, cu presupuneri inteligente și cu un simţ al afacerilor și al nevoilor 
clienţilor. 

Dacă aveti puţin timp la dispoziţie (deși, oricât timp aţi avea, acesta nu este 
niciodată suficient), este indicat să apelati la așa-numita „strategie Bragg“. Sir 
Lawrence Bragg a fost un cercetător științific strălucit, câștigătorul premiului Nobel 
în 1916 pentru lucrarea „Despre cristalografia cu raze X“ și conducătorul echipei de 
la laboratorul Cavendish din Cambridge, care a decodificat codul genetic al ADN- ului. 

Unul din motivele succesului lui Bragg a fost strategia de cercetare adoptată: 
el nu începea întotdeauna cu cea mai promițătoare cale de investigare. Câteodată, 
rezultatul util la care se ajungea în urma parcurgerii unei astfel de căi apărea foarte 
târziu, iar dacă până la urmă acest rezultat se dovedea a fi negativ, timpul era în 

totalitate pierdut. Bragg a căutat alte căi promițătoare care să ducă la rezultate imediate. 
Aceasta însemna că, dacă rezultatele erau negative, ele puteau fi înlăturate foarte rapid, 
iar dacă rezultatele erau pozitive, cercetările puteau continua nestingherite. 

Indiferent dacă vă ocupați cu cercetarea științifică sau cu cercetarea pieţei, 
trebuie să faceţi economie de timp (și deci de bani). De aceea, în timp ce parcurgeti 
lista cu informaţiile care trebuie culese și căile de urmat, ar fi bine să le ierarhizaţi 
nu numai după importanță, ci și după timpul și banii ce vor trebui investiţi până veti 
obtine rezultate folositoare. Astfel, primul studiu pe care trebuie să-l efectuati este 
cel de pe urma căruia veti obține răspunsuri într-un mod rapid și ieftin, chiar dacă 
răspunsul final pe care-l veti primi va fi să „nu vă mai bateti capul cu asta acum“. 
Amânaţi studiul mai complex și care necesită cheltuieli mai mari până când veti fi 
sigur că, fără ele, nu veti putea obține răspunsurile de care aveţi nevoie. Apoi, după 
ce aţi făcut tot ce ati putut, sunteţi gata să luaţi primele decizii importante: 


m ce produs(e) sau ce serviciu(i) să oferiţi; 
m la ce pret; 
m ce volum anual de vânzări vă propuneti să realizați. 


Etapa a cincea: ședința de brainstorming 


Când aţi aflat răspunsul la toate aceste întrebări sunteți gata pentru faza a 
cincea, care constă într-o altă ședință de brainstorming. Aceleași reguli se impun a 
fi respectate, însă de această dată ședința nu vizează produsul, ci activitatea de 
marketing: adunaţi toate ideile care vă vin în legătură cu locurile unde puteţi vinde 
produsul sau oferi serviciul, persoanele fizice sau organizaţiile cărora le puteţi vinde, 
canalele de comunicaţie cu ei, modurile de a-i convinge să cumpere de la dumnea- 
voastră. Apoi, ca mai înainte, așteptați și judecaţi la rece, alegând ideile cele mai 
promițătoare. 


Etapa a șasea: analiza ASOA 


Sunteţi aproape gata să elaboraţi planul de marketing. Acum este momentul 
să vă întoarceți puţin și să priviţi la tot ce aţi făcut până acum — să fiţi, cum se spune, 
propriul dumneavoastră consultant managerial. Nu trebuie să respectaţi o anumită 
formulă, însă analiza ASOA -— de la inițialele cuvintelor atuuri, slăbiciuni, ocazii și 
ameninţări; — vă oferă o structură la fel de bună ca oricare alta, concentrându-vă 
atenţia pe parcursul procesului de planificare a strategiei. 


ATUURILE 


Dacă lucraţi pentru o organizație mare, aceasta ar putea dispune de o mare 
putere financiară, de o forță de vânzare și o reputaţie internaţionale, de fabrici răs- 
pândite pe tot globul, de o serie de patente și drepturi de autor valoroase și de un 
imens laborator de cercetare. Dumneavoastră și Pete nu faceți parte însă din 
această categorie. Ei bine, cel puţin nu încă. Dar și dumneavoastră aveți alte atuuri: 


m aveți costuri și cheltuieli indirecte mici; 

m sunteți flexibili — puteți schimba aspectul produsului și tacticile de marketing 
mult mai repede decât o megacorporaţie; 

m puteți lua decizii rapid — nu există structura ierarhică a unei corporații și nu 
sunteți nevoit să pierdeţi jumătate din timpul dumneavoastră prețios cu 
ședințele diferitelor compartimente; 

m puteți primi foarte rapid informaţii de la toate ramurile organizaţiei dumnea- 
voastră, atâta timp cât nu sunteţi certat cu Pete; 

m comunicaţi direct cu clientii, în loc să faceți aceasta prin intermediul comparti- 
mentului comercial sau al vânzătorilor cu amănuntul; 

m sunteti propriul și cel mai bun agent de vânzări al dumneavoastră; aveți și un 
motiv mai puternic decât agenţii obișnuiți, pentru că vă vindeti propriul prod US, 
propria dumneavoastră idee. 


Analizând atuurile pe care le aveţi, devine clar că marele dumneavoastră avan- 
taj este viteza de adaptare — puteţi să le-o luaţi întotdeauna înainte celorlalţi. Aceasta 
se va întâmpla numai atâta timp cât flexibilitatea, studierea regulată a consuma- 
torului și revizuirile frecvente ale aspectului produsului și ale tacticilor de marketing 
vor sta la baza filosofiei dumneavoastră de marketing. 


SLĂBICIUNILE 


În afara atuurilor aveți și slăbiciuni: 

m duceti lipsă de bani, ceea ce înseamnă, așa cum am spus la început, că trebuie 
să compensati acest lucru gândind mai mult. Aceasta poate fi un avantaj 
categoric: veţi avea rezultate mult mai bune gândindu-vă singur cum să vă 
rezolvați problemele, decât cumpărând solutiile. Însă aceasta înseamnă, de 
asemenea, că puteți avea probleme, nu numai dacă nu vi se vinde produsul, 
ci și dacă se vinde prea bine și doriţi să vă extindeţi rapid. 

m vă va fi greu, cel putin pentru început, să obţineţi credite; 

m nu aveți un nume recunoscut, de marcă, pe care să se întemeieze firma 
dumneavoastră; 

m de asemenea, activitatea firmei dumneavoastră poate fi sezonieră; oamenii 
nu se prea ocupă cu grădinăritul iarna; 

m un alt punct slab este prea marea dependenţă de un singur client, de un singur 
furnizor ori de un singur angajat-cheie. Ce se va întâmpla dacă Pete este 
călcat de un autobuz? (Bineînţeles, puteti încheia o asigurare pentru perso- 
nalul-cheie, dacă vă puteți permite). 

Companiile mari au adesea puncte slabe la aceleași caracteristici la care firmele 

mai mici au puncte tari: 

m sunt adesea mai puţin adaptabile; 

m comunicațiile interne se desfășoară adeseori mai greu; 

m le este mai greu să ajungă la o relaţie personală cu clienții. 

O gamă limitată de produse poate fi un punct slab, sau o linie de produs care 
este foarte sensibilă la un climat economic nefavorabil, cum ar fi produsele culinare 
preparate la domiciliu (cu toate că vânzările de batoane de ciocolată și fasole gătită 
au crescut în timpul recesiunii; răspunsul produsului dumneavoastră la o economie 

slabă ar putea fi un atu). Poziţia geografică ar putea, de asemenea, să fie un punct 
slab (costuri mari de distribuție) sau un punct forte (impozite mai mici). 

Fiecare companie este unică, fapt pentru care întocmirea unei liste complete a 
punctelor tari și slabe ale acestora este imposibilă. Însă capacitatea dumneavoastră 
de a identifica, cu toată sinceritatea, toate punctele slabe ale firmei dumneavoastră 
vă va ajuta în elaborarea strategiei proprii de marketing. 


OCAZII FAVORABILE 


În timp ce atuurile sau slăbiciunile fac parte integrantă din modul în care este 
concepută firma dumneavoastră (deși nu este necesar ca acestea să fie mereu 
aceleași), ocaziile favorabile și amenințările vin din afară. Ele pot apărea datorită 
clienţilor, furnizorilor, concurenţei, mijloacelor de informare, politicii guvernamentale, 
noilor reglementări, venind întotdeauna din afară. 

m Veti participa cu exponate la evenimentele care vor avea loc în curând? 

m Există legi sau reglementări, noi sau propuse spre adoptare, care să contri- 

buie la creșterea vânzărilor de metal și scăderea vânzărilor de lemn? 

m Există orientări noi în sfera protecţiei clădirilor și suprafețelor cu aspect neplă- 

cut prin intermediul gardurilor? 

m Există subvenţii guvernamentale pentru firmele mici sau pentru încurajarea 

exporturilor? 

m Există ajutor din partea UE (Uniunii Europene) în găsirea unor parteneri sau 

distribuitori europeni? 

O firmă recunoscută ar trebui să caute mereu ocazii de afaceri, lucru realizabil 
prin organizarea la intervale reguiate, să zicem lunar sau bilunar, a unei ședințe 
speciale. Căci este posibil ca, în acest timp, să fi apărut o nouă materie primă, care 
ar contribui la reducerea drastică a costurilor de producţie, sau ca un competitor să 
fi dat faliment, lăsând o grămadă de clienţi în căutarea unui nou furnizor. Din 
întâmplare și dumneavoastră vă puteţi lovi de astfel de situaţii, însă o viziune 
profundă și sistematică asupra ocaziilor care se pot ivi vă va furniza informații 
suplimentare în legătura cu acestea. 


AMENINȚĂRI 


m Cât de vulnerabil sunteți în fata concurenţei? Este posibil ca un producător 
rival să reducă substanţial prețul, să declanșeze o campanie de publicitate 
sau de promovare a vânzărilor costisitoare? 

m Există noi legi care, în perspectivă, v-ar putea forța să măriţi costurile din motive 
de igienă sau de siguranță? 

m Este posibil ca o singură acţionare în instanță pentru neglijență să vă parali- 
zeze activităţile? 

m Creșterea substanţială a ratei dobânzilor ar avea o influență majoră asupra 
activității dumneavoastră? 

m Ce s-ar întâmpla dacă un client important, care vă datorează mulţi bani, ar 
da faliment? 

m Dar dacă s-ar întâmpla același lucru cu un furnizor important al firmei 
dumneavoastră? 


m Este posibil ca o parte din personalul-cheie de care dispuneți să plece să 
lucreze pentru un concurent? 


Gândindu-vă din timp la toate aceste pericole, veţi putea găsi soluţii simple și 
ieftine pentru a le depăși. Desigur că este imposibilă o inventariere completă a tutu- 
ror problemelor care se pot ivi, dar aceste exemple vă pot da o idee despre 
aspectele pe care ar trebui să le analizati, mai înainte de a vă așeza la masă ca să 
elaborati planul de marketing. 

O dată ce aţi identificat punctele forte și cele slabe, ocaziile favorabile și 
amenințările la adresa firmei dumneavoastră, va trebui să faceţi ceva referitor la 
acestea. Pentru fiecare aspect pe care l-aţi notat puneţi-vă două întrebări. Prima: 
de ce consideraţi că acesta este un (o) punct forte/slab/ocazie favorabilă/amenin- 
tare? Dat fiind că aspectele remarcate de dumneavoastră pot fi în mod eronat 
apreciate cu destulă ușurință, răspunzând la această întrebare, veti fi sigur de 
justețea aprecierilor dumneavoastră Dar dacă nu veţi face acest lucru, nu veți putea 
da un răspuns nici la o a doua întrebare: cum putem valorifica punctul forte/ocazia 
favorabilă respectiv(ă), sau elimina punctul slab/ameninţarea în cauză? Dacă nu aţi 
răspuns la această întrebare, nu ati obţinut nimic din analiza pe care aţi efectuat-o, 
căci aceasta este întrebarea care vă îndeamnă la acţiune, adică să schimbaţi și să 
îmbunătăţiți lucrurile. 

Și acum, în sfârșit, sunteți pregătit pentru etapa a șaptea. 


Etapa a șaptea: planul de marketing 


Nu există o singură formulă corectă pentru un plan de marketing. Unele din ele 
sunt extrem de lungi și complicate, și probabil că veţi dori să-l menţineţi pe al 
dumneavoastră cât se poate de scurt și de simplu. Insă, oricare ar fi structura 
acestuia, există cinci elemente pe care fiecare plan de marketing ar trebui să le 
conţină. 


1. PRINCIPALELE ASPECTE REFERITOARE LA PRODUSUL, 
SERVICIUL ORI GAMA DE PRODUSE SAU SERVICII PROPRII 

Bineînţeles că atât dumneavoastră, cât și Pete cunoașteţi aceste aspecte. Dar 
chiar și între dumneavoastră pot exista diferențe pe care să nu le fi identificat încă. 
Numai notând aceste aspecte, veti constata care sunt diferențele respective. De 
asemenea, veţi urmări să realizaţi o descriere completă, clară și precisă a produsului 
pentru a-l prezenta și altor persoane. Această secţiune va include prețul sau gama 
de prețuri. 


2. PRINCIPALELE ASPECTE REFERITOARE LA CUMPĂRĂTORI 


Dacă vindeti unor categorii diferite de utilizatori, de exemplu grădinarilor amatori 
și autorităţilor publice, va trebui, bineînțeles, să le trataţi separat. Această secțiune a 
planului de marketing va cuprinde: 

m cine sunt cumpărătorii produsului sau serviciului dumneavoastră; 


m cât cheltuiesc ei în prezent; 

m ce doresc; 
m Cum le veţi spune despre noul produs sau serviciu; 
m de unde îl vor cumpăra. 


3. PREVIZIUNEA VÂNZĂRILOR 


Deși, în mare parte, poate fi o presupunere, vom folosi cuvântul „previziune“ 
deoarece sună mai bine. Ea se va baza pe pragul de rentabilitate, vânzările previ- 
zionate trebuind să se situeze, ca valoare, deasupra acestuia, un nivel inferior fiind 
echivalent cu un harachiri comercial. Previziunea va trebui să fie elaborată pe fiecare 
săptămână, sau lună în parte, pentru a se putea lua în calcul factori cum ar fi: nivelul 
inițial redus al vânzărilor sau caracterul sezonier al cererii. Ea va sta la baza 
programului de producţie. 


4. OCAZII FAVORABILE ȘI AMENINȚĂRI 

Întocmiţi o listă cu principalele ocazii "favorabile identificate în etapa a șasea 
prin analiza ASOA și modul în care vedeți valorificarea lor. Este, de pildă, cazul în 
care UE pune la dispoziţie o nouă linie de finanţare, la care intenţionaţi să apelati. 
În mod asemănător, notati principalele ameninţări Și, pe scurt, modalitatea de a le 
face faţă sau de a le contracara. 


5. STRATEGIA DE MARKETING 

Aceasta va avea mai multe componente, pe care este bine ca, ori de câte ori 
puteţi, să le exprimati sub forma unei valori. De exemplu: 

m vânzări prin telefon — câte convorbiri telefonice pe zi? 

m corespondență — cu câte persoane? Cât de des? De unde vor veni listele 

poștale? Cine va redacta corespondența? 

m publicitate — prin ce mijloc ? Cât de des? Cine va realiza materialul? 

m expoziţii — la care din ele veti participa? Cine va amenaja standul? Cine 

angajează personalul aferent? 

m vizite promoţionale — câte pe săptămână? 

m rabaturi-— în ce procentaj? Cui? Vor crește proporțional cu cantitatea comandată? 

m condiții de plată — plata pe loc? În termen de 15 zile? 30 de zile? 90? Vânzare 

sau returnare? 

m livrare — ce metodă de transport? Cine plătește? 

m servicii post-vânzare, reparaţii ș.a.m.d. — cum li se va face publicitate? Cine 

se ocupă de ele? Din ce fonduri vor fi plătite? Oferiti și garanţii? 

Această listă nu se vrea a fi una exclusivă. dumneavoastrăveți avea idei proprii, 
dar indiferent de deciziile pe care le veti lua, acestea vor fi influențate de factori 
financiari și de timp, în așa fel încât toate elementele planului dumneavoastră de 
marketing vor trebui să fie exprimate din punctul de vedere al timpului și costurilor 
aferente. În caz contrar, vă veţi trezi că trebuie să ajungeţi la 300 de kilometri 
depărtare de sediul firmei, pentru a participa la o prezentare comercială a unui film, 
tocmai în săptămâna în care trebuie să finalizați întregul material al principalei 
corespondențe a dumneavoastră din anul respectiv. 

CONȚINUTUL PLANULUI DE MARKETING 
1.Produsul sau serviciul: 
m descriere 
m preț sau gamă de prețuri 
2. Clienţii: 
m un profil al clienţilor actuali 


m un profil al clienţilor potenţiali 
m metode de publicitate/reclamă a produsului sau serviciului 


m puncte de desfacere. 
3. Previziunea vânzărilor. 
4. Ocazii favorabile. 

5. Ameninţări. 
6. Strategia de marketing. 


Evident, planul de marketing nu are acea autoritate invariabilă a celor zece 
porunci. Nimic nu este bătut în cuie. Dimpotrivă; activitatea de zi cu zi va oferi noi 
informaţii, o parte a acestora făcând necesară revizuirea planului. De aceea, inclu- 
deti în program și organizarea unor ședințe de revizuire a planului, condiţia care se 
pune în acest caz fiind aceea a existenţei unui plan, fără de care nu veţi avea ce să 
revizuiți. 

La sfârșitul etapei a șaptea, veţi dispune de un plan, un program și un buget 

de marketing specifice; bugetul va trebui să arate nu numai ce cheltuieli se vor face, 
dar și când vor fi ele efectuate. Deși ați gândit și muncit foarte mult, rezultatul obținut 
nu v-a costat, practic, nici un ban, situându-vă pe o poziţie forte, cu șanse mai mari 
de succes decât o seamă de alte organizaţii, care dispun de bani, dar care nu au 
destul timp pentru a gândi. Acest plan nu garantează succesul, pentru că nici un 
lucru nu poate face așa ceva, dar elimină foarte multe greșeli care garantează 
eșecul. 
Și, într-adevăr, chiar așa stau lucrurile. Ar mai fi nevoie să vă luaţi o ultimă 
măsură preventivă: arătați planul final unui coleg sau prieten cu un bun spirit critic 
și parcurgeţi-l împreună cu acesta, pentru a vedea dacă există scăpări. Persoana 
la care apelati trebuie să fie cineva care nu a participat la elaborarea proiectului. 
Este posibil ca ea să vă pună o serie de întrebări foarte importante, dar chiar dacă 
acest lucru nu se va întâmpla, comentariile pe care le va face vă pot atenţiona asupra 
pericolelor potenţiale sau asupra posibilităților de îmbunătăţire a activităţii firmei 
dumneavoastră. lar după o ultimă ședință de revizuire, sunteți gata de drum. 

Cercetarea 


O discuţie nu costă mai nimic 


Cercetarea pieţei îndeplinește patru funcții vitale: 

1.de supraveghere a schimbărilor survenite în imaginea clienţilor despre fir- 

ma dumneavoastră, precum și în ceea ce doresc ei de la dumneavoastră; 

2. de cercetare a cauzelor care au dus la apariția unei anumite probleme; 

3. de identificare a unor noi piețe de desfacere pentru produsele sau 

serviciile firmei dumneavoastră; 

4. de identificare a unor de produse sau servicii pentru piata dumneavoastră. 

Cu cât segmentul de piață vizat de firma dumneavoastră este mai bine 
delimitat, cu atât mai mult veti reuși să vă cheltuiti banii pe care-i aveti într-un 
mod eficient. Asa că, dacă nu dispuneti de un capital important cu care să 
porniţi la drum, studierea pieței este vitală pentru reusita întreprinderii dum- 
neavoastră și, cu cât este făcută mai amănunțit, cu atât este mai folositoare. 

Problema este că vă puteți afla într-o situaţie aparent fără ieşire: trebuie 
să studiati piata pentru a economisi bani, însă chiar studiul pietei costă bani. 
De aceea, ne vom întoarce la regula numărul trei a marketingului cu costuri 
minime: rezolvați singur. 

Multor oameni li se înmoaie picioarele numai la gândul că trebuie să se 
ocupe ei însisi de această cercetare. Evită chiar şi să se gândească la așa 
ceva, pentru că nu au nici cea mai vagă idee despre cum ar putea să o 
efectueze. Acest capitol se adresează celor care nu-si pot permite o altă 
alternativă. În capitolul 1 am arătat ceea ce trebuie să stim; să ne ocupăm 
acum de partea practică — cum să aflăm ceea ce ne trebuie: 


m unde puteți găsi informaţii gata culese; 
m cum să culegeți alte informații; 
m cum să interpretati rezultatele obținute. 


Nu pierdeţi niciodată din vedere dorințele clienţilor 


Indiferent că puneţi bazele unei noi întreprinderi sau conduceti o firmă mai 
veche, va trebui să studiati piața. Din anumite puncte de vedere, acest lucru este 
mai ușor de realizat în cazul unei firme noi, căci vedeți chiar dumneavoastră că 
această cercetare este necesară și știți ce întrebări trebuie să puneti. Dacă între- 
prinderea are o existenţă îndelungată, este ușor să vă imaginati că aţi aflat deja 
toate răspunsurile. Dar treaba nu este chiar atât de simplă. Piaţa se află într-o 
continuă schimbare, de aceea trebuie să studiati această schimbare, pentru a fi 
sigur că vă extindeţi respectând evoluţia pieţei. 

Diferenţa reală dintre firmele care au o orientare de marketing și cele care nu 
au o astfel de orientare a activităţii lor constă în capacitatea lor de a se schimba. 
Clienţii vor veni şi vor pleca, firmele vor da faliment, oamenii se vor muta în alte 

regiuni,îi vor prefera pe concurenţii dumneavoastră, sau nu vor mai avea timpul ne- 
cesar pentru a se ocupa de pasiunea lor, astfel încât, în permanenţă, dumneavoastră 
trebuie să găsiți alți și alți clienți, pentru un motiv foarte simplu, acela de a vă păstra 
liniștea. Trebuie să depuneti un efort și mai mare dacă doriţi să vă extindeti afacerea. 
Cum piața se află într-o continuă transformare, ceea ce este bun astăzi, mâine va 
fi rău, deci studierea ei nu trebuie să înceteze. 

Din clipa în care vă veți obişnui să studiati ceea ce doresc clienţii dumnea- 
voastră, veti putea descoperi e) gamă întreagă de ocazii favorabile. De exemplu, un 
agent de asigurări și-a dat seama că dorinţele clienţilor săi se îndreaptă spre o mai 
rapidă și mai simplă satisfacere a nevoilor lor specifice. De aceea, el a înființat o 
nouă firmă care oferea asigurări pe viață și de sănătate, înregistrând toate infor- 
matiile pe calculator, în așa fel încât oricine să poată opera cu el. In prezent, el oferă 
asigurări prin intermediul telefonului, timpul de servire a fiecărui client este mult mai 
mic, iar organizarea s-a simplificat. Afacerea merge nemaipomenit și aceasta pentru 
că omul nostru și-a ascultat clienții. 


A ȘTI CÂND SĂ TE OPREȘTI 


Cu cât cheltuiţi mai mult timp studiind piaţa, cu atât precizia analizei va fi mai 
mare. Studiile foarte scumpe vă pot spune cu exactitate (cu o eroare de aproximativ 
1,5%), de exemplu, câți oameni vor trece prin fata noului dumneavoastră magazin 
într-o săptămână. Dar, în realitate, aveţi oare nevoie de o analiză atât de precisă? 
Bineînţeles, într-o lume ideală aceasta ar fi grozav. Dar dacă tot ceea ce vreţi să știți 
este că cel puţin 100 de oameni vor trece pragul magazinului, nu vă irosiţi prețioasele 
dumneavoastră rezerve financiare pentru a afla doar acest lucru. 


Apelând la o agenţie de studiere a pietei 


Înainte de a începe analiza complicatelor elemente ale studierii pieței pe cont 
propriu, merită să menţionăm că, în anumite situaţii, este mai bine să apelaţi la un 
specialist, de exemplu: 

m o agenţie (sau un liber-profesionist) poate fi specializată în studiul unei ramuri 
de activitate despre care dumneavoastră nu știți prea multe lucruri ca să puteți 
efectua cercetarea pe cont propriu; 

E s-ar putea să nu aveţi anumite aptitudini necesare, cum ar fi cunoașterea 
limbilor străine, sau înclinația către analiza statistică; 

m unei persoane din afara firmei îi va veni mai ușor să analizeze activitățile 
interne ale acesteia. De aceea, dacă știți că studiul respectiv ar putea să 
scoată în evidenţă, printre altele, o eventuală deficiență a sistemului intern, 
s-ar putea să fie mai bine să nu-l faceţi dumneavoastră; 

m cercetarea cantitativă (care constă în a pune aceleași întrebări la sute sau mii 
de persoane) s-ar putea să fie mai eficientă, din punctul de vedere al 
costurilor, dacă veti apela la o agenție o agenție. 

Cel mai bine ar fi să determinaţi costul efectuării studiului pe cont propriu (luând 
în calcul, bineînţeles, și timpul pe care-l pierdeţi dumneavoastră) și apoi să comparati 
valoarea obținută cu tarifele agenţiilor de cercetare a pieţei. Pentru a reduce costul, 
aţi putea cere agenţiei să efectueze pentru dumneavoastră numai o parte a activității 

de cercetare, cum ar fi culegerea informaţiilor sau analiza informaţiilor pe care le-aţi 
cules dumneavoastră 

Dacă vă hotărâți să apelati la o agentie, ţineţi minte că dumneavoastră suportati 
atât cheltuielile indirecte, cât Și cheltuielile ei de cercetare. S-ar putea să fie mai bine 
dacă veţi angaja un singur liber-protesionist, așa cum puteţi construi ceva mult mai 
ieftin, angajând direct un instalator, un electrician și un tâmplar, decât apelând la o 
societate de construcții. 

Dar fiţi atent! Trebuie să știți foarte bine ceea ce vreţi și cum să vă daţi seama 
dacă treaba este făcută cum trebuie sau nu. lată de ce, rezolvând problema de unul 
singur, cel puţin ocazional, sau la început, veţi avea multe de învăţat, veti înțelege 
mult mai bine cum să valorificați banii atunci când apelati la profesioniști. 


ANCHETA OMNIBUS 


Dacă sunteți atât de norocos încât să dispuneţi de un buget modest, există o 
metodă ieftină de cercetare utilizată de agenţiile specializate, care merită să fie 
menţionată: ancheta omnibus. Firmele care aplică această metodă anchetează un 
număr mare de persoane, de ordinul a câteva mii, adresându-le un număr mare de 
întrebări. Dumneavoastră plătiți pentru una sau două din întrebările pe care le-aţi 
solicitat, în timp ce alte firme completează chestionarul cu alte întrebări. În final, toată 
afacerea vă costă destul de puţin, deoarece firma dumneavoastră împarte chestio- 
narul cu mai multe firme. 


Cercetarea de birou 


Așa cum am văzut în capitolul 1, o mare parte a planificării constă în punerea de 
întrebări în legătură cu clienţii, furnizorii, concurența dumneavoastră ș.a.m.d. O dată 
ce aţi întocmit lista dumneavoastră de întrebări, trebuie să le împărțiți în două 
categorii: 

m întrebări al căror răspuns îl puteți căuta în alte materiale publicate; 

m întrebări pe care va trebui să le puneţi oamenilor pentru a le afla răspunsul. 

Prima categorie este cunoscută sub numele de cercetare de birou. In urma 
acesteia puteti afla răspunsul la o mulţime de întrebări despre ramura dumnea- 
voastră de activitate, tipul de produs, potenţialii furnizori și categoria de consumatori 
căreia vă adresati etc. 

Există o mare cantitate de informaţii publicate, referitoare la tendinţele din 
industrie, profilurile tipice pentru cumpărătorii anumitor produse, prețurile curente, 
costurile activității de publicitate (și numărul de cititori ai revistelor), furnizorii, listele 
cu posibile puncte de desfacere etc. Dar mai înainte de a vă cufunda timp de o 
săptămână în revistele și cărţile bibliotecii locale, organizaţi o altă ședință de analiză 
a situaţiei firmei dumneavoastră. 


GÂNDIȚI 


Prima regulă a marketingului cu costuri minime este cea care vă obligă să 
gânditi. Vă mai aduceţi aminte cum erati la cinci ani? La această vârstă vrem să 
învăţăm cât putem de mult despre tot ceea ce ne înconjoară — oameni, locuri, 

fenomene — de aceea punem întrebări tot timpul. Îi înnebunim pe părinții noștri cu 
întrebări interminabile: 

De ce ies balonașe de aer când punem o sticlă goală de lapte în apă? Acela 
este aerul care scapă din sticlă. De ce trebuie să iasă? Pentru că este mai ușor 
decât apa și vrea să plutească. De ce balonașele sunt rotunde și nu pătrate?... 

Astfel, acum doriţi să știți totul despre piața dumneavoastră de desfacere — 
clienţii, competitorii, prețul pe care-l puteți cere ș.a.m.d. De aceea continuaţi să vă 
puneti întrebări. De ce oamenii cresc plante agătțătoare pe spaliere? Pentru a 
adăuga o nouă dimensiune grădinilor lor. Ce dimensiune ar vrea să le adauge? Vor 
să le adauge înălțime. Ce. înălțime? De obicei mai mare decât o plantă ierboasă 
înaltă și mai mică decât un copăcel, adică aproximativ între 1 metru și 2,5 metri. Deci 
aceasta este probabil cea mai bună înălțime a ramelor fără suporţi. Astfel, aţi reușit 
în felul dumneavoastră să aflaţi în mare parte răspunsul la întrebarea cât de înalte 
ar trebui să fie ramele?“. Nu mai trebuie decât să efectuaţi o cercetare de mici 
dimensiuni ca să fiţi sigur de răspunsul obținut de dumneavoastră. 

În realitate, marketing nu înseamnă numai fler și lux. El se bazează de fapt pe 
o judecată clară și profundă, iar modul cel mai ușor de a vă demonstra aceasta 
poate că-l reprezintă cele trei exemple reale de gândire inteligentă care vor urma. 


Dentistul 


Murray Hawkins este dentist de profesie. El a vrut să se mute în sud-vestul 
Angliei și să-și deschidă un cabinet. Dar unde să se stabilească? Undeva unde 
probabilitatea ca oamenii să aibă nevoie de serviciile lui să fie cât mai mare. Unde 
ar fi locul acesta? Acolo unde proporția stomatolog/număr de locuitori este cea mai 
mică. Dar cum să afle el acest loc? 

A căutat mai întâi numărul de locuitori pentru fiecare din orașele mai importante 
din sud-vest. Apoi a căutat numărul de dentişti din acestea. Așa a aflat că Gillingham 
avea cea mai mică proporție dentist/locuitor și a decis să se mute acolo. Acum dorea 
să știe unde anume să se stabilească în Gillingham și și-a pus o altă întrebare: „La 
ce mă pricep eu cel mai bine?“. Răspunsul a fost că se descurca nemaipomenit cu 
copiii. In majoritatea cazurilor, ideea unor vizite la dentist era primită cu bucurie de 
către cei mici. El a avut grijă să aibă o grămadă de jucării, tavanul cabinetului să fie 
pictat ș.a. Dar unde să găsească copii? La școală. 

Astfel a pus bazele cabinetului lui stomatologic peste drum de poarta uneia din 
cele mai mari școli din Gillingham. Când părinţii veneau să-și ia copiii, puteau face 
o vizită și la dentist în drum spre casă. Afacerea i-a mers minunat. 


Patronul de hotel 

Acest patron dorea să facă cunoscut prin publicitate faptul că hotelul său era 
construit pe malul unui râu și că era deţinătorul drepturilor de pescuit pentru porțiu- 
nea din fața hotelului. Cum publicitatea î în revista Angling Times l-ar fi costat mai 
mult decât era dispus să cheltuiască, iar paginile acesteia erau pline de alte reclame 
aparținând unor hoteluri care făceau cunoscut același lucru, și-a pus următoarea 
întrebare: cine merge la pescuit? În urma unui sondaj a aflat că 70% din medicii 
interniști obișnuiesc să meargă la pescuit. Cum putea pătrunde pe această piață? 
Și-a luat un stand la o expoziţie de aparatură și echipament medical, fiind mult mai 
ieftin decât unul la o expoziție de pescari amatori. Era, totodată, singurul hotel care 
făcea publicitate la acel târg. Astăzi o mare parte a clienților lui sunt doctori. 

Consiliul Districtual 


Departamentul de Turism și Marketing al Consiliului Districtual din South Somerset 
urmărea să promoveze ideea organizării de vacante care să încurajeze venirea unor 
turiști liniștiți și simpatici, a căror cazare ar fi putut să fie asigurată de micile hoteluri 
și pensiuni din regiune. 

Nu vroiau să atragă grupuri mari și zgomotoase, iar hotelurile de capacitate 
mare lipseau din South Somerset. La întrebarea „ce turiști ar călători în grupuri 
restrânse, ar fi liniștiți și ar aprecia peisajul local?“ ei au dat câteva răspunsuri, printre 
care și bicicliștii. Districtul lor se întinde pe o mare parte din faimoasele câmpii din 
Somerset — o zonă foarte frumoasă și propice ciclismului — așa că s-au hotărât să 
promoveze turismul pe bicicletă. Cum nu și-ar fi putut permite o campanie de publi- 
citate la scară mare, o determinare foarte exactă a segmentului de piaţă pe care 
urmau să activeze se impunea cu necesitate. 

Următoarea întrebare care s-a pus a fost: „cine ar dori să facă ciclism pe câm- 
piile Somerset-ului?“ Persoanele cărora le place să facă ciclism în zone plane. Cine 
sunt acestea? Cele care practică un astfel de sport în alte regiuni asemănătoare. 
Ce alte zone plane mai sunt? Una din cele mai cunoscute este Olanda. Consiliul 
Districtual însă nu-și putea permite să facă publicitate într-un număr mare de 
publicaţii străine, iar 'olandezii vorbesc foarte bine englezește ș şi au o simpatie pentru 
Anglia. În plus, Olanda este tara europeană cu cel mai mare număr de călătorii în 
străinătate pe locuitor. De asemenea, canalele din Somerset se aseamănă mult cu 
cele din Olanda. 

Astfel, Consiliul Districtual a făcut publicitate în această tară prin intermediul 
cluburilor și expozitiilor cu profil ciclist, prezentând traseele și posibilitățile de petre- 
cere a vacantelor cu bicicleta în această regiune a Angliei. Succesul a fost extra- 
ordinar; în timpul vacantelor se întâlnesc mai mulți olandezi în Somerset decât 
oricând. 

Aceste exemple au încercat să vă facă o idee despre tipurile de întrebări pe 
care trebuie să vi le puneti și despre modul în care trebuie gândit pentru a face acest 
lucru. Puteţi observa și dumneavoastră că acești oameni au economisit o grămadă 
de timp gândindu-se mai întâi, înainte de a începe cercetarea propriu-zisă. Odată 
ce aţi parcurs acest proces de unul singur, faceți acest lucru din nou cu colegii sau 
prietenii dumneavoastră. Merită într-adevăr efortul și timpul acordat. Dacă judecaţi 
de unul singur, puteti să vă concentrați asupra unei întrebări sau probleme și puteți 
s-o analizati în profunzime. Studierea unei probleme în grup nu dă asemenea 
rezultate, dar este o modalitate mai bună de lărgire a orizontului de gândire logică 
și de obținere a unor idei noi. 


UNDE TREBUIE CĂUTATE INFORMAȚIILE 


Acum știți exact la ce întrebări trebuie să răspundeți. Pentru informatiile nece- 
sare există câteva locuri unde vă puteţi duce, cum ar îi: 
m bibliotecile; 
m asociaţiile din diferite domenii de activitate și organismele care elaborează 
reglementări; 
m organizaţiile guvernamentale; 
m organizațiile locale ale întreprinzătorilor,; 

m presa de specialitate. 


PROPRIILE DUMNEAVOASTRĂ ÎNREGISTRĂRI 


Dacă vă ocupați de afaceri de mai mult timp, propriile înregistrări despre clienții 
dumneavoastră ar trebui să reprezinte una din cele mai bune surse de informaţii pe 
care o să le folosiți vreodată. Ce au cumpărat clienții dumneavoastră înainte? Cât 
de sensibili sunt la fluctuaţia prețurilor, câți clienti aţi pierdut ultima oară când aţi 
mărit prețurile? În cazul în care vă extindeți într-un domeniu complet nou, cu clienti 
cu totul noi, aceste informatii sunt de nepretuit și, în plus, ele sunt obtinute gratuit, 
nefiind disponibile și pentru concurenții dumneavoastră. 

Dar este la fel de adevărat că aceste informații sunt greu de utilizat. Puteţi să-i 
întrebaţi pe oameni ce cred că le-ar plăcea și cam cât ar plăti pentru acel produs 
sau serviciu, dar este cu totul altceva când aveți probe concrete că într-adevăr au 
cumpărat produsul respectiv și au plătit pentru el o anumită sumă de bani (în capitolul 
10 vom arăta ce înregistrări trebuie să tineti în legătură cu clientela dumneavoastră). 


Studierea clientelei dumneavoastră 


Prin efectuarea acestui studiu veți putea afla toate informaţiile pe care nu le-aţi 
putut găsi nici la bibliotecă și nici în presa de specialitate. Este vorba despre reacţiile 
cumpărătorilor fată de produsul sau serviciul oferit de dumneavoastră și anume: 
reacția față de prețul pe care intenţionaţi să-l practicaţi, ori față de o anumită metodă 
de livrare pe care vroiaţi să o folosiţi, sau față de numele pe care intenţionaţi să-l 
dati firmei dumneavoastră. 

Primul lucru pe care trebuie să-l faceți este să împărțiți cumpărătorii produsului 
dumneavoastră pe categorii. Astfel, în cazul ramelor pentru: plante agăţătoare 
urmează să studiați patru categorii diferite de cumpărători: grădinarii amatori, 
centrele de grădinărit, proiectantii de grădini și clienţii persoane juridice și munici- 
palitatea. Este posibil să vă adresaţi cu produsul sau serviciul dumneavoastră unei 
singure categorii, dar dacă sunt vizate mai multe, ar trebui să le tratați separat. 
Grădinarii amatori s-ar putea să solicite rame mai mici decât cei ce se ocupă cu 
îngrijirea parcurilor municipale, iar pe proiectantii de grădini s-ar putea să-i intere- 
seze prețurile mai mult decât pe cei de la centrele de grădinărit — în definitiv, ei vor 
percepe de la clientul final și prețul asamblării și înălțării ramelor. 

Regula numărul doi a marketingului cu costuri minime vă spune să discutati. 
Dacă realizaţi singur această cercetare, costul ei real este destul de mic, cheltuielile 
dumneavoastră cele mai importante fiind cele efectuate cu telefonul sau cu depla- 
sările în teren, ca și timpul rezervat ei. Atâta timp cât vă ghidaţi după regulile de 
bază, ar trebui să obţineţi rezultate valoroase, fără a mai fi nevoie să vă adresati 
profesioniştilor. Dar dacă sunteți nou în afacere, trebuie să știți că există trei categorii 
de persoane ale căror informaţii le puteți utiliza pentru cercetarea propusă: 

m clienţii actuali, pentru a afla de ce cumpără de la dumneavoastră și nu de la 

concurență; 

m foștii clienţi, pentru a afla de ce și-au schimbat alegerea și cumpără de la rivalii 

dumneavoastră; 

m Clienţii potenţiali, pentru a afla ce i-ar convinge să cumpere de la dumnea- 

__Voastră. 

In afară de dialogul cu aceste trei grupuri de oameni, veţi putea discuta și cu 
alte persoane care vin frecvent în contact direct cu acestea, cum ar fi: vânzătorii cu 
amănuntul, intermediarii, agenţii, presa de specialitate etc. Nu uitaţi nici echipa 
dumneavoastră de vânzare prin telefon, sau personalul de vânzare cu amănuntul, 
care v-ar putea spune multe, dacă i-ati întreba, despre motivele pentru care clienţii 
cumpără ceea ce cumpără. Lordul Marks obișnuia să insiste asupra deprinderii ca 
managerii de la Marks & Spencer să viziteze unul din magazinele proprii în fiecare 
săptămână pentru a sta de vorbă cu personalul de servire despre acţiunile și reacţiile 
clienţilor. 


CU CINE VETI DISCUTA? 


În mod ideal, făcând abstracţie de problema banilor, ar trebui să staţi de vorbă 
cu toți cei care utilizează produsul sau serviciul dumneavoastră, care l-au folosit 
înainte sau este posibil să-l utilizeze în viitor. Ei bine, cei ca noi trebuie să renunţe 
la asemenea idei care ne-ar băga la cheltuieli mult prea mari. Dar dacă ne putem 
permite să telefonăm numai la 50 de persoane, cel puţin să ne asigurăm că acestea 
sunt cele mai potrivite scopului cercetării noastre. 

Probabil că acest lucru nu va fi o problemă. Dacă sunteţi un constructor local 
și trebuie să discutati cu arhitecţii din regiunea dumneavoastră, se poate să nu vă 
coste atât de mult. Lucrurile nu mai stau tot așa în cazul în care fabricaţi spaliere de 
grădină pentru plante agățătoare și vreţi să faceţi un sondaj de opinie în rândul 
tuturor grădinarilor din Marea Britanie. Dacă vă puteţi permite sau trebuie să 
discutati numai cu un anumit număr de persoane (care fac parte dintr-un eșantion 
determinat în prealabil), acesta poate fi stabilit prin două metode, cunoscute de 
specialiști sub numele de: 


m eșantionare aleatoare; 


m eșantionare de grup. 

Prima metodă, de exemplu , constă din extragerea unui eșantion de grădinari 
britanici. Prin a doua metodă, s-ar putea forma un eșantion din arhitecţii care 
lucrează în zona dumneavoastră. Desigur, veți avea și alți clienti, fiind vorba de o 
cercetare care vizează un anumit segment al pieței. 

Este bine să știți mereu ce metodă de eșantionare folosiţi. De regulă, eșantio- 
narea de grup necesită cheltuieli destul de mici. Dar dacă cercetarea dumnea- 
voastră se bazează pe un eșantion aleator de mici dimensiuni, va trebui să fiți mereu 
atent la caracterul aleator al acestuia, în caz contrar rezultatele putând fi foarte înșe- 
lătoare. Să presupunem că încercaţi să mentineti costurile acestui studiu cât mai 
mici, chestionând doar pe grădinarii locali despre spalierele dumneavoastră pentru 
plante agățătoare. Este posibil ca răspunsurile obținute să nu fie deloc reprezentative. 

De exemplu: 

m s-ar putea ca firma dumneavoastră să fie situată într-o zonă cu mai multă 

populaţie decât media pe țară; 

m s-ar putea ca ea să fie amplasată într-o regiune rurală, iar grădinarii de la oraș 

au alte nevoi; 

m s-ar putea ca în regiunea dumneavoastră vânturile să bată mai tot timpul, fapt 
care face ca nevoia grădinarilor locali pentru garduri să fie mai mare, acestea 
acționând ca un paravan contra vânturilor. 

Poate aveți timp să călătoriți vreo două zile prin diferite părţi ale ţării și să 
discutati cu oamenii întâlniți la centrele de grădinărit, sau cu persoanele care vă 
vizitează standul la o expoziţie națională. Un lucru important constă în a recunoaște 
că cercetarea dumneavoastră s-ar putea să nu fie atât de exactă pe cât v-aţi fi 
dorit-o. O dată ce v-aţi dat seama de acest lucru, aveti de ales între trei variante: 

1. renuntati la ea mai înainte de a începe și căutaţi o abordare complet nouă a 
problemei; 

2. realizați cercetarea, dar utilizați rezultatele cu precauţie; 

3. căutați un mijloc pentru a alege un eșantion cât mai aleator (cum ar fi acela 
de a călători în alte părți ale ţării). 

Cea mai bună variantă de a afla ce opţiune să alegeţi constă în: 


m a calcula costul cercetării pe care intenţionaţi s-o efectuaţi; 
m a hotărî asupra preciziei rezultatelor pe care le veti obține; 


m a determina raportul profit potenţial/economii, pe care îl veți obține. 

Așadar, în cazul în care prin cercetarea dumneavoastră urmăriţi să stabiliți dacă 
merită sau nu să puneti în practică ideea dumneavoastră de produs, trimițând prin 
poștă o ofertă de vânzare tuturor instalatorilor din sudul Angliei, gândiţi-vă cât ati 
pierde în situația în care rezultatul ar arăta că instalatorii nu formează o piaţă viabilă 
și cam cât aţi câștiga dacă răspunsul este da, instalatorii se vor bate pentru acest 
produs. Cântăriţi aceste două aspecte cu costul cercetării și gradul său de exactitate 
și atunci vă veti putea da seama dacă merită să continuaţi sau nu. 


CE FEL DE ÎNTREBĂRI AR TREBUI SĂ PUNEȚI? 


Indiferent de persoanele abordate, există două modalităţi de bază ale studiului 
cumpărătorilor: sondajele prin poștă, sau chestionarele și interviurile (care pot fi față 
în față sau la telefon). Sondajele de mai mari dimensiuni sau chestionarele sunt 
costisitoare, prin aceea că trebuie să apelati la profesioniști, dar dacă totuși vă 
hotărâți să le utilizați, aproape întotdeauna este mai ieftin să angajați personal 
specializat decât să realizați singur cercetarea. Insă orice metodă veți folosi, în 
majoritatea cazurilor va trebui să puneti oamenilor întrebări. Deci, ce întrebări veti 
pune? 

Ei bine, aţi văzut deja care sunt întrebările la care doriți un răspuns; tot ceea ce 
mai trebuie să faceți acum este să le reformulaţi, așa încât oamenii pe care îi 
chestionaţi să vă poată răspunde ușor la ele. Există anumite reguli generale pe care 
trebuie să le urmaţi pentru a fi sigur că veți obține rezultatul dorit. 


Să nu credeti că anumite întrebări sunt inutile 


Cu toate că presupunerile dumneavoastră este posibil să se verifice în mare 
parte, este bine totuși să nu presupuneți că un lucru este așa cum vi se pare şi să-l 
analizati cu mare atenţie. 

Când a fost înființată compania Video Arts producătoare de filme pentru 
instruirea personalului din comert , aceasta a hotărât să facă două filme în așa fel 
încât personalul să facă fată unui 'dialog cu clienţii. Specialiștii firmei știau că există 

o piață corespunzătoare, căci fuseseră în destule magazine în care vânzătorii nu 
aveau nici măcar o idee despre cum să se poarte cu cumpărătorii. Cu toate acestea, 
ceea ce nu știau era că nici un comerciant nu cheltuia vreun ban pentru pregătirea 
vânzătorilor la începutul anilor '70. Din fericire pentru ei, au aflat acest lucru tocmai 
la timp, determinându-i să schimbe decorurile filmelor pe care le produceau cu 
ambianța unor locuri ca agenţiile de voiaj, băncile, controlul biletelor din aeroporturi 
și recepţiile hotelurilor, locuri adecvate pregătirii personalului firmelor în vederea unor 
relaţii bune cu clientii. 


Sunteţi sigur că clienţii dumneavoastră doresc ceea ce credeți că doresc? 


Joe Hyman, legendarul antreprenor din industria textilă, a preluat în anii '60 
controlul asupra lui Gainsborough Cornard, o fabrică de textile aparținând corpora- 
tiei East Anglian. În timp ce reconstruia fabrica, el a primit mai multe comenzi bazate 
pe o gamă largă de culori, însă tocmai când aceasta era pregătită să înceapă 
producţia, consiliul de administraţie al firmei a intervenit. Obţinerea culorilor respecti- 
ve se baza pe folosirea a două căzi de vopsire: nu, au spus aceștia, sistemul de 
canalizare nu va rezista. În concluzie, nu se putea utiliza decât o singură cadă. 

Dezastru! Gama combinațiilor de culori depindea de utilizarea celor două căzi, 
iar acum numărul acestora trebuia înjumătățit. În disperare de cauză, firma a comu- 
nicat clienţilor ceea ce se întâmplase și, cu toate că în rândul acestora s-a făcut 
simțită o oarecare urmă de dezamăgire, fiecare client care ceruse una din culorile 
anulate, a ales una din celelalte culori existente. Ca urmare, nu s-a pierdut nici o 
comandă, iar folosirea unei singure căzi a scăzut puternic costurile de producţie. 
Deși s-ar putea să credeţi că propriii dumneavoastră clienţi doresc produsul în 12 
culori, sau că optează pentru o livrare urgentă, este bine să verificați acest lucru, 
căci un răspuns negativ vă va putea aduce o avere. 


Evitaţi să faceți presupuneri implicite 

Să presupunem că-i întrebaţi pe oameni: „Preferaţi să vi se asambleze produsul 
acolo unde aveţi nevoie de el sau să faceți singuri acest lucru?" Pare o întrebare 
întemeiată și, dacă aceștia au o preferinţă, vă vor comunica-o fără îndoială. În 
realitate însă, este posibil ca ei să fi preferat să Primească produsul gata asamblat. 
În acest caz, n-ar mai fi nevoie ca asamblarea să o facă ei înșiși sau să aștepte până 
o va face altcineva. De aceea asiguraţi-vă că ati oferit clienților toate opțiunile posibile. 


Nu influențați răspunsul prin întrebarea dumneavoastră 


În loc de: „Preferaţi spalierele de 2,40 m celor de 1,80 m?“, întrebaţi așa: „Ce 
spaliere doriţi: de 2,40 m sa: 1,40 m?“. 


Folosiţi întrebări clare, pe înțelesul tuturor 

Asiguraţi-vă că persoanele chestionate înțeleg cu ușurință toate întrebările pe 
care le puneti. Pe lângă folosirea unui limbaj clar, aceasta ar însemna să le și grupați 
într-un mod logic. Explicati întrebarea fie oral în cazul interviurilor, fie în scris în cazul 
în care cei chestionaţi completează ei înșiși răspunsurile, dacă credeți că acest lucru 
îi pot ajuta. 

Nu puneţi întrebări vagi sau neclare 


De exemplu, nu spuneți: „Petreceti mult timp în grădină?“ Ceea ce cred ei că 
înseamnă „mult“ s-ar putea să nu coincidă cu ideile dumneavoastră. Întrebaţi mai 
bine: „Câte ore pe săptămână petreceti în grădină?'. În acest caz, ar fi bine să daţi 
câteva variante de răspuns (mai puţin de o oră pe săptămână, 1- 3 ore pe săptă- 
mână...), cu pătrăţele corespunzătoare pe care să le însemneze, dacă răspund ei 
înșiși la chestionar. Altfel, vă va lua mai mult timp să grupaţi răspunsurile primite, în 
situaţia î în care fiecare va da un răspuns ușor diferit de al celuilalt. 

Așadar, acestea sunt principalele aspecte pe care merită să vi le amintiţi în 
momentul în care formulati întrebările unui sondaj sau ale unui interviu. lată un sumar 
rapid al acestora. 


Elaborarea întrebărilor pentru sondaje sau interviuri 


a) Să nu credeti că anumite întrebări sunt inutile. 
b) Sunteti sigur că clienţii dumneavoastră doresc ceea ce credeţi că doresc? 
C) Evitati să faceți presupuneri implicite. 
d) Nu influentati răspunsul prin întrebarea dumneavoastră 
e) Folositi întrebări clare, pe înțelesul tuturor. 
f) Nu puneti întrebări vagi sau neclare. 


CHESTIONARE PRIN POȘTĂ 


Nu se poate ca dumneavoastră să nu mai fi primit înainte chestionare de 
completat acasă. Le-aţi completat? Cum vă hotărâți pe care din ele să le completaţi? 
Există ceva care vă deranjează cu adevărat la vreunul din ele? La acest capitol, un 
lucru extrem de folositor este propria dumneavoastră experienţă în legătură cu 
completarea chestionarelor. 


Cum să încurajăm clienţii să completeze un chestionar 


Unul din cele mai importante aspecte constă în a vă asigura că oamenii 
completează și returnează chestionarele primite. Bănuiesc că vă veţi da seama de 
faptul că, cu cât cunoașteți și apreciați mai mult firma care le-a expediat, cu atât 
sunteți mai înclinat să le completaţi. Vă puteți aștepta la un procent mai mare de 
răspunsuri din partea clienților fideli, decât din partea unor persoane care n-au auzit 
în viața lor de firma dumneavoastră. În cazul în care veti trimite chestionare unor 
persoane care nu vă cunosc pe dumneavoastră personal sau firma pe care o 
conduceti, să nu vă mirati dacă proporția răspunsurilor va fi 1—2%. Făcând abstracție 
de eșantionul supus cercetării, să vedem cum puteți maximiza rata răspunsurilor pe 
care le veti primi: 

m scrieți o scurtă introducere, pentru a atrage interesul cititorului; 

m puteţi oferi un stimulent pentru completarea formularului — 5% reducere la 
următoarea achiziţie, ori un cadou (în acest caz, asiguraţi-vă că valoarea 
informaţiilor culese este mai mare decât cea a stimulentului). Sau ‘organizati 
o tragere specială cu formularele returnate și dați câștigătorului o sticlă mare 
de șampanie; veti ieși mai ieftin decât dacă veţi oferi un cadou fiecăruia; 

m puteți încerca să trimiteţi prin fax chestionarele pentru a atrage atentia; 

m cu cât este mai scurt chestionarul, cu atât mai bine. Încercaţi să nu depășiți 
o pagină, cu aproximativ 6 sau 8 întrebări şi circa 5 minute pentru completare; 


a aranjarea textului în pagină să fie simplă și cât mai clară, cu multe spaţii libere, 
iar tipărirea să se facă pe o hârtie de calitate rezonabilă; 

m puneţi numai întrebări relevante. S-ar putea să pară un lucru evident ceea ce 
spun, dar un număr surprinzător de mare de firme includ și întrebări irelevante, 
doar pentru faptul că li se par interesante, sau pentru că vor să înșele concu- 
renta care ar putea pune mâna din întâmplare pe vreun formular; 

m dacă este posibil, comunicaţi destinatarului chestionarului că-i veţi transmite 
rezultatele finale ale sondajului în cazul în care va contribui și el la desfășu- 
rarea acestuia (este valabil mai ales pentru clienţii firmei dumneavoastră) și 
nu uitaţi să vă tineti de cuvânt. 


Întrebările închise 


Există două tipuri de întrebări pe care le puteti pune: închise și deschise. Cele 
închise oferă persoanelor chestionate următoarele posibilităţi de a răspunde: 

mda sau nu; 

m mai multe optiuni (cu căsuțe); 

m scalare — răspunsul fiind înscris pe o scală de la 1 (acord total) la 5 (dezacord 

total). 

Aceste întrebări sunt folositoare în cazul în care numărul persoanelor chestiona- 
te este mare, înlesnind foarte mult introducerea pe calculator a răspunsurilor și 
interpretarea rezultatelor, ca urmare a faptului că fiecărei întrebări i se asociază un 
număr fix de răspunsuri posibile. 


Întrebări deschise 

Întrebările deschise, de genul: „Ce criterii utilizaţi în aprecierea unui furnizor?“ 
pot avea tot atâtea răspunsuri câte chestionare au fost returnate. Principalul avantaj 
al acestora este că nu conțin nici o influenţă din partea dumneavoastră, obținând în 
majoritatea cazurilor răspunsuri mai lungi și mai amănunțite. Marele neajuns este 
că răspunsurile sunt mai greu de analizat, acesta fiind și motivul pentru care v-aș 
sfătui să le utilizați numai pentru un sondaj de mici proporții. 


„Dirijarea“ chestionarului 

Singura modalitate de a vă asigura că chestionarul este clar și ușor de 
completat și că vă poate aduce răspunsuri folositoare este să-l testati. Oferiţi-l spre 
completare la vreo șase persoane, fie din cele incluse în lista dumneavoastră, fie 
din rândul prietenilor sau colegilor. Dacă vă sunt colegi, asiguraţi-vă că nu știu nimic 
despre obiectul chestionarului. Altfel, este posibil ca ei să înțeleagă anumite întrebări 
pe care persoanele chestionate de dumneavoastră nu le vor putea înțelege. 


INTERVIURI 


Am spus mai devreme că sondajele sunt efectuate cel mai bine de profesioniști, 
pentru cazul în care ar trebui să realizaţi o astfel de cercetare. În același timp însă, 
n-ar fi rău să faceți chiar dumneavoastră un studiu de acest gen, dar la o scară mai 
mică, fie și numai pentru o oră sau două din timpul liber de care dispuneți. Prin 

aceasta veţi cunoaște o.serie de aspecte surprinzătoare ale unui astfel de studiu și 
veți reuși să dati seama de limitele acestuia. În cazul în care veţi întocmi singur 
chestionarul, vă veţi putea retușa în mare parte întrebările „încercându-le“ în plină 
stradă sau la intrarea în sediul firmei dumneavoastră Acest tip de interviu fiind în 
esență un chestionar, puteţi urmări în realizarea lui aceleași puncte de referință ca 
în cazul chestionarelor trimise prin poștă. 

Celălalt tip de interviu abordează problemele mai în profunzime, realizarea lui 
fiind utilă în momentul în care doriţi să staţi de vorbă cu aproximativ 40 de persoane; 
peste acest număr veți pierde cam mult timp (doar dacă nu sunteţi mai mulţi care 
să realizeze interviurile respective). În acest scop, puteţi fixa cu persoanele î în cauză 
câteva întâlniri sau le puteți telefona. De obicei, veţi putea aprecia singur cam câte 
interviuri să luaţi, pentru că după un anumit timp vă veţi da seama că nu mai aflaţi 
nimic nou. 

Valoarea unui astfel de interviu este inestimabilă, prin sentimentul pe care-l 
provoacă o discuție directă cu oamenii. Puteţi simţi nuanţe în tonalitatea vocii 
persoanei care răspunde, pe care nu le puteți remarca din analiza unui chestionar 
expediat prin poștă sau din raportul unei agenţii de cercetare a pieţei. Se poate 
spune deci că „sistemul este bun“, funcţionează, este excelent, chiar dacă sunt altele 
și mai bune. A crește valoarea unui astfel de interviu este un lucru extrem de dificil, 
chiar dacă va fi combinat cu alte metode de cercetare. De asemenea, apelând ia 
această tehnică, veti fi avantajat față de organizaţiile care dispun de mari resurse 
financiare și care-și pot permite să apeleze permanent la agențiile specializate, 
pentru că ei pierd o șansă neprețuită, aceea de a-și forma un simț intuitiv în relaţia 
cu propriii clienți. 

. Aceasta mai înseamnă că, dacă cineva vine cu un punct de vedere ușor diferit 
de ceea ce trataţi în chestionarul dumneavoastră, dar de un real folos, să vă luaţi 
câteva minute libere pentru a-l studia. Este posibil ca în aceste minute să vă vină 
câteva idei valoroase, care să contribuie la aprofundarea cercetării pe care o realizați. 

interviul care poate da unele din cele mai bune rezultate, în cazul în care-l 
realizaţi singur, este cel semistructurat. Acesta poate să cuprindă o serie de întrebări 
la care să răspundă toți cei intervievaţi, inclusiv câteva întrebări închise (ale căror 
rezultate sunt mai ușor de prelucrat), dar și un spaţiu liber, destinat unor discuții 
nestructurate pe marginea tuturor punctelor sau ideilor care-par interesante. lată în 
continuare câteva sfaturi care, urmărindu-le, vă vor ajuta să realizaţi un interviu: 

m dacă vorbiti la telefon, faceti în așa fe! încât interviul să dureze între 5 și 10 
minute (maximum 15-minute). Când sunati, spuneți persoanei respective cât 
va dura și întrebaţi-o dacă este ocupată; în cazul în care este, stabiliți o altă 
convorbire telefonică pentru o oră la care ea va fi liberă; 

m veti vedea că, de cele mai multe ori, vă va lua destul timp să notati răspunsurile 
la întrebările deschise. Cu toate acestea, ar putea părea nepoliticos, mai ales 
la telefon, să lăsaţi persoana respectivă să se uite pe pereți, în timp ce 
dumneavoastră terminati de scris alte două paragrafe. De aceea, încercaţi să 
faceti în felul următor: alcătuiți o listă cu întrebări deschise care par relevante, 
dar al căror răspuns nu vă interesează. Când rămâneți în urmă cu scrisul, 
puneti o întrebare din această listă. Apoi, sub pretextul că notati răspunsul, 
puteţi de fapt să terminati de notat răspunsul la întrebarea de anterioară; 

m orice ati face, nu încercaţi să combinati interviul cu vânzarea. Dacă persoana 
este cu adevărat interesată de produsul dumneavoastră, vă va cere mai multe 
informaţii. Dar cum ea vă face o favoare punându-vă la dispoziție timpul cât 
durează discuţia cu dumneavoastră, nu trebuie să cădeți pradă tentatiei de 
a abuza de acesta, încercând să vă vindeti maria; gânditi- vă cum v- -ați simti 
dumneavoastră în locul ei. 


Inregistrarea interviurilor 

Pentru a putea interpreta rezultatele cercetărilor, va trebui să păstrati în mod 
adecvat înregistrările efectuate. De aceea, întocmiti o fișă sau o foaie de înregistrare 
imediat ce interviul s-a încheiat. Nici nu vă puteţi da seama cât de repede se pot 
uita informaţiile sau se pot confunda interviurile, dacă nu faceti acest lucru. Ce va 
trebui să înregistrați? 

m datele celui intervievat: firma la care lucrează (dacă este relevant), numele, 

adresa, ocupaţia; 
m data interviului; 
m răspunsurile la fiecare întrebare; 


m observaţii suplimentare. 


ANALIZA REZULTATELOR 


La acest punct, este destul de dificil să formulezi linii orientative bine delimitate, 
acestea depinzând în mare măsură de întrebările care au fost puse. În cazul în care 
n-aţi aflat până acum, vă puteţi da seama de claritatea întrebărilor dumneavoastră, 
iar dacă ati pus o întrebare ambiguă, la care una din persoane a răspuns „3“ iar alta 
„managerul de producţie“, vă va fi foarte greu să comparati răspunsurile. 

Insă, presupunând că întrebările au fost bine concepute, trebuie să vă puneţi 
la rândul dumneavoastră două întrebări: 

1. „Ce vreau să știu?“ și, pentru fiecare lucru pe care doriţi să-l cunoaşteţi, 

2. „Sub ce formă doresc răspunsul?“. 

În mod evident veti vrea să obţineţi răspunsurile la întrebările de pe listă (sau 
un răspuns la întrebarea: de ce apar ele pe această listă?), dar poate veţi vrea să 
cunoaşteţi și alte lucruri. De exemplu câte persoane, din cele care și-au manifestat 
dorința de a crește în grădinile proprii mai multe plante agățătoare, au menţionat și 
faptul că vor ca spalierele să aibă un aspect îngrijit? Asiguraţi-vă că primiţi toate 
informaţiile folositoare posibile, inclusiv cele rezultate din întrebări care fac trimitere 
la alte aspecte abordate în interviu. 

De regulă, determinarea formei sub care doriţi să vă parvină răspunsul este o 
operaţiune destul de simplă, cel mai important lucru, în acest caz, fiind să vedeți 
chiar dumneavoastră cum v-ar fi mai util să-l primiti. Altfel, toate rezultatele vor avea 
forma unor liste sau tabele. Este suficient ca, pentru fiecare întrebare, să analizati 
care din formele de mai jos v-ar fi cele mai folositoare: 

m listă; 

m indicatori (amplitudinea absolută a variaţiei, media, mediana sau modulul); 

m tabel; | 

m diagramă (cum ar fi diagramele de tip benzi sau coloane); 

m diagramă sub forma sectoarelor de cerc; 
m grafic. 


TESTAREA DE PIAȚĂ 


In cele din urmă, cel mai bun instrument de cercetare îl reprezintă produsul. 
Oamenii pot să vă spună tot felul de lucruri despre cât ar cheltui dacă..., însă, în 
final, ceea ce vorbește despre alegerea lor este suma înscrisă pe cecurile pe care 
le emit în vederea achiziţionării produsului. 

Dacă porniţi o nouă afacere sau lansați un produs sau serviciu nou, ar fi bine 
să începeți de la nivel local (presupunând, însă, că nu produceţi ceva de genul 
navelor de război). Aceasta este o formă de testare a pieţei care mentine costurile 
(de distribuţie, publicitate etc.) la un nivel scăzut, până în clipa în care vă veți rezolva 
toate problemele și sunteţi gata să vă extindeți. 

Nu este de mirare că testarea de piață seamănă din mai multe puncte de vedere 
cu eșantionarea. Nu trebuie să uitaţi niciodată că localitatea dumneavoastră (sau 
locul, oricare ar fi el, unde veti testa produsul) poate să nu fie reprezentativă pentru 
piața totală. În cazul în care nu realizaţi testarea în regiunea dumneavoastră, 
încercaţi, pe cât posibil, să alegeţi un loc cât mai reprezentativ. Oricum, nu vă 
așteptați să obţineţi exact aceleași rezultate în momentul în care vă veti extinde la 
scară naţională sau multinațională. 

De asemenea nu uitaţi că, cu cât aria de testare este mai mare, cu atât rezul- 
tatele vor fi mai exacte și cheltuielile mai ridicate. Pentru aceasta, apelati la regula 
obișnuită: de ce precizie a rezultatelor avem nevoie? lar ca să atingeti acest nivel 
de precizie, nu vă risipiţi banii cu un test mai mare decât este necesar. 


Studierea concurenței 


A şti împotriva cui luptaţi este o necesitate. Altfel, cum veți afla că altcineva nu 
produce deja spaliere mai puternice și mai ieftine, ori mai ușor de ambalat, decât 
puteți fabrica dumneavoastră? Trebuie să vă tineti tot timpul sub observaţie rivalii, 
căci și ei pot să lanseze un produs nou, mâine sau luna viitoare, iar dacă nu le veti 
urmări mișcările, nu veti fi pregătiți să reacționați. 

De asemenea, trebuie întotdeauna să știți exact cu cine sunteți în concurenţă 
— s-ar putea să aveţi mai mulți rivali decât credeți. V-aş propune, ca exemplu, să 
aruncaţi o privire pe următoarea listă de produse care ar putea concura cu supor- 
turile și ramele noastre destinate cultivării plantelor agățătoare: 

m alte rame metalice pentru plante agățătoare; 

m alte tipuri de suporturi pentru asemenea plante, cum ar fi spalierele; 

m suporturi tradiționale (fără plante); 

m rame improvizate de particulari, fără cheltuieli — diferite structuri din lemn sau 

din fier recondiționat etc.; 

m tufișuri ornamentale care dau formă și înălțime grădinilor. 

Un alt aspect important al concurenţei pe orice piață se referă la persoanele 


care nu au nici o optiune în legătură cu un produs sau serviciu. În cazul nostru, există 
grădinari cărora nu le plac deloc plantele agățătoare. În consecință, nu veţi urmări 

doar să câștigați teren convingându-i pe grădinari că produsul dumneavoastră este 
mai bun decât cel al concurenței, ci să-i convingeti pe alţii să-și schimbe atitudinea 
față de plantele agățătoare. 

O dată ce v-aţi identificat concurenţii, cum veţi afla ce pun la cale și ce cred 
clienţii lor despre ei? Există o multitudine de modalități prin care puteţi obţine 
informaţiile dorite. Unele vi se vor părea necinstite la prima vedere, însă dumnea- 
voastră nu faceţi decât să vă folosiţi, în mod nestingherit, de informaţiile disponibile, 
ceea ce va face și concurența, în cazul în care aceasta își va juca în mod 
corespunzător rolul ce-i revine. Așadar, încercați: 


m din nou la bibliotecă — căutați în anuarele pentru a afla cine sunt și cu ce se 
ocupă concurenții dumneavoastră; 


m chiar la concurenții dumneavoastră — sunati și solicitați-le informaţii, broșuri, 
declarații etc., trimiteti- le cupoane ca răspuns la anunturile lor de publicitate, 
vizitati- -le standurile la expozitii, adunati materiale de publicitate de la punctele 
lor de desfacere cu amănuntul, procuraţi-vă o copie după raportul lor de 
gestiune. Observati calitatea servirii oferite de aceștia — publicatiile lor ajung 
cu promptitudine? Cât de amabil este personalul lor la telefon? 

m publicaţiile de specialitate — citiți presa obișnuită și cea de specialitate și 
analizati reclamele lor sau orice articol despre ei; 

m clienţii lor — când realizați un sondaj, întrebaţi clienţii despre ce ar dori ei să 
adauge furnizorii lor la servirea actuală sau ce apreciază în mod deosebit la 
furnizorul actual; 

m furnizorii concurenţei — vorbiţi cu ei; s-ar putea să cunoască multe lucruri 
despre concurenții dumneavoastră, cum ar fi renumele de care se bucură, 
cât de repede plătesc ș.a.m.d. 

E o idee bună să vă studiati concurenţii după ce ați cercetat piața (ori poate 
doriți să realizați o singură dată studierea consumatorilor, combinând întrebările 
referitoare la concurență cu altele). Apreciaţi concurenţa luând în considerare 
factorii pe care cercetarea dumneavoastră i-a identificat ca fiind importanţi pentru 
consumatori — prețul, viteza livrării, gama de produse ș.a. Aceasta ajută la preve- 
nirea ideilor preconcepute, care pot crea mari probleme. Întotdeauna suntem tentaţi 
să privim concurența cu un ochi critic, deoarece dorim ca ea să facă o treabă 
proastă, ceea ce reprezintă o abordare periculoasă. Dimpotrivă, nu ne va face nici 
un rău o supraestimare a adversarului. De aceea, este bine să întocmiţi o listă cu 
punctele slabe și tari ale fiecărui concurent pentru ca, mai apoi, să le analizati la 
rece pe cele bune. 


Ascultarea răspunsurilor 


Una dintre cele mai obișnuite greșeli pe care oamenii le fac constă în a ignora 
sau interpreta greșit rezultatele cercetărilor și asta pentru că nu vor să afle adevărul, 
ceea ce este ușor de înțeles. Căci, după ce aţi fost extrem de încântat de noua 
dumneavoastră activitate, de noul produs sau serviciu, cercetarea pe care ati 
efectuat-o arată că potenţialii dumneavoastră clienți nu sunt nici pe departe la fel 
de încântați ca dumneavoastră Mulţi sunt tentaţi să ascundă sau să explice rezultatul 
obținut, motivând că: „Nu am formulat suficient de bine“, sau că „Desigur, am 

efectuat cercetarea la nivel local, dar ne așteptăm ca, în sud-est piaţa să fie mult 
mai bună“. 

Insă, este mult mai bine pentru dumneavoastră să adoptați o altă atitudine, mai 
pozitivă: aţi reușit să primiţi un răspuns clar la întrebările pe care le-aţi pus. Căci 
pentru ce altceva le- ati fi formulat? În ceea ce privește un rezultat care, în aparenţă, 
este negativ, se poate ca acesta să nu fie chiar atât de rău pe cât pare. Este posibil 
ca studiul efectuat să arate că ideea dumneavoastră originală nu este chiar atât de 
promițătoare pe cât aţi crezut, dar că o nouă analiză a prețului, ambalării, desfacerii 
ar putea rezolva problema. Dacă lucrurile stau așa, cercetarea întreprinsă v-a ajutat 
să economisiti o avere, pe care aţi fi putut-o pierde încercând să vindeti un produs nu 
tocmai potrivit pentru a fi comercializat pe piaţa respectivă. 

Wildlife Trusts este un grup format din aproximativ 50 de organizaţii indepen- 
dente din Marea Britanie, care se ocupă cu protecţia vieții sălbatice. Aceste 
organizații își recrutează membrii din districtul în care activează fiecare. Cei de la 
Wildlife Trusts s-au gândit că ar fi mult mai eficient dacă ar centraliza activitatea de 
recrutare a membrilor la nivel naţional. Puteau să facă publicitate acestei acţiuni în 
revistele de specialitate, direct prin poștă etc. ceea ce s-a dovedit a fi un lucru 
întemeiat, căci cheltuielile ar fi fost mult mai mici în acest caz decât dacă s-ar fi recurs 
la mai multe companii de recrutare la nivel local. 

Dar mai înainte de a pune în practică acest lucru, au avut sentimentul că trebuie 
să studieze un pic situația. Intr-un adevărat stil specific marketingului cu costuri 
minime, ei și-au concentrat atenţia asupra informaţiilor și studiilor existente, referi- 
toare la subiecte asemănătoare, cu scopul de a reduce la minim amploarea noii 
cercetări. Rezultatele au fost surprinzătoare. Aproape toți membrii acestei organi- 
zații fuseseră recrutaţi în urma unor întâlniri personale, la expoziții și evenimente de 
acest gen, sau la domiciliul acestora. O campanie centralizată de publicitate și de 
reclamă prin poștă ar fi fost o modalitate foarte costisitoare de a obţine puțin. 

Departe de a reprezenta o campanie de recrutare care a dat greș, aceasta a 
fost, de fapt, o activitate de cercetare de mici dimensiuni, extrem de reușită, care a 
dat celor de la Wildlife Trusts exact ceea ce doreau — un răspuns clar la întebarea:: 
„Am putea recruta mai mulți membri, cu cheltuieli mai mici, dacă am coordona 
campania de la centru?“ 

În mare măsură, cercetarea vă va oferi câteva răspunsuri la care nu vă așteptați. 
Astfel că, o dată încheiată aceasta, va trebui să vă întoarceţi și să revizuiți planul de 
marketing elaborat în capitolul 1. Și cum studiul pieței trebuie să fie o operaţiune 
continuă, va trebui să mai treceti cel puțin o dată prin acest plan, poate chiar să-l 
revizuiti în mod regulat, pe parcursul întregii durate de aplicare a acestuia. 


REZULTATUL FINAL 


Deci, ce ne-arfi putut spune studierea pieței, referitor la ramele destinate plante- 
lor agățătoare? Recapitulând, vom spune că am efectuat cercetare de birou, am 
intervievat potenţialii clienţi, am trimis chestionare centrelor de grădinărit și am 
discutat la telefon cu grădinarii peisagiști . De asemenea, i-am intervievat pe consi- 
lierii districtuali și pe clienţii persoane juridice și am analizat celelalte produse aflate 


pe piață. 


CERCETAREA 


Cercetarea de birou 


m Biblioteca — Am căutat liste cu firmele care se ocupă cu întreţinerea spaţiilor 
verzi, centrele de grădinărit și marile firme locale (pentru a menţine cheltuielile 
la un nivel cât mai scăzut va trebui să începem activitatea pe plan local, ca o 
formă de testare a pieței). 

m Presa de specialitate — Am aflat amănunte în legătură cu toate revistele 
specializate și publicaţiile comerciale din domeniul grădinăriei, comunicân- 
du-le să ne trimită un pachet de promovare, care să cuprindă și un exemplar 

„din ultima lor apariție. 


Studierea clientelei 


m /ntervievarea clienților potentiali — Am discutat cu aproape 200 de persoane 
în parcările centrelor de grădinărit și le-am pus tuturor șase întrebări pregătite 
dinainte. 

m Efectuarea unui sondaj în rândul centrelor de grădinărit — Am trimis un 
chestionar tipărit la 100 de astfel de centre din regiune. Am făcut o introducere 
amicală, în care explicam pe scurt că suntem o firmă nouă cu un nou produs. 
Am pus numai șase întrebări (și am lăsat spaţiu liber pe formular, în caz că 
ar fi dorit să facă unele comentarii), menţionând că le vom transmite rezulta- 
tele finale. Din cele 100 de centre chestionate, au răspuns 30. 

m /ntervievarea grădinarilor peisagiști — Am petrecut cam 10 minute la telefon 
cu fiecare din cei 20 de astfel de grădinari cu care am discutat. Le-am pus un 
set de aproximativ 10 întrebări, încurajându-i ca, timp de câteva minute, să 
abordeze mai în profunzime problemele discutate. 

m /ntervievarea consilierilor districtuali și a clienţilor persoane juridice — Am 
discutat personal cu cinci consilieri și opt reprezentanţi ai firmelor cliente, timp 
de aproximativ 15 minute cu fiecare. Din nou, am pus un set de aproape 10 
întrebări, apoi am discutat într-o manieră mai liberă problemele ridicate în a 
doua parte a interviului. 


Studierea concurenţei 

m Citind presa de specialitate — Am aflat cine ne sunt rivalii și cum își fac 
publicitate, ce prețuri practică, ce avantaje oferă etc. 

m Luând legătura cu concurenții — l-am rugat să ne trimită câteva broșuri și am 
studiat produsele acestora expuse în centrele de grădinărit ori prezentate la 
expoziţii. 

m Discutând cu reprezentanții centrelor de grădinărit — Am aflat care este, în 
prezent cel mai cerut produs al lor și de ce. 

m Discutând cu clienții — l-am întrebat care sunt nevoile lor prioritare, și ce produ- 
se le satisfac. Am aflat câţi dintre ei cresc plante agățătoare, pe ce le cresc 
şi ce fel de garduri sau paravane preferă. 

Ascultarea răspunsurilor 
In final am obținut niște răspunsuri interesante: 


m n-am putea produce rame și garduri suficient de ieftine pentru a intra în 
concurenţă cu cei de la „baza“ pieţei. 


mo parte importantă a cererii nu este foarte sensibilă la preţ; persoanele 
respective preferă să plătească mai mult pentru un produs despre care cred 
că este de o calitate mai bună și are un aspect mai atrăgător. 


Ținând cont de toți acești factori, ar trebui să producem rame și garduri de 
calitate superioară, care să concureze cu produsele „de vârf“ de pe piață. 

Apoi am supus probelor de piață două nume: Frame-up (urzeală) și Arabesque. 
Reacţia potenţialilor clienţi arăta că primul nume sugera acestora un produs de o 
calitate destul de înaltă, ieftin și plăcut la vedere, iar al doilea un produs mai scump 
și mai rafinat. 

Luând în considerare faptul că ar trebui să țintim către vârful pieţei, am hotărât 
să numim firma noastră Arabesque (după ce am verificat bineînţeles la Registrul 
Comerțului că putem face acest lucru din punct de vedere legal). 

Am aflat, de asemenea, că oamenii ar fi fost multumiti și cu un sortiment format 
din numai trei modele de rame fără suporturi și un singur model de gard/paravan. 
Înălțimea preferată a gardurilor era, în general, cea de aproximativ 1,20 m, parcurile 
și firmele preferându-le pe cele de 1,80 m înălțime. 

Se pare că această gamă relativ mică de modele este suficientă și, în mod sigur, 
este mai ieftin de realizat. De asemenea, reacția firmelor a fost încurajatoare pentru 
a le oferiparavane având 1,80 m înălțime. 

Am aflat că una din nemulțumirile cele mai des exprimate, în legătură cu ramele 
și gardurile existente în prezent pe piaţă, se referă la faptul că acestea sunt grele și 
stânjenitoare. 

Cum ramele noastre vor fi fabricate din tuburi de aluminiu și vor fi ușor de ridicat, 
acesta va reprezenta un atu pentru vânzarea lor. 

Discuţiile libere purtate în cadrul interviurilor personale sau la telefon, au scos 
la iveală două informaţii utile pe care nu le-am fi aflat altfel: 


m reprezentanții parcurilor și ai firmelor au agreat ideea introducerii unei arcade 
într-un rând de garduri cu scopul de a crea o cale de acces. Fabricarea 
acesteia într-un singur model n-ar trebui să fie foarte costisitoare; 


m preferinţele celor intervievaţi se îndreptau spre structurile metalice izolate, în 
locul celor neizolate, de culoare verde- -pal, acestea părându- -li-se că vor 
rezista mai mult timp.Tot ei au scos în evidenţă faptul că plantele vor avea 
nevoie de o suprafață aspră pentru a se putea agăța. Aceasta ne sugerează 
că ar trebui să determinăm modalităţile (și cheltuielile) de acoperire a tuburilor 
de aluminiu cu un material textil. 

Aceasta înseamnă, deci, a face cercetare și nu numai. Studierea pieței continuă 

atâta timp cât firma funcţionează, deoarece ea are o strânsă legătură atât cu condu- 
cerea unei firme recunoscute, cât și cu întemeierea uneia noi. 


2 


Stabilirea prețului 


„Dacă cineva nu a obținut un câștig rezonabil, a greșit undeva“ 
Li Xiannian 


Mulţi oameni sunt de părere că stabilirea prețurilor nu are nici o legătură 
cu marketingul. Este adevărat că există anumite aspecte ale acestui proces — 
calcule complexe, previziuni, determinarea factorilor de risc — care nu prea au 
legătură cu acesta, dar prețul final la care se ajunge este inima marketingului! 
El fixează standardul după care clienții dumneavoastră actuali și cei potenţiali 
vă vor judeca. 

Dacă ati plătit 250 £ pentru o pereche nouă de pantofi si pingelele s-au 
găurit după două săptămâni, probabil că veti deveni negru de furie şi vă veti 
duce direct la magazin pentru a vă cere banii î înapoi. Dar dacă ati plătit numai 
2,50 £, probabil că doar veti da din umeri și vă veți spune: „Ei, atâta ai plătit, 
atâta primesti“. Foarte adevărat, dumneavoastră vă asteptati ca o pereche de 
pantofi de 250 £ să fie de o calitate ireproşabilă, în timp ce una care costă doar 
2,50 £ să nu reziste niciodată un timp foarte îndelungat. 

În acelasi mod, dacă produsele sau serviciile dumneavoastră au un pret 
mai mare decât cel al concurentei, clientii vor crede că acestea sunt mai bune. 
Dacă sunt mai ieftine, cumpărătorii dumneavoastră se vor astepta la o calitate 
(sau lipsă a ei) pe măsură. De fapt, pretul pe care-l stabiliti reprezintă unul din 
cele mai puternice elemente de identificare a firmei dumneavoastră pe piată. 


Preţul și piata 


Cu cât prețul pe care îl practicaţi dumneavoastră este mai mare, cu atât 
sustineti mai tare în fața clienţilor că produsul sau serviciul dumneavoastră este de 
o calitate superioară. Ceea ce desigur, s-ar putea să nu fie un lucru bun. 


CLIENȚII DUMNEAVOASTRĂ SUNT MAI SENSIBILI LA PREŢ SAU LA 


CALITATE? 


În cazul în care clienţii sunt mai sensibili la pret decât la calitate, atunci ei vor 
cumpăra de la concurenții dumneavoastră care vând mai ieftin. Să presupunem că 
vindeti plicuri cafenii — cele mai bune plicuri, dar și cel mai greu lucru de dovedit, 
din punct de vedere financiar. Este posibil să vă daţi seama, la un moment dat, că 
majoritatea clienţilor dumneavoastră nu văd nici o diferenţă reală între un plic cafeniu 
produs de firma dumneavoastră și unul fabricat de o altă firmă. Ei doresc doar un 
lucru în care să-și pună scrisorile înainte de a le expedia. Intră în magazin, cumpără 
cel mai ieftin pachet pe care-l găsesc și uite-așa, cât ai zice pește, ai dat faliment. 

Pe de altă parte, să presupunem că vindeti canapele elegante și scumpe. Ori- 
cine se gândește să cumpere de la firma dumneavoastră sau de la o altă firmă se 
așteaptă să plătească pentru acestea o grămadă de bani. Însă, poate cumpărătorii 

sunt mult mai interesaţi de calitatea mobilei decât de pret. De aceea, dacă pretul 
mai mare pe care-l practicati le inspiră o calitate superioară a produselor, este posibil 
ca aceștia să aleagă produsul societăţii dumneavoastră. 


PUTEŢI RĂSPUNDE AȘTEPTĂRILOR CLIENȚILOR DUMNEAVOASTRĂ? 


Dacă prețurile bunurilor sau serviciilor dumneavoastră: sunt suficient de mari 
pentru a lăsa să se înțeleagă că ele sunt de o calitate excepțională, veți avea avea 
de-a face cu o mulțime de cumpărători furioși, în cazul în care nu veti fi la înălțimea 
așteptărilor lor. Vă mai aduceţi aminte de exemplul cu pantofii? Oamenii plătesc mai 
mult pentru că așteaptă să primească la rândul lor mai mult. Trebuie să le oferiţi 
acest lucru la un cost pe care să vi-l puteţi permite. 

Nu trebuie ca acest „ceva“ pe care îl veti oferi în plus clienţilor să fie doar calitatea 
superioară a produselor. El s-ar mai putea referi la viteza de livrare, nivelul serviciului 
prestat, condiţiile de plată, lucruri pe care cumpărătorii să le aprecieze ca meritând 
acei bani în plus. 


PSIHOLOGIA STABILIRII PREȚULUI 


Nu puteti fi de acord cu ideea că oamenii aleg un produs în loc de altul numai 
pe criterii pur raţionale. Unii vor alege un produs mai scump doar pentru că le place 
mai mult ambalajul, sau pentru că este ceea ce mama lor cumpăra întotdeauna. 
Când vă uitaţi la produse cum ar fi detergentii sau prafurile de spălat, constatati 
adeseori că același fabricant vinde același produs la două prețuri și sub două mărci 
diferite. Logic vorbind, nu există nici un motiv puternic pentru a cumpăra produsul 
cu marca cea mai renumită și, deci, cel mai scump, însă destui oameni cred că există 
destule motive pentru a le vinde. 


Psihologia propriei dumneavoastră piețe 

Unele piețe permit practicarea unei game mai largi de prețuri decât altele. Pe 
câteva piete, veţi constata că cele mai ieftine produse costă doar cu câteva procente 
mai puțin decât produsele cele mai scumpe, de exemplu: imprimantele laser sau 
șuruburile de 3/4. În alte cazuri, diferențele sunt enorme: oamenii se așteaptă ca un 
costum să aibă un pret cuprins între 5 și 5.000 de £. Dacă faceţi afaceri cu pastă de 
dinți, gama dumneavoastră de prețuri nu va fi la fel de mare ca aceea practicată de 
o societate hotelieră, să zicem. 


Plafonul prețurilor 


Oamenii au tendinţa să grupeze prețurile pe intervale. Un anumit lucru costă 
„intre 10 și 15 £". Cu cât suma de bani este mai mare, cu atât este mai larg și 
intervalul. Astfel, oamenii pot privi orice lucru care costă între 10 și 19 £ ca aparținând 
aceluiași interval. Atunci când cumpără o casă, este posibil ca ei să considere 
prețurile de 135.000 și 149.000 £ ca făcând parte din aceeași categorie, chiar dacă 
între ele este, de fapt, o diferență de 14.000 £. 

Până la o anumită limită, oamenii vor cumpăra produsul pe care-l doresc, atâta 
timp cât preţul se află în intervalul corespunzător. Cu alte cuvinte, ei vor plăti 19,35 
£ pentru aproape orice lucru care ar fi costat 18,95 £ pentru că ambele preţuri sunt 
considerate ca fiind „puţin sub 20 £“ (anumite sume, cum ar fi cea de 20 £. sunt 
cunoscute sub numele de bariere de preţ“). lată de ce atât de multe produse au 

prețuri de: 2,99 £, 49,90 £, 99,50 £ ș.a.m.d. — pentru a le menţine în categoria 
prețurilor mai mici. 

Așadar, dacă dumneavoastră apreciaţi că puteti vinde profitabil produsul cu 46 £, 
există mari șanse să-l vindeti la fel de bine cu 49,90 £. Nu vă încredeţi însă în ceea 
ce vă spun, fără a verifica dumneavoastră înșivă cele afirmate aici. 


Stabilirea preţului 


Dacă vreţi să supravieţuiţi în lumea afacerilor, trebuie să cereti pentru bunurile 
dumneavoastră un preț mai mare decât costul fabricării lor, un lucru destul de evi- 
dent. Pentru aceasta trebuie să știți, în primul rând, cu ce cheltuieli vă desfășuraţi 
activitatea, ele reprezentând problema principală și punctul de pornire al oricărei 
afaceri. Sunt mai multe costuri care trebuie luate în considerare și la care ne vom 
referi, în mare, în rândurile de mai jos. 


CÂT NE COSTĂ SĂ FABRICĂM FIECARE UNITATE DE PRODUS? 


Răspunsul nu este chiar atât de simplu pe cât pare, deoarece producţia a o mie 
de bucăţi nu costă de zece ori mai mult decât producţia a o sută de bucăţi din același 
bun, ca urmare a faptului că există o serie de economii legate de volumul producției. 
dumneavoastră puteţi, însă, determina costurile unitare corespunzătoare unor 
volume diferite ale producţiei; cu cât volumul (producţiei — n.t.) este mai mare, cu 
atât costul unitar este mai mic. 


CÂT NE VA COSTA VÂNZAREA? 


În timp ce majoritatea persoanelor se pricep destul de bine la calculatia 
costurilor de productie, cheltuielile de vânzare sunt în mare măsură supraestimate. 
Acestea din urmă includ cheltuielile aferente următoarelor categorii de activități: 


m elaborarea și tipărirea cataloagelor și a altor materiale care însoțesc comer- 
cializarea unui produs; 

m expedierile prin poștă; 

m convorbirile telefonice; 

m călătoriile și vizitele de afaceri; 

m retribuirea personalului; 

m reducerile de prețuri; 

m corespondenţa; 

m realizarea standurilor la punctele de vânzare și la expoziții; 

m publicitatea; 

m relaţiile cu publicul; 

m unul din costurile de vânzare cel mai des trecute cu vederea este cel aferent 


așa-numitelor „puțuri seci“ (dry holes): ofertele, evaluările, corespondenţa 
precontractuală și discuţiile care, în final, nu duc totuși la nici o afacere. 


MARKETINGUL CU COSTURI MINIME 
CÂT NE VA COSTA DISTRIBUȚIA? 


Va trebui să suportăm numai cheltuielile de ambalare și expediere prin poștă? 
Avem nevoie de un cărăuș. Trebuie să cumpărăm sau să închiriem un surgo pentru 
livrare? 


VOM VINDE PRIN INTERMEDIARI? 


Dacă veți vinde cu ajutorul agentilor comerciali, al detailiștilor sau al altor interme- 
diari care nu sunt sub controlul dumneavoastră direct, trebuie să luati în considerare și 
marja de profit ce revine acestora, marjă care trebuie să-i stimuleze să vă cumpere 
produsul și să menţină, încă, prețul la un nivel suficient de mic pentru ca produsul să 
se vândă. 


CÂT DE MARI VOR FI CHELTUIELILE DE REGIE? 


Dacă porniţi afacerea din nimic, este posibil să realizați multe lucruri singur, 
chiar de la domiciliul dumneavoastră.Dar dacă faceți parte dintr-o întreprindere deja 
constituită, nu veţi putea evita aceste cheltuieli. În orice caz, dacă noua dumnea- 
voastră societate merge bine, va fi necesar, mai târziu, să angajaţi personal şi să 
vă mutaţi într-un alt local. Aceasta presupune plata chiriei, impozitului local, asigură- 
rilor, salariilor, agentului termic, luminii, telefonului, echipamentului de birou, tarifului 
poștal, rechizitelor și reparațiilor. Și într-un caz și în altul vor exista cheltuieli specifice 
contabilităţii, comisioane bancare, precum și costul corespunzător timpului consa- 
crat de o persoană completării declarației de venituri, a declaraţiei referitoare la 
T.V.A. și alte impozite prevăzute de lege, precum și a rapoartelor și regulamentelor 
interne. 

Aici există o capcană de care trebuie să vă feriti, deoarece, în cazul în care prețurile 
dumneavoastră se bazează pe costul muncii la domiciliu sau la sediul dumneavoastră 
actual, extinderea s-ar putea să afecteze puternic marjele de profit obținute. De aceea, 
trebuie să vă gândiţi la aceste cheltuieli de regie, chiar dacă ele nu apar încă de la 
început. Și chiar dacă porniţi afacerea singur, lucrând acasă, trebuie să luaţi în calcul și 
costul corespunzător propriului dumneavoastră timp. Altfel, din ce o sătrăâiți? Chiar dacă 
nu aveți nevoie, pentru început, de un venit, nu cred că mai târziu veți dori să creșteți 
prețurile doar ca să vă puteti plăti. 


VOR EXISTA „CHELTUIELI PROFESIONALE"? 


Veţi avea nevoie de un contabil sau de un consilier în probleme fiscale? Sau 
de un avocat consultant pentru a pune bazele unei societăţi cu răspundere limitată? 
Dar de patente, mărci de fabricaţie, licenţe și drepturi de autor? Aveţi nevoie de vreo 
formă de asigurare în caz de despăgubiri civile datorate unei terțe persoane? 
Răspunsul s-ar putea să fie nu, dar întrebarea tot trebuie să vi-o puneti. 


CÂT VA TREBUI SĂ AȘTEPTĂM PÂNĂ VOM ÎNCASA BANII? 


Cea mai avantajoasă metodă este vânzarea cu plata la efectuarea comenzii; 
de fapt dumneavoastră primiţi banii înainte de a trimite bunurile, poate chiar mai 
înainte de a achiziționa dumneavoastră fie bunurile în cauză, fie materiile prime 

necesare producerii lor. Cea mai dezavantajoasă metodă este plata la vânzarea 
mărfurilor livrate, căci, în cazul în care ele nu se vând, este posibil să fiti obligat să 
vă luaţi înapoi tot stocul care vă aparţine. Prestarea serviciilor este, de obicei, mai 
avantajoasă decât producţia bunurilor materiale, datorită faptului că, în general, nu 
veţi avea de plătit prea mulți furnizori în timp ce așteptați să vă plătească clienţii pe 
care-i aveti. Vânzarea directă, marfă contra bani este bună, mai ales dacă puteţi 
primi credite de la furnizorii dumneavoastră. Dar plata în termen de 30, 60 sau 90 
de zile poate fi o mare problemă, mai ales atunci când vă vedeți nevoit să acordati 
mai mult timp „vânării“ clienţilor răi platnici, decât extinderii afacerii dumneavoastră 
În plus, toate acestea duc la creșterea costurilor ceea ce poate genera în același 
timp o creștere a prețurilor, pentru a le putea acoperi. 

Nu uitaţi, de asemenea, costurile debitelor aferente facturilor emise, extraselor 
de cont efectuate de bancă, scrisorilor de rapel, convorbirilor telefonice, scrisorilor 
expediate jurisconsulților. 


CE VOM FACE DACĂ VOM AVEA SUCCES? 


Am văzut care sunt problemele tehnice ale extinderii producţiei. Trebuie însă 
menționat că acest proces are și o latură financiară. Este posibil să reușiţi să vă finanţați 
expansiunea din profiturile nerepartizate, ceea ce ar fi cel mai bine. Poate va trebui să 
vă împrumutaţi, cheltuielile cu dobânzile devenind astfel un element al costurilor de 
producţie. Sau poate veti dori să vă asociaţi cu un partener care dispune de capital. 
Este iarăși posibil ca această nevoie (de bani — n.t.) să nu se manifeste mult timp, dar 
gândul la ea ar putea să vă inspire să sondaţi terenul cu mult timp înainte. 


CARE ESTE PUNCTUL MORT AL AFACERII NOASTRE? 


Aceasta este întrebarea hotărâtoare, care nu are nici un răspuns. Sau, mai 
degrabă, are mai multe. Dacă vânzarea a 500 bucăţi de produs cu 50 £ bucata vă 
va aduce un venit brut anual de 25.000 £, va acoperi această sumă în întregime 
costul producerii a 500 bucăţi pe an? Dar dacă vindem 2.000 bucăţi cu 40 £ fiecare? 
Aţi rezolva problema cu 80.000 £ pe an? 

La început, toate aceste calcule se bazează pe intuiţie, dar este absolut necesar 
să știți câte bucăţi de produs va trebui să vindeti la prețul ales de dumneavoastră, 
dacă vreti să menţineţi o distanță corespunzătoare față de Garda Financiară. De 
asemenea, numărul de produse pe care va trebui să-l vindeti va avea un impact 
profund și asupra planului dumneavoastră de marketing. 

Poate cel mai ușor mod de abordare a problemei în cauză îl constituie trasarea 
unui simplu grafic. Determinaţi costul total necesar fabricării unei singure unităţi de 
produs pe săptămână (aceasta î înseamnă toate costurile fixe și variabile aferente unui 
singur articol). În concluzie, dacă vă costă 500 £ să staţi la birou o săptămână și să 
bateti tam-tam-ul cu degetele pe dosare, iar celelalte cheltuieli legate de fabricarea unei 
unități de produs sunt de 5 £, atunci costul total al acestui prim produs va fi de 505 £. 
Costul total al fabricării a două unitați va fi de 510 £. 

Pe axa OX a graficului dumneavoastră marcați volumul producției (în unităţi, zeci, 
sute sau orice altă unitate de măsură convenabilă volumului de producţie). Pe axa OY 
înscrieţi costurile totale. Apoi calculati cheltuielile totale pentru fiecare volum de produc- 
tie reprezentat pe axa orizontală, și marcați punctul obținut pe grafic (vezi exemplul de 

mai jos). Să nu credeți, însă, că această curbă va urca încet, deoarece cheltuielile 
variabile se pot modifica în funcţie de volumul producţiei. S-ar putea ca, în cazul în 
care comandati suficiente materii prime pentru a produce 400 de bucăţi pe săptă- 
mână, să. primiţi de la furnizori un rabat important care vă va reduce costurile. Însă 
alte cheltuieli vor crește, și vor crește brusc, iar dumneavoastră nu veti putea adăuga 
la costuri mereu câte 10% pentru o secretară sau un birou, până când aceasta (sau 
acesta) nu este angajată, respectiv nu este achiziționat. Creșterea costurilor variabi- 
le are graficul sub forma unei pante, iar creșterea celor fixe are graficul sub forma 
treptelor unei scări. 

Uniţi punctele de pe graficul dumneavoastră pentru a forma o linie (vedeți 
exemplul de mai jos). Orice pret deasupra acestei linii reprezintă profit; orice pret 
sub ea este echivalentul unei sinucideri comerciale. Să presupunem că aţi decis că 
puteţi vinde 200 de bucăţi pe săptămână. Urmăriţi linia punctată corespunzătoare 
celor 200 de bucăţi și acolo unde ea intersectează graficul, se află suma de bani pe 
care trebuie să o cheltuiţi pentru a nu fi nici în pierdere, nici în câștig (adică punctul 
mort). Pentru a obţine prețul unitar, împărțiți pur și simplu suma respectivă la 200. 

Cercetarea efectuată de dumneavoastră ar trebui să vă indice în mare măsură 
prețul suportat de piața respectivă. Dar nu uitaţi că prețul poate determina, la rândul 
lui, piaţa. În cazul în care dublaţi prețul bunurilor dumneavoastră, sunteti în măsură 
să tindeţi spre poziţia de vârf pe piaţa pe care operati. Deci, puteţi să vindeti mai 
putine produse și, totuși, să obtineti un profit mai mare sau, așa cum se întâmplă 
adeseori, să puteţi vinde chiar mai multe produse. 

lată un exemplu potrivit referitor la modul în care alegerea unui punct diferit pe 
graficul cost/volum de producţie vă poate arunca pe o cu totul altă piață de desfa- 
cere. Tom Maschler, directorul firmei Jonathan Cape, a dat lovitura în anii '70, când 
a editat cartea intitulată “And Miss Carter Wore Pink” („Și domnișoara Carter puria 
roz“). Tablourile domnişoarei Carter prezentau într-un mod fermecător, simplu viața 
din nordul Angliei la începutul secolului, cu câte un scurt comentariu aparținând 
autoarei, referitor la fiecare pictură în parte. Tom Maschler a simtit că acestea vor fi 
pe gustul unui public mai larg decât cel pasionat de lectura cărților de artă, mai ales 
în cazul în care noul volum ar fi cuprins și text, pentru a o face mai mult decât o 
simplă carte de artă. 

Astfel, în loc să tipărească 4.000 de exemplare, și-a luat inima în dinti și a tipărit 40.000. 
Aceasta a însemnat o reducere a prețului la o pătrime din valoarea normală a unei cărți 
cuprinzând 24 de fotografii color. Cartea s-a vândut până la ultimul exemplar. 


NU VĂ VINDEȚI IEFTIN MARFA 


Când stabiliți prețul, ţineţi minte că întotdeauna este mai ușor să-l reduceti decât 
să-l cresteti. Dacă veti descoperi mai târziu că ati fi putut vinde tot atâtea unități de 
produs, darla un pret cu 50% mai mare, vă va fi greu să schimbati tactica, căci veti 
avea deja o clientelă care va aştepta să reduceti preţul. Dar dacă începeti prin a 
practica un pret prea mare, şansele de a se formula reclamaţii la adresa dumnea- 
voastră, în momentul în care veţi reduce acest preţ, sunt foarte puține. 

Este uimitor cât de des firmele lansează pe piață produse noi la un preț mai mic 
decât este necesar. Este, probabil, singura mare greșeală care se face atunci când se 
stabilește un preţ. De fapt, un pret mai ridicat, duce, de multe ori, la creșterea volumului 

vânzărilor deoarece vă poziţionează pe un alt segment de piață, mai puţin sensibil 
la pret. 

Un bun exemplu în acest caz îl reprezintă firma producătoare a bomboanelor de 
mentă After Eight. Specialiștii acesteia au identificat un segment de piață pentru o 
ciocolată scumpă, rafinată, consumabilă după masa de seară. Piaţa duiciurilor pentru 
copii, a celor destinate consumului în pauza de prânz de la birou, a celor care servesc 
drept cadouri ș.a. era aproape saturată. Nu exista, însă, nici un produs care să ofere 
imaginea argintului strălucind în lumina răspândită de lumânările în amurg și reflectată 
de mobila din lemn de mahon șlefuit. Bomboanele After Eight au putut fi lansate la un 
preț destul de ridicat, datorită segmentului de consumatori căruia îi erau destinate. De 
fapt, dacă firma ar fi stabilit un pret prea mic pentru aceste produse, ea s-ar fi bucurat 
de mai puţină credibilitate din partea respectivilor consumatori. 

Pentru a vă da un alt exemplu, vă voi spune că firma J. Lyons & Co. vindea în perioada 
dinaintea primului război mondial, cinci sortimente de ceai, la prețul de 2 penny, 4 penny, 
6 penny, 8 penny și, respectiv 10 penny. Ultimele două sortimente, cele mai scumpe, erau 
absolut identice. Toţi directorii de societăți beau ceai de 8 penny, ceea ce nu a împiedicat 
firma să vândă mult și din ceaiul de 10 penny. 


Când ar trebui să cresteti prețul? 

Pieţele sunt diferite între ele, neexistând pentru nici una reguli stricte. Pentru a 
vă oferi însă un criteriu, ar trebui să vă gândiţi la o creștere a prețului, produsului 
sau serviciului dumneavoastră în momentul în care există oricare din următoarele 
condiții: 

m produsul sau serviciul este unic; 

m este foarte bine mediatizat; 

m cumpărătorii vor avea doar de câștigat din achiziționareaacestuia, în cazul în 

care vor consacra un timp suficient de lung învăţării utilizării produsului; 

m piața este prea mică pentru a atrage concurenții; 

m sunteţi încredințat de faptul că clienţii sunt dispuși să plătească un pret mai 

mare. 


Evident, cu cât prețurile dumneavoastră sunt mai mari, cu atât numărul produselor 
ce urmează a fi vândute pentru a obține un profit este mai mic. Metodele de marketing 
cu cost redus sunt mai ușor de aplicat î în situația unei firme cu un volum de producție 
scăzut, care practică un adaos comercial mare, decât în cazul unei firme care produce 
un mare volum de bunuri, pe care le vinde cu un adaos comercial mic. Aceasta deoarece 
un volum de producție ridicat creează tot soiul de probleme legate de managementul 
producției, finanțelor și al personalului. 


Schimbarea prețului 


De ce aţi avea nevoie să schimbaţi prețurile, odată ce le-aţi stabilit la un anumit nivel 
(în afara cazului când le ridicaţi din cauza inflaţiei)? Ei bine, există câteva motive pentru 
care aţi putea dori să faceți o asemenea schimbare și care, în marea lor majoritate, sunt 
legate de creșterea cifrei de afaceri. Dar există două motive principale datorită cărora veţi 
fi obligati să vă gândiţi la luarea unei asemenea decizii. Dacă doriţi să mentineti marja de 

profit la un nivel constant, va trebui să modificaţi pretul când veniturile scad sau când 
costurile cresc. 


VENITUL SCADE 


Aceasta se poate întâmpla din multe motive, toate având o strânsă legătură cu 
conjunctura pieței: produsul se demodează, apar noi concurenți, piața este inundată 
de produse asemănătoare etc. Mai întâi de toate, va trebui să aflaţi ce a determinat 
această scădere. De exemplu, dacă clienţii au constatat că produsul pe care-l vindeti 
nu funcţionează, soluţia este să-l reparaţi, nu să-i schimbaţi prețul. De multe ori, 
însă, o modificare a preţului este în măsură să rezolve problema ivită. Dar chiar și 
așa, nu uitaţi că scăzând prețul, vă va fi foarte greu să-l măriți din nou mai târziu. 
Cu toate acestea, dacă un preţ mai scăzut va duce la o creștere a volumului vânză- 
rilor, acesta ar putea fi răspunsul la problemă. 

Contrar convingerilor dumneavoastră, mărirea prețurilor ar putea determina o 
creștere a vânzărilor dumneavoastră, deoarece prin aceasta vă „repoziționaţi“ într-un 
mod eficient pe piață. Firma dumneavoastră trimite un mesaj diferit consumatorilor și 
cultivă o imagine diferită. Aţi putea chiar intra pe o nouă piaţă, trecând, de exemplu, de 
la vânzarea cretei școlare la vânzarea celei pentru tacurile de biliard. 


COSTURILE CRESC 


În acest caz, motivele sunt diferite. Ar putea fi vorba de faptul că volumul comen- 
zilor a crescut constant, cererea ajungând în prezent la un nivel pe care îl veti putea 
satisface doar dacă vă mutaţi într-un sediu mai mare sau investiţi în echipamente 
noi și costisitoare. Sau că doriţi să angajaţi alte trei persoane care să se ocupe cu 
vânzarea produselor dumneavoastră. Sau că rata dobânzilor a crescut. 

Teoretic, aveți aceleași opțiuni ca în cazul în care volumul vânzărilor ar fi în 
scădere. În realitate, situaţia dumneavoastră este mai complicată, deoarece este 
posibil ca piaţa să se menţină la un nivel stabil, aceasta nefiind conjunctura cea mai 
potrivită pentru o modificare a prețului, care ar părea inexplicabilă clienţilor dumnea- 
voastră (cu excepția cazului în care reușiți să faceți modificarea fără ca aceștia să-și 
dea seama — vom discuta despre această posibilitate imediat). Cu toate acestea, 
prețul trebuie să fie determinat de piață. Așa cum știm cu toții, piața poate înregistra 
o continuă schimbare, care ar putea antrena și prețul produselor dumneavoastră 
(iată și motivul pentru care cercetarea este o activitate permanentă și nu una 
ocazională). Dar atâta timp cât piata este stabilă, dumneavoastră ar trebui să 
practicaţi deja cel mai bun preț, iar dacă nu faceți acest lucru, care este motivul? 

În principal, în această situaţie există trei opțiuni: 


1. să căutați să obtineti economii din altă parte sau să acceptaţi o reducere a 
marjei de profit și să lăsaţi prețul neschimbat; 


2. dacă trebuie să modificaţi prețul, schimbaţi și produsul, pentru a vă justifica 
acțiunea. Aceasta ar putea însemna să produceți cu costuri mai mici, dacă doriți vă 
reduceti prețul și să creșteți volumul vânzărilor, sau vă sporiți valoarea produsului, 
schimbând ambalajul, ușurând întreținerea și îmbunătăţind serviciile post-vânzare 
ş.a., oricum făcând ceva care să justifice pe piată modificarea prețului; 

3. evitati creșterea costurilor paralel cu o creștere a prețurilor dumneavoastră 
Puteţi face acest lucru schimbând prețul, în condiţiile î în care piața este stabilă, ca 
urmare a faptului că vă așteptați ca vânzările dumneavoastră să scadă. Acesta este 
singurul motiv valabil al modificării prețului fără o schimbare a produsului. Dar, în 
această situație, dumneavoastră aţi prevăzut ca fiind mult mai rentabilă pierderea 
câtorva comenzi decât creșterea costurilor. 


lată un exemplu pentru acest din urmă punct. Proprietarul unor cuști de câini 
și-a dat seama că era tot mai solicitat să aibă grijă de câinii persoanelor plecate în 
vacanţă. În cele din urmă, datorită lipsei de spaţiu, el a început să-i refuze pe unii 
solicitanti. Se părea că va trebui să construiască un alt rând de cuști, să angajeze 
personal suplimentar care să se ocupe de hrănirea, îngrijirea și plimbarea câinilor, 
să crească cheltuielile administrative etc. Estimând costurile unei asemenea opera- 
țiuni el și-a dat seama că, în final, profitul obținut ar fi mai mic ca înainte. 

De aceea, a hotărât să crească prețurile. A efectuat o cercetare pentru a afla 
care clienţi vor rămâne fideli și care-și vor duce câinii în altă parte. În acest mod, el 
a aflat că cei mai buni și mai vechi clienţi, care-și aduceau regulat câinii la el, ar 
prefera să plătească un pret mai mare, decât să se ducă în altă parte. Așa că a 
renunțat la noile sale construcții, la personalul suplimentar ș.a.m.d. și a crescut 
preturile. l-au rămas suficienți clienți pentru a-l menţine ocupat, dar nu prea mulţi, 
pentru a fi nevoit să-i refuze pe unii. Și, bineînţeles, profitul a crescut foarte mult. 


CUM SĂ SCHIMBAȚI PREŢURILE 


Nu este nevoie să puneti peste o etichetă care arată un preț de 50 £ una pe 
care scrie 55 £. Există o mulțime de alte soluţii pentru a face acest lucru. Deși nu 
toate sunt universal valabile, iată câteva modalităţi pe care vi le-aţi putea însuși și 
dumneavoastră: 


Creșterea prețului fără a observa clienții 

E Începeti prin a pune la socoteală și elementele suplimentare; de exemplu nu 
mai includeți în pret ṣi bateriile, percepeti un tarif separat pentru livrare, adău- 
gati la nota de plată pentru serviciile de consultanţă și cheltuielile efectuate. 

m Introduceţi tarife mai mari, dar numai în anumite perioade; de exemplu, 
cresteti prețul biletelor pentru sâmbătă seara. 

m Măriţi pretul, dar disipati creșterea în rate; de exemplu, introduceti un sistem 
de achizitionare în rate a mașinilor dumneavoastră de spălat. (Nu uitati ca, 
atunci când calculati pretul mărit, să luati în considerare efectul asupra fluxului 
dumneavoastră de numerar, pierderea dobânzii asupra economiilor dumnea- 
voastră etc. Cu cât ratele sunt mai putine la număr și se întind pe o perioadă 
de timp mai mică, cu atât este mai bine. Două rate pe parcursul unei luni sunt 
mai de dorit pentru fluxul dumneavoastră de numerar decât 24 de rate pe 
parcursul a doi ani). 

m Creșteți prețul, specificând în schimb „utilizare nelimitată“ pentru produsul 
respectiv; de exemplu, în cazul serviciilor oferite de o bază de tratament. 

Scăderea prețului fără deteriorarea imaginii firmei 

m includeți elementele suplimentare ale ofertei la un pret mai mic sau gratuit; 
de exemplu, baterii incluse în preț, livrarea gratuită. 

m Introduceţi tarife mai mici, dar numai în anumite perioade; de exemplu, pentru 
convorbirile telefonice efectuate în afara orelor de vârf). 

m Acordati reduceri pentru achiziţia unui volum mare de produse sau servicii; 
de exemplu, pentru abonamente pe mijloacele de transport. 

m Acordati reduceri numai pentru produsele de vârf ale gamei sortimentale; de 
exemplu, pentru vacantele exotice, petrecute în afara Europei sau a Marii Britanii. 


Crearea iluziei unor prețuri mai mici, dar fără scăderea lor 


m Promovaţi achiziţionările avantajoase, reducerile de prețuri ș.a.m.d., în așa 
fel încât nimeni să nu fie interesat vreodată de întreaga listă de prețuri; este 
cazul prețurilor automobilelor, biletelor de tren sau de avion. 

m Introduceti un „preț de probă“ mai mic; de exemplu, un tarif mai mic pentru 
primul abonament la o revistă. 


CONCLUZII 


În realitate există cinci reguli de bază care trebuie respectate în procesul de 
stabilire a prețurilor: 

1. stabilirea prețului este o strategie de marketing a firmei; 

2. asigurați-vă întotdeauna că acest produs tine seama de conjunctura pieței; 

3. trebuie să vă cunoașteți punctul mort corespunzător fiecărui volum al pro- 

ducției și fiecărei categorii de costuri; 

4. este mai greu să creșteţi prețurile, decât să le reduceti; 

5. nu vă vindeti ieftin marfa. 

Cuvântul tiparit 
Mai putin înseamnă mai mult 


Unul din cele mai mari costuri, cărora trebuie să le faceți faţă în momentul 
comercializării produsului sau serviciului dumneavoastră, este cel înregistrat 
în nota de plată de la tipografie. De la antete până la foi volante, de la broșuri 
până la cărti de vizită, tipărirea oferă numeroase ocazii de a economisi banii 
sau de a-i pierde. În acest capitol ne vom ocupa de prima posibilitate. 

Așa cum am văzut, principalul mijloc de economisire a banilor constă în 
a face. singur un lucru, în măsura posibilităților. A înființa un atelier propriu de 
tipărit s-ar putea să nu fie cea mai bună idee, dar vă puteți redacta și proiecta 
singur materialele sau, cel puțin, să executaţi o parte a muncii de proiectare. 
Dacă dispuneți de un calculator și de un program de editare de texte, ati putea 
chiar să realizați singur operațiile de corectare și aranjare în pagină a textului. 
Odată pregătit pentru tipărire, există o mulțime de modalități de a cheltui cât mai 
puțin cu această operațiune, fără a influența negativ asupra calității materialului. 

În acest capitol, vom analiza regulile generale ale redactării, proiectării și 
achiziţionării materialului tipărit. Acestea se aplică tuturor tipurilor de materia- 
le pe care ati dori să le tipăriți, cum ar fi: 

m articole de papetărie; 

m cărti de vizită; 

m broșuri; 

m foi volante pentru anunțuri; 

m buletine informative; 

m raporturi anuale; 

m cataloage; 

m panouri de prezentare la expoziții; 

m declaraţie de presă; 

m firme; 

m cărți tehnice si manuale de întreţinere a produselor; 

m facturi, avize de expediţie etc.; 


m ambalaje. 


Alegerea unei embleme 


Dacă puneţi bazele unei firme noi, dacă lansați un produs nou sau o marcă 
nouă, ori deschideţi o nouă filială sau vreţi să reînnoiţi imaginea firmei dumnea- 
voastră, primul lucru de care aveți nevoie este o emblemă. Dacă ați avea bani cu 
carul, aţi putea apela la un grafician foarte experimentat, dar și foarte scump. El ar 
şti ce întrebări să vă pună pentru a obține esentialul, după care v-ar arăta șase 

variante de emblemă, cerându-vă să alegeti una (și să le plătiți, totodată, și pe 
celelalte cinci). În cazul în care ați apelat la cine trebuia, să știți că a meritat fiecare 
ban pe care l-aţi cheltuit (dacă aţi avut de unde să-l daţi). 

Dacă dispuneți de un buget foarte mic, dar vă puteţi permite să lăsaţi pe seama 
unui grafician profesionist rezolvarea uneia din probleme, solicitaţi-i să vă dese- 
neze emblema firmei dumneavoastră. Nu vă veti putea descurca fără un simbol care 
să vă reprezinte, iar o emblemă reușită va face să fiţi imediat recunoscut de către 
clienții actuali sau cei potenţiali. Ea reprezintă firma sau produsul dumneavoastră. 
Odată ce ați găsit o emblemă sugestivă, aceasta vă va însoți mult timp de acum 
înainte. 

Este posibil, totuși, ca dumneavoastră să doriți să vă desenaţi singuri emblema. 
În acest caz nu intraţi în panică. N-o să fie chiar atât de complicat. Modelele pot lua 
diferite forme, însă cele simple pot fi la fel de eficiente ca și cele complexe. Aţi putea 
utiliza: 

m numele sau inițialele firmei sau produsului dumneavoastră; 

m un simbol abstract (precum cel utilizat pentru automobilele Mercedes); 

m o figură simplă (în genul celei imprimate pe cărţile editurii Penguin — la noi, a 

se vedea emblema postului Radio Contact); 

m o combinaţie între un nume și un desen. 


Uitaţi-vă la emblemele altora. Adunați câteva din cele care vă plac și din cele 
care nu vă plac. Căutaţi să argumentaţi alegerea făcută. De asemenea, încercaţi să 
vedeți ce spun ele despre firmele respective. 

Unele embleme spun „suntem optimişti și vindem ieftin“, sau „vă puteți baza pe 
noi“, ori „produsele noastre sunt de calitate superioară“. Incercati să vă daţi seama 
ce element al emblemei respective transmite acest mesaj: Culoarea? Forma lite- 
relor? Folosiţi aceste indicaţii ca pe un ajutor în alegerea propriei dumneavoastră 
embleme. 

Trebuie să stiți însă ce mesaj doriţi să transmiteti clienţilor, în legătură cu firma 
sau produsul dumneavoastră, şi să alegeți acea emblemă care emite semnalul 
respectiv (în capitolul următor vom discuta mai în amănunt despre imaginea firmei). 
În stadiul în care ne aflăm, lucrul cel mai important este alegerea mesajului, a unuia 
singur sau, dacă trebuie, două mesaje ce urmează a fi transmise. Poate vreţi să 
Subliniaţi că produsul sau serviciul dumneavoastră este unul de o calitate superioară 
sau unul care încorporează tehnică de vârf, care este creator, confortabil, rapid, 
ieftin, la modă, durabil...orice credeți că i-ar atrage mai mult pe cumpărători. Deși 
s-ar putea să doriti să spuneţi toate aceste lucruri, din nefericire o asemenea solutie 
nu este viabilă, ea creând mai multă confuzie în mintea oamenilor. Merită să alocati 
o parte a timpului alegerii mesajului pe care doriți să-l transmiteti. Apelati la tehnicile 
care necesită costuri mici și pe care le-am arătat în capitolele anterioare, analizând 
problema în cauză și discutând despre ea cu persoane ale căror opinii sunt foarte 
importante pentru dumneavoastră. 

CULOAREA 


Culorile și literele (sau caracterele) folosite spun multe clienţilor potenţiali despre 
dumneavoastră. Există nenumărate nuanțe și combinaţii de culori care dau i impresii 
diferite (de exemplu, verdele kaki exprimă cu totul altceva decât verdele ultramarin). 

lată, în continuare un ghid general al mesajelor ascunse transmise de către 
culori: 

m roșul este o culoare dinamică, recomandabilă mai mult pentru vânzarea 

mașinilor decât pentru orele de yoga; 

m albastrul este liniștitor, în special nuanțele mai deschise (l-aţi putea utiliza 
pentru orele de yoga); 

m culorile puternice, vii (bordoul, albastrul închis etc.) exprimă bogăţia și calita- 
tea, dar pot părea învechite; 

m nuanțele de cafeniu și verde (mai ales în combinaţie) lasă impresia unei 
simplități rustice — indicate mai mult pentru bluzele tricotate manual și mai 
puţin pentru accesorile de fotocopiat; 

m galbenul este plin de voioșie (total neindicat pentru antreprenorii de pompe 
funebre); 

m culorile fosforescente scad valoarea lucrurilor și exprimă optimismul. 


Aceasta nu se vrea a fi o listă completă, însă este suficientă pentru a vă da o 
idee despre cum să vă formaţi propriile păreri atunci când analizați emblemele 
celorlalți. Încă un lucru important: dacă exportați, verificaţi care este semnificaţia 
culorilor pe care le- -ați ales în ţările respective. De exemplu, albul înseamnă moarte 
în Japonia, în Brazilia roșul și negrul sunt culori asociate spiritelor rele. 


FORMA LITERELOR 


Când aţi ajuns în acest punct, uitaţi-vă din nou la celelalte firme și la produsele 
lor. Observati în figura care urmează ce vă sugerează următoarele caractere și 
impresiile pe care ele vi le produc. 

lată câteva sfaturi practice, de care ar fi bine să ţineţi seama atunci când alegeți 
o emblemă: 

m cu cât veți folosi mai puţine culori, cu atât vă va costa mai puțin tipărirea lor; 

m dacă alegeți niște caractere standard, va fi mai ușor și mai ieftin pentru 

dumneavoastră să le refaceţi, în cazul în care aţi pierde macheta, decât dacă 
folosiţi niște caractere neobișnuite sau special proiectate; acest lucru este 
bine să-l menţionaţi atunci când apelaţi la un grafician. Există sute de 
caractere, în așa fel încât dumneavoastră să puteţi alege unul relativ necunos- 
cut, în cazul în care aţi dori aceasta; 

m dacă nu aveți talent la desen și doriţi să realizați singur desenul emblemei 

regula numărul unu spune să păstraţi simplitatea. 


Să ne uităm puţin la Arabesque. Ce doriți să transmiteti clienților dumnea- 
voastră? Că produsele dumneavoastră sunt utile, creatoare, de calitate superioară, 
la un pret convenabil, la modă. Totuși, ce-i va atrage pe clienții dumneavoastră? Ei | 
bine, sunt posibilitățile mai puțin costisitoare de cultivare a plantelor; oamenii vor 

folosi produsele Arabesque datorită interesului manifestat de ei față de elementele 
estetice, pentru ca grădinile lor să aibă un aspect mai atrăgător. 


Arabesque 


Aoalesque 


Arabesque 


Arabesque 


În concluzie, să găsim o emblemă care să expime faptul că produsele noastre 
„sunt la modă“.Ce ziceti de aceasta? 


Arabesque 


Acesta este un caracter foarte eficient și se numește University Roman. Majoritatea 
imprimantelor și atelierelor de tipărit dispun de el, astfel că îl vom găsi, indiferent de 
imprimanta sau de graficianul ales. 

Referitor la culoare, fiind vorba, în definitiv, de un produs destinat grădinăritului, 
ar merge o culoare pământie: brun sau verde. Dar dacă dorim ca el să arate la modă, 
vom avea nevoie de o nuanţă foarte fină de brun sau verde, iar nu de una obişnuită. 
După ce aţi studiat câteva nuanțe de brun și verde (de prin reviste, de pe coperţile 
cărţilor, de pe ambalajele produselor alimentare și de pe orice altceva care v-a atras 
privirea), să presupunem că aţi ales o nuanţă puternică, vie de brun. Fiind o culoare 
mai puțin obișnuită, ea dă senzaţia de eleganţă și originalitate, imitând culoarea 
pământului și a ghivecelor de flori. De asemenea, culorile întunecate, bogate, 

creează o atmosferă tradițională și probabil că acesta este tipul de produs pe care 
englezii bogaţi din epoca victoriană l-ar fi utilizat în grădinile lor dacă ar fi știut de 
existenţa lui. 


Articole de papetărie 


Odată ce v-aţi hotărât asupra emblemei (de fapt, ea poate fi realizată la tipo- 
grafie, numai să știți exact ceea ce vreţi), următorul lucru asupra căruia urmează să 
vă opriţi sunt articolele de papetărie. În primul rând trebuie să vă hotărâți unde veti 
așeza emblema. De regulă oamenii o aplică în colțul din stânga-sus, sau în centru, 
fără să- și dea seama că mai sunt şi alte alternative. În lipsa unui grafician, va trebui 
să analizati singuri posibilitățile pe care le aveți. 

Tineti cont de însăși forma emblemei. În functie de aceasta, unele se cer afi 
puse în coltul din stânga sau în coltul din dreapta-sus al paginii. O emblemă centrală, 
cu spatii albe de ambele părti denotă adesea simplitate și bun gust. Unele societăţi 
își pun emblema în partea inferioară, în lateral, altele în josul paginii sau diagonal 
într-unul din colțuri. Deși, utilizate fără un motiv anume, acestea pot părea destul de 
pretentioase, dar ele pot fi eficiente atunci când sunt folosite în mod întemeiat. De 
pildă, în cazul în care aveți o firmă numită Down Under (joc de cuvinte, care îmbină 
sensul propriu al termenilor, respectiv „jos, dedesubt“, cu sensul familiar al acestora, 
„Australia“ sau „Noua Zeelandă“ — n.t.), care comercializează articole tradiționale 
australiene, ar fi foarte sugestiv dacă ati pune emblema în josul paginii. 

În cazul lui Arabesque, vrem să promovâm o imagine simplă, stilată. De aceea, 
vom pune emblema central, în antet, trecând adresa și celelalte informaţii în josul 
paginii. Aceasta va scoate în evidenţă linia îngrijită, elegantă a emblemei, sugerând 
faptul că și produsul are aceleași calități. 


HÂRTIA 


Calitatea hârtiei pe care o utilizați spune multe despre dumneavoastră. Obser- 
vati ce tip de hârtie au ales alte firme și ce sortiment este disponibil. Diferenţa de 
preţ între hârtia subțire, de dactilografiat, și cea puţin mai grea, cu antet, nu este atât 
de mare, iar dacă doriţi să produceţi impresia unei firme preocupată de calitate, nu 
este acum momentul să faceţi economii. Evitaţi, totuși, folosirea hârtiei de lux, cum 
ar fi hârtia-pergament sau cea cu aspect marmorat, deoarece este scumpă. 

Dacă doriți să folositi hârtie colorată, urmati indicaţiile în legătură cu mesajele 
pe care le transmit cumpărătorilor o serie de culori. In plus ţineţi minte faptul că: 

m atunci când tipăriți sau imprimaţi pe o hârtie de culoare mai închisă, textul 

poate fi mai greu de citit; 

m hârtia colorată are un aspect mai închis atunci când se tipărește pe ea. Chiar 
dacă nu vi se pare că culoarea este foarte puternică, hârtia ar putea avea un 
aspect monoton, mai ales lângă broșura lucioasă și frumos colorată pe care 
-o veţi trimite împreună cu ea; 

m-odată ce v-aţi hotărât să folosiţi hârtia colorată, va trebui să fiți constant în 
alegerea dumneavoastră, ceea ce înseamnă că ori de câte ori veți folosi cu- 
loarea respectivă în cadrul broșurilor, panourilor publicitare etc., ea va trebui 
să se potrivească cu antetul. De aceea, asiguraţi-vă că aţi ales o culoare ușor 

de reprodus pe hârtia lucioasă a unei broșuri sau pe literele de vinilin ce le 
veți lipi pe vitrina magazinului (nu veți reuși niciodată să le potriviti pe toate 
la perfectie, însă veti fi mai aproape de această dorință a dumneavoastră utili- 
zând să zicem, ivoriul, în locul unei nuanţe neobișnuite de roșu-portocaliu palid). 


MENȚINEȚI STILUL ALES 


Unul dintre factorii cei mai importanţi, care influențează realizarea unei tipărituri, 
este consecventa. Asiguraţi-vă că întregul material tipărit de dumneavoastră res- 
pectă același stil. Avizele de expediţie, etichetele, facturile și rapoartele dumnea- 
voastră trebuie tipărite în aceeași culoare ca şi scrisorile cu antet, având emblema 
în aceeași poziție. Tot ceea ce vor vedea clienţii dumneavoastră trebuie să exprime 
același mesaj. 


GÂNDIȚI ÎNAINTE DE A TIPĂRI 


Nu tipăriți mai mult decât aveti nevoie. Despre tarifele practicate de tipografii 
vom trata mai târziu în capitolul de față, dar în afară de cantitatea de articole de 
papetărie pe care va urma să o depozitati, va trebui să analizati și problema for- 
matului acestora. Unele firme utilizează hârtii tip A4 și A5 (cât jumătatea unei coli 
A4), foarte potrivite pentru redactarea unor scrisori scurte. Verificaţi, însă, cât vă vor 
costa acestea și, presupunând că prețul nu este ridicat, gândiţi-vă dacă, într-adevăr 
merită să le achiziționaţi. La un buget mic, fiecare mărunţiș contează. Luaţi în consi- 
derare și următoarele două variante originale: 


m ați putea tipări mesajele de felicitare pe hârtie A5 (puţin mai mare decât forma 
standard), pe care aţi putea-o îndoi, utilizând-o ca hârtie de scrisori; 


m dacă tipăriți mesajele de felicitare standard în format portret (lung și subțire), 

puteți dispune de spaţiu mai mare pentru text. 

Unele firme folosesc șase tipuri de hârtie de birou, în afară de facturi și avize 
de expediţie. Cu cât aveţi nevoie de mai puține articole de papetărie, cu atât 
cheltuielile de achiziționare a acestora sunt mai mici. De aceea, utilizaţi, atât cât 
puteți, hârtia de dimensiuni mari, îndoind-o. 


CĂRȚILE DE VIZITĂ 


Datorită importanţei lor deosebite pentru marketingul firmei dumneavoastră, 
merită să acordati o atenţie specială cărţilor de vizită. Este un lucru dovedit faptul 
că oamenii păstrează mai repede cartea de vizită a firmei dumneavoastră, decât un 
mesaj de felicitare, sau chiar o scrisoare. Oamenii păstrează cărțile de vizită, fie în 
portofel, fie în cutia specială de pe birou și ori de câte ori caută ceva în acestea (cum 
ar fi numărul de telefon al persoanei care imprimă diferite texte pe pixuri și de la 
care au o carte de vizită primită anui trecut la o expoziţie), dau cu privirea de toate 
celelalte cărti de vizită, printre care și de a dumneavoastră. lar data viitoare, când 
un prieten li se va plânge că iasomia sa de vară arată groaznic, ei vor ști să spună: 
„Este o firmă care fabrică niște rame deosebite pentru plantele agățătoare. Au un 
aspect foarte plăcut, să știi. Am să caut și o să-ţi spun cum se numește firma.“ 

Este bine ca, încă de la început, să vă tipăriţi cărti de vizită. -Utilizati pentru 
aceasta un carton de bună calitate (care nu trebuie să coste foarte mult, și prindeti 

câte o carte de vizită de fiecare scrisoare pe care o trimiteţi! Este posibil ca scrisoa- 
rea să ajungă la coșul de gunoi, însă, mai mult ca sigur, cartea de vizită va fi păstrată 
sau dată altcuiva, care ar putea avea nevoie de produsul sau serviciul dumnea- 
voastră. Cu cât scade mai repede numărul cărților dumneavoastră de vizită și faceţi 
o comandă pentru un nou set, cu atât ar trebui să fiți mai multumiti de dumneavoastră. 
Cărţile de vizită sunt cele mai eficiente ṣi mai ieftine mijloace de reclamă. 

Adeseori, este mai bine să tipăriți câteva astfel de cărţi fără a trece vreun nume 
pe ele, pentru ca, în clipa în care veți angaja oameni noi, să nu fie necesar să cheltuiţi 
bani cu tipărirea unor cărți de vizită numai pentru aceștia. În acest caz ar fi mai 
economic pentru dumneavoastră să așteptați câteva săptămâni până când veţi face 
o altă comandă la tipografie, și să solicitati atunci și noile cărţi de vizită. Între timp, 
persoanele proaspăt angajate nu vor duce lipsă de acestea, putându- Și scrie numele 
pe o carte de vizită albă. 


HÂRTIA CU CHENAR 


Aceasta este un alt articol de papetărie, care v-ar putea util. În afară de hârtia 
obișnuită, ar fi bine să aveti și câteva coli imprimate cu un desen simplu, în culorile 
firmei dumneavoastră, trasat numai pe margini (nu neapărat de jur împrejur, dar 
lăsând liberă cea mai mare parte a foii). 

Data viitoare, când veti fotocopia o listă de prețuri, un program pentru o 
conferință de presă pe care o veti ține, o notă informativă pentru clienții dumnea- 
voastră sau orice altceva, înlocuiţi hârtia obișnuită cu hârtia cu chenar. Într-o clipă, 
veţi avea o foaie cu aspect plăcut, în două culori, în locul unei banale fotocopii. Dacă 
nu doriți să mai daţi bani pe hârtia specială utilizată pentru redactarea declarațiilor 
de presă (care are tipărită pe ea, cu litere mari, „declaraţie de presă“) faceți așa cum 
v-am arătat, tipărind aceleași cuvinte pe toată lățimea, în partea de sus a paginii. 


Cum să vă redactaţi singur materialele publicitare 


Pentru a vă redacta broșurile și cataloagele, aţi putea apela la agentii și li- 
ber-profesioniști, însă nu va fi ieftin. Vă reamintesc că, dacă doriţi să faceți o treabă 
cu bani puțini, ocupaţi-vă singur de aceasta. Multe persoane se îngrozesc la gândul 
că trebuie să-și redacteze singure materialele, lucru care, în realitate, nu este atât 
de greu de realizat, dacă veţi aborda problema într-un mod metodic! 

"În primul rând, trebuie să vă hotărâți asupra materialelor necesare a fi tipărite. 
Una din ceie mai ușoare modalităţi de a vă risipi banii constă în a produce ceva care 
costă mai mult decât câștigul pe care-l va aduce. Să presupunem că, pentru început, 
vom avea nevoie de o broșură, prin intermediul căreia să efectuăm vânzarea 
ramelor Arabesque destinate plantelor agățătoare. Dar, mai întâi haideţi să studiem 
un pic problema. 


CINE SUNT CLIENȚII NOȘTRI POTENŢIALI? 


Ei bine, sunt toti grădinari care vor să dea un aspect plăcut plantelor agăţătoare 
pe care le cultivă sau vor să construiască garduri decorative. Apoi mai sunt firmele 
care vor să înfrumusețeze parcările și terenurile pe care le deţin. De asemenea, este 
posibil ca administratiile locale și parcurile municipale să le cumpere în cantităţi mari 

și să apeleze la dumneavoastră pentru a le monta. În, sfârșit sunt centrele de 
grădinărit, proiectantii de grădini și grădinarii peisagiști, care pot vinde ramele res- 
pective clienţilor lor. 


Se află ei în căutarea acelorași avantaje? 

m Probabil că grădinarii nu sunt foarte interesați de preț (căci, dacă ar fi, ar căuta 
produse mai ieftine de la început). Ei vor trebui să știe însă, cât de ușor sunt 
de montat ramele și să fie asiguraţi că acestea vor arăta minunat odată ce 
vor fi ridicate. 


m Firmele și administratiile locale vor dispune, probabil de bugete reduse; ele 
doresc un produs aspectuos și durabil, însă trebuie, totodată, să poată 
justifica cheltuiala făcută. Ele vor fi interesate de întreținerea acestor plante, 
în condiţiile utilizării ramelor noastre. Vor mai dori să le și montăm, serviciu 
pe care nu ne vom putea permite să-l oferim și clienţilor particulari. 


m Centrele de grădinărit și proiectantii de grădini vor dori să le poată vinde cli- 
enţilor din prima categorie, cea a grădinarilor amatori, ceea ce ar presupune 
să le achiziționeze la un preţ mai mic. Ei vor să fie încredințaţi că clientii /or 
vor fi satisfăcuți. De asemenea, proiectantii vor dori să știe că ramele sunt 
ușor de montat, căci timpul înseamnă bani și ei nu vor să piardă o zi întreagă 
ridicând șase rame. 

Se pare, deci, că avem nevoie de două broșuri. Pentru grădinarii amatori, cen- 
trele de grădinărit și proiectantii de grădini putem folosi aceeași broșură, atâta timp 
cât vom tipări două liste de prețuri și vom comunica centrelor de grădinărit și 
proiectanţilor prețurile cu ridicata. Însă este clar că trebuie să schimbăm putin bro- 
şura ce va fi destinată firmelor și autorităţilor publice, punând un accent mai mare 

pe simplitatea întreţinerii ramelor și pe motivarea costului acestora. De asemenea, 
va trebui să menţionăm că avem posibilitatea de a le monta pentru ei. 

Trebuie să parcurgeti acest proces de analiză ori de câte ori urmează să tipăriti 
o nouă foaie volantă, un nou catalog sau orice altceva. Altfel, s-ar putea să trimiteţi 
unor potențiali clienți niște broșuri în care să nu explicati ceea ce doresc ei să cunoască. 


AVANTAJE, NU CARACTERISTICI 


De fiecare dată când analizaţi dorințele clienţilor dumneavoastră gândiţi-vă la 
avantajele ofertei pe care o faceţi, nu la caracteristicile ei. Nu vă gândiţi la ce face 
produsul, ci cum îl ajută el pe client. Cu alte cuvinte, una dintre caracteristicile unui tren 
Intercity este că merge foarte repede, dar avantajul este că dumneavoastră ajungeţi la 
destinaţie mai devreme. O caracteristică a ramelor Arabesque este că ele sunt fabricate 
din tuburi de aluminiu îmbrăcate în material plastic; avantajele constau în aceea că ele 
sunt ușor de transportat și rezistă ani întregi fără să se rupă sau să ruginească. 

Aceasta este cheia deciziei pe care va trebui să o luaţi în legătură cu natura 
materialului ce urmează a fi redactat și cu numărul de broșuri necesar. Deși ati putea 
avea douăzeci de categorii distincte de clienţi, în cazul în care toți sunt interesaţi de 
aceleași avantaje, va fi posibil să utilizaţi o singură broșură. În cazul lui Arabesque, 
numai trei sau patru categorii de clienţi ar mai putea avea nevoie de mai mult de o 
broșură. 


CE ÎNCERCAȚI SĂ OBȚINEȚI? 


Cu ce scop realizaţi această broșură, catalog, stand expozițional? Mai înainte 
de a lua stiloul în mână, va trebui ca dumneavoastră să stabiliți obiectivul acestei 
operaţiuni. Ce doriţi: să vă sune clientul la telefon și să vă spună: „Aș vrea să fac o 
comandă pentru 25 de rame de acest tip. Este posibil?“, sau: „Puteţi să-mi oferiţi 
mai multe informaţii?“, ori „Aș vrea să veniţi să vă uitaţi la parcarea noastră și să ne 
spuneţi aproximativ la cât s-ar ridica o asemenea investiție?". 

Este foarte important să vă definiti obiectivul, deoarece el vă va influenţa în ceea 
ce veţi spune. Dacă doriţi ca clienţii dumneavoastră să vă solicite informații supli- 
mentare, atunci ar fi bine să nu le spuneți totul în foaia de prezentare pe care aţi 
realizat-o (în cazul unui produs scump, este posibil să nu-l vindeti niciodată direct 
prin intermediul unei foi de prezentare, cel mai bine fiind să încurajati potentialii clienţi 
să ia ulterior legătura cu dumneavoastră, în așa fel încât să le puteţi oferi atunci 
amănuntele edificatoare). Dacă doriţi ca ei să vă ceară o estimare, a cheltuielilor de 
achiziție, ar fi mai bine să specificati: „telefonaţi-ne pentru o estimare“. 

Deși poate părea evident, este foarte ușor să vă apucaţi să scrieți la modul 
general despre produs, fără a ști, de fapt, de ce faceți aceasta. Adeseori, acest lucru 
îl afectează și pe cititor: „Produsul pare destul de interesant, dar ce să fac? Să mă 
grăbesc și să cumpăr unul? Să aştept să mă sune?“ Dacă dumneavoastră știți ce 
anume doriţi, atunci și clientul va putea să vă urmărească mai ușor. 


FITI CÂT MAI UȘOR DE ÎNȚELES 


Înainte de a vă apuca de scris, schițaţi ceea ce trebuie să spuneți și rezistați 
tentatiei de a scrie prea mult. Dacă sunt numai cinci lucruri care vor influența decizia 

consumatorului de a cumpăra, menţionaţi numai aceste cinci lucruri. Dacă aveti mai 
multe de spus, împărțiți textul în subdiviziuni, cu titluri și subtitluri, folosiţi „punctele 
sau încadrați unele informaţii într-un chenar distinct (de exemplu „cum să faceţi o 
comandă“ sau „plantele care pot fi cultivate cu ramele Arabesque“). 


PUNEȚI-VĂ ÎN LOCUL CLIENTULUI 


În timp ce scrieți sau recitiți ceea ce aţi scris, încercaţi să vă imaginati că sunteți 
un potențial client care citește brosura și puneţi-vă următoarele întrebări: | 

m Merită să cumpăraţi produsul pentru avantajele pe care le oferă? 

m Există termeni de specialitate pe care nu i-ati înţeles? 

m Lipsește ceva ce ati dori să știți? 

m Stilul folosit este credibil? Dacă aţi scris că „Incredibila ramă Arabesque, 
destinată plantelor agățătoare vă va uimi. Ea vă va transforma grădina peste 
noapte; nu vă veţi crede ochilor...“, probabil că nu vor crede. S-ar putea să 
meargă pentru alte produse, dar nu pentru multe. Într-o astfel de situație, 
clientul reacţionează, de regulă, astfel: „Așa care va să zică ! Să nu-ţi vină 
să crezi !“. 

Rugaţi pe altcineva să citească ceea ce ati scris (de fapt, puteti să rugaţi câte 
persoane doriţi), cerându-le și lor să încerce a se pune în situaţia unui client și să 
critice cât de mult doresc. Veţi vedea că merită acest lucru. Gândiţi-vă la vânzările 
pe care le-aţi putea pierde, dacă prietenilor dvs le-ar fi prea rușine săvă spună că 
broșura dumneavoastră nu este suficient de convingătoare. 


FOLOSIȚI UN LIMBAJ CLAR 


Există cărti întregi din care puteţi învăța să folosiţi un limbaj cât mai clar. Însă, 

cel mai bine este să scrieți așa cum vorbiti: 

m evitati argoul, folosind un stil fluent, prietenos; 

m evitati jargonul. Ceea ce pentru unii înseamnă jargon, pentru alții înseamnă 
limbaj obișnuit. De aceea nu uitaţi să apreciați jargonul din punctul de vedere 
al clientului; 

m exprimaţi-vă la persoana a doua (plural — n.t.); cititorul se va simţi mult mai 
implicat dacă vă veți adresa cu „dumneavoastră“; 

m folosiți cuvinte, propoziţii și paragrafe scurte; 

m folosiţi verbele la diateza activă, nu pasivă. Cu alte cuvinte, nu veţi spune: 


„Dacă doriţi să fiți sfătuiti de noi“, ci „Dacă aţi dori ca noi să vă sfătuim“; în loc 
de: „ramele Arabesque pot fi montate în mai puţin de cinci minute“ veti spune: 
„Puteţi monta ramele Arabesque...“; 

m evitati substantivele abstracte. Ele sunt toate substantivele care se termină 
în „are“, „-tate“ ș.a.m.d.. Nu veţi spune: „Livrarea ramelor va fi efectuată de 


noi“, ci „Noi vom livra ramele“. 

FIŢI PRACTIC 


Multe firme tipăresc o grămadă de broșuri pe hârtie lucioasă și sfârșesc prin a 
arunca la gunoi jumătate din ele. De ce? Pentru că prețurile menţionate în ele sunt 
depășite. Noi, micii comercianţi, nu ne putem permite așa ceva. Încercaţi, deci, să 
evitati tipărirea prețurilor, datelor, numelor angajaţilor şi a altor informaţii care s-ar 
putea schimba până la retipărirea broșurilor. Puteţi oricând tipări separat o foaie 
volantă sau o listă de preţuri, cu cheltuieli mai mici, și într-o cantitate mai mică. Dacă, 
totuși, nu puteți evita înscrierea prețurilor în brosura dumneavoastră, atunci, cel 
puțin, comandati la început un număr mai mic de astfel de broșuri. 

In final, încercaţi să descoperiți greșeala strecurată intenţionat în acest anunț: 


JU- -æœæunll. ale Anur 


Alan şi Jennifer vă urează 
Bun venit la 


HANUL ISIORIC 
0803-123456 


Cazare 
Mâncare excelentă 
Organizăm petreceri 


Ideal ca punct de oprire sau excursii în Sud-Vest 


Unde este? Nu, nu greșeala, ci hanul? Cu toţii avem zile proaste și chiar și cei 
mai inteligenţi dintre noi greșesc câteodată, dar atunci când încercaţi să economisiti 
nişte bani, trebuie ca totul să iasă bine de prima oară, neputându- vă permite să 
împrăștiați 5.000 de anunţuri pe care aţi uitat să vă treceţi adresa. De aceea vă 
prezentăm o listă de control, care cuprinde acele informaţii utile ce pot fi omise la 
redactarea unor broșuri, anunţuri și alte materiale tipărite. Fiind informații pe care 
oamenii le vor căuta dacă vor dori să le obțină, ele nu trebuie să fie tipărite cu litere 
mari, ci doar să fie prezente. Nu uitaţi să includeți: 

m adresa; 

m numărul de telefon; 

m numele persoanelor de contactat; 

m către cine să fie scris cecul; 

m prețul; 

m numerele paginilor (dacă vă referiti la ele într-un sumar sau un index al unui 

catalog sau raport anual); 

m locul desfășurării evenimentelor; 

m data (desfășurării evenimentelor); 


m data închiderii. 


CUVÂNTUL TIPĂRIT 


Cum să scoateţi un material de calitate 


După redactarea materialului, urmează să parcurgeti următoarele trei etape princi- 
pale: 

1. Machetarea, respectiv modul în care vor arăta textul și ilustrațiile, poziția lor, 
caracterele, culorile ș.a. care vor fi utilizate; 

2. Culegerea și corectarea, care înseamnă, de fapt, elaborarea propriu-zisă a 
machetei, culegerea textului și așezarea lui în pagină, împreună cu ilustrațiile. La 
sfârșitul acestei etape se obține așa-numita „machetă gata pentru fotografiat“, adică 
macheta pregătită pentru tipar, care nu mai necesită nici un fel de corecturi, adăugiri 
sau schimbări; 

3. Tipărirea. 

Referitor la cine poate efectua aceste operaţii, există trei variante: 

1. un grafician (care poate fi un liber-profesionist sau un colaborator al tipo- 
grafiei) în mod normal poate să macheteze, să culeagă și să pregătească materialul 
pentru tipar. Acestuia va trebui să-i puneţi la dispoziţie o schiță-rezumat; 

` 2. o tipografie poate să execute culegerea și pregătirea machetei, în cazul în 
care nu apelati la un grafician. Evident că ei vor tipări materialul, indiferent de cine 
execută restul operaţiunilor. 

3. dumneavoastră puteti întocmi o schiță-rezumat pentru grafician sau o pre- 
zentare mai amănunțită necesară executării operaţiei de culegere la tipografie. Dacă 
dispuneți de un program de editare asistată de calculator aţi putea culege textul și 
chiar să pregătiți singur macheta pentru tipar. 

Evident, în acest caz există o mulțime de combinaţii, alegerea uneia sau alteia 
din variante fiind determinată, în principal, de factorul bani. Așa cum ne-am obișnuit, 
cu cât puteți face mai mult un lucru singur, cu atât veţi avea mai puţine persoane 
de plătit. Dacă nu aveti posibilitatea să utilizați un calculator, va trebui să plătiţi pe 
altcineva să efectueze culegerea și machetarea. 

Dacă este vorba de o operaţie simplă (cum ar fi tipărirea unei cărți de vizită, 
pentru care aveți emblema deja proiectată) și aveţi ochiul format pentru desen, 
încredințaţi executia unui tipograf. Insă, dacă este vorba de o operațiune complexă, 
extrem de importantă (cum ar fi realizarea unui catalog de 50 de pagini, destinat 
celor mai mari companii de publicitate directă pe care aţi efectuat-o vreodată) și nu 
puteţi deosebi un Rembrandt de mâzgălelile unui copil de cinci ani, adresaţi-vă unui 
grafician. 

Majoritatea operaţiunilor se încadrează între cele două extreme; singura soluție 
este să solicitati diferite aprecieri în legătură cu costul executării lor după care să 
determinaţi raportul optim între suma de bani pe care sunteti dispus s-o cheltuiţi, costul 
fiecărei variante și efortul necesar a fi depus pentru proiectarea materialului respectiv. 


ETAPELE PROCESULUI DE TIPĂRIRE 


Așadar, v-aţi hotărât să realizați o broșură pentru grădinarii amatori, centrele 
de grădinărit și proiectantii de grădini. Știţi ce doriți să transmiteti, respectiv ce 
avantaje veţi scoate în evidenţă. Ce vom face în continuare? După ce vom vedea, 
în mare, care este procesul de tipărire a unui material publicitar, de la început și 
până la sfârșit, vom analiza mai în amănunt cele trei etape amintite anterior. 


MARKETINGUL CU COSTURI MINIME 


1. 


5. 


6. 


În primul rând, trebuie întocmită o schiță-rezumat a materialului ce urmează a 
fi realizat. Câte pagini să conţină, ce mărime, ce culori? (Atenţie! Tipografii 
consideră negrul o culoare.). Veţi utiliza ilustraţii? De ce fel sunt acestea? Ce 
tip de hârtie vreţi să folosiţi? 


„ Odată culese aceste informaţii, sunteţi pregătiți să aflaţi care sunt tarifele, să 


determinaţi costul operaţiunilor, să schimbaţi orice credeţi că vă costă prea mult 
și să vă hotărâți cui încredințaţi execuţia materialului. 


. După ce aţi hotărât asupra amănuntelor legate de execuţie și de cel care se va 


ocupa de aceasta, adresaţi-vă tipografului. Dacă nu faceți din timp acest lucru, 
veți uita de el, aducându-vă aminte, de cele mai multe ori, abia când macheta 
va fi gata, acesta nefiind momentul cel mai potrivit pentru a afla că hârtia 
necesară trebuia să o comandati cu trei săptămâni înainte. 


. Prezentati schița graficianului sau prezentarea detaliată culegătorului, în cazul 


în care nu apelati la un grafician. Dacă v-aţi hotărât să faceți dumneavoastră 
culegerea textului și machetarea, sunteţi gata să începeți tipărirea. 


Veţi avea nevoie de două sau trei rânduri de corectură de la cei care execută 
culegerea sau machetarea. Va trebui să le verificaţi și să le returnati. 

Când aţi returnat corectura finală, tipograful va începe să scoată materialul 
dumneavoastră. 


SCHIŢA-REZUMAT 


Mai înainte de a solicita aprecieri în legătură cu tarifele practicate pentru ope- 


rațiunile care se efectuează, va trebui ca dumneavoastră să luaţi anumite decizii, 
care sigur vor influența costul final. De asemenea, acesta este un proces folositor, 
necesar de parcurs pentru ca dumneavoastră să aveti o imagine foarte clară în 
legătură cu impresia pe care doriţi s-o produceți asupra potenţialilor dumneavoastră 
clienți. Mulţi oameni nu-și dau seama cât de multe mesaje transmitem noi subcon- 
știentului prin alegerea unei anumite hârtii, culori, caractere etc. 


Ajunși în această etapă trebuie să ştim următoarele: 
1. Paginile: 

m cât de multe? 

m ce mărime și ce formă? 

2. Hârtia (tipograful s-ar putea să folosească termenul „top“): 
m greutatea? 

m culoarea? 

m finisajul? 

3. Culoarea: 

m câte culori? 

m doriti să folosiți nuanţe? 

m veti folosi culoarea pe fiecare pagină? 

4. llustraţiile: 

m de ce tip? 

m fotografii — color, alb-negru, în două culori? 

Să analizăm în detaliu toate aceste aspecte. 


CUVÂNTUL TIPĂRIT 


Paginile 

Numărul 

Pentru un tipograf, paginile reprezintă fețele unei coli de hârtie. Așadar, o coală 
tipărită pe ambele fețe înseamnă două pagini. In funcţie de acest sens al termenului, 
stabiliți câte pagini vă vor fi necesare ca să spuneți ceea ce v-aţi propus, incluzând 
și spaţiul destinat desenelor și fotografiilor. Nu uitaţi că o broșură va fi cu atât mai 
atrăgătoare și mai ușor de citit, cu cât textul este așezat în pagină mai echilibrat. 
Deci, nu încercaţi să îngrămădiţi totul în două pagini, dacă ar fi încăput mai ușor pe 
patru. 

Mărimea 

Ar fi bine pentru dumneavoastră să vă familiarizați cu termenii ce definesc 
dimensiunile standard ale hârtiei, dacă nu le cunoaşteţi deja. Hârtia tip A4 are 
dimensiunile celei pe care o utilizaţi, de regulă, la imprimantă sau la fotocopiator, 
fiind mărimea standard a hârtiei cu antet. Dacă știți acest lucru, restul este ușor de 
dedus. A3 este dublul lui A4, A2 dublul lui A3 (ș.a.m.d. până la A0). Dublarea se 
realizează întotdeauna pe latura cea mai mare. Astfel, o coală A3 este formată din 
două coli A4 așezate una lângă alta și nu cap la cap. Jumătate din A4 este A5, iar 
jumătate din A5 este A6. 


Dacă doriţi o broșură care să se plieze la mijloc, va trebui să specificaţi ambele 
dimensiuni ale hârtiei, atât cea originală, cât și cea finală, evitându-se astfel orice 
confuzie. În cazul nostru, să presupunem că, pentru a spune tot ce ne-am propus 
despre ramele Arabesque într-o broșură, fără a ne îngrămădi, avem nevoie de patru 
pagini tip A4. Vom menţiona, deci, coală de format A3 îndoită pentru a obține patru 
pagini de format A4. Sau, în limbajul tipografilor: „A3 pliat în A4“. 

Forma 

Un alt lucru pe care trebuie să-l stabiliți este forma paginii, adică dacă dumnea- 
voastră vreţi ca paginile tip A4 să fie în format portret (mai mult lungi decât late) sau 
în format peisaj (mai mult late decât lungi). 


MARKETINGUL CU COSTURI MINIME 
Hârtia 

Hârtia sau cartonul ales va influenţa foarte mult asupra impresiei pe care 
materialul o va produce. Groasă sau subțire, luciosă sau mată, oamenii vă vor 
aprecia produsul în funcţie de „topul“ pe ‘care-l utilizați. Adunați tot ce găsiţi — 
anunțuri, reviste, scrisori, broșuri etc. — și studiati diferitele tipuri de hârtie utilizate. 
Veti vedea, probabil, că revista dumneavoastră locală este tipărită pe foaie de ziar, 
în timp ce Country Life (Viata la tară) este tipărită pe o hârtie grea, lucioasă. Ce vă 
spune acest fapt despre calitatea lor şi despre categoriile de cititori cărora intentio- 
nează să li se adreseze? 

Greutatea 

Hârtia este clasată în functie de greutatea ei, exprimată în g/mp (grame pe metru 
pătrat). Cu cât hârtia este mai subtire, cu atât ea este mai ușoară. O foaie subtire 
de dactilografiat poate avea greutatea de 70 g/mp; scrisorile cu antet sunt, de regulă, 
tipărite pe hârtie de 100 g/mp. Va trebui ca dumneavoastră să cereti tipografului să 
vă arate câteva mostre de hârtie. Pentru o schiță-rezumat, puteți oferi graficianului 
sau tipografului mostra unei hârtii și nu vă faceti griji dacă nu-i știți greutatea. În cazul 
în care tipăriți pe hârtie subțire, cerneala poate să treacă prin ea și să se vadă pe 
cealaltă parte. Dacă vă este teamă că așa ceva se va întâmpla cu hârtia aleasă de 
dumneavoastră, cereti sfatul tipografului. 

Culoarea 

Doriţi să tipăriți pe hârtie colorată? Aduceţi-vă aminte de ceea ce v-am spus 
anterior referitor la hârtia cu antet colorată: poate fi greu de asortat, poate părea mai 
închisă la culoare decât vă așteptați și poate face textul mai greu de citit. De 
asemenea, ea poate schimba aspectul oricărei culori pe care dumneavoastră o 
tipăriți deasupra. Acestea fiind spuse, există și cazuri în care rezultatul final este 
foarte bun, iar dacă nu vă puteţi permite să utilizaţi pentru tipărire o cerneală de o 
altă culoare, puteţi folosi acest tip de hârtie pentru a da materialului un alt aspect. 

Finisajul 

Puteţi cumpăra hârtie cu diferite finisaje, graficianul sau tipograful v-ar putea 
arăta câteva mostre. Principalele tipuri de finisaj sunt: cel obișnuit (utilizat, de regulă, 
pentru hârtia de scris și foile volante simple), mat (cu aspect de coajă de ou) și lucios. 
In mod surprinzător, hârtia mată pare, de multe ori, mai scumpă decât cea lucioasă, 
lăsând impresia unui produs a cărui calitate se subințelege. 

Hârtia lucioasă poate reflecta foarte bine lumina, ceea ce face ca textul să fie 
mult mai greu de citit într-o lumină puternică. Cu toate acestea, o hârtie grea, lu- 
cioasă, combinată cu un aspect sofisticat al materialului tipărit, va lăsa impresia de 
rafinament. Dacă vreti să ilustraţi ceva strălucitor, cum ar fi bijuteriile cu diamante, 
ar fi bine să alegeţi o hârtie având un astfel de finisaj. 

Fotografiile merg mult mai bine pe hârtia mată sau lucioasă, decât pe cea 
obișnuită. Unele finisaje, în special cele mai neobișnuite, fac ca hârtia să nu 
absoarbă la fel de bine cerneala în timpul procesului de tipărire. Dacă intenţionaţi 
să folosiţi o astfel de hârtie, va fi necesar să verificați acest lucru cu tipograful 
dumneavoastră În plus, hârtia de acest gen este, de regulă, foarte scumpă, deci 
este putin probabil ca ea să fie compatibilă cu încercarea dumneavoastră de a vă 
tipări materialele la un cost redus. 


CUVÂNTUL TIPĂRIT 


Culorile 


Numărul de culori 

Pentru fiecare culoare pe care o veţi folosi, veţi plăti un pret suplimentar, datorită 
faptului că fiecare coală de hârtie trece prin presă o dată pentru fiecare culoare. 

Dacă veti lucra cu una singură, aspectul ei nu va avea o importanță prea mare 
în momentul în care vă veti hotărî care va fi aceasta, cu toate că negrul este puțin 
mai ieftin (probabil pentru că tipografii nu vor trebui să-și „spele“ utilajele — folosesc 
negrul atât de des, încât vor tipări materialul dumneavoastră în continuarea altuia 
care a fost deja tipărit cu negru). 

Dacă tipăriţi un text lung, acesta va fi greu de citit dacă nu este scris cu negru 
sau cu o altă culoare foarte închisă. Majoritatea firmelor folosesc culoarea sau 
culorile care le reprezintă pentru titluri, desene, diferite ornamente și negrul pentru 
textul propriu-zis. Insă, în cazul în care culoarea dumneavoastră corespunde, puteți 
economisi bani utilizând-o și pentru text, nemaitrebuind să plătiţi și pentru cerneala 
neagră. Pentru a face aceasta, cele mai indicate culori sunt: albastrul, verdele, 
purpuriul, roșul și brunul, toate în nuanţe foarte închise. 

Nuanţele 

Un alt mijloc de a evita plata culorilor suplimentare este a folosi o nuanţă a uneia 
dintre culorile deja utilizate la tipărire. O nuanţă este mai deschisă decât culoarea 
de bază, fiind exprimată prin raportarea la aceasta. Astfel, nuanţa de 20% albastru 
închis a fost redusă la 20% din strălucirea iniţială, obținându-se un albastru deschis. 
De asemenea, puteți folosi atât albastrul deschis, cât și cel închis la un cost mult 
mai mic decât dacă ati fi utilizat două culori diferite (cu toate acestea, și nuantele 
necesită cheltuieli suplimentare, e drept, mai mici). Fiţi atent însă: înainte de a folosi 
o nuanță, cereti tipografului să vă arate o mostră din aceasta. Unele pot arăta de-a 
dreptul îngrozitor, fiind probabil ca dumneavoastră să nu puteți vedea versiunea 
finală decât la sfârșitul operaţiunii de tipărire. 

Câte pagini? 

Tipografia poate imprima o singură coală o dată (care, mai apoi, poate fi îndoită) 
și numai pe o singură parte. Fiecare foaie trebuie să treacă prin presă o dată pentru 
fiecare culoare. De aceea, o modalitate de a economisi bani constă în a imprima 
anumite culori numai pe unele foi. În acest mod, celelalte coli nu vor trebui să mai 
treacă încă o dată prin presă. 


llustraţiile 

Ce tip de imagini? -~ 

Stabiliti dacă veți utiliza ilustraţii sau nu; dacă da, de ce úp vor fi ácestea? 
Desene în creion? Schite? Le aveti realizate deja sau doriti să vi le facă graficianul? 
Câte doriţi? Credeţi că oamenii vor dori să știe cum să monteze spalierele Arabesque, 
mai înainte chiar de a se hotărî să le cumpere? Veţi avea nevoie de o schemă pentru 
a ilustra montarea lor? Trebuie să prezentaţi toate modelele disponibile și, dacă da, 
ce ar trebui să utilizaţi: desene sau fotografii? 

Fotografiile | 

Dacă vă hotărâți să folosiți fotografii, va trebui să luaţi o nouă decizie în legătură 
cu costul acestora. Reproducerea fotografiilor color este o operaţiune extrem de 
costisitoare. Dacă nu dispuneti de nici o fotografie alb-negru suficient de bună, ati 
putea ieși mai ieftin apelând la un fotograf profesionist care să facă special pentru 

dumneavoastră câteva fotografii, decât dacă le- ati tipări pe cele color, pe care le 
aveti deja. 

Dacă aveți o fotografie color realizată cu un contrast suficient de puternic, puteți 
să o reproduceti î în alb-negru. Cea mai bună modalitate de a verifica această posi- 
bilitate constă în a reproduce respectiva fotografie cu ajutorul unui fotocopiator de 
calitate. Dacă roșul și verdele au ieșit în aceeași nuanță de gri, s-ar putea să aveti 
probleme, dar dacă i imaginea se vede destul de clar, probabil că o veti putea tipări 
fără nici o dificultate în alb-negru. 

Bineînţeles, în unele cazuri este mai bine să folosiţi fotografiile color; de fapt, 
unele produse se cer a fi fotografiate color. Însă, chiar dacă vă puteti permite o astfel 
de soluție, faceți o regulă din a nu include niciodată fotografii color într-un material 
tipărit de dumneavoastră fără măcar să vă întrebaţi, mai întâi, dacă nu v-aţi putea 
descurca și cu cele alb- -negru. 

O altă variantă, mai apropiată ca pret de fotografiile alb- -negru decât cele color, 
o reprezintă utilizarea fotografiilor în două culori. Să presupunem că veti alege negrul 
și un albastru intens. Dacă recurgeți la varianta tipăririi fotografiilor în două culori, 
negrul va rămâne în continuare negru, iar albul, alb. Însă toate nuanțele de gri vor 
fi albastru-gri. Un tipograf ar trebui să vă arate câteva exemple de acest gen și să 
vă spună ce aspect vor avea fotografiile cu culorile alese de dumneavoastră (ar fi 
bine să folosiţi culori închise). Astfel, materialul va avea un aspect original și 
atrăgător, la un preţ mai mic decât dacă aţi fi apelat la tipărirea fotografiilor color. 


ALEGEREA GRAFICIANULUI ȘI A TIPOGRAFULUI 


În măsura posibilităților, va trebui să solicitați informaţii și recomandări atât 
despre graficieni, cât și despre tipografi. Cereti să vi se arate lucrări făcute de ei și 
încercaţi să stati de vorbă cu o parte din clienţii lor multumiti. Unii graficieni și tipografi 
se bucură de o reputație mai bună, datorită execuţiei la timp a lucrărilor, acesta 
reprezentând un punct de reper foarte important de urmărit în informaţiile referitoare 
la activitatea acestora. 

Dimensiunile materialelor tipărite diferă de la o tipografie la alta. Unele pot pro- 
duce afișe gigantice, acoperite cu fotografii color, imprimate pe hârtie imper- 
meabilă, protejată cu o peliculă de material plastic și tăiată sub forma unui elefant. 
Altele nu pot tipări materiale având un format mai mare ca A3. În majoritatea cazu- 
rilor, veți constata că tipografiile care produc materiale de lux sunt mai scumpe, 
datorită faptului că ele trebuie să returneze banii pe care i-au împrumutat pentru a 
cumpăra mașinile foarte sofisticate folosite în procesul de tipărire. Dacă doriţi să 
tipăriţi, în negru, o singură foaie tip A3, apelati la tipografia care nu poate realiza 
decât această operaţie. Cu o singură excepție: în cazul în care aveţi de tipărit un 
număr mare de materiale, apelati la o tipografie mai mare, hârtia utilizată de aceasta 
putând fi mai ieftină datorită comenzilor importante încheiate cu producătorul de 
hârtie. 

În general, este bine să apelati la un număr cât mai mic de tipografi capabili să 
execute lucrările pe care dumneavoastră le doriţi. Aceasta poate însemna foarte 
bine că, în situaţia în care urmează să tipăriţi un număr mare de materiale, vă puteți 
adresa la două-trei tipografii care pot executa lucrări obișnuite, ceea ce multe firme 
fac, de regulă. Astfel, pentru articolele dumneavoastră de papetărie, puteţi apela la 
tipografia locală, pentru broșurile și cataloagele color apelati la o alta, însă pentru 


CUVÂNTUL TIPĂRIT 


raportul anual și panourile de prezentare la expoziţii puteți folosi o tipografie scumpă, 
pentru că nimeni altcineva nu v-ar realiza aceste lucrări. 

De asemenea, merită să menţionăm că în zona dumneavoastră pot exista una 
sau două tipografii care, ca urmare a faptului că execută lucrări pentru mai multe 
firme deodată, reușesc să opereze cu cheltuieli mici și să practice tarife incredibil 
de scăzute. Deși merită să faceţi o încercare cu o astfel de tipografie , de regulă, 
costurile de tipărire sunt scăzute deoarece opţiunile dumneavoastră (referitoare la 
caractere, culori, hârtie etc) sunt limitate. Nu merită să vă compromiteţi calitatea, 
stilul, imaginea firmei sau aspectul unitar al materialelor dumneavoastră, dar dacă 
aceste tipografii ieftine vă satisfac nevoile la un nivel corespunzător, apelati la ele. 


CÂT VĂ VA COSTA? 


Bugetul 

Un număr de întreprinzători surprinzător de mic stabilesc astăzi bugetul alocat 
unei astfel de activități înainte de a se interesa de tarife. Dar vă întreb: dacă n-aţi 
face acest lucru, cum aţi ști dacă să acceptaţi sau nu prețul oferit? Cel mai potrivit 
mod de a afla cât valorează o broșură, un panou sau orice alt material de publicitate 
este de a aprecia cam ce câștig vă va aduce acesta în mod direct sau indirect. In 
cazul în care veti lipi 1.000 de anunturi în vecinătatea centrelor locale de grădinărit, 
ce volum al vânzărilor și ce profit vă așteptați să realizați? 

Scădeţi din acest profit costul corespunzător timpului pierdut cu lucrul la broșuri, 
costul expedierii lor prin poștă etc. Ceea ce rămâne trebuie să acopere cheltuielile 
de proiectare, tipărire și profitul obținut din toată această acvtivitate. 

Acum, când știți de ce capital dispuneți, este timpul să aflați câte ceva despre 
prețuri. În cazul în care veţi avea nevoie de un grafician, solicitați informaţii în legătură 
cu tarifele practicate de la cel putin trei graficieni și tipografi, în așa fel încât să le 
puteti compara. Ca dovadă a faptului că prețurile pot varia foarte mult, vă voi spune 
că, pentru o anumită lucrare, am primit din partea a trei imprimerii renumite oferte 
de prețuri cuprinse între aproximativ 900 și 1.200 £. 

Tirajul 

În afară de informaţiile pe care le veți include în schița-rezumat, va trebui să 
faceţi referire la alte două aspecte. Tipograful va vrea să știe câte exemplare vă 
sunt necesare, adică ceea ce ei numesc „mărimea tirajului“. Cum este posibil ca 
răspunsul dumneavoastră să fie nehotărât, acesta putând fi influenţat de cost, cel 
mai bine ar fi să-l întrebaţi de două tarife diferite: cel de bază și cel „suplimentar“. 
Tariful de bază include toate cheltuielile fixe, respectiv cele de culegere, de realizare 
a clișeelor (termen folosit pentru „negativele“ care servesc la tipărirea paginilor), de 
reproducere a ilustraţiilor etc. Astfel, prețul unitar va scădea foarte mult. Tariful 
suplimentar reprezintă costul tipăririi unui număr mai mare de exemplare, cost care 
cuprinde numai cheltuielile variabile, adică cele cu hârtia, cerneala, funcţionarea uti- 
lajelor etc. 

În cazul în care doriţi cel puţin 1.000 de broșuri, dar at; solicita 2.000 dacă v-aţi 
putea permite, rugati tipograful să vă calculeze costul a 1.000 de exemplare la tariful 
de bază și a 500 de exemplare la tariful suplimentar. Dacă primele 1.000 de bucăţi 
vor costa 600 £, fiecare alte 500 bucăţi solicitate ulterior este posibil să coste numai 
145 £, de exemplu. 

Finisarea 


Materialul dumneavoastră va ieși de la presă sub forma unor coli întinse, care, 
apoi, vor fi tăiate în dimensiunile cerute. Dacă doriți și altceva, cum ar fi plierea sau 
capsarea paginilor, va trebui să menţionaţi acest lucru acum, așa încât tipograful să 
poată includă costurile aferente în prețul final. 


Daţi tuturor același rezumat informativ 


Nu puteți compara prețurile, decât dacă daţi tuturor același rezumat. Să presu- 
punem că al doilea tipograf cu care discutaţi vă spune: „Ce-ar fi să renuntati pe 
paginile de interior la cea de-a doua culoare? Vă va costa ceva mai puțin“. La care 
dumneavoastră răspundeți: „Este o idee bună. De acord, luaţi în calcul și acest lucru, 
vă rog“. Apoi, următorul tipograf vă spune: „Tocmai am primit o mostră dintr-un nou 
tip de hârtie. Este doar puţin mai scumpă, iar calitatea ei este cu mult mai bună. O 
veți utiliza pe aceasta?“. Dumneavoastră vă uitaţi la hârtie și sunteţi de acord să vi 
se calculeze prețul pentru aceasta. 

Săptămâna următoare primiţi trei oferte diferite. Care este cea mai ieftină? Cea 
a primei tipografii este puțin mai scumpă decât a celei de-a doua, dar acesta a luat 
în calcul utilizarea a două culori în tot cuprinsul materialului. Cea de-a treia este și 
mai scumpă, însă aceasta include utilizarea unei hârtii de calitate mai bună. Acum 
vă daţi seama că ati irosit timpul tuturor, inclusiv pe al dumneavoastră, și trebuie să 
o luaţi de la capăt, solicitând recalcularea prețului pentru cel puţin două din ofertele 
pe care le-aţi primit. 

Dacă un tipograf vă va sugera o alternativă, ceea ce un bun profesionist va și 
face, răspundeți că: „Este o idee bună. Calculaţi-mi prețul, vă rog, însă aș vrea să 
faceți același lucru pentru specificatia originală“. 


Programarea operaţiunilor 


În momentul în care cereti să vi se comunice prețul de execuţie a materialelor, 
mentionati și termenul final al execuţiei şi solicitaţi-i graficianului sau tipografului să 
vă informeze asupra datei la care ar trebui să înceapă lucrul pentru a-l termina la 
termenul stabilit. Comunicati tipografului data la care să vă trimită materialele tipărite 
(pentru siguranță, comunicaţi-i o dată mai devreme cu două zile fată de momentul 
în care aveti într-adevăr nevoie de ele) și, dacă apelaţi la un grafician, stabilii-i 
termenul final în așa fel încât macheta să fie gata la data la care tipograful are nevoie 
de ea. 

Tipografii au nevoie de mult mai mult timp decât vă imaginati dumneavoastră 
pentru a putea termina o lucrare. Ei trebuie să comande hârtia în avans, poate chiar 
să culeagă textul, să aștepte să verificati corecturile, să efectueze aceste corecturi 
în text, să rezolve problema ilustraţiilor și a fotografiilor, să imprime culorile, să reali- 
zeze clișeele, să tipărească, să taie, să plieze, să capseze și, în același timp, să-și 
respecte toate obligaţiile fată de toți ceilalţi clienţi ai lor. 

Este mult mai bine să plecaţi de la ideea că execuția celei mai simple operaţiuni 
le va lua o săptămână, aceasta în cazul în care nu v-aţi programat și nu aţi căzut de 
acord cu ei asupra programului cu mult timp înainte. Și fiindcă veni vorba, trebuie 
menţionat că tipografii sunt foarte ocupați mai ales în săptămânile dinaintea Crăciunului. 
Totuși, sunt și alte perioade în care mulți tipografi sunt extrem de aglomerați cu 

lucrări, acestea fiind determinate de o multitudine de factori, cum ar fi tipărirea unei 
reviste trimestriale de 80 de pagini. 


Fiți înțelegători cu tipografii 

Planificarea și programarea reprezintă o parte foarte importantă a muncii unui 
tipograf. In consecinţă, tendința a numeroși tipografi de a practica tarife mai mari 
pentru clienţii care le produc încurcături frecvente în organizarea muncii lor este 
motivată. Dacă dumneavoastră sunteţi renumit pentru imprudenţa de a cere tipo- 
grafilor să refacă socotelile, ca urmare a faptului că ați modificat specificatia, că 
le-aţi solicitat lucrări urgente sau că aţi schimbat anumite lucruri în ultima clipă, orice 
tipograf înzestrat cu simțul afacerilor va include în prețul său și o serie de cheltuieli 
neprevăzute. Astfel, numai tratând tipograful cu înțelegere, veti reuși să mentineti 
costul execuţiei materialelor dumneavoastră la un nivel scăzut. 


Lista de control a specificaţiei 


lată mai jos lista informaţiilor pe care le va cuprinde o specificaţie, în momentul 
în care dumneavoastră veți solicita tipografului să vă comunice costul execuţiei 
materialelor. Puteţi utiliza această listă pentru a vă crea propriul formular-tip de 
cerere în vederea comunicării costului de producţie: 
m numărul curent/denumirea operaţiunii; 
m tirajul (număr); 
m tariful suplimentar (număr); 
m paginile 
număr: 
dimensiuni: 
format: 
m hârtia 
greutate: 
culoare: 
finisaj: 
m culoarea 
număr de culori: 
număr de pagini cu o culoare suplimentară: 
nuanțe: 
m ilustrațiile 
număr: 
tip: 
m fotografiile 
număr: 
alb-negru/color: 
m finisajul lucrării 


m termen final 
vă rog, specificaţi data la care aveti nevoie de materia /macheta materialului. 

Micșorarea prețului 


să presupunem că bugetul alocat de dumneavoastră acestei activităţi este de 
2.900 de £, iar cel mai bun preţ este de 2950 £. Ce veti face în acest caz? Cel mai 
important lucru este să găsiți modalităţi de reducere a costului fără diminuarea 
calității materialului. Și aveţi la îndemână o multitudine de posibilități. Este posibil ca 
nu toate acestea să fie viabile, însă veţi vedea că există suficiente mijloace de 
ajustare a costurilor. 


Numărul 


Este evident faptul că, cu cât tipăriți mai puţine exemplare, cu atât costul va fi 
mai mic. Însă nu trebuie să uitaţi două lucruri. În primul rând, numai cheltuielile 
variabile pot fi diminuate, marea majoritate a costurilor de tipărire rămânând ne- 
schimbate. lar în al doilea rând, nu pierdeţi din vedere obiectivul principal al tipăririi 
materialului respectiv. În clipa în care ati determinat venitul rezultat din utilizarea 
acestuia, o reducere a tirajului ar putea insemna o scădere a venitului așteptat. De 
aceea, ar fi mai indicat să găsiţi alte căi de reducere a costurilor. 


Dimensiuni 


De regulă, se recurge la această soluție în momentul în care este necesară o 
reducere substanțială a costului. Astfel, ați putea reface raportul dumneavoastră 
anual de 20 de pagini, în așa fel încât să conţină numai 12 pagini. 


Hârtia 

Mai întâi, verificaţi cu tipograful dumneavoastră posibilitatea schimbării hârtiei. 
Este posibil să existe un alt producător, care să fabrice o hârtie de o calitate 
asemănătoare la un preț mai bun; se întâmplă adeseori acest lucru. Solicitaţi-i 
tipografului sau graficianului să găsească cel mai potrivit tip de hârtie posibil. De 
obicei, nu este bine să schimbaţi hârtia. De pildă, dacă înlocuiţi hârtia de 135 g/mp 
(groasă, frumoasă) cu una de 100 g/mp, produsul prezentat va apărea ca fiind de 
o calitate mai modestă, în neconcordanță cu moda, față de impresia pe care doreați 
s-o produceți inițial. Totuși, s-ar putea ca prin utilizarea unui tip de hârtie similar, însă 
având un finisaj diferit, prețul să se reducă . De asemenea, în cazul în care o singură 
firmă fabrică hârtia în culoarea dorită de dumneavoastră, o modificare a culorii ar 
însemna să puteți apela la un fabricant ale cărui produse să aibă un preț mai 
rezonabil. 


Culoarea 

Schimbarea ei este cea mai cunoscută modalitate de reducere a costurilor. 
Dacă renuntati la folosirea a trei culori și utilizați numai două, clienţii dumneavoastră 
potenţiali nu vor ști niciodată că aţi intenţionat să faceti cu totul altceva la început. 
Bineînţeles, dumneavoastră veti ști că a treia culoare ar fi fost pentru material ase- 
menea glazurii pentru prăjitură, însă lipsa ei nu va diminua cu nimic calitatea, datorită 
aspectului lucrării și a hârtiei utilizate pentru realizarea ei. S-ar putea chiar să econo- 
misiți mai mulţi bani decât aţi fi fost nevoit, bani pe care-i veți putea folosi pentru 
utilizarea unor nuanţe noi. 

Însă, este posibil să nu fiți obligat să renuntati complet la o culoare, ci doar s-o 
folosiţi pe anumite foi. Dumneavoastră sunteți cel care veţi plăti clișeele tipografiei. 

Dacă presa utilizată pentru tipărit poate imprima hârtie A3 (care se va tăia mai târziu, 
dacă aţi comandat o broșură de format A5, de exemplu), aceasta înseamnă că ei 
lucrează cu clișee tip A3. În cazul în care raportul dumneavoastră anual are 20 de 
pagini A4, iar două pagini A4 încap pe un clișeu A3, rezultă că vor fi utilizate zece 
clișee. Ce-aţi zice dacă aţi folosi cea de-a doua culoare numai pe cinci dintre ele? 

Există multe alte variatiuni pe aceeași temă, cum ar fi folosirea unei singure 
culori pentru tot materialul și apoi aplicarea alternativă pe clișee a celorlalte două 
culori pe două clișee alternative, de a le utiliza de la început pe parcursul întregii 
lucrări. Tipograful ar putea chiar să vă facă și o favoare: în cazul în care v-ar opri 
lucrarea, până când va avea ceva de tipărit în aceeași culoare pentru un alt client, 
el ar avea posibilitatea să nu vă mai pună la socoteală și cheltuielile de spălare a 
echipamentului (nu uitati, aceasta este numai o favoare; nu vă asteptati deci la ea). 


llustraţiile 

Cea mai bună cale de a reduce din preț este să folosiți un număr mai mic de 
ilustraţii. Dacă demonstrati prin imagini cum trebuie montate ramele Arabesque, de 
exemplu, și micșoraţi numărul de ilustraţii, asiguraţi-vă că instrucţiunile au rămas 
totuși clare. Căci, dacă broșura își pierde din înțeles, economia nu mai are nici un 
sens. 

Ati putea să reduceti numărul fotografiilor ori să nu le tipăriţi color, ci în două 
culori sau în alb-negru? Dacă puteţi face aceasta fără a dăuna prea mult mesajului 
pe care doriți să-l transmiteti, spaţiul rămas liber ar putea duce și la o reducere a 
numărului de pagini. 

Finisajul 

Fiţi prudent atunci când încercaţi să reduceti cheltuielile de finisare. Aveţi 
posibilitatea ca, în loc să coaseți broșura așa cum v-aţi propus, să vă hotărâți să 
alegeți o modalitate mai ieftină de a o lega. Mulţi întreprinzători sunt, totuși, tentati 
să reducă din cheltuieli executând singuri operaţiunea de pliere. Economiile obținute 
sunt, de regulă, foarte mici, cu excepţia cazului în care numărul de exemplare tipărite 
este foarte mare. Dar, în această situaţie, plierea vă va lua o veșnicie. Totuși, dacă 
aveți în vedere o asemenea posibilitate, nu uitaţi să luaţi în considerare și costul 
aferent timpului alocat de dumneavoastră execuţiei acestei operaţiuni. In definitiv, 
dumneavoastră ati fi putut folosi acest timp în căutarea încheierii unor noi contracte. 


Surplusurile 

Să presupunem că tipograful dumneavoastră are o presă pentru formatul A3 și 
că urmează să tipăriți o broșură cu dimensiuni neobișnuite: pe lățime, ea măsoară 
cât o coală A4, iar în înălțime, ea are numai două treimi din dimensiunea acesteia. 
Cum va intra cu astfel de dimensiuni la presă? Prima treime a clișeului, cea sus va 
fi liberă şi deci, după ce aceasta va trece prin presă, va fi îndepărtată, ea constituind 
un surplus. 

Dacă puteţi veni cu ceva util de tipărit în această parte superioară a paginilor, 
cheltuielile suplimentare de imprimare vor fi neînsemnate, datorită faptului că 
dumneavoastră ati plătit deja întregul clișeu, execuția operaţiunii la presă, culoarea 
și decuparea. Singurele operaţiuni care vor necesita câteva cheltuieli suplimentare 
vor fi cele de proiectare și de culegere. Realizaţi totul într-un stil simplu și costul va 
fi minim. Chiar dacă, în final, nota de plată a tipografiei nu va fi mai mică, banii cheltuiţi 

de dumneavoastră vă vor ajuta să economisiti sumele pe care le- ati fi alocat pentru 
execuția operațiunilor suplimentare, în cazul în care ati fi tipărit surplusul de material 


separat. 
Surplusul 


Broșura 
(care va fi în doită) 


Ce puteți face cu spaţiul rămas neocupat? Aceasta depinde, în primul rând, de 
hârtia pe care o folosiți, de dimensiunile și forma surplusului. Luând în considerare 
aceste elemente, nu vă mai rămâne decât să apelaţi la propria dumneavoastră 
imaginație. Aveţi nevoie de mai multe cărţi de vizită ori de mai multe ecusoane? Aţi 
putea utiliza cartonașe cu numele participanţilor la conferinţe sau la ședințele de 
pregătire (de genul celor care se pliază pe jumătate și se așează pe birou)? Ori mici 
cadouri pentru clienţii dumneavoastră, cum ar fi un calendar pentru avizier? Sau 
poate ceva specific domeniului dumneavoastră de activitate: un semn de carte, un 
calendar cu datele celor mai importante expoziții sau un pliant care să reamintească 
clienților dumneavoastră cum să folosească produsul? Din moment ce vă gândiţi la 
ce aţi putea face cu acest surplus, este aproape imposibil să nu găsiți ceva. 


Tipărirea simultană a mai multor lucrări 


Deși aceasta reprezintă o posibilitate indiscutabilă de reducere a costurilor, ea 
este adeseori ignorată. Dacă nu sunteţi nevoit să tipăriți urgent anumite materiale 
și puteți aștepta până în clipa în care veti avea și alte lucrări de tipărit, cheltuielile pe 
care le veţi suporta vor fi mai mici decât dacă ati realiza separat tipărirea lucrărilor 
respective. Cum toate acestea vor fi trecute prin presă o singură dată, pentru 
aceeași culoare, dumneavoastră nu va mai trebui să plătiți decât curățarea echipa- 
mentului. Aşa cum știm, una din principalele reguli ale marketingului cu costuri 
minime este de a gândi. Noi nu ne putem permite să pierdem bani din cauza lipsei 
unei planificări din timp a activităţilor proprii. 


Cheltuielile postale 

Dacă intenţionaţi să expediaţi prin poștă anunturi, rapoarte anuale sau alte 
materiale de publicitate proprii, informaţi-vă cât costă: 

m plicurile și 

m timbrele. 

Trebuie să micșoraţi mult aceste cheltuieli? Puteţi utiliza plicuri mai mici, în cazul 
în care ați modificat formatul colilor, sau aţi putea îndoi aceste coli. Nu uitaţi, însă, 
că orice material tipărit pe hârtie groasă va căpăta, prin îndoire, un aspect neplăcut, 

lucru valabil pentru orice material capsat sau care încearcă să creeze impresia unui 
produs deosebit. Însă micile anunţuri și broșuri își vor păstra aspectul, mai ales dacă 
le-aţi proiectat în așa fel încât să pară că au fost dintotdeauna concepute pentru a 
fi îndoite. 

In cazul în care reușiţi să reduceti greutatea corespondenței dumneavoastră, 
v-ati putea încadra într-o categorie de tarifuri mai mici. Cum să faceţi acest lucru? 


m folosind o hârtie mai subțire (nu compromiteţi calitatea, dar renunțând la 
carton în locul hârtiei groase, să zicem, ați păstra aspectul deosebit al 
materialului); 


m tipărind pe o hârtie de dimensiuni mai mici. Reduceţi mărimea textului prin 
eliminarea câtorva spatii libere, de care vă puteti lipsi, prin folosirea caracte- 
relor puţin mai mici (dar numai puțin), prin reducerea cu foarte putin a 
dimensiunilor ilustraţiilor sau prin utilizarea în mod combinat a tuturor acestor 
tehnici. Fiţi atent! Deși este vorba de o soluție viabilă, evitati să îngrămădiţi 
prea mult textul; 


m reducând numărul paginilor. De obicei, aceasta implică scoaterea unor para- 
grafe întregi. Dacă vă veti apuca să tăiaţi ici-colo câte o propoziţie care sună 
mai ciudat, nu veţi reuși niciodată să faceți acest lucru. Eliminaţi, de exemplu, 
din raportul anual toate cele patru pagini referitoare la istoricul firmei dumnea- 
voastră, ori toată partea referitoare la montajul ramelor Arabesque din broșură. 
Pentru început este suficient să prezentaţi esentialul, iar în momentul în care 
se vor cumpăra ramele, veţi putea furniza amănunte cumpărătorilor. De 
asemenea, ați putea desprinde lista de preţuri de 12 pagini și să o tipăriți 
separat de catalog, pe o hârtie mult mai ușoară. 


Discutaţi cu graficianul și tipograful 

Cereţi-le sfatul. Un bun grafician sau tipograf vă va putea da câteva sugestii 
utile. Studiaţi-le cu seriozitate, dar nu uitaţi că, chiar și atunci când cunoștințele lor 
tehnice sunt superioare celor pe care le aveţi dumneavoastră, cel care cunoaște cel 
mai bine afacerea și clienţii sunteţi tot dumneavoastră. Tipograful știe cât veti 
economisi dacă nu va mai tipări patru pagini din broșură, însă numai dumneavoastră 
știți dacă clienţii potenţiali vor cumpăra ramele Arabesque fără să știe exact cum să 
le monteze. 

Unul din lucrurile foarte utile pe care le puteţi face este să-l rugaţi pe tipograf 
să stea o oră-două cu dumneavoastră, pentru a vă arăta și explica modul în care 
decurge procesul de tipărire. Astfel, veti afla tot felul de informații folositoare, veti 
înțelege de ce unele lucruri sunt realizate cu costuri mai mici decât altele și vă veți 
da seama de ce tipografiile au nevoie de atâta timp pentru a putea executa fiecare 
lucrare. Veţi avea convingerea că nu aţi pierdut timpul degeaba. 

Cum să nu economisiti 

Înainte de a părăsi acest subiect, referitor la modul de menţinere a costurilor la 
un nivel cât mai scăzut, merită să amintim câteva cazuri de , economii“ care trebuie 
evitate: 

m în majoritatea situaţiilor nu este bine să cumpăraţi hârtie direct de la produ- 


cător (pentru a nu mai plăti adaosul comercial practicat de tipografie). Este 
posibil ca unele cerneluri să nu meargă cu anumite tipuri de hârtie caz în care 

vina v-ar aparține în exclusivitate. Tipografia și producătorul se vor învinovăţi 
unul pe altul sau vor da vina pe dumneavoastră, pentru că nu aţi verificat 
înainte acest lucru. În orice caz, tipografia va putea primi de la producător O 
reducere mult mai mare a tarifului decât dumneavoastră; 


m nu faceti nimic de unul singur cu scopul de a vă economisi banii, cum ar fi de 
pildă, să realizați ilustrațiile, să faceţi fotografiile, să pliaţi foile volante etc, fără 
să luaţi în considerare timpul pe care va trebui să-l rezervaţi execuţiei unor 
asemenea operațiuni și ce altceva aţi putea face în locul lor; 


m fiti atent, când reduceti costurile, să nu pierdeţi și din calitate. Nu pierdeti 
niciodată din vedere nivelul calitativ considerat necesar de dumneavoastră şi 
menţionat în rezumatul original și faceţi economii care să nu pericliteze 
atingerea acestui nivel. 


Proiectându-vă singur materialul 


În momentul în care sunteţi în căutarea unui proiect de material, fie că faceți 
acest lucru singur, fie că apelati la un culegător, sunt anumite criterii de bază care 
trebuie respectate. Pachetele de programe pentru editarea asistată de calculator 
pot fi periculoase. Nici un om nu va crede că, numai pentru faptul că i se va da un 
pistol, va ști să tragă foarte bine cu el, însă dacă va primi un pachet de programe 
de editare și un calculator personal, i se va părea imediat că știe să proiecteze. 
Desigur, sunt câţiva care știu să facă acest lucru, dar am văzut mult mai multe 
anunțuri și broșuri distruse de aceste programe decât îmbunătăţite de ele. 

Unii oameni au ochiul format pentru desen, chiar dacă nu au o pregătire de 
specialitate, iar alţii nu. Dacă faceți parte din cea de-a doua categorie, puneti pe 
altcineva să facă această muncă în locul dumneavoastră. Apelati, însă, la cineva în 
care să aveți încredere deplină. Dacă persoana cu cel mai pronunţat simţ artistic din 
anturajul dumneavoastră este secretara sau fiul de 18 ani al partenerului dumnea- 
voastră de afaceri, rugaţi persoana respectivă să vă realizeze proiectul. Este un 
aspect care merită aplicat, datorită faptului că astfel de persoane vor vedea lucrurile 
într-un mod cu totul diferit. 

Singura și cea mai importantă regulă este, din nou, aceea de a mentine simplitatea. 


Spatiile albe 

Unul dintre cele mai folositoare instrumente pe care le aveti la îndemână sunt 
așa-numitele „spaţii albe“, respectiv spaţiile libere, care nu au nimic tipărit pe ele. 
Spatiile albe oferă un plus de importanță lucrurilor din interiorul lor, iar rândurile 
simple, ordonate dau impresia de calitate și stil. 

Chiar şi în cazurile în care este de preferat un aspect mai dezordonat al 
materialului, rândurile trebuie să-și păstreze acea simplitate necesară cititorului 
pentru a ști unde anume pe pagina respectivă va găsi ceea ce îl interesează. 
Aspectul aglomerat, răvășit sugerează o gamă de produse ieftine și atrăgătoare, 
ceea ce poate constitui cea mai bună soluţie pentru dumneavoastră, în cazul în care 
atuul de care dispuneţi în lupta cu concurenţa este faptul că practicaţi preturi mai 
mici. Veţi găsi mai jos un exemplu pentru fiecare din aceste abordări. 

Caracterele şi dimensiunile acestora 


Pentru a da impresia de ordine și claritate, evitati utilizarea mai multor garnituri 
de litere pe aceeași pagină. O garnitură este o familie de caractere. Aceasta poate 
fi formată din caracterele de bază, sau din cele accentuate, cursive, majuscule etc. 
lată o regulă de bază care trebuie aplicată în acest caz: nu utilizaţi niciodată mai 
mult de două garnituri pe o pagină sau pe două pagini alăturate. 


Arabesque 


spaliere pentru plante agătătoare 


Desenul din stânga, cu mult spațiu alb, arată mult mai stilat 


Tipăriţi întotdeauna părțile importante ale textului cu litere cu piciorușe; sunt mai 
ușor de citit decât literele fără piciorușe. Capetele literelor cu piciorușe sunt răsucite, 
în timp ce literele fără piciorușe au capetele drepte. 


S S 


cu piciorușe fără piciorușe 


Nu tipăriți mai mult de o propoziție folosind caractere cursive sau majuscule, ori 
o culoare deschisă pe un fond închis — toate aceste fac textul dificil de citit. 

Dimensiunea în puncte a scrisului reprezintă înălțimea fiecărei litere; un caracter 
de 72 de puncte are exact un inch (2, 54 cm) înălțime. „interlinia“ este spaţiul cuprins 
între baza unui rând de litere tipărit-și baza următorului rând de litere. Conform cerce- 
tărilor efectuate, cel mai ușor de citit sunt textele tipărite cu caractere de 10 puncte 
și 12 puncte de interlinie (dacă punctele caracterelor ar fi egale cu cele ale interliniei, 
vârfurile literelor ar atinge baza rândului de deasupra). 

Puteti alege ce dimensiuni doriti dumneavoastră pentru titluri, subtitluri ş.a., însă 
încercați să folositi pentru partea principală a textului caractere cât mai apropiate de 
dimensiunea de 10 puncte, deoarece un text mai mic de 7 puncte este foarte dificil 
de citit. 


Căsuţele, liniile şi nuantele 


Pentru a păstra claritatea paginii și a face textul ușor de urmărit puteti apela la 
o tehnică extrem de utilă, aceea de a încadra părti ale textului în căsuțe sau de a 
trasa linii sub paragrafele mai importante. De asemenea, puteți folosi anumite nuanțe 
în aceste căsuțe. Aveţi grijă ca, în cazul în care ele conţin și text, nuanţa să fie deschisă 
și nu utilizaţi prea multe căsuțe pe o pagină (dacă nu sunt ordonat aranjate), deoarece 
vor crea impresia de dezordine. 


CORECTURILE 


Este posibil ca, de la cules, să primiţi două sau trei rânduri de corecturi, 
efectuarea lor în text fiind de datoria dumneavoastră. În legătură cu acest ultim 
aspect, trebuie menţionate trei lucruri de bază: 

m este aproape imposibil ca dumneavoastră să vă corectaţi singur și foarte bine 
textul. De aceea, rugaţi pe altcineva să facă acest lucru, solicitându-i să 
compare corecturile cu originalul, mai ales în cazul numerelor de telefon şi al 
altor informaţii importante. Nu vă puteți permite să retipăriți materialul dacă 
faceți o greșeală, așa încât corectura trebuie să fie cât mai temeinică; 


m dacă apare o greșeală în versiunea finală, tipărită, aceasta existând și în 
corectură (dar nu aţi observat-o), răspunderea este a dumneavoastră și nu a 
tipografiei. Aceasta nu va suporta costurile unei retipăriri, așa că, vă spun încă 
o dată, nu lăsaţi să vă scape nici o greșeală; 


m din moment ce aţi predat corecturile, tipografia vă va percepe un tarif supli- 
mentar pentru ceea ce se numește „corectura autorului“. În această corectură 
nu intră greșelile de ortografie, cele de dactilografiere etc., ci modificările 
efectuate de dumneavoastră, respectiv faptul că ati reformulat o anumită 
propoziţie ori aţi inversat locul a două paragrafe, deoarece ați crezut că vor 
suna mai bine. Tot aici se cuprinde și schimbarea caracterelor, a stilului și a 
așezării în pagină, în cazul în care aţi lăsat aceste lucruri la aprecierea 
tipografului. Dacă nu vă puteţi permite să acoperiţi cheltuielile de corectare, 
nu faceţi modificări. Asiguraţi-vă că ultima ciornă este într-adevăr ultima, 
înainte de a o da mai departe culegătorului. 


FIŢI MEREU ÎN GARDĂ! 
În final, iată câteva consideraţii juridice, de care va trebui să ţineţi seama în 
permanenţă: 

m când lucrarea este terminată, cereti tipografiei macheta înapoi. Va trebui ca 
dumneavoastră să vă asiguraţi de dreptul de proprietate asupra ei, existând 
posibilitatea ca, în viitor, s-o puteţi refolosi la o eventuală reeditare, poate chiar 
apelând la un alt tipograf; 

m tineti totul în scris: specificaţii, tarife etc. Mai devreme sau mai târziu vor 
apărea probleme și, dacă credeţi că tipografia este cea vinovată pentru 
aceasta, ar fi bine să puteţi dovedi că aţi cerut 10.000 de exemplare și nu 
1.000, sau că termenul de livrare era pe data de 5 și nu pe 15 ale lunii; 


m este posibil să nu primiţi exact cantitatea comandată. Un contract standard 
cu tipografia cuprinde o marjă de eroare de 5 sau 10%, aceasta depinzând 
de numărul de treceri prin presă ale lucrării respective (acest procent fiind mai 
mic pentru tiraje de peste 50.000 de exemplare). De obicei, tipografiile nu 
livrează numărul complet de exemplare comandate. Dar, în cazul în care 
comanda dumneavoastră a fost pentru 1.000 de broșuri color și nu aţi primit 
decât 900, nu aveti nici un temei legal pentru a vă plânge. 


Relaţiile cu publicul 


Dacă vrei ca o treabă să iasă bine, rezolv-o singur 


Relaţiile cu publicul, sau prescurtat RP, reprezintă totalitatea eforturilor 
depuse pentru stabilirea și menținerea unor raporturi cât mai bune, atât cu 
clienții, cât și cu furnizorii din comunitatea locală, ca și cu oricine altcineva 
cu care puteți întreține raporturi ca organizație. Pentru că RP nu sunt un factor 
care generează în mod direct venituri, multe organizații cu un buget restrâns 
sunt tentate să le ignore. lată însă patru motive solide care vă pot determina 
să direcționaţi o parte din eforturile dumneavoastră si câtre acest departa- 
ment, al relaţiilor cu publicul: 


m influența indirectă foarte mare pe care o pot avea asupra veniturilor; 
m posibilitatea susținerii lor cu bani putini, sau fără bani; 
m posibilitatea utilizării lor ca un mijloc eficient de publicitate gratuită; 


m impactul mult mai mare pe care-l pot avea anumite informații apărute în 

paginile unui editorial, decât aceleasi informaţii apărute în reclame. 

O bună strategie de RP ar trebui să contribuie la consolidarea renumelui 
firmei, la clarificarea imaginii pe care publicul o are despre dumneavoastră și 
despre activitatea societății. Cu alte cuvinte, ar trebui să ajute la mărirea 
transparenţei firmei. Există patru modalități principale prin care se poate 
atinge acest obiectiv: 

1. presa locală, națională si de specialitate; 

2. radioul; 

3. televiziunea; 

4. relaţiile directe cu publicul. 

În acest capitol ne vom ocupa de problema maximizarii beneficiilor prin 
aplicarea acestor modalități. Dar pentru aceasta trebuie să vă fie clară imagi- 
nea pe care doriţi să o promovați. 


Imaginea firmei 


Firmele sunt precum oamenii — fiecare cu personalitatea lui. O întrebare 
obișnuită, menită să contribuie la verificarea imaginii firmei pe care o conduceţi, sună 
cam aşa: „Dacă firma mea ar fi o mașină, ce marcă ar fi?“ Majoritatea oamenilor 
asociază mașinile Jaguar cu îndrăzneala și emotia puternică, pe cele Volvo cu sigu- 
ranta, iar Rolls-Royce-ul cu aristocrația. Acestea sunt trăsături de caracter umane, 
pe care noi, însă, le aplicăm și firmelor. 

Multe organizații au trăsături negative, majoritatea firmelor prestatoare de 
servicii publice fiind considerate adevărate „buldozere“, nepăsătoare la cele ce se 
întâmplă în jurul lor. 

Indiferent că vreți sau nu, și firma dumneavoastră are o personalitate. Însă, vă 
puteți asigura că aceasta este cea pe care doriți să o aibă. Este mai ușor dacă firma 
se află la începutul activităţii sale, sau intră pentru prima oară pe o anumită piață, 
căci, dacă oamenii şi-au format deja o imagine despre dumneavoastră, vă va fi foarte 
greu să le-o schimbaţi. O companie care a reușit acest lucru este Tesco. La început, 
ea a promovat o imagine plăcută și ieftină de tipul: „nu-te-mai-gândi-la-calitate- 
uită-te-la-preț“. Acum ei sunt văzuţi ca o firmă modernă, interesată mai mult de 
satisfacerea dorințelor clienţilor, care vinde produse de o foarte bună calitate la un 
preţ rezonabil. Le-au trebuit însă câţiva ani ca să reușească această schimbare, 
cheltuind mai mulţi bani decât aș vrea eu sau dumneavoastră să vă imaginati. 

Noi vom încerca, însă, să ne atingem scopul propus cu cheltuieli minime și, 
dacă este posibil, chiar de la prima tentativă. 

Am arătat în capitolul despre identitatea firmei că este absolut necesar ca fiecare 
hârtie sau ambalaj, fiecare document și mijloc de transport din parcul dumnea- 
voastră de maşini să prezinte aceeași identitate. Am arătat, de asemenea, rolul 
major pe care emblema, stilul și culorile îl joacă în crearea imaginii firmei dumnea- 
voastră. Insă aceasta nu este totul. 

Fiecare contact pe care un client sau membru al unei organizaţii îl are cu oricare 
angajat al dumneavoastră trebuie să întărească această imagine. Același lucru 
trebuie să se întâmple și când veniţi în contact cu oricare din foștii dumneavoastră 
salariaţi sau clienţi, ori cu ocazia vizitelor care vi se fac în birourile firmei pe care o 
conduceţi. 

În legătură cu aceasta, iată două exemple: 

m este foarte greu să vă convingeti clienţii că sunteți o firmă modernă și 

inteligentă dacă, de fiecare dată când aceștia vă vizitează, biroul dumnea- 
voastră este murdar și vechi de ani de zile; 


m publicul nu vă va considera prea prietenos și interesat de nevoile lui, dacă vor 
exista oameni care să spună: „Am fost odată la un interviu pentru un post la 
ei și nici măcar nu s-au obosit să-mi scrie și să-mi spună că nu am fost admis“. 

Obiectivul dumneavoastră este construirea unei imagini puternice, convingă- 
toare, aceasta fiind cel mai ușor de ţinut minte. Cu cât clientii își aduc aminte sau 
vă recunosc mai repede, cu atât este mai bine pentru dumneavoastră. Câţi oameni 
cumpără muștarul Colmar. pentru că este mai bun decât celelalte mărci și câţi nu 
au încercat niciodată alt produs, deoarece pentru ei muștar înseamnă Colman? La 
o astfel de reputaţie trebuie să ţintiţi și dumneavoastră. Gândiţi-vă și la alte companii 
și mărci care se bucură de un renume pozitiv, puternic, dar care, în același timp, 
oferă o imagine distinctă, particulară, care le caracterizează: Marks & Spencer, Ovaltine, 
Crucea Roșie, Coca-Cola. 

De fiecare dată când firma dumneavoastră face un gest public, aduceţi-vă 
aminte de calităţile pentru care doriți să fiți recunoscut. Dacă clienții și-au format 
deja o părere bună despre dumneavoastră, mentineti- -vă la înălțimea așteptărilor lor. 
Însă asiguraţi-vă că toate acţiunile dumneavoastră întăresc această imagine — nu 
numai materialele publicitare, dar și cum răspundeți la telefon, cum se îmbracă inginerul 
care se ocupă cu repararea produselor vândute, cum vă comportati cu angajaţii 
dumneavoastră și toate celelalte. Toate aceste detalii fac parte din RP și dacă le 
ignorati, veți merge contra curentului format ca urmare a bunelor relaţii pe care le 

întreţineţi cu publicul și mass media. Nu s-ar putea spune că acest mod de operare 
este eficient pentru posibilităţile dumneavoastră limitate, așa încât asiguraţi-vă că 


toti angajaţii dumneavoastră „vâslesc“ în aceeași direcţie prin tot ceea ce fac. 


Cum să ajungeţi pe paginile ziarelor 


Un editorial apărut într-un ziar valorează cu mult mai mult decât orice reclamă 
și nu vă costă aproape nimic. În medie, de cinci ori mai multi oameni citesc un articol, 
decât un anunţ sau o reclamă. Indiferent dacă apare într-un jurnal sau într-o revistă 
de specialitate, într-un ziar local sau naţional, la radio sau la televiziune, acest tip 
de prezentare este unul din cele mai eficiente modalităţi de publicitate, din punctul 
de vedere al cheltuielilor. 

Tot ce aveti de făcut este să scrieți o declaraţie de presă despre firma dumnea- 
voastră, s-o trimiteţi ziarelor și ele o vor publica gratis. Ei, da, nu pare întotdeauna 
atât de simplu, dar aceasta numai pentru că și ceilalți fac același lucru, iar loc, 
desigur, nu poate fi pentru toți. Deci tot ceea ce trebuie să faceţi este să-l convingeti 
pe redactor că articolul dumneavoastră merită, mai mult decât celelalte, să fie inclus 
în paginile ziarului respectiv. In prima parte a acestui capitol vă vom arăta exact cum 
puteți face acest lucru. 


CUM SĂ VĂ FACEŢI PRIETENI DINTRE ZIARIȘTI 


Mai întâi, trebuie să întrețineți relaţii amicale cu cât mai mulţi ziariști care vă pot 
fi de folos în activitatea pe care o desfâșuraţi. Cu cât aceștia vă cunosc mai bine, 
cu atât crește probabilitatea de a-și aduce aminte de declaraţiile de presă trimise 
de dumneavoastră, de a vă răspunde la telefon sau de a vă cere să comentaţi un 
eveniment din ramura dumneavoastră de activitate. De asemenea, nu uitaţi că un 
ziarist din presa de specialitate, care se ocupă de sectorul în care activati și 
dumneavoastră, reprezintă o sursă de informaţii utile în cercetările pe care le veti 
face, așa încât întreţineţi legătura cu el. Ghidaţi- -vă după regula numărul doi a 
marketingului cu costuri minime: discutati! Nu vă costă nimic să vă întâlniți și să 
discutati cu ei, iar valoarea acestor întâlniri, care se constituie în adevărate mijloace 
de publicitate gratuită, poate fi uriașă. 


m /dentificați persoana potrivită: Este posibil ca editorul să fie departe de 
problemele reale cu care vă confruntati, pentru a vă putea fi de folos. În acest 
caz, poate aveți nevoie de redactorul, reporterul, sau editorul care se ocupă 
de subiectul care vă interesează (grădinărit, afaceri, timp liber sau orice 
altceva). Sunaţi-i — centralista vă va spune numele lor și vă va pune în legătură 
cu aceștia. 

m Aranjaţi o întâlnire: Explicaţi-i cine sunteţi și, dacă este posibil, invitați-l la o 
cafea în biroul dumneavoastră sau daţi-vă întâlnire într-un local pentru masa 
de prânz. 

m Solicitaţi-le ajutorul: Munca unui ziarist este alimentată de fapte. Tot ceea 
ce-și doresc ei este ca dumneavoastră să deveniți o sursă bună pentru munca 
lor, așa că vor fi bucuroși să vă spună ce fel de informaţii ar dori, în ce zile să 
le trimiteti, care sunt subiectele care nu-i interesează ș.a.m.d. 


RELAȚIILE CU PUBLICUL 


m Povestiţi-le despre activitatea dumneavoastră: Spuneţi-le esentialul: de ce 
doriți publicitatea respectivă și ce mesaj doriți să transmiteti. Oferiţi-le un 
„pachet de presă“ (vom vedea imediat ce intră într-un asemenea pachet) și 

-răspundeţi la toate întrebările pe care vi le pun. 


m Oferiţi-vă ca purtător de cuvânt: Aţi putea să le furnizaţi aprecieri sau rezuma- 
te care să-i ajute în alcătuirea articolelor şi care, bineînțeles, să aibă legătură 
cu domeniul dumneavoastră de activitate? Dacă fabricaţi echipamente de 
excavat, ați putea dumneavoastră sau cineva din cadrul firmei să relateze 
despre accidentele locale care au loc în timpul excavaţiilor? Sau aţi putea 
susţine, lunar, în paginile ziarului o rubrică referitoare la grădinărit? Dacă da, 
puteti i încerca să faceţi aceasta. Dar dacă nu sunteți sigur de faptele dumnea- 
voastră, nu vă pripiti să vă oferiţi serviciile, căci vă puteţi face astfel un alt fel 
de publicitate, care vă va dăuna. 


m Vorbiti-le despre ideile dumneavoastră: Discutaţi despre toate noutăţile des- 
pre care aţi auzit, sau despre idei în legătură cu articolele pe care le-ar putea 
scrie, determinându-i să vă spună dacă sunteţi sau nu pe calea cea bună. 
Odată ce v-au arătat direcţia pe care trebuie s-o urmaţi, le va fi destul de greu 
să refuze să scrie articolul despre dumneavoastră. 

În încercarea de a întreţine relaţiile cu presa locală, aţi putea organiza o petre- 
cere în acest sens (dacă sunteţi norocos și aveţi sediul în capitală, s-ar putea să 
reușiți să strângeti pentru o asemenea întrunire suficienţi ziariști din sfera comer- 
tului). Pregătiți niște aperitive şi ceva vin, după care invitaţi presa. Dacă faceţi acest 
lucru în fiecare an, în preajma Crăciunului, nu va mai trebui să legaţi petrecerea de 
vreun eveniment, ci o veţi putea folosi ca pe o șansă de a mulțumi presei pentru 
sprijinul acordat în anul respectiv. Aduceţi cât mai mulţi reprezentanți ai firmei care 
să poată discuta cu ziariștii. O astfel de petrecere are un efect benefic surprinzător 
asupra relaţiilor cu presa, căci este mult mai ușor să vorbești la telefon cu cineva pe 
care l-ai cunoscut anterior în realitate. 

În plus, presa va acorda mai multă atenţie firmei dumneavoastră, numărul 
relatărilor referitoare la activitatea ei sporind. 


Lista presei 


Unul dintre cele mai importante lucruri pe care trebuie să-l faceti este să întocmiţi 
una sau mai multe liste ale presei, după posibilităţi. Aveţi nevoie de o listă care săii 
cuprindă pe toti cei cărora le-aţi trimis o declaraţie de presă; puteți avea una pentru 
presa locală și una sau mai multe, pentru presa comercială. De exemplu, firma 
Arabesque ar trebui să aibă o listă pentru revistele de grădinărit, una pentru cele 
care se ocupă cu comerțul în domeniul grădinăritului (peisagiștii, centrele de 
grădinărit ș.a.m.d.) și una referitoare la administraţia locală. Unele declaraţii de 
presă vor putea fi trimise tuturor, însă cele mai multe dintre ele vor trebui reformulate 
pentru fiecare sector de activitate în parte; numai câteva declaraţii vor merge pentru 
o listă sau două. 

Există câteva organizaţii care publică ghiduri ale mijloacelor de informare. Unele 
din ele includ amănunte cu privire la articolele speciale care vor apărea în fiecare 
revistă în lunile următoare. Ghidul intitulat „Editors“ apare actualizat o dată la trei 
luni, „Two Ten Communications“ apare schimbat o dată la două luni, iar „PIMS Media 

Directories“ o dată pe lună (toate acestea ar trebui să le găsiţi la cea mai apropiată 
bibliotecă din vecinătatea firmei dumneavoastră). 


Cum să alcătuiți un pachet de presă 


Culegeţi toate informaţiile utile despre firma dumneavoastră reunindu-le într-un 
dosar destinat relaţiilor pe care le veți avea cu presa cu apariţie regulată, cu radioul 
și televiziunea. În acest mod, de fiecare dată când vă apare un nou articol, aceștia 
au deja jumătate din informaţiile necesare la îndemână. Nu uitaţi să-l actualizati î în 
mod regulat și să aveți întotdeauna câteva exemplare disponibile pentru întâlnirile 
cu presa. Dosarul trebuie să conțină: 


m ultima dumneavoastră declaraţie de presă; 


m un articol de fond: o declaraţie de presă detaliată, care să conţină informaţii 
cât mai actuale. De exemplu, acesta s-ar putea referi la ultimele tendințe din 
domeniul dumneavoastră de activitate și la reacţia înregistrată de firma dum- 
neavoastră vizavi de acestea; 

m un buletin informativ — un scurt istoric al companiei pe care o conduceţi, 
ultimele dumneavoastră rezultate, numărul angajaților și al birourilor, cele mai 
vândute produse/servicii ș.a.m.d.; 


m fotografii — dati explicaţii asupra fiecărei fotografii, chiar dacă aceasta nu are 
legătură cu restul conţinutului dosarului. Lipiţi-le pe spatele materialelor pe 
care le-aţi realizat. Pentru ziarele care nu apar color, trimiteţi fotografii alb-negru; 


m biografii — date referitoare la personalul de conducere; 
m material publicitar; 
m raportul anual. 


ELEMENTELE-CHEIE CARE STAU LA BAZA UNUI ARTICOL BUN 


Respectaţi regula numărul 1! Gândiţi — ește lucrul cel mai important! În acest 
caz, „gândiţi“ ca un cititor. „Clientul“ dumneavoastră este redactorul, însă acesta va 
publica numai ceea ce crede el că vor citi cumpărătorii ziarului. Veţi avea succes 
dacă veți discuta direct cu editorii și ziariștii, întrebându-i despre ce anume ar dori 
să scrieți. 

Toti suntem înclinați să credem că ceea ce facem noi este interesant, lucru care 
nu este întotdeauna împărtășit și de ceilalţi. De fiecare dată când sunteţi convins că 
aveți o poveste interesantă, încercaţi să vă puneti în următoarea situație: imagina- 
ti-vă că sunteti un cititor reprezentativ pentru publicaţia respectivă. Citiţi povestea, 
lăsând la o parte afacerile dumneavoastră și adoptând o atitudine relaxantă. Apoi 
imaginaţi-vă că aceasta aparţine unei firme de care n-aţi mai auzit. Povestea a 
rămas la fel de interesantă cum vi se părea la început? 

Există anumite subiecte pe care ziariștii le găsesc mai interesante. Bineînţeles, 
specialistul de la un ziar de afaceri s-ar putea să fie, de exemplu, interesat de faptul 
că dispozitivele dumneavoastră pot lucra cu precizia de 0,4 mm, față de cea 
anterioară, care era de 0,6 mm. Însă presa locală nu va fi. În general, însă, există 
anumiţi factori care contribuie la realizarea unor articole atractive: 


m știrile pe scurt (spre deosebire de reportaje) — evenimente, anunţuri; 
m articolele relatând vești bune — inaugurarea unei noi fabrici; 

m grija față de om — salariaţi pensionati după 45 de ani de muncă; 
m orice ciudățenie sau lucru neobișnuit; 

m orice fapt referitor la copii; 

m orice fapt referitor la animale; 

m orice fapt referitor la celebrități; 


m orice text însoțit de o fotografie captivantă. 

Un alt ingredient cunoscut este scandalul sau veștile rele, dar nu veţi include 
așa ceva în declaraţiile dumneavoastră de presă. În paginile 95 — 99 veti învăța cum 
să vă feriti de asemenea cazuri. 


CUM SĂ REDACTAȚI UN ARTICOL 


Dacă credeţi că, deocamdată, nu aveți o poveste prea promițătoare, puteti 
inventa una. Aceasta nu înseamnă, însă, că veţi spune minciuni, ci doar că dumnea- 
voastră creaţi povestea respectivă. De exemplu: 

m puteți transforma o informaţie obișnuită într-o știre de ultimă oră, care să 
prefațeze declaraţia dumneavoastră de presă și care ar putea suna cam așa: 
„Arabesque tocmai a anunţat...“ În acest caz, declaraţia pe care o veti face 
reprezintă chiar anuntul invocat mai înainte; 


m amânați un eveniment, să zicem inaugurarea unei noi clădiri, pentru a invita 
presa. Altfel, aproape nimeni nu va ști că v-aţi mutat într-o casă nouă; 


m creați un eveniment, cum ar fi acordarea unui premiu la o întrecere sportivă 
organizată de școala din localitate; 

m pregătiți un fapt de senzaţie căruia mijloacele de informare să nu-i poată 
rezista. Nu căutaţi nici o motivaţie pentru ceea ce veti face, ci numai ceva 
specific produsului sau serviciului pe care-l oferiti dumneavoastră. De exem- 
plu, dacă aveţi o firmă de consultanță în domeniul protecţiei la locul de muncă, 
ați putea sări de pe un pod înalt asigurat de un elastic special. 

Este bine să vă planificați declaraţiile pe care le veţi face, astfel încât să aveti 

o apariţie regulată în presă. Schiţaţi un plan pe zile, puneţi-l pe perete și scrieti în el 
despre orice subiect la care v-aţi putea referi într-o declaraţie de presă, de la data 
apariției raportului dumneavoastră anual până la data noului an chinezesc. Dacă, 
după această operaţie, au mai rămas în plan perioade de timp neutilizate, rezervati- le 
organizării de expoziţii, întâlnirilor cu presa locală sau altor evenimente care să vă 
menţină în atenţia publicului. 

Totuși, publicarea acestor articole se supune legii randamentelor descrescă- 
toare. Dacă trimiteţi un articol pe an, mai mult ca sigur că acesta va fi tipărit 
(bineînțeles, numai dacă subiectul este interesant și textul bine scris). Dacă, din 
contră, îi sufocaţi pe ziariști cu articolele despre firma dumneavoastră, trimițându-le 
câte unul în fiecare zi, cu siguranță că nu le vor publica pe toate, dar oricum vă vor 
apărea mai multe pe an. Cert este că, dacă nu trimiteţi nimic niciodată, nici nu vi se 
va publica ceva vreodată. Încercaţi să trimiteţi câte un material în fiecare săptămână, 
după ce l-aţi discutat, în prealabil, în cadrul ședinței săptămânale pe care o tineti, 
eventual, la firmă. Apoi, dacă nu aveți nimic planificat pe diagrama dumneavoastră 
de lucru, puteți discuta câteva propuneri legate de acesta. 

Dacă trimiteti astfel de articole săptămânal, încercaţi să evitati „momentul de 
saturație“, când ziariștii simt că v-au publicat numele prea des. Puteţi face acest 
lucru relatând evenimente în care numele dumneavoastră joacă un rol secundar, 
cum ar fi premiul acordat de firma pe care o conduceţi, în cadrul unor întreceri 
sportive organizate de o școală, rolul principal fiind deținut de întrecerea în sine. 


CUM SĂ SCRIEȚI O DECLARAȚIE DE PRESĂ 


80% din aceste declaraţii ajung la coșul de gunoi al redactorilor. Că orice ziarist 
visează la un material într-adevăr bine întocmit este un lucru știut, ei fiind persoane 
foarte ocupate cu munca pe care o desfășoară. Așadar, trimiteti- le exact ceea ce 
le trebuie, astfel încât să nu aibă nimic de făcut, J veti vedea cum creşte probabi- 
litatea publicării declaraţiei dumneavoastră. Redactând-o singur, veți economisi o 
grămadă de bani, nemaiavând nevoie să angajaţi o agenţie de RP. Nu aveți nici un 
motiv să intraţi în panică: scrierea unor astfel de articole nu necesită un talent 
special, ci doar anumite tehnici care trebuie însușite și exersate cât mai mult. 


Titlul 


Contrar așteptărilor, titlul va fi citit numai de o singură persoană — redactorul 
sau ziaristul căruia îi trimiteţi articolul. Dar oricât de mult le va plăcea acest titlu, îl 
vor modifica, totuși, în cazul în care vor folosi relatarea trimisă, iar cum declaraţia 
dumneavoastră va ajunge la o mulțime de ziariști, fiti sigur că ei nu vor risca s-o 
publice toți sub același titlu. Aceasta vă ușurează întrucâtva munca, deoarece nu 
va mai trebui să căutați un titlu care să acapareze atenţia a 10.000 de cititori, ci doar 
să atrageți atenţia celor 20-50 de persoane cărora le veti trimite materialul. 

Cum ziariștii resping patru din cinci declaraţii de presă primite, titlul este cel mai 
ușor mijloc de a le câștiga atenţia pentru a ajunge printre cei 20% admiși. Imaginați- vă 
un ziarist frunzărind un teanc de articole primite spre publicare, citind numai titlurile 
Și, din când în când, trecând rapid peste primele rânduri ale vreunuia. Cum ar putea 
să sară în ochi titlul dumneavoastră? Simplu! El trebuie: 

m să sugereze imediat despre ce este vorba în relatare; 

m să fie suficient de interesant pentru cititor. 

Asta este tot. Titlul trebuie să corespundă acestor două cerințe prin concizia și 
impactul puternic asupra cititorului. Întregul lui rol este limitat la aceasta. Vă veti 
întreba, însă, ce să faceti ca titlul să-și atingă scopul propus? Răspunsul îl veti găsi 
îndeplinind următoarele conditii de bază: 

m fiti scurt — folosiți aproximativ 5-10 cuvinte; 

m nu încercați să impresionați — relatati doar esentialul; 

m evitati jargonul, prescurtările și semnele de punctuație; 

m folosiți verbele la diateza activă. Nu spuneți: „Trandafirii sunt cumpăraţi de un 
număr crescând de grădinari“, ci „Din ce în ce mai mulți grădinari cumpără 
trandafiri“; 

m fiți cât se poate de concret. Schimbaţi propoziția „Din ce în ce mai mulți 
grădinari cumpără trandafiri“ cu „De două ori mai mulţi grădinari cumpără 
trandafiri în prezent față de 1985“; 

m încercaţi ca titlul să sune cât mai interesant: „Noua modă a trandafirilor a 
dublat vânzarea lor în ultimii 10 ani“. 


Primul paragraf 


Dacă titlul și-a îndeplinit misiunea, ați mai câștigat încă 10 secunde din atenţia 
ziaristului. Este aproape sigur că acum se va decide dacă va publica sau nu articolul 
dumneavoastră, ori dacă-l va pune la dosarul cu materiale care mai pot aștepta. 
Aceste 10 secunde vor fi dedicate, desigur, citirii primului paragraf. Este probabil tot 
ceea ce vor citi, doar dacă nu se hotărăsc mai apoi că povestea merită să fie citită 
în întregime. 

Dacă aveţi talent la povestit, sau vă pricepeți să spuneți glume, veti fi în 
elementul dumneavoastră scriind asemenea articole. Una din cele mai importante 
reguli ce trebuie respectate pentru ca acestea să aibă succes, este să spuneți 
„poanta“ la început. Așezaţi punctele principale care ar putea „vinde“ povestirea 
dumneavoastră ziaristului în primul paragraf: numărul de locuri de muncă pe care 
tocmai le-aţi creat, numele personalităţii care va deschide expoziţia de luna viitoare 
şi orice credeti că i-ar putea atrage atenția. 

Nu vă complicati să daţi aici toate detaliile — unde vor fi noile locuri de muncă, 
la ce oră va fi ceremonia de deschidere — detalii care pot fi prezentate mai târziu. 
De fapt, nici nu aţi avea spaţiu să le scrieţi pe toate, pentru că și acest paragraf 
trebuie să fie scurt — nu mai mult de două fraze (aproximativ 35-45 de cuvinte) și să 
aibă un înțeles în sine. Restul articolului va trebui doar să oglindească cele expuse 
în acesta. În primul alineat veţi putea menţiona și numele organizaţiei dumnea- 
voastră, doar dacă prin aceasta nu se diminuează claritatea textului. 


Cuprinsul 

Când vine vremea să redactaţi restul declarației, tineti cont de un lucru impor- 
tant: ziariștii și redactorii corectează un articol începând întotdeauna de jos în sus. 
Ei nu au timp să șteargă un cuvânt aici, o frază dincolo și astfel scot doar ultimul 
paragraf, sau ultimele două sau trei alineate. În concluzie, cu cât ceva este mai 
important, cu atât acel ceva trebuie așezat mai aproape de început. Deci, dacă n-ati 
reuşit să includeți numele firmei în primul paragraf, puneţi-l în al doilea. 

Aţi ajuns la momentul prezentării faptelor care formează subiectul povestirii, 
într-un limbaj cât mai clar și mai simplu (cum s-a arătat la pagina 59). Articolul nu 
trebuie să pară un anunț publicitar, ci trebuie să fie formulat ca și cum ar fi fost 
redactat de ziarul respectiv. Deci, folosiți persoana a treia când vă referiti la compa- 
nia dumneavoastră și evitati utilizarea unor sintagme de genul „un produs nou, 
nemaipomenit“. În conţinut trebuie să răspundeti la întrebările: cine, ce, când, de ce, 
unde și cum. De exemplu: 

m Cine: Gemma Stewart de la „Felcan Petfoods“ (o firmă care produce hrană 

pentru animalele de casă); 

m Ce: a primit un cec de 500£ de la directorul executiv; 

m Când: vinerea trecută; 

m De ce: pentru că, dintre toti angajaţii, ea a furnizat cea mai profitabilă sugestie 

a anului; 

m Unde: Cecul a fost înmânat cu ocazia unui prânz special ținut în sala de 

ședințe; 

m Cum: Gemma a câștigat premiul propunând o nouă linie de produs — mâncare 
cu miros de șoarece pentru pisici — sugestia ei aducând firmei un venit scontat 
pentru anul viitor la 10.000£. 

După ce ați făcut aceasta, puteţi prezenta câte amănunte și citate doriţi. Citatele 

sunt întotdeauna bine primite, ele adaugând o dimensiune umană textului. Cel mai 
bun mijloc de a le obține fie de la clienti, fie de la directorul executiv, fie de la oricine 
altcineva, este să inventati ceea ce aţi dori să spună ei, să le scrieţi și apoi să le 
cereti aprobarea î în legătură cu folosirea lor. Specificati numele celor pe care-i citati, 
în loc să menționați „un purtător de cuvânt al firmei a spus...“, și încercaţi să alegeţi 
persoane cât mai reprezentative, cu funcţii cât mai importante sau care au o legătură 
cât mai strânsă cu evenimentul prezentat. 


Asezarea în pagină 

m Scrieţi în capul paginii „DECLARAȚIE DE PRESĂ". 

m Dedesubt puneţi data, însoţită de mesajul: „De interes imediat“ sau „Sub 
interdicţie de la ... (ora și data)“. Ce-a de a doua variantă este, de obicei, 
aleasă în cazul în care doriți să anunţaţi presa despre lansarea unui nou 
produs al dumneavoastră, dar nu vreți ca ea să publice detalii decât după 
consumarea faptului respectiv. In majoritatea cazurilor presa respectă aceste 
interdicții. 

m Fiti cât mai concis în exprimare, astfel încât articolul să nu depășească o pagină 
format A4. Dacă trebuie neapărat să folosiți o a doua pagină, treceti men- 
țiunea „se continuă“ la sfârșitul primei pagini și începeţi o nouă foaie, fără a 
mai scrie ceva pe spatele primeia. Faceţi ce ati făcut și pe prima pagină: scrieți 
numele firmei dumneavoastră, titlul articolului și numerotaţi-o, pentru a fi sigur 
că nu se va pierde. 

m Lăsaţi două spatii libere între rânduri pentru posibilele observaţii ale redacto- 
rului. 

m Când aţi ajuns la sfârșitul textului care doriți să fie publicat, scrieți „SFÂRȘIT“. 

m După sfârșit, puneti data. 

m După dată scrieți numele, adresa și numărul de telefon al unei persoane ce 
poate fi contactată pentru informaţii suplimentare. Este bine dacă puteţi lăsa 
și un număr de telefon la care să se poată suna seara sau la sfârșit de 
săptămână. 

După trimiterea declaraţiei 

Nu-i înnebuniţi pe ziariști dându-le telefoane în fiecare săptămână, pentru a-i 

întreba dacă au primit ultimul articol trimis de dumneavoastră. Dar, din când în când, 


dacă este vreo publicaţie în care vreţi neapărat ca textul care vă aparține să apară, 
ori dacă le puteţi oferi informaţii suplimentare în legătură cu cele relatate, daţi-le un 


telefon. 


Înregistrarea rezultatelor 


Firmele care dispun de fonduri importante utilizează adesea decupajele din 
ziare sau angajează așa-numiţi „agenţi de urmărire“, care le trimit copiile tuturor artico- 

caste ANI ste > Arabesque me ANI ase 


DECLARAȚIE DE PRESĂ 


De interes imediat 
NOUA MODĂ A TRANDAFIRILOR A DUBLAT VÂNZAREA LOR ÎN ULTIMII 10 ANI 


Conform ultimului sondaj în domeniu, în anul trecut au cumpărat trandafiri de două ori mai 
mulți oameni, comparativ cu zece ani în urmă. 


Pentru a afla ultimele tendinţe în cultivarea trandafirilor, firma locală producătoare de rame 
pentru plante agățătoare „Arabesque“ a luat parte la sondajul naţional efectuat în acest an la 
mai multe societăţi care se ocupă cu vânzarea plantelor pentru grădini și sere. Peste 500 de 
firme au furnizat informaţii în vederea stabilirii volumului total al vânzărilor de trandafiri 
înregistrat în acest an în Marea Britanie, care s-a ridicat la aproape 25. 000 de răsaduri. 


Se pare că cei mai căutați au rămas tot trandafirii clasici, urmaţi îndeaproape de cei cu 
miros de ceai care înfloresc aproape tot anul, precum și de cei agățători, a căror popularitate 
pare a fi în creștere. Sondajul arată că cea mai căutată culoare pentru trandafiri a rămas 
roșul, deși 78% dintre cei interogaţi consideră roșul ca fiind culoarea cea mai romantică. 

Directorul firmei Arabesque, Robin Jones, comentează: „Am observat că un număr din ce în 
ce mai mare de oameni pare să comande trandafiri agățători pentru a-i creşte pe ramele 
furnizate de compania noastră. O mulțime de soiuri clasice mai puțin cunoscute, cum ar fi 
trandatirul-de-dulceaţă și cel cu parfum de mosc, par să revină în actualitate“. 

SFÂRȘIT 

4. 11. 1994 

Contactati: Robin Jones, Arabesque , 4 High Street, Alster CDP 89XV 


Telefon: 0123 4546789 (ziua) sau 0987 654321 (seara / la sfârșitul săptămânii) 


za se ART ate p- 


lelor apărute în legătură cu ele. Acest procedeu este util și eficient din punctul de 
vedere al costurilor pentru unele organizații mai mari. 

Dar, chiar dacă nu vă puteți permite financiar o asemenea alternativă, trebuie 
totuși să înregistraţi rezultatele declarațiilor dumneavoastră de presă. Aceasta vă 
va ajuta să aflaţi cam ce tip de subiecte atrag mai mult atenția presei și care publicații 
vă sunt de un mai mare folos. Pentru a face aceasta: 

m păstraţi, pe cât posibil, toate decupajele din ziare și reviste și puneţi-le într-un 

album special; 

m întocmiţi un dosar în care să puneti câte o copie a fiecărei declarații de presă 

publicate, notând totodată cât spaţiu i-a fost acordat în presă, pe ansamblu. 
Bineînţeles, contează foarte mult dacă a ocupat o coloană întreagă în „The 


A 


Times“sau în „Borchester Echo“, însă când dosarul se va mai îngrosa, vă veti 

da mai ușor seama ce gen de articole au cele mai multe șanse de afi publicate 
Și în ce ziare; 


m unele instituții caritabile locale deţin propriul lor serviciu gratuit de decupare 
a articolelor. Ele folosesc voluntari care „vânează“ din presa locală toate 
referirile la organizația lor, trimițându-le apoi funcţionarului de la RP. Socie- 
tățile comerciale a căror activitate pe plan local este reprezentativă, ar putea 
recruta o persoană care să se ocupe de acest serviciu, din rândul celor care 
citesc toate ziarele locale, inclusiv publicaţiile gratuite. Rugaţi-o, pur Și simplu, 
să decupeze tot ceea ce se referă la firma dumneavoastră. 


CUM SĂ VĂ DESCURCAȚI CU PRESA LA UN EVENIMENT IMPORTANT 


Dacă organizaţi o conferință de presă sau orice alt fel de întrunire, invitaţi presa 
din timp. Furnizaţi- i detalii clare despre ora, data, locul și scopul organizării acesteia. 
Ora 10 a.m. este o oră bună pentru un astfel de eveniment, dar nu vă așteptați ca 
invitații dumneavoastră să stea mai mult de 30-45 de minute. Dacă programati 
întrunirea la ora 12. 30, lăsând i impresia că ea se va continua și în timpul prânzului, 
probabilitatea ca ziariștii să vină va fi mult mai mică. 

Pregătiți nu numai locul unde se va ţine conferinţa, dar și personalul care va 
intra în contact direct cu ziariștii. Faceţi curățenie în sediu, având grijă ca toți să știe 
că va veni presa și atenţionându-i că ar putea fi fotografiaţi. O idee bună ar fi să dati, 
atât presei, cât și angajaţilor ecusoane cu numele lor. 

Faceţi-i să se simtă bineveniţi — comportaţi-vă ca și când i-ati fi asteptat numai 
pe ei, adresaţi-vă lor chemându-i pe nume, dacă este posibil, aranjaţi ca o persoană 
din conducere să-i întâmpine. Oferiţi-le un pahar de vin sau un sanoviș și, în general, 
aveţi grijă să se simtă bine, căci la urma urmelor sunt importanți pentru imaginea 
firmei dumneavoastră. 

Asiguraţi-vă că au primit toate informaţiile de care au nevoie. Oferiţi-le „pachete 
de presă“ (dar numai la sfârșit, ca să nu le citească în timpul întrunirii și să piardă 
desfășurarea ei). Pregătiți personalul care va discuta cu ei pentru a le răspunde la 
întrebări, lăsându-le fotografilor care-i însoțesc atâta libertate cât este posibilă. 


FOTOGRAFIILE 


Uitaţi-vă în orice ziar. Majoritatea fotografiilor prezintă figurile unor oameni 
zâmbind fix obiectivului aparatului de fotografiat, ori înmânându-și unul altuia cecuri 
în timp ce râd cu gura până la urechi. Fotografiile dumneavoastră trebuie să rivali- 
zeze cu acestea — ceea ce nu este foarte greu, nu-i așa? Aveţi mult mai multe șanse 
să vi se publice fotografiile dacă acestea sunt interesante, iar dacă sunt suficient de 
atractive, s-ar putea chiar să determine publicarea unui articol care, în alte condiţii, 
nici nu ar fi fost citit. 

În concluzie, întrebarea este: ce face interesantă o fotografie? Un prim element 
pozitiv îl constituie acţiunea, surprinderea mișcării. Este mult mai bine ca ea să 
prezinte pe cineva folosindu-vă produsul, decât ținându-l pur și simplu, sau dând 
un cec, fără ca produsul să fie măcar în fotografie; de exemplu, dacă articolul 
dumneavoastră anunţă că tocmai ați vândut consiliului local 100 m de gard „Arabesque“ 
pentru a îngrădi parcarea acestuia și nu faceti o fotografie în care dumneavoastră 
să dați mâna cu președintele consiliului. Convingeţi câţiva dintre funcționarii mai 

înalți în grad din consiliu să vină la sediul dumneavoastră îmbrăcaţi obișnuit și 
fotografiaţi-i i aranjând pe ramele dumneavoastră niște tulpini de clematită. Sau 
facețţi-le o fotografie artistică, în care să-i surprindeți mirosind un trandafir. 

De nepretuit în acest caz este ajutorul venit din partea unui fotograf profesionist, 
măcar în situaţiile în care aveţi de trimis ziarelor un articol important. Dar dacă 
dispuneți de bani puţini, vă puteți adresa și unui bun fotograf amator — poate chiar 
unul din angajații dumneavoastră — îndrumându-l și „regizând“ personal momentele. 
Presupunând, însă, că nu puteți aloca nici un ban acestei operaţii, încercați să 
solicitati serviciile clubului local de fotografi amatori, sau liceenilor, care vă vor ajuta 
din când în când, în dorința lor de a câștiga experiență. 

Fotografiați tot ce puteţi. Obișnuiţi-vă să luaţi cu dumneavoastră, la orice 
eveniment, indiferent de anvergura acestuia, un fotograf, profesionist sau amator. 
Treptat veți realiza o mică colecţie de fotografii, în care îi veţi regăsi pe angajaţii 
dumneavoastră, ca și obișnuitele întruniri, locuri și produse ale firmei, etc. Nu o să 
vă vină să credeţi cât de des veţi avea nevoie de ele. Articolele dumneavoastră 
trebuie să fie cât mai actuale, dar, în majoritatea cazurilor, cu o fotografie din colecţia 
pe care ati alcătuit-o, prezentându-l pe directorul sau produsul potrivit, ori un 
instantaneu realizat la ultimul târg anual al meșteșugarilor, vă veţi descurca de 
minune. Chiar și când aveţi de întocmit o broșură, un raport anual sau un catalog, 
această colecţie vă poate fi de un real folos. 

Fotografiaţi tot ce se poate în alb-negru, deoarece presa utilizează de obicei 
acest fel de fotografii, însă în cazul în care le trimiteţi unei reviste care, de obicei, 
publică color, adaptați- vă situației. Dacă nu știți care variantă este cea mai bună, 
daţi-le un telefon și întrebaţi-i. Încercaţi să trimiteti î împreună cu declaraţiile de presă 
Și eventualele fotografii; astfel, probabilitatea ca articolul dumneavoastră să fie citit 
este mult mai mare. De regulă, după ce citesc titlul, oamenii se uită la fotografie Și 
citesc explicaţiile referitoare la ea, dacă nu găsesc ceva mai interesant în articol. 
Însă, dacă nu vă puteți permite totuși să trimiteţi tuturor publicaţiilor astfel de 
materiale, expediaţi-le măcar acelora în care doriti cel mai mult să vă apară 
articolele, iar pe celelalte declaratii scrieti, la sfârșit, „fotografii disponibile la cerere“. 

Retineti că fotografiile trebuie să aibă explicatii complete scrise pe spate. Ca și 
caracteristici, ele trebuie să aibă în jur de 20x15 cm și să fie cât mai clare, deoarece 
pot pierde foarte mult din contrast la tipărire, mai ales în cazul ziarelor. Revistele 
color probabil că vor dori mai degrabă negativul, decât fotografia scoasă de dumnea- 
voastră. 


PROMOVAREA CONCURSURILOR ÎN ZIARE 


Încă un lucru mai trebuie menţionat, înainte de a termina cu relaţiile cu presa. 
Ziariștii pot fi convinşi foarte ușor să găzduiască un concurs în paginile publicaţiilor 
pe care le scot, premiul fiind un bun sau serviciu produs de firma dumneavoastră. 
Bineînţeles, ideea acestuia este că toţi cei care pierd și-ar fi dorit atât de mult o 
vacanţă, o piscină, o agendă sau orice alt produs fabricat de firma care oferă premiul, 
încât vor veni chiar să-și cumpere unul. Ideea este agreată în aceeași măsură și de 
presă, deoarece concursurile ajută la atragerea și menţinerea cititorilor, ele fiind 
foarte apreciate de publicul larg. 

Aţi putea promova o competiție Arabesque într-una din revistele pentru grădi- 
nari, de exemplu, sau în suplimentul duminical color, ori poate chiar în ziarul local. 


MARKETINGUL CU COSTURI MINIME 


Organizaţi-l în martie sau aprilie, când oameni sunt foarte ocupați cu grădinile lor. 
Aţi putea oferi, ca premii, o ramă fără suporţi Arabesque câștigătorului, iar următori- 
lor zece clasați câte un cupon garantând o reducere de 15 £ pentru orice produs 
Arabesque, astfel încât ei vor trebui să vină să cumpere de la firma dumneavoastră 
pentru a profita de pe urma premiului obținut. Bineînţeles, cu cât sunteţi pregătiţi să 
oferiţi mai mult, cu atât ziarul sau revista va fi mai entuziasmată. | 

De asemenea, dacă veți dori să știți numele și adresele tuturor participanţilor 
la concurs, pentru a-i putea contacta după aceea, discutati aranjamentele de rigoare 
cu ziarul sau revista respectivă. 

In cazul competițiilor desfășurate între firme, reacţia în presa de specialitate, 
de exemplu, este destul de slabă. De ce ar interesa pe cineva să câștige cinci topuri 
de hârtie xerox, când n-ar fi mare lucru să le comande în numele firmei ṣi să lase 
compania să plătească pentru acestea?! | 

Dacă aveți de gând să porniţi un asemenea concurs, oferiţi ceva care ar putea 
atrage persoana care completează formularul de participare, ceva imposibil de 
achiziționat de acea persoană în contul firmei la care lucrează. De exemplu, un bun 
sau serviciu de lux, cum ar fi un abonament clasa | pentru o lună pe autocarul care 
face naveta între două localităţi, sau un set de accesorii de lux pentru birou, lucruri 
pe care firma nu le-ar plăti, însă clienţii le-ar dori pentru ei înșiși. 


Cum să ajungeţi la radio 


Punctele de reper în această situație sunt asemănătoare celor folosite pentru 
a ajunge în ziare, cu excepția fotografiilor de care nu mai aveţi nevoie. Așadar, când 
trimiteţi declaraţii de presă ziarelor, expediaţi-le și posturilor de radio. Ca și în cazul 
articolelor, trebuie să vă puneti în locul clientului, care așteaptă de la dumneavoastră 
cea mai interesantă relatare. Și tot ca în cazul presei locale, aţi putea susţine un 
program lunar de cinci minute despre grădinărit, sau să realizați un comentariu 
referitor la măsurile de protecție contra incendiilor, sau la turism, sau la orice activi- 
tate pe care o desfășoară firma dumneavoastră? 


ÎNTREBARI LA CARE TREBUIE SĂ RASPUNDEŢI INAINTE DE A 
ACORDA UN INTERVIU i 

Atunci când acordati interviuri la radio, mai ales când acestea sunt transmise în 
direct, există posibilitatea să greșiţi, sau cel puţin să fiți luat prin surprindere. Pentru 
a vă asigura că nu vi se va întâmpla nimic surprinzător, vă propunem să răspunsdeți 
la următoarele întrebări: 

m Cum va fi interviul: în direct sau înregistrat? În primul caz, stresul este mult 
mai mare, pentru că, dacă spuneți ceva ce nu trebuie, acesta va fi transmis. 
În al doilea caz, spusele dumneavoastră ar putea fi greşit interpretate, dacă 
redactorul selectează anumite comentarii, care-și schimbă sensul când sunt 
scoase din context. 

m Pe ce subiect se vor axa întrebările? Este puțin probabil ca realizatorul 
interviului să vă comunice dinainte întrebările pe care vi le va adresa, însă vă 
poate prezenta, în mare, subiectul discuţiei pe care o veţi purta împreună. 
Dacă vă prezentaţi la interviu în calitatea dumneavoastră de expert local în 
probleme de protecţie împotriva incendiilor, veți dori ca întrebările să nu 

depășească experiența pe care o aveţi în domeniu, pentru a nu apărea într-o 
lumină total nefavorabilă. 


m Cât de mult va dura? În majoritatea cazurilor, timpul de emisie afectat este 
cuprins între 30 de secunde și 4 minute, dar oricum, este bine ca dumnea- 
voastră să întrebaţi; câteodată, reporterii se pot hotărî să vă intervieveze timp 
de 30 de minute. Dacă, însă, reusiti să obtineti trei minute norocoase, trebuie 
neapărat ca, în acest timp, să spuneți ceea ce este relevant și folositor pentru 
interesele dumneavoastră. 


m Vor participa și alte persoane? Dacă da, aflaţi cine. Căci, presupunând că 
sunteți de acord cu închiderea unei fabrici, nu cred că veți fi încântat să aflati, 
cu 5 minute înainte de a intra în emisie, că a fost invitat și un reprezentant 
furios din partea sindicatului. 


m Va exista un telefon al ascultătorului? Dacă răspunsul este afirmativ, va trebui 
să vă așteptați la orice. Pe de altă parte, însă, puteți oricând ruga niște colegi 
sau prieteni ai dumneavoastră să sune și să pună întrebări la care să fiți 
capabil să răspundeți, punându-vă astfel firma într-o lumină favorabilă. 

Va trebui să vă hotărâți dacă doriţi sau nu să dati interviul. În general, răspunsul 
este negativ. Este, totusi, bine să mai tineti seama și de un alt aspect al problemei. 
Dacă vă veți decide să nu acceptaţi un interviu pe o temă controversată, care ar 
putea pune firma dumneavoastră într-o lumină nefavorabilă, reporterul va spune, 
mai mult ca sigur: „Am încercat să invităm pe cineva de la XYZ S.A. pentru a-și 
expune părerile în legătură cu acest subiect, însă aceștia au refuzat să participe“, 
ceea ce lasă impresia că aveți ceva de ascuns, chiar dacă acesta nu este deloc 
cazul dumneavoastră. Nu uitaţi să luaţi acest fapt în considerare atunci când 
analizaţi elementele pro și contra pentru acceptarea interviului. 


CUM SĂ VĂ PREGĂTIȚI PENTRU UN INTERVIU LA RADIO 


Cu siguranţă că nimeni dintre dumneavoastră nu-și dorește să se întoarcă de 
la un interviu cu sentimentul că n-a reușit să-și impună punctul de vedere, sau, și 
mai rău, că a făcut-o lată, încercând să răspundă la o întrebare neașteptată. Prin 
urmare, gândiți-vă și pregătiți-vă cu mult înainte de a ajunge în fața microfonului: 

m hotărâți-vă ce vreți să spuneți și spuneți-o, indiferent de ceea ce sunteți 
întrebat. S-ar putea să nu vi se acorde decât câteva secunde, așa că fiți cât 
mai concis și expuneţi numai punctele esenţiale, pentru a avea timp să vă 
terminati ideea. Dacă aveți nevoie de un exemplu de cum să spuneţi ceea ce 
doriti dumneavoastră, în loc să răspundeti la întrebare, puteţi afla o grămadă 
de trucuri urmărind orice politician dând un interviu la TV. Îi veți auzi spunând 
ceva de genul: „Interesantă întrebare, dar mai înainte de a răspunde la ea, 
aş dori să spun doar că...“; 

m imaginaţi-vă cam ce v-ar putea întreba reporterul și pregătiți un răspuns 
pentru fiecare întrebare. Meseria reporterului este să reprezinte ascultătorii. 
Aşa că încercaţi să vă puneti în locul acestora, întrebându-vă ce ați dori să 

știți. Pregătiți- vă pentru întrebările cele mai dificile cu putință; este posibil ca 
acestea să nu apară, dar, dacă acest lucru se va întâmpla, dumneavoastră 
le veţi putea face față cu succes; 

m rugati un coleg sau un prieten să vă intervieveze, ca un soi de repetiție la un 

viitor interviu, încurajându-l să vă contrazică și să fie cât mai necruţător posibil. 

Să nu fiți surprinşi dacă postul de radio vă va lua interviul prin telefon, acasă 

sau la biroul dumneavoastră. Comportaţi-vă ca la unul obișnuit, dar asiguraţi- vă că 

aveti linişte, iar dacă mai este lume prin preajmă, puneti pe cineva la ușă pentru a 
nu fi întrerupt. 


CUM SĂ VĂ DESCURCAȚI ÎN TIMPUL INTERVIULUI 


m Dacă dati interviul la sediul postului de radio, veniţi mai devreme. Dacă mergeţi 
cu mașina personală până acolo, ascultați pe drum programul difuzat de 
acesta, pentru a afla dacă au anunţat participarea dumneavoastră la emisiu- 
ne, care este punctul lor de vedere în legătură cu subiectul pe care-l veti 
discuta și ce spun ei despre dumneavoastră. 

m Rezistaţi tentaţiei de a bea un înainte păhărel „pentru a vă ajuta să vă relaxaţi“. 


m Dacă trebuie să vă duceti la toaletă înainte de interviu, spuneţi. Majoritatea 
oamenilor simt nevoia. 

m ignorati toate problemele tehnice. Tehnicienii vor asigura o recepție clară a 
sunetului și o amplasare potrivită a microfonului. Concentraţi-vă exclusiv 
asupra discuţiei. 

m Uitaţi de ascultători, fiţi atent numai la ceea ce vă spune reporterul. 

m Nu vă bâlbâiţi. Deși vă este destul de greu să evitati bâlbâielile, mai ales când 
vă așteptați să fiţi întrerupt în orice moment, încercaţi să nu vă grăbiţi. Altfel, 
ascultătorii nu vor mai înțelege nimic din ceea ce spuneți. 

m Deoarece numai sunetul poate mentine trează atenţia ascultătorilor în lipsa 
imaginii, nu lăsaţi ca timbrul vocii dumneavoastră să devină monoton, căci, 
în acest caz, nu veţi mai fi ascultat. 

m Tineti minte că un zâmbet se poate auzi, chiar și la radio. 

m Oamenii vă vor judeca, fie că apăreti la radio, fie la TV. Este suficient doar să 
păreți puţin nepoliticos, arogant, înfumurat sau rece, pentru a fi caracterizat 
astfel de cei care vă ascultă, deși nu este în firea dumneavoastră să fiti așa. 
În concluzie, străduiţi-vă cât puteți să fiți plăcut, prietenos și calm. 

m Corectaţi imediat orice inadvertenţă. Dacă reporterul a greșit numele dum- 
neavoastră, sau al firmei, ori a spus că veţi angaja 50 de oameni în loc de 70, 
întrerupeți-l politicos și corectaţi-l fie imediat, fie înainte de a răspunde la 
următoarea întrebare. 

m Dacă tema este controversată, nu uitaţi că lucrul cel mai important este să 
vă păstraţi calmul. Cu siguranţă că veti face o figură proastă dacă vă înfuriaţi 
sau deveniți iritabil. Oamenii vor da vina pe dumneavoastră, chiar dacă 
dumneavoastră sunteți cel care are dreptate. Și, deși poate părea necinstit 
acest fapt, totuși așa se întâmplă. 


Cum să ajungeti pe postul de televiziune 


La fel ca în celelalte cazuri prezentate, trebuie să trimiteţi regulat declarații de 
presă posturilor locale de televiziune. Incercati să faceți cunoștință cu redactorii și 

să vă oferiţi serviciile de expert în domeniul în care activează firma dumneavoastră. 
Va trebui, însă, să fiti foarte atent, deoarece, când vor dori să vă solicite pentru o 
emisiune, sau să difuzeze materialul dumneavoastră pe post, vă veți putea conside- 
ra norocos dacă veti primi un preaviz cu 12 ore înainte. 

Majoritatea sfaturilor practice pe care trebuie să le urmaţi pentru a face fată 
unui interviu televizat sunt aceleași ca la interviurile radiodifuzate: va trebui să vă 
puneţi aceleași întrebări premergătoare și să vă pregătiți răspunsurile în aceeași 
manieră. Totuși, sunt câteva lucruri în plus î în privința modului de abordare a unui 
astfel de interviu: 

m nu încercaţi să urmăriţi camerele de filmat, căci nu veti mai putea fi atent nici 

dumneavoastră și-i veți deruta și pe telespectatori; 

m de asemenea, încercați să nu vă gândiţi la înfățișarea și gesturile dumnea- 
voastră și veţi vedea că totul va fi bine (numai dacă ştiţi că aveti un tic anume, 
încercaţi să-i limitati frecvenţa); 

m dacă se transmite dintr-un studio, nu consideraţi interviul încheiat, până când 
directorul de platou nu vă confirmă acest lucru; 

m dacă se filmează într-una din fabricile sau birourile dumneavoastră, asigurati- vă 
că decorul arată bine. Nu-i lăsaţi să filmeze colţul cel mai murdar al curții de 
unde expediați mărfurile. 


CUM SĂ VĂ ÎMBRĂCAȚI 


Pentru a vă hotărî ce să purtaţi, trebuie să decideţi ce imagine doriţi să 
promovați. Cu o uniformă, de exemplu, veţi avea o înfățișare oficială, autoritară; o haină 
albă, vă va da o înfățișare profesională, științifică, pe când niște haine obișnuite vă 
vor face să arătaţi amabil și familiar. Dacă sunteți prezentat într-o lumină care nu vă 
convine, îmbrăcaţi-vă î în așa fel încât să produceți exact impresia contrară. Dacă 
firma dumneavoastră este acuzată de promovarea unui regim dictatorial în relaţiile 
cu angajaţii, purtaţi ceva plăcut și obișnuit (bineînțeles, fără extravagante); dacă 
sunteți criticat din cauza slabelor măsuri de protecție a muncii, îmbrăcaţi-vă cu ceva 
elegant și care vă dă un aer profesional. 

O dată rezolvată problema imaginii, vă puteţi gândi ce articole de îmbrăcăminte să 
alegeți: 

m îmbrăcaţi-vă cu ceva în care să vă simtiti confortabil — nu cumpăraţi ceva nou 

pentru ocazia respectivă; 

m vă veti încălzi, mai ales dacă se filmează într-un studio, așa că alegeți țesături 

răcoroase și prin care nu pătrunde transpiraţia; 

m din motive tehnice, este bine să nu folosiți îmbrăcăminte predominant albă 

sau neagră (apar probleme cu strălucirea și contrastul); 

m evitati dungile subțiri sau stofa cadrilată care pot produce, prin apariția lor pe 

ecran, o reactie euforică; 

m nu purtaţi nimic țipător (cravate, cercei etc), care să vă „micșoreze“ fața, sau 

să le distragă telespectatorilor atenţia de la afirmaţiile dumneavoastră, căci, 
în cele din urmă, vor renunţa să vă mai urmărească; 

m ochelarii de soare nu sunt foarte indicati, deoarece creează suspiciune. Astfel 
de ochelari reduc posibilitatea de concentrare a telespectatorului asupra 
cuvintelor pe care le spuneti, ca urmare a faptului că nu vă pot vedea ochii; 

m ochelarii obișnuiți sunt buni. Și nu vă faceti griji, tehnicienii vor aranja studioul 
în așa fel încât lentilele să nu reflecteze lumina din studio. 


Cum să va descurcati în situaţii de criză 
Crizele pot provoca firmei mari pierderi financiare, ca urmare a distrugerilor 
materiale, neutilizării timpului de lucru, supraproducției și scăderii vânzărilor din 
cauza unei publicităţi necorespunzătoare. Cum nu ne putem permite asemenea 
pierderi, trebuie să ne asigurăm că, în cazul unei crize, vom putea limita cât mai mult 
daunele provocate de aceasta. 
Unele situații de criză nu pot fi prevăzute, cum ar fi: 


m pierderile structurale, provocate de incendii, inundaţii sau alte catastrofe naturale; 

m accidentele de muncă soldate cu morti și grav răniţi; 

m panica produsă de intoxicațiile de pe urma consumului hranei preparate la 
cantina firmei. 

Totuși există alte situații de criză care pot fi prevăzute cu mult înainte: 


m greve ale salariaților; 
m șomaj; 
m rezultate slabe în anul respectiv; 


m returnări de produse. 

Această enumerare este departe de a cuprinde totul, unele catastrofe pro- 
ducându-se numai în ramura dumneavoastră de activitate. De exemplu, pentru 
Arabesque filoxera care a atacat clematitele poate constitui o problemă majoră. 
Unele catastrofe pot atrage compasiunea presei, în timp ce altele pot declanșa o 
campanie de publicitate complet nefavorabilă firmei pe care o conduceti. 

Ceea ce trebuie să retineti despre relaţiile cu mass media și, în particular, 
despre relaţiile cu acestea în situaţiile de criză, este că adevărul în sine nu contează. 
Singurul lucru care contează este ceea ce percep oamenii ca fiind adevărul. Dacă 
veti fi încercat de entuziasmul de a vă apăra singur cauza, fără a avea probe care 
să vă susţină demersul, indiferent de validitatea poziției dumneavoastră, oamenii 
vor avea tendința să creadă: „Ce ar mai vrea ăștia să le înghițim gogoșile!. 
Așteptaţi-vă la o reacţie negativă din partea celorlalti și veți fi pregătit astfel pentru 
ce este mai rău, iar în caz contrar, veți fi plăcut surprins. 


CUM SĂ VĂ PREGĂTIȚI PENTRU O SITUAȚIE CRITICĂ 


Primul lucru care trebuie făcut înainte de a intra în încurcătură, este să formaţi 
o „echipă de criză“ care să acţioneze permanent. Această echipă va conduce firma 
în caz de urgenţă. Există o mulțime de lucruri pe care le puteţi face dinainte, fără a 
fi nevoie să știți ce problemă vă așteaptă: 
m numiţi un purtător de cuvânt care va tine legătura cu presa în cazul unei crize. 
Acesta poate fi mereu aceeași persoană, sau se poate schimba în functie de 
natura crizei. În orice caz, el trebuie să fie unul din membrii echipei; 

m formulati dinainte declarații de presă în legătură cu orice catastrofă care ar 
putea avea loc și păstraţi- -le la dosar. În caz de urgenţă, ultimul lucru pe care-l 
veţi vrea să-l faceți va fi să scrieţi o declaraţie de presă. Astfel, nu vă mai 
rămâne de făcut decât să umpleţi spaţiile libere cu detaliile potrivite; 


m pregătiți o mulțime de alte scrisori (care pot fi bine văzute de către presă în 
această situaţie), cum ar fi scrisori adresate clienţilor, prin care le solicitaţi să 
returneze produsele defecte etc; 


m alcătuiți pachete de presă speciale pentru cazurile de urgenţă, care să conţină 
copii ale înregistrărilor de siguranţă, detalii ale planurilor de evacuare etc; 


m păstraţi la dosar informaţii actualizate în legătură cu măsurile de securitate și 
protectie; 

m gândiți-vă cum v-aţi descurca în cazul unui aflux de reprezentanti ai mass 
mediei. Unde aţi putea aranja o cameră a presei? Cum se va descurca 
centrala telefonică a firmei dumneavoastră? 


m instruiți purtătorul de cuvânt sau angajaţii dumneavoastră cum să se com- 
porte cu mass media. 


CUM SĂ VĂ DESCURCAȚI ÎN SITUAȚII CRITICE 


Dacă oferiţi de bună voie toate informaţiile pe care ei le doresc, există posibilitatea 
ca reprezentanții mass mediei să se mulțumească cu acestea și să nu mai facă alte 
cercetări. Dacă nu o faceţi, s-ar putea să se ducă să vorbească cu persoane ne- 
mulțumite de dumneavoastră sau de firma dumneavoastră, cum ar fi: foști angajați, 
lideri sindicali, sau susținători locali ai dumneavoastră, pentru a afla de la aceștia ce 
doresc. În concluzie, ar trebui să le spuneți întotdeuna tot ceea ce puteți. 

Marea greșeală pe care o fac majoritatea firmelor constă în adoptarea unei 
atitudini necorespunzătoare față de mass media. Noi ne putem confrunta cu o criză 
mai importantă cel mult o dată la doi ani, dar ei se întâlnesc mereu cu câte una. Ei 
sunt de o mie de ori mai pricepuţi în a descoperi subiectul unui articol bun, decât 
dumneavoastră în a-l ascunde. lar acest subiect, pe care noi nu putem risca să-l 
facem cunoscut presei, se referă la modul în care am fost prinși încercând să 
ascundem ceva. Uitaţi-vă la lipsa de popularitate a firmelor producătoare de medica- 
mente care continuă să- și vândă produsele chiar și după ce oamenii de știință au 
tras semnale de alarmă în legătură cu folosirea lor. În consecinţă, trebuie să 
cooperaţi cu presa chiar dacă nu vă place, în scopul de a o atrage de partea 
dumneavoastră. Există câteva reguli de bază ale modului în care trebuie să vă 
comportati cu reprezentanții mass mediei în situații de criză. 


m fiți cinstit-vă aduceți aminte de Richard Nixon? Dacă minciuna dumnea- 
voastră a prins nu o dată și sunteți descoperit la un moment dat, se va crede 
că ati minţit tot timpul; 

m mentineti relații strânse cu reprezentanţii mass mediei — cu cât le daţi mai 
multe informaţii, cu atât vor trebui să caute mai puţine amănunte murdare 
spre a le folosi într-un articol bun; 

m tratați-i cu respect- nu uitaţi că-și fac doar meseria. S-ar putea să nu vă placă 
ceea ce fac, însă dacă stau adunaţi grămadă în fața ușii dumneavoastră, este 
pentru că aici au dat de o poveste bună. Trataţi-i în consecință, dacă-i vreți 

de partea dumneavoastră, lăsându-i să vă folosească telefonul când au nevoie 
de el, sau oferindu-le cafea caldă dacă au stat afară în frig ore în șir. Ce aveti 
de pierdut ? 

m fiți prietenos și sigur pe dumneavoastră — dacă apăreți în interviuri având o 
atitudine refractară și agitată, oamenii vor crede că aveţi probleme. Dacă 
apăreți furios, chiar dacă pe bună dreptate, îi veți ridica împotriva dumnea- 
voastră. În concluzie, fiti întotdeauna curtenitor și hotărât, însă nu arătaţi prea 
multă bucurie, în cazul în care criza respectivă a cauzat suferință oamenilor 
— accidente, șomaj etc; 


m păstraţi o atitudine umană presa știe că oamenii sunt inima oricărei povestiri 
interesante. De aceea, când 500 de angajaţi își pierd serviciul, ea discută cu 
aceștia pentru a afla cum se vor descurca, iar când izbucnește un incendiu 
iau declaraţii rudelor victimelor. Aceste imagini vor sta alături de interviul 
dumneavoastră atunci când vi se va publica articolul. În consecință, nu uitati 
să arătați compasiune și preocupare față de cei care au suferit din cauza 
acelei probleme, chiar dacă nu recunoașteți că sunteţi răspunzător pentru 
aceasta; 


m mergeti cât mai departe posibil pentru a îndrepta lucrurile — ceea ce doriţi de 
fapt, este ca presa să scrie un articol din care să reiasă ce firmă ne- 
maipomenită sunteti. Dar, pentru aceasta, oferiţi-le ocazia de care au nevoie! 
Dacă, lucrând în străinătate, un angajat al dumneavoastră este rănit, trimiteţi 
imediat familia cu avionul să-l viziteze. Sau cereti returnarea tuturor produse- 
lor la cel mai mic zvon că s-ar putea să apară necazuri din pricina lor; 
producătorul de medicamente Johnson & Johnson a recurs la această prac- 
tică atunci când trei persoane din Chicago s-au îmbolnăvit după ce au luat 
pilule de Tylenol, în care se introdusese cianură. Firma a cerut returnarea 
tuturor sticluțelor cu Tylenol de pe piața SUA și a proiectat, în șase săptămâni, 
un ambalaj închis ermetic. În cele din urmă, s-a aflat că problema se înregis- 
trase numai pe plan local, în orașul Chicago, vinovatul fiind prins. Firma 
Johnson & Johnson nu a avut nici o vină. Dar viteza și dimensiunea reactiei 
acesteia la situaţia apărută i-a adus o credibilitate imensă, căci șase luni mai 
târziu, conform unui sondaj efectuat la nivel naţional, firma era pe locul cinci 
în ierarhia celor mai apreciate companii americane; 


m și, în sfârșit, singura regulă care merită să fie scrisă cu litere mari cât peretele 
în biroul echipei de criză: „NU SPUNEȚI NICIODATĂ: FĂRĂ COMENTARII“. 
De fiecare dată când auzim pe cineva spunând „Fără comentarii“, într-un 
reportaj la radio, la televizor sau într-un ziar, la ce ne gândim imediat? că 
persoana în cauză este, bineînțeles, vinovată, deși, în realitate, ea s-ar putea 
să nu fie; oricum, conștiința noastră o acuză. Oamenii, însă, tind să uite acest 
lucru când le vine rândul, mai ales dacă ei ştiu că nu sunt vinovați. Totuși, din 
nefericire, nu contează ceea ce știți dumneavoastră că este adevărul. Țineţi 
doar minte că de fiecare dată când spuneţi „Fără comentarii“, aceasta 
echivalează în mintea tuturor ascultătorilor cu „Sunt vinovat până la Dumnezeu“. 

CUM SĂ IEȘIȚI CU BINE DINTR-UN INTERVIU DIFICIL 


V-ar prinde bine acum să vă familiarizați cu unele tehnici folosite de reporteri 
pentru a vă pune în situații dificile pe parcursul unui interviu. lată câteva dintre cele 
mai utilizate, împreună cu răspunsurile cele mai potrivite. 


Întrebare Răspuns 

Întrebarea ipotetică „Ce ati „Nu pot discuta în termeni ipotetici. Haideti să 

face dacă...?“ vorbim la concret.“ 

Reporterul spune „Surse „Nu pot răspunde unei acuzatii anonime. Va 

autorizate sustin că...“ trebui să fiti mai clar în specificarea sursei“. Nu 
repetati afirmatia nedovedită. 

Sunteti asediat cu întrebări Păstraţi-vă calmul și spuneti: „La care întrebare 
aţi dori să vă răspund mai întâi?“ 

Sunteţi întrerupt în Așteptaţi să termine de pus noua întrebare și 

permanenţă spuneți: „Voi răspunde la aceasta imediat“ și 
continuaţi ideea de la punctul în care ati fost 
întrerupt. 

Nu spune nimic Încearcă să vă enerveze și să vă determine să 


întrerupeți liniștea, vorbind dumneavoastră 
primul. Nu spuneti nimic. În final, cel care va 
apărea într-o lumină nefavorabilă va fi reporterul, 
el fiind singurul răspunzător pentru continuitatea 


interviului. 
Rezumă greșit ceea ce ati Păstraţi-vă calmul și repetati afirmaţiile 
afirmat dumneavoastră. dumneavoastră reale. 


Alte categorii de RP 


Există o multitudine de alte forme de RP, singura limită a acestora constituind-o 
propria dumneavoastră imaginaţie. Căci tot ce este suficient de interesant pentru a 
atrage, în sens pozitiv, atenţia publicului în legătură cu activitatea dumneavoastră 
reprezintă RP. lată, pe scurt, câteva din cele mai cunoscute categorii de RP, altele 
decât relaţiile cu presa. 


DEZBATERILE 


Foarte multe firme organizează dezbateri. V-aţi putea oferi să luaţi cuvântul la 
o întrunire organizată de școala din localitate sau de clubul grădinarilor amatori? 


MARKETINGUL CU COSTURI MINIME 
SPONSORIZAREA 


Această tehnică poate fi foarte eficientă din punctul de vedere al „costurilor, însă 
numai dacă este bine orientată către segmentul de piață adecvat. Întoarceţi- -vă la 
regula numărul unu: gândiţi. Care este cea mai eficientă investiție pe care o puteți 
face: să acordaţi un premiu pentru cel mai reușit trandafir prezentat în cadrul 
expoziţiei locale de produse agricole sau să sponsorizaţi ceva de care potenţialii 
clienţi își vor aminti, legând numele dumneavoastră de acel ceva? De exemplu, un 
mare fabricant de chibrituri („matches“ în engleză ), a sponsorizat punerea în scenă, 
de către o companie teatrală regională, a piesei „Peţitoarea“ („The Matchmaker“ — 
în traducere liberă înseamnă producătoarea de chibrituri). Investiţia a meritat deoa- 
rece ideea a fost uşor de reținut. 


DONAȚIILE PE PLAN LOCAL 


Mai mult ca sigur că vi se va cere să faceți donații pentru tot felul de cauze 
nobile. Nu vă sfătuim să refuzati, deoarece vă veti câștiga o reputaţie proastă („Ăștia 
nu dau nimic niciodată...“). Chiar dacă nu aveți clienți la nivel local, cel puţin o parte 
din angajaţii firmei vă sunt clienţi și pentru ei trebuie să menţineţi o imagine pozitivă. 
Dacă dispuneţi de un buget restrâns, nu aveți decât două alternative: fie donati în 
natură, dacă deţineţi produse cât de cât utilizabile (eventuale rebuturi sau produse 
la mâna a doua), fie puneti de o parte o sumă, cât de mică, pentru aceste donații. 
Impărțiţi-o în mod egai pentru toate fundaţiile locale care vă cer să participaţi cu ceva 
și spuneţi fiecăreia că toate celelalte au primit aproximativ aceeași sumă. 


ZILELE UȘILOR DESCHISE 


Invitaţi-vă clienții și posibilii cumpărători să petreacă o jumătate de zi la firma 
dumneavoastră. Singurele cheltuieli le veti face cumpărând câteva sanovișuri și vin, 
sau chiar numai suc de portocale pentru prânz. Puteţi separa anumite categorii de 
clienţi, cum ar fi cei individuali de persoanele juridice, ori elevii de liceu, rezervând 
fiecărei categorii câte o asemenea zi. 


PETRECERILE ȘI ÎNTRUNIRILE SPECIALE 


În organizarea lor, trebuie ținut cont de aceleași elemente orientative ca în cazul 
zilelor ușilor deschise. In plus față de acestea, întâlnirile trebuie organizate cu ocazia 
unui eveniment special, cum ar fi sărbătorirea a cinci ani de la fondarea firmei sau 
lansarea unui nou produs. Câteodată este bine să invitaţi clienţii și mass media în 
același timp, alteori este mai bine să chemaţi reprezentanții presei în altă zi, pentru 
a le putea acorda mai multă atenţie. 


CADOURILE 


Felicitările de Crăciun, plinul cu benzină efectuat gratis la cumpărarea unei 
mașini noi, florile proaspete puse în camera de hotel pentru noul client, ghidul practic 
despre cum să alegeti și să îngrijiţi plantele agățătoare, pe care să-l oferiţi gratis cu 
fiecare ramă Arabesque vândută — toate acestea fac parte din RP. Esenţialul constă 
în a face ceva în plus pentru clienţii dumneavoastră, astfel încât ei să simtă că 

reprezintă ceva pentru firmă. Tratându-i astfel, există mult mai multe șanse ca ei să 
revină și să cumpere de la dumneavoastră. Totuși, aveți mare grijă cum împărțiți 
aceste costuri, deoarece foarte multe firme au utilizat această tehnică pentru a afla, 
din nefericire pentru ele prea târziu, că nu-și pot permite asemenea cheltuieli. lar 
din momentul în care aţi mizat pe această idee, vă va fi foarte greu să renuntati la 
ea, din motive uşor de înţeles. 


BULETINELE INFORMATIVE 


Acestea nu trebuie să vă coste prea mult; ele constituie de departe un mijloc 
mult mai eficient de a face reclamă produselor sau serviciilor dumneavoastră, ca și 
firmei, în general, decât publicitatea. Cu cheltuieli mici puteţi scoate numai trei 
numere ale unor astfel de buletine într-un singur an (mai puţine de atât lasă timp 
clienţilor să uite de dumneavoastră între două apariţii), ele putând încăpea pe o coală 
de format A4. Informaţiile din capitolul 4 vă pot ajuta să găsiţi un proiect adecvat 
pentru a putea crea aceste buletine singuri, sau a le tipări cu cheltuieli minime. 

Un buletin informativ complet ar trebui să conţină ultimele noutăţi (în materie de 
produse sau servicii) și câteva articole, care să pună firma într-o lumină favorabilă 
(de exemplu, cum a reușit un client să producă mai mult folosind produsul dumnea- 
voastră). Nu încercați, însă, să vă vindeti produsele prin această tehnică, deoarece 
ea ar conduce la scăderea încrederii clienţilor î în firma dumneavoastră. În buletin mai 
puteți include: 

m noi modalități de utilizare a produsului sau serviciului; 

m o secţiune de întrebări și răspunsuri; 

m un mic calendar al evenimentelor; 

m date statistice din ramura industrială în care activati (în general, oamenii au 

tendinţa de a le considera interesante); 

m sfaturi în legătură cu utilizarea produselor dumneavoastră, de exemplu, despre 
„Cum să adăugaţi și alte secţiuni de rame Arabesque“, sau „Cum să tratați 
veștejirea prematură a clematitei“. 

În esență, RP-ul se definește ca fiind însușirea completă a modului de gândire 
specific cititorului, ascultătorului, spectatorului, destinatarului acţiunilor noastre, în 
general. El este vital pentru marketingul unei firme cu un buget restrâns deoarece, 
utilizat cu inteligenţă și făcând un efort financiar minim, se pot obține beneficii uriașe 
de pe urma sa. 


Publicitatea 


„Jumătate din banii pe care-i cheltuiesc cu publicitatea îi pierd. Problema este că 
nu știu niciodată care jumătate“. 
Lordul Leverhulme 


Foarte multe firme preferă să dea banii pe publicitate mai mult decât pe 
orice altceva. Motivul pare să fie ignorarea totală a primei reguli care invită la 
gândire. Firmele respective cred, pur și simplu, că o dată apărută reclama în 
ziar, ele vor și prospera. Pentru puţine societăți așa se și întâmplă, dar pentru 
marea majoritate această tehnică nu este eficientă. 

Aceste firme, care au mereu bani de aruncat în stânga și în dreapta, de 
cele mai multe ori nu sunt conștiente că fac o greseală. De ce nu? Din două 
motive: primul este că nu-și dau seama care reclamă constituie un succes 
pentru ele și care nu, iar al doilea este că nu reusesc să afle cât de mare a fost 
contribuția publicității la creşterea clientelei. 

Cum noi nu ne putem permite astfel de greșeli, va trebui să ne gândim 
bine înainte de a ne apuca de publicitate, răspunzând la următoarele cinci 
întrebări esenţiale: 

1. Cui ne adresăm? 

2. Unde sunt potenţialii clienți? 

3. Ce sperăm să câştigăm? 

4. Ce dorim să spunem? 

5. Cum vom afla dacă tot efortul nostru a meritat? 

Să analizăm pe rând fiecare punct. 


Cui ne adresam? 


Cu toate că răspunsul la această întrebare s-ar putea să fie foarte scurt, nu 
faceţi greșeala de a o ignora. Căci, la urma urmelor, dacă dumneavoastră nu știți 
cui vă adresati, ei de unde s-o știe? Schiţaţi, deci, un profil al persoanelor cu care 
doriți să comunicaţi. De unde și ce sunt ele? 

m Persoane din aceeași localitate, regiune, tară cu dumneavoastră, sau străini? 

m Clienţi, clienți potenţiali, foști clienţi, noi cumpărători? 

m Oameni de afaceri, profesioniști, specialiști, public larg, vânzători cu amănun- 

tul, agenţii? 

O dată ce aţi hotărât cui vă adresati, ținând cont de raporturile existente între 
aceste persoane și dumneavoastră, caracterizaţi-le mai precis, încercând să le 
încadraţi într-un anumit tip folosind criteriile: 

m intervalul probabil de vârstă; 

m raportul bărbați/femei; 

m nivelul veniturilor; 

m pasiunile; 
m tipul de activitate; 


m funcţia probabilă deținută. 

Și așa mai departe. Ar trebui să deţineţi deja aceste informaţii, ușor de cules 
îmbinând cercetarea cu simţul intuitiv. Aveti grijă să nu faceţi presupuneri greșite. 
De exemplu, dacă vindeti echipament de protecţie pentru alpinism, să nu presupuneți 
neapărat că toti clienţii dumneavoastră vor fi alpiniști tineri, bine pregătiţi. S-ar putea 
să aveți dreptate, însă cel mai bine este să faceţi cercetări și să vă asiguraţi că este 
așa. S-ar putea să fie și multi părinți care cumpără componente scumpe ale echipa- 
mentului de protecție, oferindu-le în dar copiilor lor pasionaţi de ascensiune. 

Cu cât schiţa aceasta este mai exactă, cu atât veţi cheltui mai puţini bani. Este 
posibil să descoperiți două sau trei tipuri diferite de oameni cărora veţi dori să vă 
adresati. Până aici nici o problemă. Faceţi o identificare separată, deoarece s-ar putea 
să aveţi nevoie de o abordare diferită pentru fiecare din ele. De pildă, v-aţi putea 
decide să adresati reclama dumneavoastră alpiniștilor începători și rudelor lor, însă 
probabil că veti dori să spuneți ceva diferit fiecărui grup. De exemplu, alpiniștilor 
le-aţi putea spune că, utilizând echipamentul fabricat de firma dumneavoastră, nu 
numai că vor beneficia de o protecție sigură, dar vor arăta și ca niște adevăraţi 
profesionişti; în timp ce rudelor le-aţi putea spune că, dacă vor cumpăra produsele 
dumneavoastră pentru cei dragi, nu vor mai trebui să stea treji toată noaptea de grija 
lor. 


Unde sunt potenţialii clienţi? 


Probabil că aceasta este cea mai importantă întrebare la care trebuie să 
răspundă toți cei care nu au bani de pierdut. Scopul dumneavoastră nu este să 
cheltuiţi o avere pentru o reclamă care să ajungă în casele a trei milioane de oameni, 
dacă numai o sută dintre ei corespund schiţei realizate anterior. Acesta este motivul 
principal pentru care atât de mulţi oameni aruncă banii pe publicitate. Dacă aveti 
numai 50 de clienţi potenţiali, nu are sens să faceţi reclamă produsului sau serviciului 
dumneavoastră pe canalul de televiziune naţional. Dacă aveţi un buget restrâns, 
trebuie să „tintiti“ foarte exact segmentele de piață adecvate, iar pentru aceasta, 
folosiți gloanțe, nu alice. 


GÂNDIŢI CA UN CLIENT 


Ce fel de produse sau servicii cumpăraţi datorită reclamelor din ziarul local, de 
exemplu? Mașini la mâna a doua, câini și pisici, case, lemne de foc (dacă locuiti îi 
zonă rurală) — lucruri de acest tip. Vă întrebaţi dacă există vreo reclamă pentru 
frigidere la mâna a doua în ziarul de săptămâna aceasta; și daţi rapid la pagina cu 
publicitate. Pentru oricine vrea să vândă un frigider, există modalități mult mai 
ineficace de a face publicitate decât în ziarul local. 

Totuși, majoritatea ziarelor locale sunt pline de anunţuri pe care nu v-aţi fi gândit 
să le găsiţi acolo. Pentru a vă convinge, vă voi da niște exemple adevărate (toate 
luate dintr-o singură ediţie a unui astfel de ziar): o clinică pentru tratarea accidentelor 
sportive, un sanatoriu particular cu regim vegetarian, o curte a unui ecarisor. Câţi 

din cititorii ziarului credeţi că suferă vreun accident din cauza sportului practicat, la 
un moment dat? 

Pentru a realiza o publicitate eficientă din punctul de vedere al costurilor, trebuie 
să gândiţi ca un client. Întrebarea-cheie pe care trebuie să vi-o puneţi în legătură cu 
produsul sau serviciul dumneavoastră este: „Dacă aș vrea să cumpăr aceasta, unde 
aș putea găsi pe cineva care-l vinde?“ 


EXAMINAȚI TOATE ALTERNATIVELE 


Deseori veți descoperi că nu v-aţi uitat deloc într-un ziar pentru a găsi, de 
exemplu, un instalator de urgenţă, ci probabil, în Yellow Pages (echivalentul engle- 
zesc pentru Pagini Naţionale), sau într-o revistă de specialitate, ori aţi sunat la 
cooperativa de prestări servicii, rugându-i să vă dea o listă a prestatorilor locali. 
Poate clienţii potenţiali ai firmei pe care o conduceţi nici măcar nu știu că produsul 
sau serviciul dumneavoastră există. În acest caz, unde ați putea face reclamă astfel 
încât acesta să le atragă atenţia? Există sute de mijloace prin care puteţi face 
publicitate, de aceea trebuie să vă gândiţi care este cel mai perceptibil de către 
clienții dumneavoastră. 


Mijloace de publicitate 


Ziarele și revistele 


Acestea includ: 

m ziarele locale; 

m cotidienele naţionale; 

m publicațiile gratuite; 

m publicaţiile comerciale și de specialitate; 

m revistele de interes general; 

m revistele de specialitate; 

m revistele care pot fi achiziționate pe bază de abonament; 

m revistele editate de firme; 

m revistele publicate pe plan local; 

m ziarele și revistele străine. 

În ziare și reviste, publicitatea se poate realiza prin anunțuri și reclame. 
Anunţurile sunt scurte reclame, de unu-două rânduri precedate de un titlu. Puteţi 
apela la ele dacă doriţi să vindeti, prin intermediul ziarului local, o mașină de spălat 
nu tocmai nouă, sau pisicuțele dumneavoastră cu pedigree, prin intermediul unei 
reviste de specialitate. 

Pentru reclamele propriu-zise este nevoie de un desen, cât de simplu, ele vân- 
zându-se în funcţie de spaţiul ocupat în pagină, măsurat în cm (de exemplu, 8 cm 
înălțime pe două coloane ne dă un total de 16 cm coloană) sau pe pagini întregi, 
jumătăţi de pagini, sferturi, optimi etc. 

Orice ziar sau revistă ar trebui să vă poată spune care este numărul său de 
cititori și circulaţia sa. Cele două noțiuni nu sunt identice: pe când circulația ne arată 
care este tirajul publicației, numărul cititorilor acesteia diferă, fiecare exemplar 
putând fi citit de mai multe persoane. În Marea Britanie, sălile de așteptare ale 

cabinetelor medicale sunt pline de zeci de exemplare ale cunoscutelor reviste 
„Country Life“( Viaţa la tară) și „Reader's Digest“ (Pe gustul cititorului). Cum un singur 
exemplar poate fi citit de zeci de oameni, va trebui să aflaţi ce fel de oameni le citesc. 
Dacă faceți publicitate în Country Life pentru antichităti de valoare, nu puteti să vă 
așteptați ca toţi cititorii să vă fie potenţiali clienţi. Va trebui, însă, să aflați câți dintre 
ei se potrivesc profilului elaborat de dumneavoastră pentru a vă convinge de 
eficiența unei reclame în paginile acestei publicaţii. O reclamă ieftină într-o foaie 
locală, care ajunge doar la trei potenţiali clienţi, s-ar putea să nu fie la fel de eficientă 
ca una scumpă, făcută într-o revistă de comert, care ajunge însă pe biroul a 300 de 
posibili cumpărători. 

De asemenea, nu uitaţi un lucru: cu cât oamenii plătesc mai mult pentru o publi- 
catie, cu atât există mai multe șanse ca ei să o și citească. Este adevărat că foaia 
locală ajunge în toate casele din zonă, însă câți oameni nu o aruncă direct la coș, 
fără să o citească? Revistele pe bază de abonament au, de obicei, o influență mult 
mai mare asupra cititorilor. Aceștia nu numai că le plătesc, dar se și obligă să le 
plătească pentru tot anul, deci este clar că sunt interesaţi în a le citi. De fapt, 60% 
din abonaţii revistelor citesc mai mult de jumătate din anunţurile și reclamele inserate 
în ele. 


Mijloacele audio-vizuale 
Acestea includ: 
m posturile naţionale și locale de televiziune; 
m posturile de radio locale; 
m posturile de televiziune și radio străine; 


m cinematograful local. 

Spaţiul aferent pentru o reclamă prin intermediul acestor mijloace este cuprins, 
de obicei, între 10 și 60 de secunde, costul său variind în funcţie de momentul zilei 
în care doriţi să fie transmisă reclama. Adesea, acest mod de a face publicitate 
necesită cheltuieli ridicate, deoarece va trebui să găsiți un profesionist care să 
realizeze reclama, nemaivorbind de costul transmiterii ei pe post. Condiţia ca tot 
acest efort să merite este ca ea să aibă un efect pozitiv asupra publicului care o 
recepționează. 

Dacă vă hotărâți să utilizați acest mijloc, încercaţi să găsiți un liber-profesionist 
sau o mică firmă de publicitate care să vă facă reclama — veti ieși mai ieftin, deoarece 
cheltuielile lor de regie sunt mai mici. Aveti grijă să cereti informaţii, analizând mostre 
de reclame efectuate anterior de aceştia și căutând sloganuri pe măsură. 

Acum este momentul să urmaţi regula numărul patru expusă în introducerea 
cărții: mentineti simplitatea. Chiar utilizând profesioniști în elaborarea reclamei, cu 
cât încercaţi să o faceți mai strălucitoare, mai deosebită, cu atât vă apropiaţi de un 
eșec total. Un bun producător ar trebui să vă facă o reclamă eficientă, fără a utiliza 
cine știe ce dispozitive sofisticate, efecte speciale, sau actori cu pretenții financiare 
exagerate. 


Afișele şi firmele 


Acestea includ: 
m panourile de afișaj; 

m afișajul în gări și autogări; 
m afișajul în trenuri și autobuze; 
m afișajul pe mașinile dumneavoastră; 


m firmele din fața magazinului, depozitului, fermei de producţie proprii etc. 

Utilizaţi orice spaţiu disponibil din magazinul și de pe mijloacele dumnea- 
voastră de transport. Dacă puteți pune o firmă sau un afiș în fata magazinului sau 
pe mașinile dumneavoastră, vă rog, faceţi acest lucru (dacă î încă nu l-aţi făcut deja) 
și nu uitaţi că oamenii vă apreciază în funcţie de el. Dacă aveți un magazin cu 
produse de lux, nu puneti o firmă veche, de prost gust, în stradă, căci veti fi cu 
siguranţă rău văzut. 

Dacă doriți să pictaţi reclame pe mașinile, furgonetele sau camioanele dumnea- 
voastră, se aplică aceeași idee. Mașinile murdare produc o impresie proastă, la fel 
și șoferii nepoliticoși. Trebuie să mărturisesc că există o firmă ale cărei produse nu 
le cumpăr niciodată, deoarece una din furgonetele ei mi-a luat faţa într-un sens 
giratoriu acum câţiva ani. Oamenii vă vor aprecia activitatea în funcţie de amabi- 
litatea șoferilor și curăţenia mașinilor, în egală măsură cu ceea ce scrieţi de fapt pe 
afișul respectiv. 


Anuarele 


În această categorie intră: 
m Yellow Pages, echivalentul britanic al Paginilor Naţionale; 
m anuarele de specialitate (pentru care contactaţi asociaţiile de profil sau editorii); 


m almanahurile. 

Un instalator care operează 24 de ore din 24 și nu este înscris în Yellow Pages 
merită să dea faliment. Pe de altă parte, dacă reprezentaţi o centrală nucleară, acest 
tip de reclamă nu-și prea are rostul. Întrebarea este: „Dacă clienții mei ar dori să-mi 
cumpere produsul sau serviciul, unde l-ar căuta pe cel care-l vinde?” Dacă credeti 
că există posibilitatea ca aceștia să vă caute în Yellow Pages, plasați o reclamă 
acolo. Gândiţi-vă bine și la ce rubrică v-ar putea căuta, căci o firmă ca Arabesque 
ar trebui să fie înregistrată și la rubrica „Materiale de grădinărit“, și la cea de „Garduri“. 

Pentru a afla amănunte în legătură cu prețurile practicate pentru astfel de 
reclame, puteți contacta editorii anuarelor de specialitate și amanahurilor, sau aso- 
ciaţiile care le întocmesc. 


Broșurile și prospectele 

Acestea includ: 

m micile anunțuri, distribuite de mână; 

m prospectele puse în cutiile poștale; 

m materialele de publicitate difuzate prin punctele de vânzare; 

m anunţurile puse la sediul altor firme, înrudite ca obiect de activitate (cum ar fi 
un anunț afișat la sala de gimnastică din localitate, care să înștiințeze despre 
clinica dumneavoastră destinată celor care practică sportul). 

Foarte multe ziare și grupuri locale de tineri se pot ocupa cu distribuirea prospec- 

telor în cutiile poștale. Fiind relativ ieftin, acest mijloc de publicitate se adresează, în 
primul rând, utilizatorilor casnici, căci, dacă respectivele prospecte sunt distribuite unor 

agentii imobiliare, să zicem, probabil că nu vor trece nici de portar. În consecință, 
dacă nu vindeţi un produs care să-i intereseze pe portari, riscaţi să pierdeţi timpul 
și banii cu această reclamă. In acest caz, cred că aţi putea expedia prospecte prin 
poștă, pentru a fi sigur că ele ajung unde trebuie (a se vedea capitolul 7). 

De asemenea, v-ar putea fi uşor să convingeti o altă firmă, cu care împărțiți 
aceiași clienţi, să afișeze la vedere micile dumneavoastră anunţuri. lar în locul 
banilor pe care ar trebui să-i plătiţi, de ce să nu vă oferiţi să-i afișați anunţurile în 
localul dumneavoastră. 


Alte mijloace de reclamă 

Acestea includ: 

m tichetele de parcare, bilete de autobuz, etc.; 

m calendarele simple și agendele de birou; 

m pixurile ; 

m tricourile; 

m cutiile de chibrituri. 

Tichetele de parcare și biletele de autobuz au înscrise adesea pe ele mențiunea 
„Pentru reclamă în acest loc sunati la...“. Există o mulţime de firme care vă vor 
imprima numele pe calendare, pixuri, tricouri și o grămadă de alte obiecte la diferite 
prețuri. Căutaţi-le în Yellow Pages (sau Pagini Naţionale) la rubrica „Articole de 
publicitate“ (iată un exemplu perfect de activitate, așa cum trebuie să apară ea în 


anuarul respectiv). 
„TINTITI“ CÂT MAI EXACT SEGMENTUL DE PIAȚĂ ADECVAT 


Deși lista de mai sus poate părea foarte cuprinzătoare, ea nu este, totusi, 
completă. Nu am amintit, de pildă, de baloanele aerostatice și de mesajele lansate 
cu ajutorul avioanelor, deoarece acestea și multe altele ţin de imaginaţia fiecăruia. Cel 
mai important lucru este să trasaţi un portret al clientului căruia vă adresati, și apoi, 
alegând mijlocul cel mai potrivit, să transmiteti acestuia mesajul cât mai precis cu 
putință. Nu vă ascund însă că, vorba proverbului, socoteala de acasă s-ar putea să 
nu se potrivească deloc cu cea din târg. 

Un producător scoțian de whisky din malt a vrut să facă reclamă produsului său 
la scară naţională prin intermediul distribuitorilor cu amănuntul, mai ales prin 
cârciumi și puncte de vânzare pentru consum la domiciliu. Spre norocul lui, avea 
câteva sute de lire sterline pe care le putea cheltui, așa că s-a dus la o agenţie de 
publicitate. După ce a văzut despre ce era vorba, agenţia i-a spus că banii pe care 
dorea să-i investească erau prea puţini (pentru o campanie de publicitate la nivel 
național), sau prea mulţi (pentru o abordare directă a segmentului de piaţă vizat). 
Așa încât i-a propus cu totul altceva. Ei au fost de părere că, de fapt, trebuia să 
încerce să-și vândă whisky-ul detailiștilor, deoarece aceștia puteau să-l revândă 
clienţilor individuali mult mai eficient decât el. Aceasta însemna că avea doar vreo 
doisprezece clienți principali: marii producători de bere, care dețineau cârciumile, și 
cele mai importante lanţuri de magazine de desfacere a băuturilor alcoolice pentru 
consum la domiciliu. Așa că l-au sfătuit să renunţe la publicitatea prin marile reviste 
la nivel national și să organizeze, în schimb, o întrunire specială la care să-i invite pe 
principalii săi clienți amintiţi anterior. 

Producătorul nostru i-a invitat pe toţi să facă o excursie de o zi în Scoţia, plătită 
de el, pentru a vizita distileria și pentru a degusta câteva eșantioane din whisky- -ul 
său. Aceasta l-a costat cam jumătate din cât plănuise să cheltuiască pe publicitate, 
reușind, în același timp, să vorbească direct cu clienţii potenţiali cei mai însemnați. 
Acesta este un exemplu practic de ceea ce se poate face cu un pic de gândire. 
Diferenţa este că noi nu ne putem permite să plătim o agentie pentru a gândi în locul 
nostru, ci trebuie să facem noi înșine acest lucru. 


Rezistaţi tentatiei 


Publicitatea ar trebui să fie activă, nu reactivă. Cu alte cuvinte, trebuie să 
planificaţi și să alocati judicios bugetul. Faceţi ca reclama să atingă cât mai exact 
segmentul de piață vizat. Aceasta înseamnă că, dacă v-aţi convins că preţioasele 
dumneavoastră resurse financiare nu sunt suficient de bine utilizate prin publicitatea 
în ziarul local, atunci nu veti recurge la acest mijloc, chiar dacă editorul vă telefo- 
nează, în încercarea sa de a vă vinde un spaţiu de publicitate în paginile ziarului, 
așa cum obișnuiesc să facă majoritatea editorilor. 

O regulă foarte folositoare în acest caz, mai ales dacă știți că sunteți o persoană 
impulsivă din fire, este să nu vă hotărâți niciodată să cumpăraţi ceva în prezența 
agentului de vânzări și nici să-i lăsaţi să vă intimideze. Cei din presă au tendinţa să 
vă invite să cumpăraţi spaţiu de reclamă în scopuri caritabile, sau de susţinere a 
unei cauze. Aceasta se întâmplă, de obicei, atunci când ziarul publică un articol de 
fond despre o firmă din localitate sau o fundaţie caritabilă, încurajându-i pe furnizorii 
acesteia să facă reclamă în sprijinul ei. Implicatiile sunt importante, deoarece firma 
respectivă nu va fi prea încântată în cazul unui eventual refuz din partea dumnea- 
voastră, ca furnizor, de a-i face publicitate. 

Dacă articolul se referă la o fundaţie umanitară, agentul de vânzări al ziarului 
poate insinua chiar că dumneavoastră nu sunteţi deloc preocupat de soarta copiilor 
bolnavi, de stratul de ozon, sau de orice altă problemă umanitară. Nu trebuie să vă 
complicati cu așa ceva. Spuneţi-i doar că face parte din regulile companiei să nu 
cumpăraţi niciodată spaţiu de publicitate prin telefon și rugați-l să vă furnizeze pa- 
chetul lor de presă (un pachet cu informaţii referitoare la tarifele pe care le practică, 
sau o listă de prețuri). 

Nu vreau să spun că toti agenții de vânzări sunt niște „șantajiști“* emoționali — 
căci cu siguranţă nu sunt așa — dar merită să cunoașteţi niște mijloace prin care să-i 
puteți controla pe cei mai insistenti dintre aceștia, știut fiind că eșecurile, în acest 
caz, au condus la o publicitate greșit direcționată. Dacă reclama în ziarul local nu 
face parte din planul de publicitate elaborat de dumneavoastră, nu vă schimbaţi opi- 
nia doar pentru că la celălalt capăt al firului este un bun agent de vânzări. Dacă el 
vă spune că acel spaţiu de reclamă v-ar costa numai 40£ în loc de 60£, cât ar fi fost 
normal, nu veţi economisi 20£, indiferent de ceea ce vă va spune el, ci veți arunca 
în vânt 40£. 


Ce sperăm să câştigăm? 


Probabil că vreţi să vă extindeţi afacerea. Totuși, când editorul ziarului sau 
anuarului, firma de transport î în comun, sau oricine v-a făcut anterior reclamă revine 

și încearcă să vă vândă din nou un spaţiu de publicitate, de unde știți că reclama 
anterioară a prins? Ce încercaţi să obtineti cu ajutorul noii reclame: o creștere de 
100% a volumului vânzărilor? Două telefoane pentru mai multe informaţii? Singura 
modalitate care vă va ajuta să răspundeți acestor întrebări este să vă fixati obiective 
precise pentru fiecare reclamă în parte, astfel încât să puteti aprecia, mai târziu, 
dacă ele și-au atins sau nu obiectivul. lată câteva obiective pe care vi le-ati putea 
fixa: 

m o mai bună cunoaștere a produsului sau serviciului dumneavoastră de către 

public; 
m cucerirea pozitiei de lider pe piaţa vizată; 
m vinderea produsului sau serviciului dumneavoastră; 


m informarea clienţilor în legătură cu noul dumneavoastră sediu, cu participarea 
dumneavoastră la o anumită expoziție, sau orice altceva; 


m recrutarea și angajarea de noi salariați, agenti etc. 


CALCULAȚI VALOAREA RECLAMELOR 


În fiecare caz trebuie să precizati cât mai exact cantitatea — câte cereri de 
informaţii s-au înregistrat, care este valoarea vânzărilor, câte cereri de angajare s-au 
primit și la ce standarde? Toate bune și frumoase până acum, dar de unde să știți 
dumneavoastră ce obiective să vă stabiliţi? 

Totul se reduce la bani; de fapt, totul se reduce la un simplu proces de 
echilibrare a două componente. Calculaţi cât vă va costa reclama, fără să uitaţi să 
includeți și timpul cheltuit de dumneavoastră. Și cu aceasta aţi terminat calculele. 
Pentru a merita efortul, reclama trebuie să genereze mai mult profit decât această 
sumă calculată de dumneavoastră. 

Bineînţeles, procesul nu este chiar atât de simplu. Nu puteți ști cu exactitate cât 
venit vă va aduce reclama respectivă. Așa că, dacă nu este una obișnuită, pe care 
ati învăţat s-o administrati perfect, cel mai bine ar fi să calculati o marjă de venit 
rezonabilă, cu puţin peste cheltuielile efectuate de dumneavoastră. Ceea ce contea- 
ză este ca reclamele dumneavoastră, de orice tip ar fi, să aducă mai mult venit decât 
costă. 

Unele obiective sunt mai greu de exprimat în termeni financiari decât altele, dar 
trebuie totuși să găsiţi o cale pentru a le evalua. O mai bună cunoaștere a produsului 
sau serviciului dumneavoastră ori informarea clienţilor despre mutarea dumnea- 
voastră într-un nou sediu sunt necesare, deoarece consideraţi că, fără ele, nu puteți 
avea aceleași vânzări ca în situația în care nu recurgeți. la ele. Așa că încercaţi să 
calculati cam ce volum de vânzări vor genera în final. În cazul anunţurilor pentru 
angajare, calculati valoarea apreciind în ce măsură persoana angajată corespunde 
postului respectiv. 


„Căutaţi-i de lucru“ reclamei dumneavoastră 


Dacă credeţi că reclama dumneavoastră poate fi valorificată în mai multe feluri, 
nu ezitaţi să-i căutaţi un difuzor pe măsură. Să presupunem că am vrea să facem 
reclamă firmei Arabesque într-o revistă naţională. Vom constata că tarifele de 
publicitate solicitate de diverse reviste sunt foarte variate, deși cititorii lor sunt cam 

aceiași. De asemenea, reclama pe autobuzele locale s-ar putea să fie mult mai ieftină 
decât cea făcută la cinematograful din localitate și totuși să dea aceleași rezultate. 


Ce dorim să spunem? 


Printr-o reclamă puteți transmite două categorii de lucruri: generale și specifice. 
Lucrurile generale sunt mesaje care vorbesc despre imaginea firmei (calitate, 
valoare bună, produse practice etc.). Mesajele de acest tip nu pot fi evitate, căci 
indiferent unde și cum veti face publicitate, se vor spune anumite lucruri despre 
firmă, fie că vă place sau nu. Mesajele specifice sunt de tipul: „Vizitaţi-ne standul 
chiar acum“ și „Cumpăraţi un produs până la sfârșitul lui noiembrie și veți primi unul 
gratuit“. 


MESAJELE GENERALE 


De fapt, aceasta este o problemă legată strict de imaginea firmei, despre care 
am discutat în capitolul anterior. Însă în legătură cu publicitatea, mai sunt câteva 
puncte care trebuie menţionate: 

m nu uitati că imaginea firmei dumneavoastră trebuie să fie constantă ca mesaj 
și aceasta include și publicitatea. Emblema și culorile firmei, stilul etc. trebuie 
să fie neschimbate pe toate materialele pe care le tipăriţi. Același lucru trebuie 
aplicat și în cazul impresiei generale pe care aţi hotărât s-o formaţi ca imagine 
a firmei dumneavoastră — lux, prețuri mici, stil tradițional sau orice altceva; 


m uitaţi-vă la ceea ce fac rivalii dumneavoastră. Dacă toti fac reclamă în presa 
de specialitate pe câte o pagină color, probabil că și dumneavoastră ar trebui 
să faceţi același lucru, altfel va fi mai bine să alegeți un cu totul alt mijloc de 
publicitate. Dacă firma dumneavoastră este singura ale cărei reclame sunt 
alb- -negru pe numai un sfert de pagină, societatea dumneavoastră va părea 
mai mică, ieftină și fără succes. Dacă după toate acestea, hotărâți totuși să 
vă plasati reclama în aceeași publicaţie, căutaţi o modalitate de a pune în 
valoare stilul reclamei, spunând de exemplu: „Suntem o firmă mică, așa că 
nu ne putem permite să facem greșeli“. 


CUM SĂ VĂ SCRIEŢI PROPRIILE RECLAME 


lată că am ajuns la problema esenţială, aceea a redactării părții „specifice“ a 
reclamei. Principiile rămân aceleași, indiferent de locul unde o veți plasa: pe biletele 
de autobuz, pe micile anunțuri, sau pe coperta a doua a unei reviste de specialitate 
cu coperţi foarte lucioase. 

Există o formulă standard, pe care toate reclamele reușite o respectă, și anume 
AIDA (Atenţie, Interes, Dorinţă, Acţiune). 

m atentia— primul lucru care trebuie făcut este să captati atenţia cititorului. Puteti 
reuși acest lucru folosind o ilustrație, o fotografie (de obicei, oamenii au mai 
multă „încredere“ în fotografii, decât în desene) sau, de cele mai multe ori, un 
titlu, cum ar fi „Câţi munti puteți mânca”; 

m interesul— acum, o dată ce ati câștigat atenţia cititorului, trebuie să- i mentineti 
interesul: „Mountain munch (Muntele de rontăit) este cea mai sătioasă cioco- 
lată pe care ați mâncat-o vreodată și conţine putine calorii“; 

m dorinta — următorul pas este să creati cititorului dorința de a avea produsul 
sau serviciul dumneavoastră: „Popcorn crocant cu caramel moale învelit într-o 
ispititoare și adevărată ciocolată cu lapte... totul într-un baton cu numai 23 de 
calorii! ; 

m acţiunea — în final, încurajaţi-l să acţioneze: „Mergeţi și cumpăraţi unul chiar 
acum“. 

Să analizăm acum fiecare din aceste elemente pentru a vedea cum se pot pune 

în practică. 


Atentia 

Orice om care vede o reclamă caută aceleași lucruri: 

m o eventuală ilustrație; 

m titlul; 

m colțul din dreapta-jos pentru a afla cine a făcut anunţul. 

Pentru a observa toate acestea, ochiului îi trebuie doar o secundă și jumătate. 
Dacă nu aţi atras atenţia cititorului până acum, acesta își va pierde interesul. Dacă 
el continuă să citească, se va uita la: 

m explicația ilustraţiei principale (dacă există vreuna); 

m un eventual subtitlu, imagini mai mici sau scris îngroșat (atâta timp cât nu este 

prea mult); 

m primul rând al textului principal. 

Răsfoiți paginile unui ziar, sau ale unei reviste, și spuneţi ce reclame vă atrag 
atenţia. Studiaţi- le și încercaţi să aflaţi motivul pentru care v-aţi oprit ia ele. Sunt mai 
mari decât altele? Sau sunt color? Sau au titluri interesante, ori imagini neobișnuite? 
Puteţi învăţa foarte mult doar analizând reclamele altora. 

Aţi văzut toate reclamele pentru expoziţiile de covoare și pentru instalatori 
apărute în ziarul local? Vi se adresează. Au avut succes? Ce v-a convins, sau ce 
v-a oprit de la a face o comandă? Greșeala cea mai des întâlnită în reclame constă 
în tipărirea numelui firmei mai mare decât toate celelalte informații, ca și cum clientul 
ar fi interesat de producător, iar nu de produs. Într-o atare situaţie, atenţia dumnea- 
voastră poate să dispară mai înainte chiar de a afla despre ce produs este vorba. 
Comunicarea cu clienţii dumneavoastră potenţiali nu începe decât după ce ei citesc 
anunțul de publicitate. 

De regulă, titlul este cea mai importantă componentă a unei reclame, fiind citit 
de cinci ori mai multe persoane decât tot restul anunţului. Mai presus de toate, el 
trebuie să cuprindă un singur lucru: o promisiune. Doctorul Johnson spunea că 
„Sufletul unei reclame este promisiunea — o promisiune cât mai generoasă“. Aceasta 
înseamnă că cititorii dumneavoastră nu vor să știe despre ce produs este vorba, ci 
vor să afle ce poate face acesta pentru ei. 


Dumneavoastră vindeti avantaje, nu caracteristici 


Ceea ce trebuie să vindeti sunt avantajele pe care produsul dumneavoastră le 
aduce clienţilor, iar nicidecum caracteristicile lui. Pentru a vă da un exemplu eloc- 

vent, vă voi spune că una din trăsăturile ramelor Arabesque constă în învelișul lor 
din material plastic. Această caracteristică generează avantajul unei protectii supe- 
rioare a ramelor. O altă proprietate este că sunt confecţionate din aluminiu, ceea ce 
implică avantajul unui transport mai ușor și mai comod al acestora. Dacă titlul 
dumneavoastră promite un avantaj („Vă veţi simţi cu 10 ani mai tânăr“ sau „S-a 
terminat cu cozile interminabile la magazine!“), el va avea de patru ori mai multe 
șanse de a fi citit, decât dacă nu-l va conţine. 


Oferta unică de vânzare (OUV) 


De obicei, oamenii nu sunt prea atenţi la reclame, mai ales la cele de pe 
autobuze, panouri sau la cele din ziare. Procentul aproximativ al celor care vor citi 
anunţul dumneavoastră este de 5% din totalul cititorilor, însă acesta poate crește în 
cazul în care reclama apare inserată într-o revistă pe care aceștia au plătit-o. Dar 
chiar și așa, dumneavoastră sunteţi singurul care trebuie să asigure comunicarea 
cu ei, fără a aștepta vreo acţiune din partea lor care să-i apropie de dumneavoastră. 
Imensa investiție de timp și bani pe care aţi făcut-o nu este suficientă pentru a-i 
convinge pe clienţi să vă citească reclama. Dacă vreți ca acest lucru să se întâmple, 
va trebui să vă exprimati cât mai clar și mai simplu cu putință. Veţi fi norocos dacă 
le veţi putea atrage atenţia numai pentru două secunde, astfel încât să aveti timp să 
transmiteti un singur lucru. 

Care este acela? Dacă nu este vorba de un anunt pentru angajare de personal 
sau de unul care să aducă la cunoștință un eveniment special, lucrul acela ar trebui 
să fie ceea ce noi numim oferta unică de vânzare (OUV), respectiv ceea ce face ca 
produsul dumneavoastră să fie deosebit, unic. S-ar putea ca livrările firmei dumnea- 
voastră să fie cele mai rapide. Sau s-ar putea ca firma dumneavoastră să fie singura 
în domeniu care oferă posibilitatea încercării gratuite a produselor sale timp de o 
lună. Ori poate că produsul dumneavoastră se prezintă într-o gamă mai variată de 
culori decât cele ale firmelor rivale. Ori poate este cel mai ieftin. Orice ar fi, trebuie 
să existe ceva pe care să-l puteţi promova ca OUV-ul dumneavoastră. 

De fapt, acest lucru nu trebuie să fie neapărat unic, ci doar ca nimeni altcineva 
să nu-l amintească în reclamele sale. De exemplu, o companie de taximetre ar putea 
spune: „Dacă nu putem ajunge la dumneavoastră în 15 minute vă vom avertiza“ — 
în realitate, s-ar putea să existe mai multe firme similare care să facă acest lucru, 
însă nici una nu s-a gândit să utilizeze acest fapt într-o reclamă. Dar, odată ce l-ati 
folosit pentru firma dumneavoastră, este ca și cum le-aţi fi suflat norocul de sub nas. 

Unul dintre cele mai bune exemple de OUV pe care le-am întâlnit vreodată sunt 
„Țigările morţii“ (Death cigarettes). Această firmă profită de faptul că este singura 
companie de acest fel care spune adevărul (pe pachetele de țigări este scris: 
„Fumatul nu te face mai provocator, mai elegant sau mai sofisticat. Te omoară!'). 
Ei folosesc sloganuri precum, „Noi vindem un pachet de țigări, nu un pachet de 
minciuni“, acoperind pachetele cu avertismente privind influenţa nocivă a fumatului 
asupra sănătăţii. Firma îşi consolidează această imagine unică prin politica de 
nepromovare a reclamelor destinate adolescenților şi prin alocarea unei părți mai 
mari a profitului pentru cercetări în domeniul cancerului nebazate pe vivisecție. 

Cuvinte de folosit, cuvinte de evitat 


Anumite cuvinte au mai multe șanse de a atrage atentia cititorilor decât altele. 
În continuare, vă voi prezenta o listă cuprinzând câteva cuvinte-cheie care vă vor 
ajuta să atingeti acest scop: 


nou economisiti garantat alternativă 

gratis descoperiti târg a-i place la nebunie (dragoste) 
dumneavoastră (tu) rezultate vânzare confortabil 

introducere mai putini bani dovedit sănătos 

anuntăm uşor acum avantaje 


În același mod, unele cuvinte împiedică o bună comunicare cu cititorii. Câteodată, 
ele sunt utilizate cu succes de către agentiile specializate, însă mai mult ca sigur că, 
dacă eu sau dumneavoastră am încerca să le utilizăm, aceleasi cuvinte ar produce mai 
mult rău decât bine. Așa că nu riscati și evitati folosirea următoarelor cuvinte: 


dificil îngrijorare risc comandă 
greşit a nu reuși a cumpăra rău 
decizie contract taxă moarte 
obligatie pierdere cost 


Ce să faceti şi ce să nu faceti atunci când alegeti un titlu 
De-a lungul anilor, problema redactării titlului a dat naștere la o serie de obser- 
vaţii, de care veţi putea beneficia și dumneavoastră. Astfel, când vă gândiţi la un 
titlu nu uitaţi că: 
m probabilitatea ca acesta să fie citit este mai mare dacă va conține mai mult 
de zece cuvinte; 
m fiţi cât se poate de precis (scrieți „9 din 10 posesori... , nu „majoritatea pose- 
sorilor... J 
m dacă în titlu se menţionează și pretul, el va fi mai greu de uitat (dar scopul 
dumneavoastră nu. este acela de a nu fi uitat, ci acela de a vinde. Așadar, 
dacă pretul influențează pozitiv vânzările, menţionaţi-l; dar dacă ar putea 
determina o scădere a clientelei potenţiale, evitati să faceti vreo referire la el); 
m următoarele elemente determină ca titlul să fie mai greu de citit, de aceea și 
probabilitatea ca cititorii să facă acest lucru este mai mică: 
— literele de tipar; 


— caracterele aldine (de mână); 

— caracterele mai deosebite (nu întotdeauna, dar asiguraţi-vă că ale dumnea- 

voastră sunt într-adevăr lizibile); 

— contrastul (literele de culoare deschisă tipărite pe fond închis, de obicei alb 

pe negru). 

Țineţi minte că aceste reguli se aplică și în cazul foilor volante, firmelor, afișelor 
etc. lată două exemple originale: doi parteneri de afaceri, să zicem Smith și Jones, 
care se ocupă cu zugrăvitul apartamentelor, s-au plâns că, deși au pus cărțile lor 
de vizită pe toate parbrizele mașinilor din zona lor (în total aproximativ 500), nu au 
primit nici o comandă. Cauza — aceste cărți arătau cam așa: 

Smith & Jones 


Zugravi și decoratori 


Telefon 0123-456789 


Nu găsești nici o promisiune, nici un avantaj, nici un OUV în text. Tot ceea ce 
puteau spera să atragă în acest caz ar fi fost proporția infimă de oameni care deja 
se hotărâseră să-și decoreze casa, dar nu-și aleseseră încă nici o firmă pentru 
aceasta. Dacă ar fi inclus o promisiune, cei doi ar fi putut să-i convingă pe cei care 
nici nu se gândiseră la vreo decorare a casei lor. 

Textul ar fi putut suna cam așa: 


Doriţi decoratori care să va 
trateze casa ca pe o locuinţă și 
nu ca pe un șantier? 

Sunati la Smith & Jones 


0123-456789 


Aşa mai merge! Cel de-al doilea exemplu este cel al unei alte perechi de zugravi 
și decoratori. Noul duet cunoaște, însă, valoarea unei fraze care atrage atentia (și 
care valorifică părțile laterale ale mașinii cu care circulă). Reclama pictată pe mașina 
lor arată cam așa: 


PATEL & SON 
CONSTRUCTORI ȘI DECORATORI 


„Ati încercat cowboy-ii 
„.. Acum încercați și indienii“ 


tel: 081-1234567 

Interesul 


Să spunem că titlul dumneavoastră a prins. Este normal să vă întrebaţi acum ce 
le veți mai spune cititorilor. Va fi foarte important să vă concentrați asupra lor și să nu 
începeţi prin a le povesti despre cum se numește și ce face produsul dumneavoastră, 
lăudându-vă cu el și cu premiile pe care le-aţi primit pentru el, așa cum fac o mulţime 
de alte firme. Lăsaţi-i să vadă că- -i înțelegeți, împreună cu toate nevoile lor. Premiile sunt 
o tentaţie ușor de înțeles, dar una căreia trebuie să-i rezistaţi. 

Cunoașteţi deja care sunt avantajele produsului sau serviciului dumneavoastră. 
Acestea sunt lucrurile pe care trebuie să le afle și cititorii dumneavoastră. Nu începeți 
însă prin a repeta ceea ce ați spus deja în titlu. Menţineţi constant interesul pe 
parcursul reclamei: „are într-adevăr o greutate mică și este ușor de asamblat... este 
atât de bine ascunsă că nici nu vă veţi puteţi da seama că există... dacă doriţi s-o 
mutaţi în altă parte a grădinii, nu este nici o problemă... “, etc. De asemenea, 
stârniţi-le interesul dându-le informaţii pe care ei nu le știu: „plantele agățătoare de 
vârstă medie cresc cu aproape 1,50 m pe an”. 

Dacă clienţii dumneavoastră sunt alte firme, există tendinţa de a vă gândi că 
reclama se adresează unui comitet sau unui departament, pe când ea se adresează, 
de fapt, unei persoane reale. Formaţi-vă o imagine a acesteia care să se potrivească 
profilului de client vizat, ținând cont de vârstă, functia posibilă deţinută, bugetul 
disponibil etc. Și mai ales nu uitaţi că sunt persoane reale, cărora, probabil, nu le 
place să se scoale de dimineaţă, vor să-și impresioneze șeful, vizează să fie primele 
luna aceasta în topul vânzărilor ș.a.m.d. Așa că stârniţi-le interesul, oferindu-le 
anumite avantaje, atât lor, cât și firmei la care lucrează. 


Cum să sporiți interesul cititorilor ? 


Există câteva tehnici pe care le puteti utiliza în acest sens, dintre care v-aș 

sugera să le încercați pe următoarele: 

m folosiţi întrebări de tipul: „V-ar plăcea să vă aranjaţi grădina repede și ușor?“; 

m utilizaţi repetitia folosind același cuvânt de mai multe ori pentru a mări impactul 
asupra cititorului: „Ușor de asamblat, ușor de transportat, ușor de utilizat... și 
„ușor“ pentru buzunarele dumneavoastră“; 

m folosiți imagini. benzile desenate sunt foarte populare, de asemenea și 
ilustrațiile care prezintă produsul în utilizare (în acest caz, fotografiile sunt mai 
credibile decât desenele). Dacă aspectul produsului este foarte atrăgător, 
cum ar fi un set de farfurii din porțelan chinezesc, trebuie neapărat să utilizați 
fotografiile; 

m umorul determină o apropiere emoţională între cititor și dumneavoastră, însă 
numai dacă este de bună calitate (nu există ceva mai rău decât o glumă 
nesărată). Păstraţi, deci, un stil cât mai vioi, rugând mai multe persoane de 
încredere să-și exprime părerile în această privință. Insă, în caz că vă îndoiți 
de reușită, mai bine renuntati la umor; 

m mărturiile altor oameni-— o idee bună ar fi să-i rugaţi pe clienţi să facă aprecieri 
pozitive referitoare la produsul dumneavoastră. Dar cel mai bun mod de a-i 
cita pe clienţi constă în a compune dumneavoastră aceste citate și de a-i 
solicita pe aceștia să-și pună numai numele lor pe ele, spunându-le că le-aţi 

scris dumneavoastră pentru a nu le răpi timpul și efortul atât de necesare. 
Dacă doriţi să le oferiţi o alegere, prezentaţi-le trei citate care să vă placă și 
dumneavoastră, având însă grijă ca pe cel preferat să-l așezați în mijloc. De 
ce ? Deoarece ei îl vor alege, de obicei, pe acesta. Faceţi î în așa fel încât un 
citat să fie mai puţin convingător, iar celălalt puțin prea exagerat. Alegeţi un 
client care se potrivește profilului vizat. Încercaţi să născociţi astfel de mărturii. 


Stilul 


Urmati regulile enumerate în capitolul 4, referitoare la folosirea unui limbaj clar 
și uzual: fiți concis, evitati utilizarea jargonului etc. Dacă puteți, adresaţi-vă clientului 
la persoana a doua. Nu spuneți: „Ea (mașina de spălat) economisește 20 de minute 
de spălat pe zi“, ci „Vă va economisi 20 de minute de spălat pe zi“. 

Cititorul va fi cu atât mai atent, cu cât veţi spune mai multe despre produsul 
dumneavoastră care să-l intereseze, într-un limbaj cât mai accesibil lui. Nu fiţi zgârcit 
în privința spaţiului, căci acesta este foarte important pentru majoritatea reclamelor. 
Cu cât veți lăsa mai mult spatiu liber în jurul titlului sau textului, cu atât ochiul va fi 
mai atras de el. De asemenea, scrisul mic conduce la scăderea atenției; încercați 
să scrieţi cu litere de cel puţin 0,33 cm. În concluzie, dacă doriți să spuneți cât mai 
multe, folosiţi un spațiu cât mai mare. 


Dorinţa 


Nefiind o componentă separată a reclamei, dorința trebuie cultivată, în așa fel 
încât ea să ia naștere din interes. Dar mai înainte ca cititorul să ajungă la sfârșitul 
anunţului dumneavoastră (indiferent dacă acesta este de două rânduri sau de două 
pagini), el ar trebui să ajungă să-și dorească produsul pe care-l oferiţi. Asiguraţi-vă, 
deci, că ati înlăturat, pe cât ati putut în spațiul rezervat, cât mai multe suspiciuni din 
partea potenţialilor clienţi, știut fiind faptul că oamenii își construiesc singuri motive 
de a nu cheltui, de tipul: „Trebuie să fie foarte scump“, sau „Probabil că peste 6 
săptămâni vom primi produsul“. Trebuie să eliminaţi toate barierele care ar putea 
apărea. Dacă cititorii își pun problema prețului, spuneți-le cât costă, că sunt cel puțin 
mai ieftine decât spalierele, ori că produsele dumneavoastră nu costă mai mult decât 
produsele similare ale firmelor rivale. Dacă se pune problema timpului de recepție 
al mării, a pieselor de schimb, a reparării, a alegerii unei alte culori și alte probleme 
pe care, în prealabil, dumneavoastră le-aţi studiat, asiguraţi-vă că le-aţi rezolvat 
corespunzător, astfel încât nimic să nu stea în calea dorinței cititorului de a avea 
produsul sau serviciul dumneavoastră. 


Acţiunea 


Cititorul a devenit, iată, „sclavul“ produsului dumneavoastră. l-aţi atras atenția, 
i-ati stârnit interesul, l-aţi asigurat în legătură cu orice suspiciuni pe care le-ar fi putut 
avea, i- -ați produs dorința de a-l cumpăra... Oare mai este ceva de făcut? Desigur! 
Spuneți-i ce poate face pentru a intra în posesia produsului respectiv: 

m să meargă la magazin și să-l cumpere (dacă produsul poate fi achiziționat cu 

ușurință); 

m să telefoneze la un anumit număr (numerele fără plată primesc un procent 
destul de mare de răspunsuri) pentru un catalog, o întâlnire sau orice altceva; 


m să viziteze standul sau birourile dumneavoastră; 
m să procure o broșură (spuneţi-i de unde); 
m să înapoieze cuponul în schimbul unei broșuri, a unei vizite ș.a.m.d.; 


m să decupeze cuponul pentru care va primi o reducere de preţ de 20% la 
următoarea achiziție (cupoanele dau rezultate foarte bune și vă ajută în 
determinarea eficienței reclamei dumneavoastră. Dacă clientul este o firmă, 
rugaţi să atașeze cuponului cartea de vizită, pentru a nu mai fi necesar să se 
scrie numele și adresa acesteia). 

Aveţi grijă ca instrucţiunile să fie clare și cât mai ușor de îndeplinit de către clienţi 
(dacă este posibil, să-și utilizeze cărțile de credit). Nu folosiţi căsuțe pentru numere, 
căci oamenii pot deveni neîncrezători, evitând de a mai răspunde din pricina lor, și, 
bineînţeles, rezolvati cu promptitudine cererile persoanelor care v-au răspuns. 


Reclama întrunește toate condiţiile necesare? 


O dată ce aţi terminat de scris anuntul, verificaţi-l cu ajutorul următoarei liste de 
întrebări (rugând și pe altcineva de încredere să facă același lucru cu anunţul dum- 
neavoastră), pentru a vă asigura că acesta îndeplinește condiţiile unei reclame de 
succes: 

m ÎI vor remarca cititorii vizati de dumneavoastră? 

m Dacă îl vor remarca, îl vor citi? 

m Dacă îl vor citi, îl vor înțelege? 

m Dacă îl vor înțelege, îl vor crede? 

m Dacă îl vor crede, vor face ceea ce îi îndemnați în el? 


Cum vom afla dacă tot efortul nostru a meritat? 


Publicitatea este o activitate costisitoare, indiferent cât de mare este atenţia cu 
care o tratați. Astfel stând lucrurile, va trebui să măsuraţi rezultatele acestei activități, 
pentru a vedea dacă a fost sau nu eficientă și dacă merită să recurgeţi sau nu la ea 
pe viitor. Nici nu vă puteți imagina cât de multe firme uită să facă această evaluare, 
însă, din fericire, noi nu ne putem permite să fim atât de nepăsători. 

În această etapă, un rol hotărâtor îl joacă obiectivul stabilit anterior, în funcţie 
de care veţi aprecia succesul sau insuccesul reclamei dumneavoastră. Să presu- 
punem că acest obiectiv consta din primirea a 30 de noi cereri de informații și, în 
ultima săptămână, ati primit 90 de astfel de cereri. Cum vă veti putea da seama câte 
din acestea au fost generate de reclama dumneavoastră? Să mai presupunem că 
aţi primit 30 de cereri mai mult decât de obicei și că ați pus trei anunţuri de publicitate 
în trei reviste diferite. De unde știți care a dat rezultatele cele mai bune? 

Aţi putea rezolva problema înscriind niște coduri de identificare în reclamele 


dumneavoastră. De exemplu: 

m tipăriţi pe cuponul ce urmează a fi decupat un număr diferit de la o publicaţie 
la alta, sau chiar de la o apariţie la alta a aceleiași publicaţii, pentru a putea 
identifica sursa fiecărui cupon pe care îl primiţi; 

m dacă în reclamă solicitați să fiți sunat la un număr de telefon, utilizaţi pentru 
aceasta un număr de interior special; 

m dacă le spuneți cititorilor să vă scrie, daţi-le un nume sau un departament fictiv 
căruia să i se adreseze, pentru a le putea identifica; 

m ori de câte ori primiţi un telefon în vederea furnizării de informaţii suplimentare, 
întrebaţi persoana care a telefonat de unde a auzit de firma dumneavoastră 
(în eventualitatea că dumneavoastră sunteţi cel care a răspuns la telefon). 

Păstraţi înregistrări cât mai exacte ale răspunsurilor pe care le primiţi în legătură 
cu toate reclamele dumneavoastră. Faceţi observaţii referitoare la: 

m numărul răspunsurilor; 

m natura lor (cereri de informaţii, comenzi ș.a.m.d.); 

m rata de „conversie“ (numărul de cereri de informaţii pe care aţi reușit să le 

transformați în vânzări); 

m portret(e) general(e) al(e) celui(celor) care a(u) răspuns; 

m costul pe răspuns (costul total împărțit la numărul de răspunsuri). 

De asemenea, va trebui să păstraţi înregistrări ale textelor anunţurilor de publici- 
tate. Păstrați o copie a fiecăruia, decupând-o din publicaţia în care a apărut, și 
verificați dacă: 

m a apărut la data fixată de dumneavoastră; 

m a apărut în poziţia pe care aţi specificat-o (dacă ati făcut acest lucru); 

m a apărut într-o poziție bună (dacă aceasta este aleasă de publicaţia respectivă); 

m a existat vreun articol relevant în apropierea lui; 

m calitatea tipăririi — incluzând culorile, fotografiile și ilustrațiile — a fost suficient 
de bună; 

m cuponul, în cazul în care ati inclus unul, a putut fi decupat (fără a decupa ceva 
important de pe spatele lui, cum ar fi un alt cupon). 

Aceste lucruri pot diferenţia răspunsurile primite în legătură cu reclama, astfel 
încât ar fi bine să înregistraţi orice fapt nefavorabil sau neobișnuit, ori unul deosebit, 
în sensul bun al cuvântului. Numai așa orice comparație făcută între apariţii sau 
publicaţii diferite va fi mai obiectivă. 


TESTAREA RECLAMELOR 


Unde credeți că ar trebui să faceți reclamă: pe coperta a doua sau pe coperta 
a treia a unei reviste? Ce publicaţie de specialitate vă va furniza cele mai bune 
rezultate? Când să apară reclama într-un cotidian: martea sau miercurea? În cazul 
în care aţi găsit două titluri care se potrivesc anunţurilor dumneavoastră volante, de 
unde veti știi care este cel mai bun? 

Cu siguranță că o zi sau un titlu anume pe care o (îl) veţi alege pentru reclama 
dumneavoastră va genera un răspuns diferit. Dar, deși aţi făcut cercetările de 
rigoare, prin care aţi redus numărul de variante posibile, n- aţi putut afla tot ceea ce 
v-ar fi interesat. Nu vă mai rămâne, deci, decât să testaţi aceste variante, știind că 


PUBLICITATEA 


Arabesque 


Atât de ușor de utilizat... 


ca și cum plantele dumneavoastră se aranjează singure 


Unele plante agățătoare refuză pur și simplu să facă ceea ce aţi vrea 
dumneavoastră. De aceea, noi am proiectat ramele Arabesque. 


Având o greutate mică și fiind ușor de manevrat, ele sunt, însă, destul de puternice 


pentru a susține trandafiri, clematite, iederă, orice soi de plantă agățătoare. 


În patru modele elegante, arată la fel de bine cu sau fără plante pe ele. 


Sunaţi-ne acum pentru o broșură gratuită la 0123-456789. 


Arabesque 


rame pentru plante agăţătoare 


unele reclame „prind“ de la prima și unica apariţie, iar altele trebuie des repetate. 
lar dacă reclamele cu apariţie repetată generează răspunsul așteptat, de ce să le 
întrerupem? Toate cercetările întreprinse arată că repetarea reclamelor mărește 
procentul răspunsurilor. Când oamenii vor spune: „Chiar am nevoie de niște garduri 
noi. la stai puţin, unde-i ziarul? Am tot văzut în el o reclamă a unei firme care produce 
niște garduri metalice deosebite...“, atunci să știți că obiectivul dumneavoastră a fost 
îndeplinit. 

În concluzie, merită să vă asiguraţi că anunțul dumneavoastră este în cel mai 
potrivit loc posibil. Și puteţi găsi acest loc procedând în mai multe moduri și 
comparând apoi rezultatele, ca de exemplu: 


m puneti reclama în două ziare sau reviste diferite în aceeași zi, pentru a 
compara rezultatele obținute din folosirea a două publicaţii diferite; 

m puneti două reclame distincte în același ziar sau revistă în două zile de marti 
consecutive, două apariţii lunare consecutive etc. și comparati rezultatele 
obținute de pe urma unor anunțuri diferite. Puteţi schimba doar titlul sau 
fotografia; 

m puneţi o reclamă mai mică (pentru a afla dacă este nevoie să plătiţi pentru 
una mai mare); 

m mutați anunțul într-o altă poziție (câteodată, oamenii se obișnuiesc atât de 
mult cu o reclamă repetată, încât nu o mai iau în consideraţie. Așa că n-ar fi 
deloc rău să o mutaţi din când în când); 


m încercați să puneţi anunţuri repetate, însă în culori diferite, sau comparati 

rezultatele obținute de pe urma a două reclame realizate în culori diferite; 

m încercaţi să faceți reclamă mai rar sau mai des, dacă credeţi că aceasta ar 

putea afecta volumul răspunsurilor. 

În toate aceste cazuri, urmăriţi efectele diferitelor variante, pentru a putea deter- 
mina cel mai potrivit mod posibil de a face reclamă. 

Deci, acestea sunt toate problemele pe care trebuie să le luaţi în considerare 
atunci când faceți reclamă. Nu-i așa că este simplu? Toată șmecheria este ca 
dumneavoastră să o păstraţi mereu simplă, să nu vă complicaţi niciodată. Persoane- 
le specializate în domeniul publicităţii și directorii artistici știu când să încalce aceste 
reguli, dar noi nu. Deci nu uitaţi regula numărul patru a marketingului cu costuri minime: 
păstraţi simplitatea. Dacă veti încerca să nu vă dovediţi prea inteligenţi, evitând 
trucurile şi limitându-vă la a urma regulile învăţate, veţi constata că totul vă va merge 
din plin. 


Corespondenta personală 


„Nu avem bani, așa că trebuie să gândim.“ 
Lord Rutherford 


Marketingul direct implică acțiunea de comunicare personală cu clienții dum- 
neavoastră, evitându-se orice intermediar de tipul detailiștilor, agentilor, distribui- 
torilor etc. Această comunicare se realizează cu ajutorul anunţurilor cu răspuns 
direct, de tipul „decupați talonul“ (pe care le-am analizat în ultimul capitol), şi al 
vânzărilor directe, prin telefon sau față în fată (de care ne vom ocupa în capitolul 
următor). De asemenea, aici se include şi corespondența personală. 

Corespondenta personală constă în expedierea unei scrisori personale 
clienților dumneavoastră actuali si potenţiali. În această categorie nu intră 
numai comenzile prin poștă, ci și scrisorile de informare, în scopul stabilirii 
unei întâlniri $.a.m.d. Multe din regulile ce se aplică cercetării, publicității și 
altor componente de marketing pot fi aplicate și în acest caz, așa încât nu le 
vom mai prezenta în detaliu aici. Există, însă, o serie de alți factori și tehnici 
pe care trebuie să le luăm în considerare. 

În cazul corespondenţei personale trebuie avute în vedere următoarele 
cinci aspecte principale: 

1. planificarea campaniei; 

2. alcătuirea unei liste a expedierilor prin poștă; 

3. ce să spuneți şi cum să spuneți; 

4. cum să-i faceți pe destinatari să vă citească scrisoarea; 

5. analiza răspunsurilor. 

Acest capitol nu-si propune să facă din dumneavoastră un expert în materie — 
puteți pierde ani întregi studiind care este dimensiunea optimă a caracterelor 
adresei de pe plic, sau ce culoare trebuie să aibă hârtia dacă posibilul dumnea- 
voastră client lucrează în domeniul medical. Acest capitol vă arată doar cum să 
realizați o bună corespondență personală, cu cheltuieli cât mai mici, astfel încât 
procentul răspunsurilor pe care le veti primi să fie sensibil îmbunătățit. 


Planificarea campaniei 


V-aş ruga să vă reamintiţi regula numărul trei: rezolvati singur. Există agenții 
care vă pot organiza această campanie — să vă întocmească listele de expediere, 
să vă scrie scrisorile, să realizeze formatul plicurilor, să analizeze răspunsul primit. 
Multe astfel de agentii pot face o treabă excelentă, dar dacă nu vă puteți permite să 
apelati la una, atunci va trebui să vă descurcaţi singur. Și de ce n-aţi încerca acest 
lucru, mai ales că s-ar putea foarte bine să primiţi un răspuns la fel de bun, cheltuind 
o sumă mult mai mică decât dacă ati fi apelat la o agenţie specializată. 

Primul lucru pe care trebuie să-l faceţi este să analizati eficiența vânzării produsului 
sau serviciului dumneavoastră prin corespondenţă personală. Dumneavoastră, ca 

expeditor, o puteți numi așa, dar, în calitate de destinatar, cred că mare parte din 
materialele pe care le primiţi prin poștă le tratați drept „corespondenţă nefolo- 
sitoare“, bună de aruncat la gunoi. Pentru a evita ca Și dumneavoastră să intraţi 
într-o astfel de situație neplăcută, trebuie să știți cui anume să vă adresati. Numai 
aşa corespondenta pe care o expediati va fi considerată interesantă sau utilă, iar 
nu bună de azvâriit la primul coș. 

Poșta este, probabil, cea mai bună alegere pentru vânzarea de software avan- 
sat persoanelor care au mai cumpărat aceste produse de la dumneavoastră, dar 
pare a fi mai putin eficientă în cazul în care vreți să vindeti automobile Lamborghini 
unor posesori de mașini aleși întâmplător. Dacă puteți determina cât mai exact clien- 
tela căreia să-i oferiţi produsul, aveţi mult mai multe șanse de succes, dat fiind că 
cele mai multe pierderi din corespondenţa personală se datorează alegerii insu- 
ficient de precise a destinatarilor. 

Unul din marile avantaje, ale acestei tehnici îl reprezintă ușurința cu care se pot 
calcula costurile aferente ei. Încă mai înainte de a declanșa acţiunea, veti putea ști 
cât vă va costa ea din punctul de vedere al: 

m timpului dumneavoastră (cu o exactitate rezonabilă); 

m materialelor tipărite (puteţi solicita unele aprecieri din partea graficienilor și 

tipografilor); 

m plicurilor; 

m timbrelor poștale. 

Singurul lucru de care nu puteți fi sigur este proporția răspunsurilor pe care le 
veţi primi, cu alte cuvinte, ce venituri va genera această activitate. Puteţi însă verifica 
acest lucru pe un eșantion, apreciind apoi, în funcţie de rezultatul obținut, rata viitoare 
a răspunsurilor. Cu cât veti acumula mai multă experienţă în domeniu, cu atât riscurile 
se vor diminua. 


Alcătuirea unei liste de expediere 


Există câteva modalităţi prin care puteţi obține, cu costuri reduse, o listă a 
persoanelor cărora urmează să le expediaţi scrisori: 

m utilizați propria dumneavoastră listă de clienți, deoarece este mult mai eficient, din 
punctul de vedere al costurilor, să vindeti produsele clienţilor actuali, decât să 
recrutați altii noi. Cu cât baza dumneavoastră de date este mai mare, cu atât este 
mai bine, deoarece puteți alege anumiţi clienţi pentru unele scrisori — de exemplu, 
numai directori de firme, sau numai persoane care trăiesc într-o anumită zonă a 
orașului, ori au cumpărat în trecut un produs anume de la dumneavoastră.; 

m alcătuiți liste utilizând sursele pe care le-am enumerat în capitolul al doilea 
(asociaţii comerciale, anuare, agentii de sprijinire a întreprinzătorilor, Pagini 
Naţionale ș.a.m.d.); 

m schimbaţi liste cu firmele care activează în aceeași ramură, dar care nu vă 
sunt concurente. De pildă, dacă vindeti țesături pentru huse detailiștilor, intraţi 
în legătură cu o societate care vinde produse de mercerie (ate și ace de cusut 
etc.) și propuneți-i un schimb de liste cu clienți; 

m păstraţi un album cu decupaje din ziare, reclame și articole care pot oferi detalii 
despre posibilii clienți. Deși s-ar putea ca acest album să nu vă furnizeze foarte 
multe idei, totuși câteva sugestii valoroase vi se vor oferi și, pe măsură ce 
câștigați experienţă, le veti putea aplica mai eficient în activitatea dumneavoastră; 


m cereti recomandări clienţilor dumneavoastră. În definitiv, dacă ei sunt multu- 
miti de serviciile dumneavoastră ca furnizor, nu văd de ce nu v-ar da Și numele 
altor posibili clienți. Acest procedeu este eficient mai ales în cazul în care firma 
dumneavoastră vinde altor firme. Scrieți clienților cei mai fideli pe care-i aveţi, 
mulțumindu-le pentru afacerile încheiate; anexaţi o foaie de hârtie cu câteva 
spaţii libere pentru nume și adresă și rugați- -i să o completeze și să v-o 
expedieze dumneavoastră. Rugaţi-i chiar ca, în cazul în care sunt de acord 
să le folosiți numele, să bifeze rubrica referitoare la acest aspect din anexa 
respectivă. Dacă sunteți în relaţii bune cu clienții dumneavoastră, această 
modalitate poate deveni foarte utilă în găsirea de noi clienţi în cadrul aceleiași 
mari organizații. Și nu uitaţi niciodată să le multumiti printr- o scrisoare pentru 
recomandările date, fără a le oferi în schimb vreun avantaj prin care aţi putea 
influenţa în sens negativ relația dumneavoastră cu ei. 


Din întâmplare, s-ar putea să aveți nevoie de o listă specializată a persoanelor 
cu care puteți lua legătura. Înainte de a o procura, calculati mai întâi costurile și 
rezultatul scontat. Dacă valoarea acestei liste strict profilate, determinată de rezulta- 
tele obținute prin folosirea ei, va compensa costul procurării sale, atunci merită să 
încercaţi să găsiţi una. Există câteva locuri unde puteți solicita o astfel de listă: 

m un agent specializat în întocmirea cataloagelor clienţilor care pot fi contactaţi 

prin poștă (se află în evidența Asociaţiei de Marketing Direct, DMA); 

m BRAD Direct Marketing publică o carte de liste de profil, actualizată o dată la 
șase luni (o bibliotecă mai mare ar trebui să o aibă, iar, pe lângă ea, ar trebui 
să găsiţi și „Cataloage și surse de informare“, care apare trimestrial); 

m Yellow Pages (sau, la noi, Pagini Naţionale) închiriază listele lor cuprinzând 
destinatari împărțiți în aproximativ două mii de domenii de activitate, sau în functie 
de codul poștal al acestora; 

m unele asociaţii comerciale și profesionale, instituţii și Camere de Comert închi- 
riază listele cu membrii lor; 

m multe reviste închiriază listele cu abonaţii lor. 

Mai înainte, însă, de a vă hotărî să achizitionati o listă, aveti grijă să verificaţi: 

m Cât este de exactă? Aflaţi sursa care a întocmit-o. Este vorba de o listă a 
pasionatilor de grădinărit care deţin un abonament pe un an de 15£ lao revistă 
de specialitate, sau de o listă a persoanelor participante la un concurs, anunţat 
pe pachetele de îngrășământ produse de o firmă și care are ca premiu o 
vacanță gratuită? Cu cât se potrivește mai mult cu segmentul de clienți vizat 
de dumneavoastră, cu atât vă este mai folositoare. 

m Cât este de actuală ? Nu cred că vă convine să plătiţi între 5 și 10 pence, cât 
vi se va cere, probabil, pentru o adresă, dacă jumătate din persoanele înregis- 
trate și-au schimbat domiciliul din momentul în care lista a fost întocmită. 


m Cât costă? Pentru fiecare utilizare a listei vi se va cere să plătiţi și nu merită 
să încercaţi să-i înşelaţi copiind una închiriată cu scopul de a o folosi din nou, 

căci puteti fi prins. Cei care o alcătuiesc includ adesea și adrese „false“, în 
așa fel încât, dacă refolosiţi lista, o scrisoare a dumneavoastră să ajungă 
într-una din cutiile lor poștale. Oricum, după o singură expediere prin poștă, 
ar trebui să obţineţi suficiente adrese folositoare pentru a vă crea propria listă. 


m Lista include nume, sau numai adrese ori functii ale persoanelor? Rezultatele 
vor fi mai bune dacă numele persoanei căreia i se adresează scrisoarea va 
fi specificat pe plic. În cazul în care corespondența dumneavoastră se 
adresează unei firme, destinatarul s-ar putea nici măcar să nu vadă scrisoa- 
rea, dacă nu-i este menţionat numele pe ea, iar secretara este posibil să o 
arunce direct la coș. Pentru organizații, specificaţi și funcţia, deoarece oame- 
nii sunt mutaţi regulat dintr-un post în altul, iar scrisoarea va fi deschisă de 
succesorul destinatarului în funcţia respectivă. 


m Puteți testa un eşantion? Nu cred că vă convine să expediaţi 100.000 de scrisori, 
pentru a afla dacă merită sau nu să folosiţi această tehnică de vânzare. 
Informaţi-vă în legătură cu mărimea celui mai mic eșantion de probă. De obicei, 
acesta este de 5.000. Dacă este prima oară când apelati la serviciile lor, le puteti 
solicita să vă acorde un tratament preferenţial. 


m Cereti câteva etichete sau plicuri ca mostre. Verificaţi ca acestea să aibă un 
aspect atrăgător și să nu existe nimic care să-i împiedice pe cititori să le 
deschidă. 

m Cereti rezultatele utilizării anterioare a respectivei liste, luând în considerare 
și conţinutul scrisorilor. 


Deși nu intentionez să intru în amănunte legislative, vă voi aminti că orice informaţie 
referitoare la persoanele aflate în viață se află sub incidența Actului de Protecţie a 
Informaţiilor (Data Protection Act), așa că aceasta ar trebui să fie înregistrată. Dacă doriti 
să aflați mai multe amănunte contactaţi Registrul Protecţiei Informaţiilor (Data Protection 
Registrar). 


MAXIMIZAREA ȘANSELOR DE PRIMIRE A UNUI RĂSPUNS FAVORABIL 


De la unii oameni aveţi mai multe șanse de a primi un răspuns decât de la altii, 
astfel încât listele cu persoanele care au răspuns în trecut (incluzând, bineînțeles, 
și listele pe care dumneavoastră le detineti în prezent) sunt mai promițătoare decât 
altele. Acest lucru se verifică chiar dacă persoanele respective au răspuns în trecut 
unor firme diferite pentru produse diferite. 

De asemenea, veți putea constataică persoanele care nu au răspuns odată, 
s-ar putea totuși să vă răspundă data viitoare când le veți trimite o scrisoare. De 
câte ori nu v-aţi spus: „Trebuie să răspund la asta/să cumpăr una din acelea/să 
devin membrul acelei organizaţii/să mă abonez la revista aceea“ fără să reușiți să 
vă ocupati de problema respectivă? Dar dacă mai târziu pe adresa dumneavoastră 
va sosi iar o scrisoare de genul primeia, vă veţi gândi: „Oh, da, vroiam să fac asta. 
De data aceasta, însă, chiar o să mă ocup de ea.“ De fapt, câteodată este necesar 
să vi se reamintească de câteva ori până să vă faceți timp efectiv pentru ea. Deci, 
tineti cont și de faptul că alți oameni reacționează la fel atunci când primesc scrisorile 
dumneavoastră. 

O fundaţie de caritate cu sediul într-o localitate din Anglia se ocupa cu recrutarea 
de membri din rândul firmelor locale. În acest sens, ea expediat scrisori la 10.000 

de companii, iar 1% din ele, adică 100 de firme, au devenit membre ale fundaţiei. 
Șase luni mai târziu, ea a mai expediat un rând de scrisori — la 5.000 de firme, de 
această dată. Să nu credeţi însă că toate acestea nu fuseseră contactate anterior 
de către fundaţie — nu! Toate erau din rândul celor care omiseseră să răspundă la 
prima corespondență; dar, de această dată, 50 dintre ele, adică tot 1%, au răspuns 
scrisorilor primite. După alte șase luni, aceleași 5.000 de firme (mai puţin cele care 
deveniseră deja membre) au primit o a treia scrisoare, căreia s-au hotărât să-i 
răspundă 50 dintre ele. 

Așadar, merită să le scrieți din nou acelorași persoane care nu v-au răspuns 
de prima dată, căci este posibil ca acestea să aibă doar nevoie să li se reamintească 
de demersul dumneavoastră. 

Combinări şi eliminări 

După cum rezultă din cercetările efectuate, 10% din toate răspunsurile primite 
pentru o ofertă obișnuită sunt identice: aceeași persoană sau firmă solicită informaţii 
de două ori, de aceea apare pe listă de două ori. Aceasta înseamnă că, dacă 
dumneavoastră aţi întocmit lista în funcţie de solicitările pe care le-aţi primit, sau ati 
închiriat un catalog ori o listă alcătuită după acest criteriu, 10% din banii destinati 
tipăririi și expedierii sunt, practic, risipiţi, ceea ce pentru dumneavoastră este un 
lucru nepermis. Prin urmare, combinati adresele identice și eliminati-le pe cele care 
nu mai sunt actuale. 

Nu numai că veti economisi bani în acest mod, dar îi veţi scuti și pe cititori de un 
efort, poate nedorit, multi din ei (mai ales din cei care contribuie la acțiuni caritabile), 


devenind nervoși dacă li se trimit două exemplare ale aceleiași scrisori; și trebuie să 
recunoașteţi că nu doriți să cultivați o astfel de atitudine ostilă firmei pe care-o conduceti. 


Cheltuielile poștale 


Desigur că scrisorile nerecomandate sunt mai ieftine decât cele recomandate, 
a căror returnare este însă garantată de oficiul poștal în cazul în care nu ajung la 
destinaţie. Cheltuielile poștale suplimentare vor fi compensate, în acest caz, de 
posibilitatea realcătuirii listei, în situația în care scrisorile dumneavoastră sunt retur- 
nate nedeschise. În plus, ele oricum nu vă vor fi returnate, dacă adresa expeditorului, 
deci a dumneavoastră, nu este înscrisă pe plic. 

Menţionarea adresei expeditorului poate constitui și o piedică în calea dorinţei 
persoanelor neavizate de a deschide scrisoarea. Dacă destinatarii ei sunt clienţi 
care vă cunosc, acest lucru nu reprezintă, de regulă, o problemă, dar dacă 
scrisoarea este adresată unor persoane cu care comunicaţi pentru prima oară, 
lucrurile s-ar putea să stea cu totul altfel. Dacă nu sunteţi sigur de aceasta, încercaţi 
să expediați jumătate din scrisori menționând adresa dumneavoastră pe plic, iar 
cealaltă jumătate fără această adresă. Vedeţi câte plicuri v-au fost returnate și cum 
diferă procentul răspunsurilor pentru cele două tipuri de corespondență. 

Și încă ceva: există posibilitatea ca scrisorile dumneavoastră să poată fi francate 
în altă țară, în care cheltuielile poștale sunt mai reduse. Prin acest procedeu se 
acoperă adesea costul expedierii acestora în străinătate, chiar și când este vorba 
de scrisori mai puţine. Camera de Comerţ locală trebuie să dețină informaţii despre 
acest aspect, așa încât nu ezitaţi să-i întrebaţi. Cu toate acestea, dacă vindeti o marfă 

scumpă unor clienţi interesaţi mai mult de calitate decât de preț, s-ar putea să nu 
produceți o impresie foarte bună, dacă pe plic apare ștampila unei poște din Europa 
de Est sau din Orientul Îndepărtat. De asemenea, acest sistem vă poate crea multe 
ella inutile, așa că ar fi mai bine să analizaţi și să comparati toate alternativele 
posibile 


Ce să spuneți și cum să spuneţi 


Ca și în cazul publicităţii, trebuie să începeți cu regula numărul unu: gânditi. Ce 
vreți să obtineti prin această corespondență? Doriţi să primiţi comenzi pe baza 
catalogului expediat de dumneavoastră, sau încercaţi să aranjaţi niște întâlniri cu 
posibili clienți? Doriţi să-i convingeti pe cei care cumpără regulat de la dumnea- 
voastră să fie prezenţi la lansarea noii linii de produs? Înainte de a vă așeza la birou 
să scrieți scrisoarea, trebuie să știți ce-i veţi solicita destinatarului să facă. 

Cu cât cititorul simte că scrisoarea îi este adresată personal, cu atât crește și 
posibilitatea de a primi un răspuns din partea sa. Utilizând numele destinatarului, 
șansele ca scrisoarea dumneavoastră să fie deschisă și, apoi, citită cresc enorm. 

În același mod, dacă puteți să lăsaţi să se înțeleagă î în scrisoarea dumnea- 
voastră că ea se adresează celor care v-au fost clienți fideli timp de peste cinci ani, 
sau acelor persoane care au grădini mai mari de 0,5 hectare, comunicarea va avea 
un caracter mult mai personal. Desigur că nu veți putea scrie tuturor celor 5.000 de 
persoane câte o scrisoare diferită, căci timpul nu vă permite aceasta. V-aș sugera, 
însă, să redactati trei scrisori — una pentru persoanele care detin grădini mici, alta 
pentru cele care dețin grădini mijlocii și alta pentru cele care deţin grădini mari, pe 
care să le multiplicati î în mod corespunzător. 


CE STIL SĂ UTILIZAȚI ÎN CORESPONDENŢA DUMNEAVOASTRĂ? 


Scrisorile pe care le expediaţi se împart în două mari categorii, denumite generic 
vânzare personală și vânzare impersonală. Vânzarea personală constă în expe- 
dierea către 80.000 de persoane, al căror nume și adrese se găsesc pe o listă, a 
unui catalog de comandă prin poștă. Vânzarea impersonală constă în redactarea și 
expedierea unei scrisori celor mai buni douăzeci de clienţi ai dumneavoastră, în care 
le solicitati să participe la o întâlnire de prezentare a celui mai nou și mai apreciat 
produs al firmei. Desigur că modalitățile de a vinde prin corespondenţă sunt foarte 
diversificate, dar toate acestea se vor încadra, întotdeauna, într-una din categoriile 
amintite anterior. 

Intr-o oarecare măsură, vânzarea personală este asemănătoare publicităţii 
făcute într-un ziar care ajunge direct la client, iar cea impersonală cu vânzarea prin 
telefon, cu excepția faptului că telefonul este înlocuit cu poșta. 

Dacă ar fi să alegeți între ziar și telefon, ce mijloc aţi folosi pentru a comunica 
cu clienţii? Răspunsul pe care-l veţi da acestei întrebări va depinde de o serie de 
factori, cum ar fi obiectivul propus, relaţia pe care o aveţi cu destinatarul, produsul 
sau serviciul pe care-l oferiţi. De la o firmă locală producătoare de obiecte de 
papetărie, oamenii așteaptă să primească un catalog general, realizat dintr-o hârtie 
de cea mai bună calitate, pe când din partea unei persoane care le solicită 
participarea la afacere se așteaptă la o scrisoare personală, destinată anume celui 
care o va citi. Așadar, dacă veți gândi ca un client, veti fi lămurit asupra stilului pe 
care trebuie să-l folosiţi. 


CORESPONDENŢA PERSONALĂ 


Nu v-ar strica să petreceti câteva săptămâni analizând și comparând, iar în final 
trăgând concluziile ce se desprind din Parcurgerea atentă a corespondenţei pe care 
o primiţi, observând ce este bun sau rău în aceasta, de ce anume trebuie să vă feriti 
și ce trebuie să faceți ca scrisorile dumneavoastră să fie recepționate și citite. 


Vânzarea personală 


Practica demonstrează că, indiferent de faptul că expediaţi un catalog de co- 
menzi prin poștă sau o broșură tipărită color, o scrisoare trebuie să însoțească 
aceste materiale, deoarece de aceasta depinde, cel mai adesea, răspunsul dat 
corespondenței dumneavoastră de către destinatar. Fiind un mijloc de publicitate, 
scrisoarea trebuie alcătuită respectându-se tehnica prezentată în capitolul anterior: 
AIDA — Atenţie, Interes, Dorinţă, Acţiune. 

Desigur că spațiul de care beneficiaţi este mai mare decât cel pe care l-aţi fi 
putut primi pentru o reclamă plătită, însă principiul de realizare rămâne același. 


Lungimea 


Gândiţi-vă cui scrieţi. Puteţi trimite scrisori mai lungi. la domiciliul clienţilor, dar 
niciodată unor manageri foarte ocupați, care n-au timp să le citească. În orice caz, 
nu o încărcaţi cu amănunte inutile. Nu vom încerca să redactăm scrisori de opt 
pagini, din moment ce nu-l putem determina pe cititor să ne urmărească până la 
sfârșit și nici nu ne putem permite să plătim un specialist în corespondenţa perso- 
nală, care să facă acest lucru. 


Atenţia 


Nu intentionez să repet ce am spus în capitolul 6, ci doar să adaug câteva elemente 
în legătură cu atragerea atenţiei, care se aplică în cazul corespondenței directe: 


m împreună cu scrisoarea dumneavoastră s-ar putea ca, în aceeași zi, să 
sosească la aceeași adresă o mulțime de alte scrisori. lată de ce, va trebui 
să faceți în așa fel încât a dumneavoastră să iasă în evidenţă cu ușurință; 


m trimiteţi și altceva împreună cu scrisoarea dumneavoastră — un dar, un bilet 
de tombolă, o mostră. Aţi putea trimite un pachet gratuit de semințe de mazăre 
dulce și să-i sugerati cititorului că, pentru a le cultiva, ar avea nevoie de niște 
rame metalice care să le susțină pe măsură ce ele cresc. Un sondaj american 
de opinie efectuat recent arătă că 40% dintre cei care primiseră un cadou 
promoțional cu șase luni în urmă își mai aduceau aminte de numele firmei 
care-l făcuse, iar 31% mai utilizau încă acel cadou la cel puţin un an după ce-l 
primiseră; 

m convingeti cititorii să vă răspundă oferindu-le ceva în schimb — folosiţi clasica 
formulă: „Tocmai ați câştigat un cadou! Pentru a-l primi, trebuie doar să 
returnati acest formular... 1“; 

m puneţi întotdeauna un titlu la începutul scrisorii și menţionaţi în aceasta un 
avantaj oferit de dumneavoastră cititorului; 


m stârniţi curiozitatea cititorului prin titlu; 

m formulati cu mare atenţie prima propoziţie; pentru ca scrisoarea să aibă 
succes, trebuie să-l facem pe destinatar să vrea să citească în întregime 
primul paragraf. lar primul paragraftrebuie să-l determine să citească și restul. 


Interesul 


Pentru a reține interesul cititorului va trebui: 
m să vă adresati cititorului cu „dumneavoastră“; 


m ca și în cazul unei reclame, trebuie să vă concentrați asupra unei idei centrale, 
care ar putea fi OUV-ul dumneavoastră. Într-o scrisoare, subliniaţi în trei 
rânduri această idee; 

m nu uitaţi că aveţi mai mult spaţiu ca într-o reclamă pentru a putea introduce 
aprecierile altor persoane; 

m daţi toate garanţiile posibile, în special cele care se referă la restituirea 
integrală a banilor, în cazul în care clienţii nu vor fi mulțumiți de produsul sau 
serviciul oferit de dumneavoastră; 

m dacă depășiți o pagină, este bine să lăsaţi ultima propoziție neterminată, astfel 
încât cel care citește să fie nevoit să întoarcă pagina pentru a afla finalul ei. 


Dorinta 


Pentru a stârni dorința clienţilor de a avea produsul sau serviciul dumnea- 
voastră, tineti cont și de următoarele aspecte: 


m în plus față de cele arătate în capitolul 6, aveti acum prilejul de a sublinia 
dezavantajele necumpărării produsului dumneavoastră. De exemplu: „Cu cât 
plantele dumneavoastră devin mai înalte, cu atât vă va fi mai greu să le îngrijiţi...“; 


m dacă nu doriți ca cititorii să facă direct o comandă, nu le dați toate detaliile. 
Aceasta înseamnă că dacă obiectivul dumneavoastră constă în a-i determina 
să vă contacteze pentru mai multe informaţii, nu trebuie să le oferiţi toate 
amănuntele în scrisoare, căci, dacă faceți acest lucru, nu vor mai avea nici 
un motiv să vă scrie sau să vă telefoneze. Convingeţi-i să dorească să știe 
cât mai multe, fără a le da ceva de bănuit (nu-i așa că, dacă nu le spuneți 
care este prețul, vor presupune că acesta este foarte mare?). Nu le transmiteti 
informaţii referitoare, să spunem, la: care sunt cele opt culori în care pot 
cumpăra produsul, sau la felul în care arată celelalte cinci stiluri neilustrate în 
broșură; 

m nu vă umiliti — dacă produsul dumneavoastră satisface dorințele cititorilor, 
favoarea pe care le-o faceţi vânzându-l este la fel de mare ca aceea pe care 
v-o fac ei cumpărându-l. Deci fiți politicos, dar nu vă coborâţi la „a cere cu su- 
pușenie să fiți umilul lor servitor“. 


Acţiunea 


Dacă i-ati făcut să-și dorească să aibă ceea ce vindeti, trebuie să le înlesniţi 
posibilitatea de a comanda pe loc produsul sau serviciul respectiv: 
m daţi-le motive pentru a acţiona imediat — stoc limitat, ofertă specială până la 
Crăciun ș.a.m.d.; 


CORESPONDENŢA PERSONALĂ 


m la sfârșitul scrisorii adăugaţi un post-scriptum redactat cu litere de mână, 
pentru a repeta ceva; 


m fiti foarte explicit când le spuneţi cititorilor ce trebuie să facă — să vă telefoneze, 
să completeze formularul pentru a comanda ș.a.m.d.; 


m menționați cu exactitate prețurile dumneavoastră. 


VÂNZAREA IMPERSONALĂ 


Scrisorile din această categorie nutrebuie să fie citite asemenea unei reclame. Ele 
trebuie să aibă o destinaţie cât mai precisă (ca mai toate acțiunile dumneavoastră, de 
altfel) și să fie redactate într-un stil cât mai personal și mai agreabil cu putință. Numărul 
persoanelor cărora le veți trimite va fi probabil mai mic, putând să nu le anexaţi nici 
catalogul sau broșura la care ne-am referit ceva mai înainte. De regulă, aceste scrisori 
sunt recomandate în cazul produselor de înaltă calitate sau cu un pret ridicat. 

Presupun că v-aţi dat seama că și pentru acest gen de scrisori există o tehnică 
de redactare, pe care, pentru a v-o reaminti cu ușurință la nevoie, o vom prescurta 
SCRAP, după inițialele denumirilor etapelor ce urmează a fi parcurse — Situaţia, 
Complicaţia, Rezolvarea, Acţiunea, Politetea. 

m Situaţia — începeți prin a prezenta situația actuală în care se găsește clientul 
sau piața. Nu faceti afirmaţii evidente de la sine și nici nu le spuneţi lucruri pe 
care ei le știu deja. Spuneţi-le ceva de genul: „Jumătate de milion de oameni 
anual cumpără pentru prima oară un calculator“. 

m Complicaţia — acum expuneți-le problema generată de acest fapt: „Marea lor 
majoritate cheltuiesc cu 1000£ mai mult decât este nevoie“. 

m Rezolvarea — arătați cum poate firma dumneavoastră rezolva problema 
respectivă: „Noul nostru ghid, Cum să-ți cumperi primul tău PC, vă va arăta 
cum să evitati capcanele unei asemenea alegeri... “. 

m Acţiunea — deci, ce doriţi să facă cititorul referitor la ce ați spus mai înainte? 
„Completaţi cuponul de comandă anexat și returnaţi-l pe adresa noastră.“ 

m Politetea — încheiați scrisoarea într-un mod plăcut: „Aşteptăm cu nerăbdare 
vești de la dumneavoastră.“ 

Bineînțeles, scrisoarea trebuie să fie un pic mai lungă decât în exemplul de mai 
sus, noi prezentându-vă aici numai componentele ei de bază. În scrisoare trebuie să 
mai includeti acele elemente care determină ca produsul sau serviciul să fie vandabil — 
OUV-ul, avantajele, garanţiile etc. În plus, trebuie să mai ţineţi seama și de faptul că: 


m dacă trimiteti aceste scrisori unui număr mai mic de clienţi, le-aţi putea capta 
atenția expediindu-le prin intermediul faxului; 

m trebuie să începeţi cu un titlu care să stârnească curiozitatea cititorului; 

m oamenii sunt întotdeauna atenți când li se spun lucruri noi și interesante în 
legătură cu ramura lor de activitate sau cu piaţa; 

m puteți trimite și bilete, mostre gratuite sau cadouri; 

m le puteţi spune că stocurile sunt limitate sau că oferta este valabilă doar până 
la sfârșitul lunii; 

m nu trebuie să afișaţi umilință — dacă destinatarii scrisorii vor accepta o întâlnire 
de afaceri, veți fi „încântat“, sau „fericit de a-i întâlni“, dar nu „recunoscător din 

adâncul sufletului“, deoarece, prin aceasta, aţi recunoaște că ei nu au nimic 
de câștigat din întâlnirea solicitată de dumneavoastră; 


m la capitolul „acţiune“, ar fi mai bine ca mingea să rămână în terenul dumnea- 
voastră. In consecință, dacă expediaţi scrisorile la numai 20 de persoane 
pentru a le invita la lansarea unui nou produs, scrieţi-le că /e veţi contacta 
dumneavoastră mai târziu pentru a afla dacă acceptă sau nu invitația făcută. 
Astfel veti fi în măsură să păstraţi controlul asupra situaţiei. 

lată un exemplu de scrisoare adresată persoanelor cu grădini mici, care 

locuiesc în mediul urban. 


Stimate domnule Potter, 
Grădina dumneavoastră poate arăta la fel de interesant, atât vara, cât și iarna 


Asemenea majorităţii grădinarilor, cred că și dumneavoastră ati observat popularitatea crescândă de 
care se bucură plantele agățătoare — trandafirii, clematita, caprifoiul, iasomia și multe alte specii mai 
puțin cunoscute. Acest fapt nu este în măsură să ne surprindă, căci cu ajutorul lor puteți colora și 
înverzi cu succes spaţiile verticale, ca și pe cele orizontale. lar în orașele noastre mai aglomerate ca 
niciodată, plantele agătătoare oferă o protecţie totală împotriva curiozității vecinilor sau a trecătorilor. 

Există însă și o parte negativă a lucrurilor. Aceste plante au nevoie de un suport, iar după ce florile 
au dispărut și frunzele au căzut, timp de o jumătate de an veti putea admira numai un schelet urât și 
gol. 

Pentru a depăși acest obstacol, noi am proiectat ramele speciale Arabesque. Acestea sunt durabile 
și nu ruginesc, constituind pentru plantele dumneavoastră suportul necesar pe timpul primăverii și 
verii. Toamna nu veti mai privi, ca în varianta clasică, un simplu schelet, ci o rețea metalică atractivă Și 
elegantă, care va atrage atenția privitorului asupra grădinii dumneavoastră în timpul lunilor de iarnă. 

Cele două bilete anexate vă permit accesul gratuit la târgul de grădinărit Romchester Gardening 
Show din ziua de 30 martie (prețul obișnuit fiind de 2£), unde veți putea admira tot sortimentul de 
garduri și rame fără suporturi produs de firma noastră. În plus, veti primi gratuit o clematită, dacă veti 
face o comandă către noi la această expozitie. 

Dacă, până atunci, doriți să consultaţi broșura noastră cu toate modelele pe care le producem, vă 
rugăm să expediaţi formularul anexat și noi vă vom trimite imediat un exemplar al acesteia. 

Astept cu nerăbdare întâlnirea cu dumneavoastră. 

Al dumneavoastră sincer, 

Robin Jones 

Robin Jones 

Director executiv, Arabesque 


Cum să-i faceti pe destinatari să vă citească scrisoarea 


In realizarea corespondenţei personale, trebuie să luaţi în considerare nu numai 
conținutul acesteia, dar și ambalajul. Plicul este o componentă importantă a aceste- 
ia, fiind primul lucru pe care-l văd clienţii dumneavoastră. lată-ne nevoiţi să apelăm 
din nou la regula numărul unu. Gândiţi! spune aceasta. Gândiţi asemenea unui client, 
imaginându-vă cum ati reacţiona dacă un plic, ca acela pe care-l folosiți dumnea- 
voastră, ar ajunge în cutia dumneavoastră poștală și întrebându-vă dacă ați mai citi 
scrisoarea pe care-o conţine acestă. ~= 


CORESPONDENŢA PERSONALĂ 
PLICUL 


m nu uitaţi ce am arătat în capitolele 4 și 5 în legătură cu uniformitatea imaginii. 
Plicurile dumneavoastră trebuie să se încadreze stilului impus de firmă, la fel 
ca și scrisorile sau broșurile conţinute de acesta; 

m puteţi extrage idei din scrisoare pe care să le expuneți pe plic — clasicul 
exemplu: „Înăuntru se află șansa dumneavoastră de a primi un cadou!“. 
Aceasta poate stârni curiozitatea și interesul, încurajându-i să deschidă plicul; 

m puteți păstra secret conținutul scrisorii, dacă credeţi că clienţii dumnea- 
voastră, de obicei alte firme, o vor considera drept „corespondenţă pentru 
COȘ"; 

m un plic de calitate foarte bună poate da impresia unui conținut important — veti 
vedea că, de obicei, acest procedeu sporește suficient de mult rata răspunsu- 
rilor pentru a justifica cheltuielile suplimentare pe care le presupune; 

m stilul plicului se potrivește mesajului pe care-l trimiteţi? Dacă scrisoarea este 
redactată într-un stil personal, așa va trebui să fie și plicul. În cazul în care 
anexaţi un catalog strălucitor, captivant, sau o broșură, utilizaţi un plic con- 
fecționat dintr-o hârtie cât mai atrăgătoare, nu neapărat de o anumită culoare; 

m unele firme utilizează metode speciale pentru a-i determina pe cititori să 
deschidă plicurile (de exemplu, le fac să arate ca o factură). Acest procedeu 
funcționează câteodată, darnu trebuie să uitaţi că persoanele reacţionează 
diferit în momentul în care realizează că au fost păcălite cu scopul de a 
deschide respectivele plicuri; 

m dacă aţi inclus și un cadou, specificaţi acest lucru pe plic; 

m poate nu doriţi să utilizaţi deloc un plic? Recent, am primit o carte poștală de 
la un furnizor, cu un mesaj redactat ca și cum ar fi fost scris de mână. Era 
atât de atrăgătoare, încât nu am putut rezista tentatiei de a o citi — eu, care 
de obicei arunc la coș corespondenţa, fără măcar să o deschid. 


În afară de componentele de bază ale corespondenței personale, cercetarea 
în domeniu a dovedit existența anumitor factori care măresc rata răspunsurilor pro- 
venite din acest mijloc de publicitate. Unii dintre aceștia funcţionează, cu toate că 
măsura în care ei influențează asupra răspunsului nu poate fi determinată. 


PREZENTAREA 


m utilizați hârtie de bună calitate și tipăriţi pe ea — nu trimiteţi copii tip xerox de 
proastă calitate; 

m lăsaţi cât mai multe spații albe (am văzut care sunt avantajele folosirii lor în 
capitolul 4); 

m variați așezarea în pagină, utilizând subtitluri, liniute, fraze subliniate, cuvinte 
scrise cu caractere aldine; 

m lăsaţi spaţiu pentru fiecare prim rând al unui paragraf; 

m nu aliniați marginea dreaptă a textului (nu folosiți comanda respectivă a 
procesorului de texte); 

a folosiți ilustraţii — tabele, diagrame, desene — pentru a face pagina să arate 
mai interesant; 
m adăugaţi un P.S., folosind caractere cursive, sub semnătură; 


m nu uitaţi că ochiul cititorului vede pagina în ansamblul ei. Aranjaţi, deci, textul 
în așa fel încât cel care vă citește scrisoarea să vadă în primul rând ceea ce 
doriți dumneavoastră (a se vedea ilustrația de mai jos). 


CULOAREA 


m dacă puteți, folosiți o a doua culoare pentru a evidenția titlurile importante și 
frazele — cheie, mai ales pentru prima pagină; 

m dacă cealaltă culoare este negrul, ochiul va fi atras și de cea mai mică porțiune 
colorată de pe pagina respectivă. Asiguraţi-vă, deci, că tot ceea ce vreţi să 
atragă atenţia este tipărit în culori; 

m totuși, dacă veți utiliza prea des cloarea, efectul va fi diminuat; 

m culorile pale, pământii, sunt liniștitoare și exprimă sinceritate. Culorile lumi- 
noase produc o impresie puternică asupra cititorului. 


ÎN PRIMUL RÂND 
TITLUL 


Primul rând numai 


după aceea Sea n 
E după ilustrații 


ilustrațiile 


apoi comentarii la 
ilustrații 


(examinarea paginii se face din colțul din 
stânga-sus spre colțul din dreapta-jos) 


CE-AR MAI TREBUI SĂ CUPRINDĂ PLICUL? 


Dacă expediaţi un catalog de comandă prin poștă sau o broșură, ar trebui să 
includeți un formular separat pentru comandă și un plic pentru expediere, împreună 
cu scrisoarea și catalogul dumneavoastră. 


Formularul pentru comenzi 


m utilizați același stil ca pentru scrisoare și broșură, precum și hârtie de aceeași 
calitate; 
m formulati foarte clar instrucțiunile; 


CORESPONDENŢA PERSONALĂ 


m nu uitaţi că dumneavoastră sunteți cel care va lucra cu formularul, așa încât 
el trebuie să fie cât mai ușor de utilizat, atât de dumneavoastră, cât și de 
angajații firmei; 

m ușurați completarea lui, utilizând căsuțe pentru alegerea unei anumite va- 
riante; 

m alocaţi o rubrică specială în care ei să poată enumera lucrurile pe care și le 
doresc — de exemplu, dacă vor să comande trei produse de același fel; 


m specificaţi încă o dată pe acest formular orice alte oferte sau tranzacții pe care 
cititorul le poate încheia cu dumneavoastră; 


m scrieţi-vă adresa și pe formularul de comandă, pentru cazul în care cititorul 
ar pierde restul materialului expediat de dumneavoastră; 


m daţi un cod fiecărei comenzi, pentru a ține evidența surselor acestora ș.a.m.d. 


Plicul pentru răspuns 


m nu cheltuiti prea mulți bani pentru acestea, cu excepția cazului în care v-aţi 
propus să creați firmei o imagine de cea mai înaltă clasă; 


m expediați plicuri cu răspunsul plătit; 

m ați putea trimite un soi de carte poştală cu răspuns plătit, având căsuțe de 
vizat pentru situaţiile în care expeditorii lor doresc informații suplimentare ori 
o încercare gratuită a produsului sau serviciului oferit de firma dumnea- 


voastră. 
Analiza raspunsurilor 


Rata medie a răspunsurilor pentru o primă corespondență expediată este în jur 
de 1-2%. Aceasta, însă, variază foarte mult, în funcţie de exactitatea listei, natura 
produsului și calitatea materialului expediat. Uneori, ea poate atinge 10-15%, un 
procent superior acestei cifre înregistrându-se în cazuri cu totul și cu totul izolate. 
Asiguraţi-vă că veți putea răspunde solicitărilor pe care le veţi primi. Dacă trimiteţi 
scrisori la 5.000 de persoane, înștiințându-le despre oferta dumneavoastră specială, 
aveti grijă să detineti suficiente produse în stoc în momentul în care răspunsurile vor 
începe să sosească. Dacă, însă, acest lucru este posibil să vă creeze probleme, ex- 
pediaţi scrisorile într-o perioadă mai lungă de timp — în câteva zile sau săptămâni. La 
fel stau lucrurile și în situaţia în care ați promis că veti reveni cu un telefon în următoa- 
rele câteva zile. 

Evaluând costurile înainte de a porni această activitate, aţi ajuns la concluzia 
conform căreia cel mai important lucru este ca ea să merite efortul financiar depus. 
De-a lungul timpului veți putea testa diferite tipuri de corespondenţă personală, 
diferite segmente ale pieţei, în diferite perioade ale anului, din care veti afla când și 
de unde primiţi cel mai bun răspuns, așa cum s-a mai arătat în capitolul anterior la 
testarea reclamelor. 

Nu încetaţi să folosiți diferite tipuri de corespondenţă, comparându-le pentru a 
afla unde și când puteți obține cele mai bune rezultate. Corespondența personală 
creşte în importanţă, în special datorită eficienţei sale tot mai ridicate în raport cu 
cheltuielile pe care le necesită. Cheia minimizării costurilor și a maximizării profitului 
dumneavoastră constă în orientarea acestei activități spre segmentul de piață cel mai 
potrivit. 


Vânzarea 


„Uneori, îi poți convinge pe ceilalți ascultându-i“. 
Dean Rusk 


Vânzarea este piatra de temelie a marketingului. Tot efortul depus pentru 
susținerea celorlalte activităţi — de la planificare până la publicitate — este 
irosit, dacă nu reusiti să vindeti, în final, produsul sau serviciul. Desigur că, 
cu cât veti ști să vindeti mai bine, cu atât costurile dumneavoastră vor fi mai 
mici, căci vânzarea este o activitate scumpă dacă avem în vedere organizarea 
necesară, documentele ce trebuie întocmite și semnate, benzina și timpul 
cheltuit, mostrele gratuite și toate celelalte. În concluzie, cu cât „rata succe- 
selor“ dumneavoastră în materie de vânzări este mai mare, cu atât mai bine 
sunt utilizați acești bani și pierderile sunt mai mici. 

Chiar dacă angajați personal de vânzare calificat, tot trebuie să stiti cum 
să vindeti, căci cu cât vă petreceti mai mult timp în compania clienţilor actuali 
sau potențiali, în încercarea de a afla ce le place și ce nu le place la produsul 
sau serviciul pe care-l oferiţi, cu atât sumele pe care le veţi cheltui în acest 
scop vor fi mai mici. 

Există o mulțime de tehnici prin care vă puteti vinde produsul. Dintre 
acestea aș aminti: 

m vânzarea personală; 

m vânzarea prin telefon; 

m prezentările de produse; 

m expoziţiile; 

m demonstrațiile. 

În acest capitol vă vor fi prezentate elementele principale ale fiecărei 
tehnici menţionate. Mai întâi, însă, vom face unele referiri la principiile de bază 
comune tuturor acestora. 


Bazele vânzării 


PRIMUL CONTACT 


Este practic imposibil să vinzi ceva fără a comunica mai întâi cu persoana care 
cumpără. Așadar, primul lucru care trebuie făcut este să închegaţi un dialog cu ea. 
Dacă persoana în cauză este un vechi client al dumneavoastră, acest lucru nu este 
dificil de înfăptuit, dar dacă trebuie să căutaţi un nou client, vă întreb: ce veti face? 
V-aş răspunde că veti fi nevoit, pentru a-i vorbi, să organizaţi fie o întâlnire cu el, fie 
o prezentare a produsului oferit de dumneavoastră. 

Dacă apăreți direct la ușa cuiva, fără o programare prealabilă, există puţine 
șanse să realizați ceva și veti pierde și banii daţi pe benzină, și timpul făcut pe drum. 

Este mai bine să telefonati întâi, indiferent dacă doriţi o întâlnire personală, sau o 
convorbire telefonică cu potenţialul dumneavoastră client. 

Dacă vă puteţi vinde produsul la fel de eficient prin telefon ca prin intermediul 
unei întâlniri personale, este mai bine să alegeți prima metodă, deoarece este mai 
ieftină și puteţi vorbi cu mult mai multe persoane într-o singură zi. Unele produse nu 
se pretează, însă, la aceasta și trebuie să fie vândute direct, din categoria amintită 
făcând parte majoritatea produselor care: 


m trebuie văzute de cumpărător în persoană, 
m costă foarte mult. 


Dacă aveti un astfel de produs, cum ar fi covoarele tradiționale, este preferabil 
să folosiți vânzarea personală, mai ales dacă beneficiaţi și de o imagine de prestigiu 
a mărcii, care să diferenţieze produsul dumneavoastră de produsele mai slabe din 
punct de vedere calitativ ale concurenței și să-l facă pe cumpărător să se simtă o 
persoană importantă în momentul în care-l achiziționează. 

Mai înainte de a începe să discutati cu o firmă, trebuie să vedeti dacă știți numele 
persoanelor cu care urmează să luaţi legătura, iar dacă nu cunoasteti aceste nume, 
le puteţi afla telefonând secretarei de cabinet. Cum dumneavoastră aveți idee 
despre funcţiile îndeplinite în cadrul organizaţiilor de persoanele cărora, de regulă, 
le vindeti produsele — director de producție, șef serviciu aprovizionare ș.a.m.d. — 
rugați secretara să vă comunice numele acestora. 

Din clipa în care aţi aflat cu cine anume veti vorbi, solicitati fie o convorbire cu 
respectiva persoană, fie o întâlnire în vederea unei discuţii cu aceasta. Discutia o 
veţi putea purta la telefon, la o dată și o oră fixate dinainte, sau direct, în timpul unei 
vizite programate. Nu uitaţi că, în acest stadiu, nu căutaţi să vindeţi produsul 
propriu-zis, ci să vindeți ideea unei întâlniri, în cadrul căreia să discutati despre 
produsul respectiv. Începeti dialogul prin: 

ma vă adresa partenerului de discuţie pe numele său (de exemplu „Bună 

dimineata, domnule Smith“); 

m a vă prezenta pe dumneavoastră și firma dumneavoastră („Sunt Robin Jones, 

de la firma Arabesque“); 

m a-i da un motiv pentru a dori să știe mai multe referitor la întâlnire (Vă sun în 

legătură cu ramele produse de noi, destinate sustinerii plantelor agătțătoare într-o 
manieră cât mai elegantă, mai ordonată și mai ușor de întreținut cu putință“). 


Motivul care să facă o persoană să dorească să știe mai multe ar trebui să 
cuprindă un avantaj cât mai mare pentru ea (aduceţi-vă aminte de cele spuse 
referitor la prezentarea avantajelor și nu a caracteristicilor, în capitolele 4 și 6). 


Cum să treceti de secretară 


Când vă loviti de o astfel de problemă, primul lucru pe care trebuie să-l 
cunoașteţi este numele persoanei cu care doriţi să discutati. Procedând astfel, aveți 
mai multe șanse ca secretara, adjunctul sau oricine selectează convorbirile tele- 
fonice, să coopereze cu dumneavoastră. Dacă vi se va răspunde că persoana cu 
care vreţi să discutaţi nu este disponibilă, întrebaţi când ar fi mai bine să reveniti. 
Secretara nu vă va putea refuza direct. Rugaţi-o să menţioneze o anumită zi și o 

anumită oră, după care spuneți: „Vă mulțumesc, îmi voi nota în agendă și vă voi 
telefona din nou miercuri, la ora 15 și 30 de minute. Mai vorbim atunci“. Când veti reveni 
în miercurea stabilită, îi va fi cam greu să nu vă dea legătura deoarece, practic, ea v-a 
făcut anterior o programare. De data aceasta vă puteți adresa cu cuvintele: „Alo, Robin 
Jones la telefon. Mi-aţi spus să revin astăzi pentru o convorbire cu domnul Smith“. 

Nimeni, niciodată, n-a tras vreun folos de pe urma unei comportări nepoliticoase 
față de o secretară sau un adjunct. Dimpotrivă, dumneavoastră sunteţi cel care aveți 
nevoie de sprijinul acestora. Cu cât întretineti relații mai amicale cu aceste persoane, 
cu atât ele sunt mai dispuse să vă ajute să luaţi legătura cu cine doriți. Așadar, fiți 
întotdeauna politicos, prietenos și nu vă răzbunați pe ele dacă domnul Smith pare 
să nu fie niciodată acolo unde v-aţi aștepta dumneavoastră să se afle. 


ÎNTÂLNIREA DE AFACERI 
Cunoașteţi-vă clientul 


Cu cât știți mai multe despre clientul dumneavoastră, cu atât aveți mai multe 
șanse de a vinde acestuia produsele. Dacă ati aflat că-și mărește parcul de auto- 
camioane, că închide o filială sau lansează un nou produs, puteţi face referiri la 
avantajele cumpărării produsului dumneavoastră care au legătură cu aceste eveni- 
mente: „Desigur că, din clipa în care veţi mai aduce 50 de angajaţi în acest departa- 
ment, vă veti extinde și parcarea. V-aţi gândit cum o veţi amenaja?“ 

Un alt motiv pentru care trebuie să vă cunoasteti clienţii este acela de a nu vă 
face de râs în fața lor, adică de a evita situații de genul celei care urmează: 

Dumneavoastră: În concluzie, n- -ati dori să mai comandati alte cinci plante 
pentru a le întinde pe noile dumneavoastră spaliere? 

Clientul: Glumiti? Ultimele cinci au murit în decurs de o săptămână, iar în 
ultimele două săptămâni am semnalat această situatie de patru ori oamenilor 
dumneavoastră și nici până acum nu s-a rezolvat nimic. 

Există trei componente de bază care trebuie analizate: 

m clientul: în legătură cu acesta, trebuie să cunoasteti poziția persoanei cu care 
discutati în ierarhia companiei, venitul acesteia și schimbările ce au loc în 
cadrul ei. Puneţi-vă la curent cu tot ceea ce se întâmplă vizavi de firma 
respectivă, citind presa de specialitate, materialele publicate de aceasta, 
cataloagele concurenţilor ei ș.a.m.d.; 

m produsul: referitor la această componentă, va trebui să puteți răspunde tuturor 
întrebărilor adresate dumneavoastră de către clienţi și să-i informaţi asupra 
ultimelor posibilități de utilizare la capacitate maximă a produselor pe care le 
oferiti; 

m relatia dintre organizația dumneavoastră și a lor: nu vă faceți de râs prin a nu 
şti ce cumpără de obicei clientul de la dumneavoastră, ce a încercat în trecut 
şi ce probleme a înregistrat în legătură cu calitatea produsului, cu livrarea lui, 
cu procedura contabilă sau orice alt aspect. 


Stabilirea obiectivelor 


Înainte de a încerca să vindeti prin telefon, sau personal — trebuie să vă 
propuneti un obiectiv. Ce încercaţi să realizați, de fapt? Dacă vindeti ciocolată 

cofetăriilor, probabil că veți dori ca, la prima vizită făcută unui nou client, să-i vindeti 
acestuia 50 de bucăţi. Pe de altă parte, dacă vindeti aeronave ministerelor, veți căuta 
ca la sfârșitul primei vizite să obţineţi fie o programare pentru o întâlnire cu o per- 
soană mai importantă-din cadrul ministerului, fie o prezentare a produsului dumnea- 
voastră. Să nu vă așteptați ca, încă de la prima întâlnire, reprezentantul ministerului 
să exclame: „Minunat! Nu cred că ne-ar strica niște aeronave în plus, așa că vom 
achiziționa șase asemenea aparate. “ 

În concluzie, trebuie să vă propuneti un obiectiv realist, gândindu-vă, însă, şi la 
ceea ce urmează să faceţi dacă acest obiectiv nu este atins. Cu alte cuvinte, trebuie 
să proiectati o serie de obiective secundare, pe care să vă propuneţi a le îndeplini, 
în cazul în care primul obiectiv rămâne neatins. Veţi obține, astfel, ceea ce este 
cunoscut sub numele de „ierarhia obiectivelor“, care va arăta cam așa: 

1. Să vând șase rame pentru plante agăţătoare; 

2. Să vând trei rame pentru plante agățătoare; 

3. Să vând o singură ramă; 

4. Să vând o ramă pe sistemul „cumpără — încearcă — returnează dacă nu-ti 

place“; 

5. Să conving clientul să lipească fluturași de hârtie, informând despre aceste 

rame, pe tejgheaua magazinului său; 

6. Să conving clientul să asiste la demonstraţia de luna viitoare. 


Ascultati clientul 


Vă mai aduceți aminte ce am discutat referitor la diferența dintre avantaje și 
caracteristici? Ei bine, aceeași caracteristică poate genera diferite avantaje pentru 
diferiți clienți. Dumneavoastră trebuie să aflați de ce avantaje este interesat un 
anumit client şi puteţi face aceasta ascultându-l pe fiecare în parte. Altfel, ați putea 
petrece ore întregi discutând cu acesta, accentuând în pledoaria dumneavoastră că 
produsul pe care-l oferiţi nu este scump, fără să fi aflat măcar că clientul dumnea- 
voastră este multimilionar și că, de fapt, îl interesează mai mult dacă produsul 
respectiv este disponibil în culoarea purpurie. 


Puneti întrebări deschise 

În primele trei sferturi ale timpului rezervat discuţiei, lăsaţi-l pe client să vor- 
bească, incitându-l permanent și încurajându-l să vă spună ce așteaptă de la produs 
şi ce avantaje urmărește să obțină din utilizarea lui. Folosiţi, în acest scop, tehnica 
întrebărilor deschise, care-l obligă pe cel întrebat să nu răspundă scurt prin „Da“, 
„Nu“ sau „Vinerea trecută“, ci să dea răspunsuri mai complexe. O astfel de întrebare 
ar fi: „Ce criterii folosiţi în achiziționarea ramelor și spalierelor de care aveți nevoie?“ 
Întrebările deschise încep de obicei cu una din formulele: 


m „Cum...?" 

m„Ce...?' + 

m „De ce...?* 

Ultima formulă poate părea, uneori, puțin cam nepoliticoasă și indiscretă, dar o 


puteți reformula în felul următor: „Pentru ce motiv... ?“, „Cum ați ajuns la conciuzia...?*, 
sau „Ce v-a determinat să luaţi această atitudine?“ 

Demonstraţi-le că-i ascultați 

Notaţi răspunsurile pe care le primiţi, căci, deși aveți încredere că memoria nu 
vă va înșela, după ce veţi discuta cu o mulțime de alte persoane, lucrurile vor sta cu 
totul altfel și ați putea avea surpriza neplăcută de a nu vă mai aminti ce anume a zis 
una și ce anume a zis alta. La un interviu personal, acest lucru îl il poate face pe client 
să se simtă o persoană importantă, aceleași sentimente putându-i fi generate de 
capacitatea dumneavoastră de a-i demonstra că îl ascultați cu atenţie. Cum să faceți 
aceasta? Scoţând scurte exclamații și repetând frazele- cheie, în semn de răspuns 
la cele afirmate de el cu puțin mai înainte: 

Clientul: Am reorganizat întreaga producţie și până marţi la prânz trebuie să ne 
îndeplinim obligaţiile față de beneficiarii noștri. 

Personalul de vânzare (notând): Ah, până marţi la prânz! 

De fiecare dată când puneti o întrebare, încercați să vă referiti la ceva ce a spus 
clientul înainte, de „exemplu: „Spuneaţi că ati reorganizat producţia. Aceasta să 
însemne, cumva, că veţi produce mai mult?“ 


Cum să răspundeți obiecțiilor ridicate 


Ce frumos ar fi dacă la sfârșitul unei astfel de întâlniri, clienții sau persoanele 
interesate ar exclama fericiţi: „Produsul dumneavoastră pare extraordinari! Puteţi 
să-mi oferiţi zece bucăţi?“ Dar aceasta nu se întâmplă și, de cele mai multe ori, veti 
auzi spunându- se lucruri supărătoare, cum ar fi: „Hm, mi se pare putin cam scump“, 
sau, Nu cred că șeful meu va fi convins că avem nevoie de acest produs“. Să vedem, 
deci, ce putem face pentru a depăși obstacolele pe care le ridică aceste obiecţii. 


Rugaţi-i să fie cât mai expliciți 

Primul lucru pe care trebuie să-l faceți este să-i rugaţi să fie mai clari în obiecțiile 
pe care le ridică, punându-le întrebări de genul: „Cât v-aţi fi așteptat să coste 
produsul?“, sau „Ce l-ar îngrijora pe șeful dumneavoastră referitor la produs?". 


includeti obiecțiile într-un context 

Din clipa în care ati aflat exact care este problema, prezentați clientului contextul 
acesteia, explicându-i de ce produsul nu este atât de scump pe cât li se pare lor, 
sau de ce livrarea nu poate constitui o problemă etc. De pildă, le-aţi putea răspunde: 
„Da, dar nu uitaţi că livrarea și instalarea sunt incluse în preț și beneficiaţi de un an 
garanţie, astfel încât în următoarele 12 luni nu veți mai cheltui nimic cu produsul. 


Acordati compensații 

În plus la cele menționate anterior, oferiţi şi alte elemente compensatorii, care 
să aibă sau nu legătură cu obiecţia, cum ar fi: „Produsul acesta are o durabilitate de 
două ori mai mare ca variantele sale mai ieftine (legat de obiecţia referitoare la pret) 
și vă va ajuta la mărirea eficienţei liniei dumneavoastră de producție și la îmbună- 
tăţirea standardelor de protecţie a muncii și sănătăţii“. De cele mai multe ori, clienții 
simt nevoia de a fi reasiguraţi că iau hotărârea cea mai potrivită, mai ales dacă este 
vorba de articole foarte scumpe. Ei așteaptă să le spuneti că șeful lor va fi impre- 
sionat de alegerea făcută, că sufrageria de acasă va arăta splendid, sau că vor ști 
să aprecieze la justa valoare puterea și siguranța deosebită pe care le oferă auto- 
mobilul respectiv. 

Nu uitaţi că, atunci când se ajunge la obiecţii, chiar și oamenii care doresc să 
cumpere produsul dumneavoastră tot vă vor face unele observaţii. Acestea sunt 
generate, de regulă, de teama că vor fi criticați în momentul în care vor discuta cu 
șeful, cu partenerul de afaceri sau cu oricine se ocupă de aprovizionare. lar pentru 
a răspunde tuturor obiecţiilor care li se vor aduce, clienţii vor să le daţi toate 
explicaţiile referitoare la produsul pe care-l vor achiziționa de la dumneavoastră. 


Încheierea tranzacţiei de vânzare 


Această etapă constituie partea cea mai neplăcută a afacerii, datorită riscului 
de a fi refuzati. Deși, din punct de vedere raţional, ne dăm seama că nu noi suntem 
cei respinși, ci produsul sau serviciul oferit de noi, tot nu ne merge la inimă acest 
lucru. În situaţia în care bugetul destinat vânzărilor este, totuși, limitat, este practic 
imposibil să nu vă asumaţi acest risc. Și va fi cu atât mai bine pentru dumneavoastră, 
cu cât îl veți aborda mai repede pe parcursul conversatiei, ceea ce vă va permite să 
efectuaţi mai multe convorbiri, în speranța realizării unor vânzări cât mai mari până 
la sfârșitul zilei. 


Recunoașterea intentiilor de cumpărare 

Dacă doriți să fiţi insistent, cum vă veți da seama când este momentul să 
încercați încheierea afacerii? Răspunsul este: în momentul în care clientul dă semne 
că vrea să cumpere. Nu vă așteptați, însă, să vă întrebe: „Vă rog, pot să cumpăr 
unul?“, deoarece este posibil ca acest lucru să nu se întâmple nici după ore bune 
de discuţii avute cu el. Semnul prin care un client își manifestă dorința de a achizi- 
ționa un produs constă în aprobarea acestuia, legată de propria sa nevoie pentru el. 
lată câteva exemple: 

m „Mi-ar folosi într-adevăr ceva care să-mi păstreze trandafirii mai în ordine.“ 


m „Pare un preț rezonabil.“ 
m „Livraţi în numai 48 de ore? Asta este minunat!“ 
m „Stiti, sunteți prima firmă la care am găsit varianta purpurie a produsului.“ 


Încheierea afacerii 

Din clipa în care ați recepționat unul din aceste semnale, încercaţi să încheiați 
tranzacţia. Sunt sute de variante de a face aceasta, însă toate nu reprezintă decât 
modalităţi diferite de realizare a unui singur lucru: acela de a fi solicitat pentru o 
comandă. N-ar fi tocmai o lipsă de tact dacă aţi face chiar acest lucru, întrebând 
direct: „Doriţi să comandati produsul?“, însă există nenumărate posibilităţi de a pune 
aceeași întrebare într-un mod indirect. lată câteva exemple dintre cele mai utilizate: 


m Încheierea prezumtivă: Pur și simplu preluaţi comanda, chiar fără a-l întreba 
în mod direct pe client, ca în exemplul: „Vă voi comanda un produs chiar 
astăzi, iar până vinerea viitoare acesta vi se va livra.“ 


m Încheierea alternativă: Oferiţi-i clientului posibilitatea de a alege între două 
variante ale unei comenzi: „Doriţi patru sau șase bucăţi?“, „Preferaţi un 
purpuriu mai deschis sau unul mai închis?“ 

m Completarea formularului de comandă: În momentul în care apar primele 
semne ale dorinței clientului de a cumpăra, scoateti formularul de comandă 
și, fără a spune ceva, începeți să-l completaţi. Puneti întrebările înscrise în 

formular, cum ar fi: „Deci, ați dori modelul cu diametrul tubului de 110 mm?“, 
și continuaţi în același mod până obţineţi toate detaliile necesare. La sfârșit, 
când comanda este practic efectuată, trebuie să spuneți simplu: „Puteţi să-mi 
comunicaţi numărul comenzii, vă rog?“. În încheiere, nu spuneți: „Semnati 
aceasta, vă rog!“, ci „Doriţi să vă daţi aprobarea pentru aceasta?“ 


m Încheierea interogativă: Răspundeţi unei întrebări printr-o altă întrebare. De 


exemplu, fiind întrebat dacă „Puteţi să livrați marfa sâmbătă dimineaţa?“, 
răspundeți: „Doriţi să vi-o livrăm sâmbătă dimineața?“. Dacă clientul vă va 
spune că „Da!“, înseamnă că au achiziţionat produsul. 


m /ncheierea amăgitoare: Funcţionează pe baza principiului conform căruia, din 


moment ce clientul a utilizat produsul sau serviciul respectiv, nu va mai dori 
să renunţe la el. În linii mari, tehnica dialogului este următoarea: „Aș putea să 
vă las produsul timp de o săptămână, să-l probati, pentru a vă convinge dacă 
merită să-l păstraţi sau nu în continuare. Dacă răspunsul dumneavoastră va 
fi nu, noi vom recupera produsul fără a fi obligat să plătiți ceva în schimb.“ 
Acest principiu este frecvent utilizat pentru serviciile de lectură sub forma: 
„Păstraţi cartea gratuit, pe o perioadă de probă de zece zile“, după care 
aproape nimeni nu mai returnează cărțile. 


La acest capitol, al încheierii tranzacţiei, ar mai fi de menţionat un lucru: dacă cineva 


își manifestă deschis și clar intenţia de a nu cumpăra, închideţi discuția cât mai repede 
(și mai politicos) cu putință. Nu vă pierdeti timpul (și banii) umblând după potcoave de 
cai morţi, căci nu sunteți persoana care să vă puteți permite aceasta. A ști când să 
renunti este una dintre cele mai mari însușiri ale vânzării cu cheltuieli minime. 


Lista de control a întâlnirii de afaceri 


1. 
2. 
3. 


Studierea clientului. 
Fixarea obiectivelor. 
Ascultarea clientului. 
m Puneti întrebări deschise. 
m Demonstrati-i că-l ascultati. 
. Solutionarea obiectiilor. 
m Cereti-i clientului să fie explicit. 
m includeți obiecțiile într-un context. 
m Acordati compensații. 
. Încheierea afacerii. 
m Recunoașterea intentiilor de cumpărare. 
m Încheierea tranzacţiei. 


NEGOCIEREA 


Există o serie de cărţi care tratează pe larg acest subiect și dacă negocierea 


este un lucru pe care trebuie să-l faceți des, ar trebui să le citiți și să vă înscrieţi chiar 
la un curs de pregătire (dacă vă puteti permite). Cheltuielile făcute cu un curs bun 
sunt bani bine investiţi. Talentul de a negocia este important în contextul analizat în 

această carte, deoarece el vă poate furniza plusul de valoare necesar în afacerile 
pe care le încheiaţi cu clienții dumneavoastră. O negociere bună poate salva o avere 
și nu costă nimic. 

Mulţi oameni cred că nu au nevoie de acest talent decât ocazional, vrând să 
spună prin aceasta că nu este necesară o pregătire specială în acest sens, din 
moment ce negocierea nu este o activitate permanentă. Pentru dumneavoastră, 
însă, a ști cum să faceţi o negociere înseamnă a economisi mulţi bani. Există 
similitudini între obținerea celui mai bun tarif de la un agent de publicitate și încheie- 
rea unei afaceri cu un partener străin. lată de ce, merită să prezentăm, în continuare, 
tehnicile de bază pe care se sprijină la rândul lor toate celelalte. 


Psihologia 


Negocierea se bazează în primul rând pe utilizarea psihologiei. Este foarte 
important ca cealaltă parte să nu bănuiască ce anume v-ar putea mulţumi, deoarece, 
în caz contrar, nu veți mai avea nici o șansă să scoateţi de la ea informaţiile care vă 
interesează. În tot acest timp, pe fata dumneavoastră nu trebuie să se citească 
nimic, fără însă a uita vreodată că discutati cu clienţi, pe care doriti să-i păstraţi o 
perioadă cât mai îndelungată cu putință. Este posibil să fiți și tare pe poziţia 
dumneavoastră, și să afișaţi tot timpul un zâmbet plăcut. De fapt, această atitudine 
poate scădea vigilenta celeilalte părti, dându-i acesteia un fals sentiment de sigu- 
ranță. Rezistati, deci, tentației de a vă arăta supărarea sau indignarea în fața parte- 
nerilor de discutie. 

Oamenii au tendinta de a se întoarce de la negocieri cu sentimentul că au 
„pierdut“ sau au „câștigat“. Majoritatea lor ezită să încheie o afacere până nu cred 
că ei sunt „câștigătorii“. Profitati de aceasta — lăsați cealaltă parte să creadă că a 
„câștigat“. Dacă știți că livrarea mărfii în două săptămâni nu este o problemă pentru 
dumneavoastră nu le comunicaţi acest lucru. Spuneţi că: „Dacă puteți plăti în 30, în 
loc de 60 de zile, cred că vom putea găsi o modalitate de a vă livra marfa în două 
săptămâni. Va mai trebui să verific, împreună cu cei de la producţie, acest lucru încă 
o dată, dar cred că vă pot asigura deja de aceasta.“ 

Deși, din punctul lor de vedere, dumneavoastră ați fost pus într-o situaţie dificilă, 
de fapt, prin această strategie n-aţi urmărit decât să livrati marfa cât mai repede cu 
putință. În plus, i-ati determinat să accepte termenul de scadență a plăţii de 30 și nu 
de 60 de zile și, cu asta, toată lumea a plecat fericită de la negociere. 


Cele patru reguli ale negocierii 


Aceste sunt: 

m tintiti cât mai sus; 

m determinaţi-i să prezinte lista completă a cerințelor lor, înainte de a începe 
tratativele; 

m faceți schimburi, nu concesii; 

m aflaţi toate variabilele posibile. 


MARKETINGUL CU COSTURI MINIME 


Țintiți cât mai sus 

Nu veți primi nimic dacă nu veţi cere. Înaintea unei negocieri importante, 
chibzuiți bine și hotărâţi-vă să cereti cât mai mult posibil. Un client a solicitat unui 
liber profesionist să-i comunice prețul unei lucrări pe care acesta din urmă tocmai o 
începuse. Se întrebă întâi dacă ar putea să-i ceară clientului 500£. După o zi, două 
și-a zis că poate să ceară 750£. În definitiv, s-ar fi putut tocmi pentru preţ cu clientul, 
dacă acesta ar fi vrut. La sfârșitul săptămânii, persoana noastră se întrebă dacă un 
preț de 1.000£ n-ar fi unul bun. În cele din urmă, s-a întâlnit din nou cu clientul, care 
l-a întrebat cam cât i-ar lua pentru treaba respectivă. Și-a luat inima în dinţi și a spus: 
„1.500£*. Clientul a replicat: „Este perfect. Acum să discutăm despre termenul de 
livrare“. Cu siguranță că omul nostru ar fi putut cere mai mult, dar chiar ṣi- așa, dacă 
nu ar fi cumpănit timp de două săptămâni, s-ar fi străduit să execute lucrarea pentru 
numai 500£. Dacă le cereti prea mult, clienţii se vor târgui cu dumneavoastră pentru 
a obţine un pret rezonabil. Dar dacă nu cereti destul, nu veți mai putea ridica prețul 
mai târziu. 

Dacă totuși negociaţi un preț mai scăzut, motivaţi acest fapt în felul următor: 
„Cum propunerea iniţială s- a referit numai la a vă da un telefon și nu la un raport 
dactilografiat, presupun că.. 


Determinaţi-i să vă prezinte lista completă a cerințelor lor, înainte de a începe 
tratativele 

Ceea ce trebuie să retineti în privința negocierilor este că există o mulţime de 
factori implicaţi, care trebuie să se pondereze reciproc pentru ta afacerea să se 
încheie. Astfel că, dacă preţul este mai mare decât doreati dumneavoastră, condiţiile 
de plată trebuie să fie mai bune; dacă gama de culori nu este cea sperată, în 
compensație, livrarea ar trebui să fie mai rapidă. 

Înainte de a începe discuţiile, trebuie să cunoaşteţi toți factorii cu adevărat hotărâ- 
tori, astfel încât să nu acceptați nimic fără a şti ce efect are modificarea unui factor asupra 
tuturor celorlalti. Din moment ce aţi acceptat un anumit pret, nu-l veti mai putea folosi 
pentru a înlesni condițiile de plată. În concluzie, determinati cealaltă parte să vă 
dezvăluie toate solicitările lor, înainte de a începe să negociaţi oricare dintre ele. Apoi, 
dumneavoastră nu vă va fi greu să păstraţi în echilibru toți acești factori. 


Faceţi schimburi, nu concesii 

Să presupunem că v-au convins că nu vor încheia afacerea dacă nu micșoraţi 
prețul. Dumneavoastră știți însă că vă puteți permite să-l reduceti până la nivelul pe 
care ei îl consideră rezonabil. Cu toate acestea, nu renuntati pur și simplu la pret, ci 
negociaţi-l. Acceptaţi să faceţi o reducere dacă și ei vor ceda ceva în schimb — să 
spunem că vor accepta să li se livreze mărfurile mai încet, produsele livrate să nu 
fie executate la cererea lor expresă, să efectueze plata mai rapid ș.a.m.d. 


Aflaţi toate variantele posibile 

Factorii care influențează în mod evident negocierea sunt prețul, termenul de 
livrare și condiţiile de plată. Însă nu încetaţi să căutaţi și alte variabile. De exemplu, 
în cazul în care cumpăraţi o casă, ati putea să acceptaţi un anumit pret cu condiţia 
ca vânzătorii să vă lase și perdelele din dotare; dacă negociați salariul pentru o slujbă 
nouă, aţi putea accepta o anumită sumă cu condiţia să vă plătească mai mult pentru 
zilele de concediu sau să vă sponsorizeze examenul de licență. 

Grija faţă de client 


Este de așteptat ca oamenii să cumpere cu atât mai mult de la dumneavoastră, 
cu cât vă simpatizează mai mult. Așadar, îngrijiți-vă de clientul dumneavoastră, știind 
că acest lucru nu vă va costa nici un ban. În plus, este mult mai eficient să vă păstraţi 
clienții pe care- i aveti, decât să suportați costul atragerii altora noi. Aceasta nu 
înseamnă că nu aveți nevoie de noii clienţi, ci doar că urmăriţi atragerea lor prin 
utilizarea profiturilor obținute pe seama clientelei dumneavoastră obișnuite. 

Nu faceţi numai ceea ce așteaptă clienţii de la dumneavoastră, ci chiar mai mult 
decât atât. Dacă le spuneți că-i veți suna din nou în 20 de minute, telefonaţi-le în 10 
minute. Dacă intră în mod neașteptat î în sediu, arătaţi-le că-i recunoașteți, spunân- 
du-le pe nume. Pentru a reuși în acest demers, trebuie ca, de fiecare dată când tratați 
cu un client, să răspundeți la două întrebări esenţiale: 

1. Ce dorește acest client de la mine? 

2. Ce anume pot face ca să-i depășesc așteptările? 

Dacă le oferiţi ceea ce-și doresc, clienții dumneavoastră vor fi satisfăcuţi. Dacă 
le oferiţi, însă, ceva în plus, vă vor tine minte, iar pe viitor, posibilitatea ca aceștia să 
cumpere de la firma dumneavoastră și nu de la concurenţă va fi mult mai mare. lată, 
în continuare, câteva sfaturi referitoare la cum să aveți grijă de clientela dumnea- 
voastră: 

m faceți întotdeauna ceea ce aţi spus că veti face (și chiar mai mult, dacă puteti); 


m întâmpinați întotdeauna clienții cu un zâmbet (chiar și la telefon) și spuneţi-le 
pe nume; 

m oferiţi-le cafea sau ceai imediat ce ajung în sediul, biroul, sau magazinul 
dumneavoastră; 

m faceți-le complimente, nu lingușindu-i, ci spunându-le că vă place sincer stilul 
lor de conducere, cerceii sau noua lor campanie de publicitate; 

m retineti detaliile personale — că miercurea trecută au luat examenul pentru 
carnetul de conducere, că pleacă întotdeauna în Creta în vacanţă, că nu 
suportă să aibă întâlniri de afaceri vinerea după-amiaza ș.a.m.d.; 

m dacă doresc produsul sau serviciul dumneavoastră pentru un eveniment 
deosebit — inaugurarea unei noi fabrici, o nuntă, instalarea unui nou sistem, 
o expoziție cu vânzare — telefonaţi-le și întrebaţi-i cum a decurs evenimentul 
respectiv. 


REZOLVAREA RECLAMAȚIILOR 


Chiar şi cele mai bune firme primesc din când în când reclamaţii. În cazul 
dumneavoastră, s-ar putea ca vina să nu vă aparţină, dar dacă clientul crede contrariul, 
trebuie să aflaţi cine are dreptate. Nu deznădăjduiți dacă un client vi se plânge de ceva, 
deoarece în cazul în care reușiți să rezolvati problema în mod corespunzător, acesta 
va fi și mai multtentat să cumpere de la dumneavoastră, decât dacă n-ar fi fost niciodată 
nemulțumit. Stă în sarcina dumneavoastră de a le cultiva o atitudine de genul „Toţi 
suntem oameni, dar știu cel putin că, dacă la această firmă ceva nu merge bine, 
problema este depistată și rezolvată repede și bine“. V-ar fi util să retineti cei șapte pași 
ai algoritmului de rezolvare a unei reclamaţii. Aceștia sunt: 

1. Ascultați. Nu puteţi rezolva problema cum trebuie, dacă nu înțelegeți exact 
despre ce este vorba. Și chiar dacă sunteţi sigur că o cunoașteți, clientul tot simte 
nevoia să-și descarce sufletul de indignarea, mânia și celelalte sentimente care-l 
domină în acel moment. Dacă simte, însă, că nu-l ascultați, dumneavoastră ce 
credeţi că va face (nu-i așa că se va enerva și mai tare?). 

2. Arătaţi înțelegerea dumneavoastră. Nu este același lucru cu a vă cere scuze. 
Puteţi să vă exprimati regretul în momentul în care vi se spune că gardul clientului 
s-a prăbușit, fără a recunoaşte că aceasta s-a petrecut din vina dumneavoastră. În 
majoritatea cazurilor, clienții sunt cuprinși de o „furie defensivă“, generată de teama 
de anu fi învinuiți sau de a nu li se spune că motivul nemulțumirii lor este neîntemeiat. 
Așadar, imediat ce puteți face acest lucru, mulțumiţi-le că v-au adus la cunoștință 
neplăcuta întâmplare, a căror „victimă“ au fost ei înșiși. lar pentru a vă cere scuze, 
regula este extrem de simplă: scuzaţi-vă întotdeauna dacă sunteți sigur că vina vă 
aparține, dar niciodată dacă vina nu este a dumneavoastră. 

3. Nu căutaţi explicaţii. Din clipa în care clientul s-a liniștit, îndreptaţi-vă atenția 
spre rezolvarea problemei Și nu spre reconstituirea a ceea ce s-a întâmplat, căci nu 
va mai fi încântat dacă vă va auzi spunând-i: „Nu este vina noastră, probabil că aţi 
ridicat gardul în mod greșit“. Nu trebuie să daţi vina pe nimeni, cu atât mai mult cu 
cât dumneavoastră credeți că ea aparține celui nemulțumit. Chiar dacă sunteți 
întrebat asupra cauzelor problemei, nu dati nici o explicaţie. Spuneţi doar: „Nu mă 
pot exprima cu siguranţă în acest moment, însă lucrul cel mai important este să-l 
fixăm cum trebuie sau să-l înlocuim cât mai repede posibil“. 

4. Identificati posibilitățile de rezolvare a problemei. Dacă, de pildă, gardul este 
defect, va trebui fie să-l înlocuiţi, fie să trimiteţi pe cineva să-l repare, fie să-l 
despăgubiţi pe client. Desigur că variantele diferă de la caz la caz. 

5. Găsiţi o soluție. Ceea ce clientul dorește de fapt este o soluție. El vi s-a adre- 
sat nu numai pentru a-și arăta profunda nemulțumire care-l măcina ci, mai ales, 
pentru a găsi o rezolvare a problemei care i-a produs nemulțumirea. Atâta timp cât 
se poate discuta omenește cu el (în funcţie de cum l-aţi tratat), va fi de acord cu 
dumneavoastră că problema trebuie să fie rezolvată. Prezentaţi-i posibilitățile pe 
care le întrezăriţi și întrebaţi-l care sunt pretenţiile sale în vederea normalizării stării 
de lucruri. Oferiţi-i întotdeauna posibilitatea de a alege — lăsaţi-l pe el să hotărască, 
nu dumneavoastră — și veţi vedea că, de cele mai multe ori, soluţia va fi mult mai 
simplă și mai înțeleaptă decât v-ati fi închipuit. 

6. Actionati: Aplicaţi soluția asupra căreia ați căzut de acord, indiferent care ar 
fi aceasta, și asiguraţi-vă de două ori că totul merge conform înțelegerii. 

7, După soluționare. Contactaţi clientul după ce ati făcut reparațiile, ați schimbat 
produsele etc. și asiguraţi-vă că acum este pe deplin mulțumit. 

În afacerile obișnuite, 96% din clienții nemulțumiți nu adresează reclamaţii 
firmelor în cauză, majoritatea lor renunțând pur și simplu de a mai cumpăra de la 
acestea, ci se plâng prietenilor. Astfel că, în momentul în care clienţii dumneavoastră 
vă anunţă că sunt nemulțumiți, trebuie să profitați de șansa rezolvării problemelor. 


VÂNZAREA 
Alte tehnici de vânzare 
VÂNZĂRILE PRIN TELEFON 


Această tehnică de vânzare respectă principiile de bază aplicate în cadrul 
vânzării directe. Totuși, există câteva elemente suplimentare care trebuie luate în 
considerare: 


m oamenilor le este mai ușor să pună capăt unei convorbiri telefonice decât unei 
întâlniri personale, așa că va trebui să munciti și mai mult încercând să le 
retineti interesul. Încercaţi să-i antrenati în discuție referindu-vă la persoana 
lor sau la firma la care lucrează, după exemplul: „Am observat că ați angajat 
încă 50 de salariaţi...“, sau „Probabil că sunteți foarte ocupat, acum în preajma 
Crăciunului...“; 

m deoarece clientul nu vă poate vedea, trebuie să transpuneţi tot limbajul 
corpului în vocea dumneavoastră. Deoarece nu mai puteţi păși sigur de sine 
și nici să strângeți cu căldură mâinile clienţilor, va trebui ca vorbele pe care 
le rostiti să insufle încrederea necesară și zâmbetul prietenos să se ghicească 
în vocea dumneavoastră; 

m fiti foarte atent să nu mormăiţi sau să vă bâlbâiți. S-ar putea ca acestea să 
nu constituie obstacole prea mari la o întrevedere personală, dar la telefon 
mormăielile și bâlbâielile îl pot împiedica pe client să recepţioneze unul din 
avantajele ofertei dumneavoastră; 

m când clientul nu vă poate vedea, dorința lui de a se ști ascultat este și mai 
mare. Puteţi realiza acest lucru foarte simplu, spunând „Hm“ și repetând 
frazele cele mai importante rostite de interlocutor. 


PREZENTĂRILE DE PRODUSE 


Fabricanţii de automobile prezintă ultimele modele într-un cadru special, alcătuit 
din lumini strălucitoare, fum, zăpadă carbonică și muzică antrenantă. Dar pentru 
marea majoritate a celor ca noi, o prezentare care să coste aproape nimic va 
determina o vânzare la fel de bună a produsului sau serviciului nostru, atâta timp 
cât respectăm regulile de bază ale acesteia. Ele se referă atât la pregătirea 
prezentării, cât și la susținerea ei. 


Pregătirea prezentării 


Regula numărul unu, care vă obligă să gândiţi, este vitală în acest caz. Ne- 
putându-vă permite să impresionați clientela cu artificii și zăpadă carbonică, va 
trebui să apelati la fapte și la avantaje pentru a reuși să faceți acest lucru. Numai 
dacă veți beneficia de un plan minuţios întocmit veti ştii ce să spuneți și cum s-o 
spuneți, la modul cel mai clar și mai convingător cu putință. Cum să întocmiţi un 
asemenea plan? lată cum: 

1. Analizati tot ceea ce este legat de prezentare. Aflaţi totul despre auditoriu: 
nivelul cunoștințelor, atitudinea față de produsul dumneavoastră, cunoștințele legate 
de acesta, experienţele anterioare și nevoile viitoare. 

2. Culegeți și selectaţi informațiile. Adunați toate elementele care vor interesa 
auditoriul respectiv (informaţii generale sau detalii, dacă persoanele care vă ascultă 
sunt specialiști). Hotărâţi-vă asupra informaţiilor de amănunt pe care le veti furniza 
și a datelor statistice pe care ar trebui să le prezentaţi sub forma graficelor. 

3. Organizaţi prezentarea. Ajutaţi-vă pentru aceasta de următoarea structură 
în patru părți: 


m Poziţia. Evidențiaţi situația actuală: „Aveţi 50 de angajaţi care vin la serviciu 
cu mașina și care utilizează parcarea din fata clădirii“. 


m Problema. Explicați de ce situația trebuie să se schimbe: „Zona de primire și 
sala de recepții, unde vin oaspeți importanţi, au vederea înspre parcare. 
Priveliștea nu este prea atractivă și nu susţine deloc imaginea de eleganţă și 
înaltă calitate promovată de firmă“. 

m Posibilităţile. Enunţaţi alternativele: „Aţi putea muta parcarea, aţi putea con- 

strui un paravan, sau ați putea monta garduri pe care să creșteți plante 
agățătoare și care să ascundă parcarea de privirile oaspeților dumnea- 
voastră“. 

m Propunerea. Explicati ce alternativă aţi recomanda și de ce: „Mutarea parcări 
ar putea fi foarte costisitoare, construirea unui zid solid sau a unui gard din 
plăci de ardezie ar putea fi scumpă și inestetică; în plus, aceste variante nu 
contribuie la îmbunătăţirea aspectului parcării. În concluzie, cea mai bună 
alegere ar constitui-o gardurile Arabesque, care nu numai că sunt relativ 
ieftine și împiedică privirea să observe parcarea, dar creează și o imagine 
plăcută ochiului, datorită plantelor agățătoare (de genul clematitelor și tranda- 
firilor), care cresc pe acestea, fără a necesita o îngrijire specială“. 

4. Notati observațiile lor. Pregătiţi-vă notițe de pe care să citiți; veți ieși mult mai 
bine decât dacă veti citi un text întreg. Daţi titluri observaţiilor înscrise în carnetul 
dumneavoastră și notati frazele-cheie pe care doriţi să vi le amintiţi pe parcursul 
prezentării. Ar fi mai bine, totuși, să redactaţi întreaga introducere (cu cuvintele pe 
care le veti folosi dumneavoastră, nu într-un limbaj protocolar) și să o memorati. 

5. Repetati. Repetati singur, în fața unei oglinzi Și cu colegii; repetati mereu până 
când o veti ști pe dinafară și nici o criză nervoasă puternică nu vă va putea împiedica 
să o sustineti. 


Susținerea prezentării 


1. Începeţi cu un zâmbet și o introducere prietenoasă. 
2. Urmati regulile prezentate la capitolul 4, referitoare la limbajul folosit în scris, 
deoarece se aplică și în cazul unui discurs: 
m evitati jargonul; 
m utilizaţi cuvinte și propoziţii scurte; 
m folosiți verbele la diateza activă, și nu la cea pasivă; 
m utilizați mai mult substantivele concrete și mai puțin pe cele abstracte. 
3. Nu mormăiţi și nu vă bâlbâiţi. Nu uitaţi că adrenalina influențează asupra 


simțului dumneavoastră de percepere a timpului, astfel încât ceea ce dumnea- 
voastră vi se va părea a fi o întrerupere interminabilă, pentru ascultători nu va 


fi decât o pauză aproape insesizabilă. 

4. Priviţi în ochii fiecărei persoane care vă ascultă. 


Cu cât încercaţi să fiți mai sofisticat și mai inteligent în prezentarea dumnea- 
voastră, cu atât vor apărea mai multe capcane în care puteți cădea oricând. Nu uitaţi 
regula numărul 4: păstraţi simplitatea. Clienţii dumneavoastră sunt interesaţi numai 
de două lucruri: 

m cu ce-i poate ajuta pe ei produsul dumneavoastră; 


m dacă face mai mult decât costă (din punctul de vedere al efortului, timpului și 

banilor investiti în achiziționarea lui). 

Dacă puteți să le satisfaceți aceste două cerințe, ați reușit să vă atingeti scopul 
propus la fel de bine ca și când aţi fi făcut risipă de artificii și de alte elemente de spec- 
taculozitate. 

Majoritatea oamenilor sunt nervoși, cel puţin până la un anumit nivel, în 
momentul în care susţin o prezentare. Cum există o mulţime de tehnici de relaxare 
și vizualizare cu ajutorul cărora veti reuși să depășiți asemenea situații, dacă veti 
găsi una care să vă convină, folositi- -vă de ea. Însă , sincer vorbind, cel mai bun leac 
contra nervozitătii este încrederea în sine — cu cât știți mai bine ce aveti de făcut și 
cu cât aţi exersat mai mult discursul, cu atât vă veţi simți mai puţin nervos. 


EXPOZIȚIILE 


Singura și cea mai mare (şi mai scumpă) greșeală, pe care oamenii o fac atunci 
când este vorba să expună produsele la o expoziţie, este aceea de a participa cu 
un stand acolo unde n-ar fi trebuit să participe niciodată. Expozitiile nu sunt ieftine- 
un stand bine plasat poate aduce mult mai mult venit decât a costat, dar a expune la 
un târg sau o expoziție greșit aleasă înseamnă deja o risipă inutilă de bani. 
Participarea unei firme la o expoziție se poate datora unor cauze multiple, însă 
nicidecum pentru a demonstra că „existăm“, sau pentru că „am participat întot- 
deauna“, chiar dacă, din păcate, acestea sunt motivele invocate în cele mai multe 
cazuri. Prin urmare, va trebui să vă hotărâți, în primul rând, dacă expuneţi sau nu, 
iar dacă da, unde. 

Târgurile de specialitate sunt, de obicei, deschise doar pentru firme, vizitatorii 
fiind în majoritatea ior clienţi actuali sau potenţiali. Există mai mult de 3.000 de târguri 
care se tin anual în Marea Britanie, începând cu întâlnirile de la Earl Court și NEC, 
până la manifestările organizate în hotelurile din localități. Ele sunt anunţate cu o 
lună înainte în Exhibition Bulletin (Agenda expozitională). Dumneavoastră trebuie 
să aflaţi dacă un târg promițător din domeniul dumneavoastră de activitate vă va 
aduce într-adevăr suficienţi clienţi astfel încât să merite efortul financiar pe care-l 
faceți pentru a participa. lată câteva sfaturi în acest sens: 

m dacă sunteți nehotărât, vizitaţi târgul, iar dacă vă place cum se prezintă, 

așteptați până anul viitor pentru a expune; 

m fiți atent cu noile expoziţii; în general, urmăriţi-le câțiva ani, după care vă veți 

„putea face o părere legată de acestea; 

m rugați-i pe organizatori să vă spună cine a închiriat spaţiu pentru ediţia din 

anul acesta; 

m cereti o listă cu vizitatorii ediţiei trecute — cel mai important lucru este calitatea 

și nu numărul vizitatorilor. Căci dacă majoritatea clienţilor dumneavoastră 
sunt șefi de producție la diferite firme, nu vă va folosi la nimic să participaţi la 

o expoziţie la care toti vizitatorii sunt directori de marketing, însă ar fi mult mai 
bine pentru dumneavoastră dacă ați expune în cadrul unui târg vizitat într-o 
săptămână doar de 50 de persoane, toate fiind șefi de producţie. 


Pentru fiecare manifestare expozițională calculati costul și venitul probabil, 
pornind de la cifrele furnizate de organizatori cu privire la numărul vizitatorilor de la 
ediția anterioară. Costul va cuprinde cheltuielile cu spaţiul, standul, materialele de 
prezentare, în special cele tipărite, publicitatea, personalul, transportul, masa și 
cazarea. Dacă târgul este suficient de reușit, aceste cheltuieli vor fi acoperite cu 
ușurință, obținându-se chiar ceva mai mult, dar pentru aceasta asiguraţi-vă că ati 
ales expoziția cea mai potrivită, mai înainte de a semna formularul de participare. 


Tehnica de prezentare a standului 


Dacă nu aţi mai făcut aceasta niciodată până acum, trebuie să știți că a prezenta 
un stand este mai obositor decât vă puteţi imagina, trebuind să fiti tot timpul în vervă, 
pentru a întâmpina orice client sau persoană interesată. lată o listă a principalelor 
puncte pe care trebuie să le luaţi în considerare: 

m Încurajați oamenii să vină să vă vadă standul. Aveţi grijă cum vă pozitionati 
în cadrul acestuia. Dacă vă îngrămădiți mai mulţi într-un colț al standului, 
nimeni nu va dori să despartă grupul pentru a cere informaţii. Dacă stati în 
fața standului cu braţele încrucișate, nimeni nu va îndrăzni să treacă prin fața 
lui. Arătaţi-vă tot timpul binevoitor și bucuros de vizită și nu lăsaţi impresia că-i 
veți acosta pe vizitatori imediat ce-i vedeți. 

m Aflati cine sunt vizitatorii standului dumneavoastră. Din clipa în care ajung la 
stand, nu vă grăbiţi să le daţi târcoale, ci lăsaţi-i câteva momente să-și facă 
o părere de ansamblu asupra acestuia. Dacă sunt cu adevărat interesaţi, nu 
vor pleca. Apoi începeti o mică discutie. Nu întrebaţi: „Pot să vă ajut cu ceva?“, 
pentru că vă pot foarte bine răspunde „Nu“. Încercati să le puneti întrebări 
deschise, cum arfi: „Ce tip de plante agățătoare aveti?“ sau „Cum vă îÎntretineti 
acum plantele agățătoare?“. Cât de repede puteti, aflați cine este persoana 
cu care discutati. Standurile expoziționale sunt locuri foarte aglomerate și 
dacă până la urmă nu veți reuși să faceti din vizitator un potenţial client, într-un 
timp cât mai scurt, nu veți mai avea timp să discutati și cu ceilalți. Fiţi politicos, 
dar căutați să fiti cât mai rapid cu putință. Tineti minte că oricine vine la standul 
dumneavoastră ar putea fi un concurent, până când nu se dovedește contra- 
riul, iar dacă vizitatorul este cineva care ar vrea să facă afaceri cu dumnea- 
voastră, trebuie să aflaţi cine este acesta pentru a putea continua discuția 
mai târziu. 

m Notaţi toate observaţiile necesare. Păstraţi un jurnal al tuturor vizitatorilor care 
ar putea comanda de la dumneavoastră. Notaţi amănuntele referitoare la 
fiecare, orice material tipărit pe care l-aţi dat și cum urmează să acționați în 
raporturile cu ei. Asiguraţi-vă că toți membrii echipei dumneavoastră sunt 
conștienți de importanța acestui caiet de înregistrări și aveți grijă să nu-l 
pierdeţi. 

m Urmările participării. Nici nu vă puteți imagina cât de multe firme pierd din 
vedere acest punct. Însă noi nu ne putem permite acest lucru — doar de aceea 


VÂNZAREA 


am participat la expoziţie. Căutaţi să câștigați de pe urma fiecărei ocazii care 
vi se oferă, valorificând-o în modul cel mai adecvat posibil. 

Mai sunt și alte câteva lucruri care merită să fie aplicate: 

m Luaţi o pauză. Nu puteţi rezista mai mult de două ore fără a începe să arătaţi 
obosit. Toată lumea ar trebui să ia cât mai des câte o pauză, chiar dacă timp 
de 15 minute se vor uita la celelalte standuri (ceea ce, de altfel, merită să fie 
făcut, pentru a afla ce mai pun la cale concurenţii dumneavoastră). 

m Păstrați curăţenia standului. Cam în a treia zi de expunere, majoritatea stan- 
durilor vor avea scrumiere pline și păhărele de cafea goale împrăștiate ici-colo 
în jurul lor, bucățele rupte din echipamentele de prezentare, rafturile goale de 
material publicitar și ghemotoace de fluturași împrăștiate peste tot. Aveti grijă 
ca al dumneavoastră să nu fie unul din acestea, căci vi se poate întâmpla să 
intraţi într-o asemenea situaţie, fără să observați măcar. 

m Nu lăsaţi nimic la voia întâmplării. De la genţi și serviete diplomat, până la 
jurnalul clientului — și chiar standul însuși, la momentul închiderii expoziţiei — 
nimic nu trebuie să scape atenţiei dumneavoastră, presupunând că nimic din 
ce vă aparţine nu se află în siguranţă. 


DEMONSTRAȚIILE 


Demonstrarea funcţionării unui produs în timpul unei prezentări, la standul 
expozițional, sau în timpul unei întâlniri de afaceri cere o anumită subtilitate. Dacă 
produsul dumneavoastră este neobișnuit sau nou pentru client, demonstraţia va fi 
foarte importantă pentru el și, de aceea, și pentru dumneavoastră. lată principalele 
aspecte care trebuie luate în considerare: 

m identificaţi nevoile clientului și stabiliţi ce lucruri vreţi să scoateti în evidenţă în 
legătură cu produsul pe parcursul demonstrației — bineînțeles accentuând 
avantajele acestuia; 

m arătaţi foarte mare grijă față de produs — puteți chiar profita de această atitu- 
dine; dacă este vorba de o invenţie de pionierat, sau de un echipament scump, 
lustruiți-l când îl scoateţi din ambalaj; 

m aveți grijă să repetați mai înainte demonstraţia, să verificați de două ori 
mecanismele și să aveți la îndemână piese de schimb, pentru cazul în care 
s-ar strica sau nu ar funcţiona ceva. Incercati pe cât posibil să repetati în locul 
în care veti face de fapt demonstraţia; 

m n-ar trebui să vorbiti în timpul demonstrației — comunicaţi dinainte clienţilor ce 
ați dori dumneavoastră să observe în primul rând, faceți demonstraţia pro- 
dusului în liniște, apoi repetati: „Așa cum am mai spus, puteţi observa că tot 
procesul se desfășoară fără zgomot...“; 

m lăsaţi clientul să țină sau să testeze produsul; 

m încurajaţi-l să vă pună întrebări în legătură cu el; 

m susțineţi-vă demonstrația, oferindu-i material publicitar de specialitate. 

lată, deci, ce înseamnă vânzarea. Ea poate fi o operaţie costisitoare, dar dacă 


știți ce trebuie să faceți, stabilindu-vă obiective pe care să le puteți atinge, fiecare 
ban pe care-l veţi cheltui se va întoarce la dumneavoastră cu dobândă. 


Distribuţia 


„Marketingul înseamnă a furniza marfa potrivită persoanelor potrivite, la locul 
potrivit și la momentul potrivit.“ 
— Anonim — 


Distribuţia nu este numai o operație fizică; ea reprezintă si o dimensiune 
a marketingului, deoarece poate crea noi ocazii profitabile şi noi piete de 
desfacere. Poate reduce costurile, ceea ce face posibilă creşterea profitului 
sau reducerea prețurilor, și valorifică noile inițiative care se dovedesc a fi 
eficiente. 

Privitor la distribuţie, puteți alege între două variante de bază: 

1. s-o realizați dumneavoastră singur; 

2. să distribuiţi prin intermediul altora: un agent, distribuitor sau vânzător 

cu amănuntul. 

Când aţi ajuns la problema livrării bunurilor către clienții dumneavoastră, 
veti putea alege dintr-o multime de variante; întrebarea este, ce abordare va 
fi mai eficientă din punctul de vedere al costurilor? 

Distributia poate fi o parte îngrozitor de costisitoare a operatiunilor 
dumneavoastră, dar, chiar şi aşa rămâne suficient spatiu de aplicare a meto- 
delor de marketing cu costuri minime. Chiar dacă nu veti reuși să trimiteti 
autocamioane în Mongolia fără să cheltuiti nimic, veti afla că, în unele situații, 
cheltuielile suportate vor fi mult mai mici ca în altele. Cheia succesului în acest 
caz este regula numărul unu a marketingului cu costuri minime: gândiţi. 


Atât distribuţia pe cont propriu, cât și cea prin intermediari — agent, angrosist, 
detailist — prezintă avantaje specifice. Astfel, dacă optati pentru prima variantă: 
m nu veți avea de împărțit profiturile cu nimeni altcineva; 
m dumneavoastră (sau angajaţii firmei) probabil că veți vinde cu mai mult interes 
decât ar face-o alții. 


Principalele avantaje ale utilizării unor intermediari sunt: 

m vă micșorează cheltuielile de regie — administrative, de transport, cu întreține- 
rea birourilor, cu personalul etc.; 

m unii clienţi preferă să cumpere numai de la distribuitorul lor obișnuit. 


Dacă vindeti produsele prin intermediul altora, aceștia vă vor reține o parte din 
profitul obținut. Datoria dumneavoastră este să calculati ce cheltuieli aţi avea de 
suportat dacă ati efectua singur activitatea de distribuție, ținând cont 'de timpul 
dumneavoastră, de personalul suplimentar, de cheltuielile administrative cu întocmi- 
rea documentelor de către dumneavoastră înșivă etc. și să comparati, în final, 
costurile celor două variante. 


DISTRIBUȚIA 


Un alt factor de importanță majoră în alegerea unei modalităţi sau alteia de 
distribuție este imaginea firmei sau a mărcii. Cu alte cuvinte, distribuţia susține în 
mod corespunzător părerea cumpărătorilor despre produs? Dacă vindeti bunuri de 
foarte bună calitate la prețuri mari, s-ar putea să nu creeze o impresie prea bună 
utilizarea unui agent care de obicei vinde „mărunțișuri“. Când „snacks“-urile și 
„Crisp“-urile Phileas Fogg au fost lansate pe piaţă, firma producătoare a ales în 
cunoștință de cauză o rețea de desfacere incluzând numai magazine recunoscute 
pentru calitatea lor, astfel încât clienţii nu puteau cumpăra aceste produse de la 
magazinul din colț. Produsele sunt „apreciate“ și după firma care le comercializează. 


Distribuţia proprie 


Una din cele mai simple metode de reducere a costurilor de distribuţie constă 
în acoperirea lor prin livrarea mărfurilor altor firme (care nu sunt în competiţie cu 
dumneavoastră). Să presupunem că distribuiţi vin la toate restaurantele de lux din 
zonă. De ce să n-aţi găsi alte firme, care livrează brânză sau condimente acelorași 
restaurante și să vă oferiţi să le distribuiţi produsele pentru un tarif rezonabil? 

O excelentă ocazie de a vă economisi banii, când realizați distribuția proprie, o 
reprezintă transportul mărfii proprii împreună cu altcineva care merge în aceeași direcţie 
cu dumneavoastră. Să presupunem că doriţi să livrați ramele pentru plante agățătoare 
centrelor de grădinărit din cealaltă parte a țării. Căutaţi pe altcineva care are deja același 
drum și dispune de spatiu liber în mașina sa. Toată treaba este să aveți imaginaţie; nu 
trebuie neapărat să găsiţi pe cineva care operează în aceeași ramură de activitate. Dar, 
poate, cel mai uşor ar fi să dăm două exemple, bazate pe două situaţii reale, tot atâtea 
modalităţi originale de reducere a costurilor de distribuție. 


CURSA DE PARIS 


Chiar și în afara sezonului de vârf, șoferii de pe autocare continuă să parcurgă 
ruta dintre Londra și Paris, cu toate că, de regulă, nu reușesc să completeze toate 
locurile. Nu numai că rămân locuri libere, dar și compartimentul de bagaje este plin 
numai pe jumătate. O firmă cu iniţiativă din sudul Angliei a descoperit acest lucru și 
a convins o firmă de transport să-i permită să completeze spaţiul rămas neocupat 
cu brânza pe care trebuia s-o livreze la Paris, o dată pe săptămână (oricum aveau 
foarte multă inițiativă dacă reușeau să vândă brânză francezilor). 

Acest mijloc de transport a costat firma numai o mică parte din cât ar fi trebuit 
să cheltuiască dacă ar fi transportat brânza cu mijloace proprii în Franţa (în prealabil, 
au aranjat ca cineva să vină la Paris pentru a întâlni cursa și a descărca brânza), 
iar proprietarul autocarelor a reușit să câștige și el ceva bani de pe urma unui spațiu 
care altfel ar fi rămas gol și nu ar fi adus nici un venit. 


UMPLEREA GOLURILOR 


Un alt afacerist, la fel de întreprinzător, dorea să exporte biscuiţi în America. 
Găsise pe cineva care avea aceeași rută, însă autocamionul acestuia era deja plin 
cu boilere industriale. Acest obstacol nu l-a oprit. El a aranjat să-și transporte biscuiţii 
înăuntrul boilerelor. A calculat că în fiecare din ele intrau foarte ușor 480 de cutii cu 
biscuiţi, care nu ocupau spațiu în plus și adăugau foarte puţină greutate încărcăturii. 

O altă variantă accesibilă a acestui tip de distribuţie „în spinarea altuia“ ar fi să 
găsiţi o firmă care are aceeași rută cu dumneavoastră, însă din direcţia opusă. Dacă 
doriți să transportaţi marfă de la Bristol la Edinburgh, căutaţi pe cineva care livrează 
de la Edinburgh la Bristol și se întoarce cu mașina goală în Scoţia pentru următorul 
transport. Vedeţi dacă prețul unui asemenea transport depășește costul întoarcerii 
camionului firmei dumneavoastră gol de la Edinburgh. 

Aţi putea proceda, în mod evident, și invers: dumneavoastră să aveţi mijloacele 
de transport și să vindeti spaţiul neutilizat pentru drumul de întoarcere altor firme, 
care doresc să-și transporte maria în direcţia opusă dumneavoastră. Ambele 
variante sunt din ce în ce mai utilizate în întreaga Europă, o dată cu ridicarea treptată 
a restricțiilor impuse de Uniunea Europeană în sfera transporturilor. 


LĂRGIREA PIEȚEI DE DESFACERE 


Uneori, distribuţia este cheia pătrunderii pe noi pieţe de desfacere a produselor 
dumneavoastră. Puteţi găsi pe cineva care merge săptămânal în Europa, dar nu la 
Munchen, sau unde doriți dumneavoastră să trimiteţi marfa, ci la Zürich. Poate că aceasta 
este exact ocazia de care aveati nevoie pentru a vă vinde eficient produsele în Elveția. 

- O dată ce aţi decoperit că transportul aerian este mult mai ieftin, dacă încercaţi să 
expediați maria încărcând-o în spaţiul rămas liber din cabina de bagaje a aeronavelor 
de pasageri, s-ar putea să ajungeţi cu produsele dumneavoastră chiar în S.U.A. sau 
Asia de Sud-Est. Deși durata transportului nu vă mai este garantată, puteți trece peste 
acest obstacol, livrând produse pentru care acest fapt nu are nici o importanță. 

De asemenea, dacă veti gândi asemenea unui client, veți descoperi noi ocazii 
de care să puteți profita. Actuala metodă de distribuţie pe care o folosiţi este cea 
mai bună pentru clienții dumneavoastră? Un asemenea mod de gândire a dus la 
apariția serviciului „telefonati pentru o pizza“, ceea ce a făcut posibilă satisfacerea 
cerințelor numeroșilor consumatori care, fără a mai fi nevoiți să-și părăsească 
fotoliile și să iasă pentru a cumpăra, au putut astfel comanda fericiți o pizza. 


Agenti, distribuitori și detailiști 

Mulţi cred că este mai bine să vândă direct pentru a evita o reducere a profitului, 
însă de cele mai multe ori aceasta reprezintă o falsă economie. Aţi putea trece pe 
la 20 de clienti într-o săptămână. Sau, la fel de bine, ati putea trece pe la un dis- 
tribuitor, lăsând în sarcina acestuia să se ocupe de primii 20 de clienţi, în timp ce 
dumneavoastră căutați alte puncte de desfacere. 

În plus, nu vă veţi mai ocupa decât de o singură factură, pe când distribuitorului îi vor 
reveni celelalte 20. Aceasta înseamnă și mai mult timp alocat activităților dumneavoastră 
de planificare sau de vânzare, în loc să vă chinuiti completând documente. 

Alegerea unei strategii sau a alteia este determinată de tipul produsului, de 
costul distribuţiei sale și de cheltuielile dumneavoastră administrative. Uneori este 
eficient să detineti propria rețea de distribuţie. Alteori, însă, este mai bine să livrați 
marfa apelând la intermediari, care pot fi: 

a) agenţi comerciali; 

b) distribuitori sau angrosiști; 

c) detailiști; 


DISTRIBUȚIA 


d) distribuitori la domiciliu; 

e) „sindicate ale cumpărătorilor“. 

Unul dintre cele mai importante lucruri care trebuie ținute minte atunci când utilizaţi 
acest tip de distribuţie, este că altcineva se ocupă de clienţi î în locul dumneavoastră. Și 
cum doriți să vă asiguraţi că intermediarii se poartă la fel de bine cu ei, ca și cum v-aţi 
fi purtat dumneavoastră, este nevoie să depuneti mult efort pentru a-i motiva și a le 
stârni plăcerea de a vinde pentru dumneavoastră. Faceţi în așa fel încât să fie cât mai 
interesaţi să vândă produsul. Dezvăluiţi-le planurile pe care le aveti referitoare la acesta. 
Multumiti-le, felicitati-i, invitati-i la lansările produselor dumneavoastră sau la petrecerea 
de Crăciun. Cereti-le sfatul: ei sunt cea mai bună și mai ieftină sursă de informare pentru 
cercetarea pietei. Deci mentineti relatii strânse cu aceștia, respectând regula numărul 
doi a marketinglui cu costuri minime: discutati. 


AGENŢII COMERCIALI 

Deşi nu vă este angajat, un agent vinde produsul în folosul dumneavoastră. 
Dumneavoastră facturaţi marfa direct la beneficiar, plătindu-i agentului un comision 
cuprins, de regulă, între 7,5 și 15%. 

Între dumneavoastră și agenții dumneavoastră trebuie să se încheie o înțele- 
gere (de preferat sub forma unui contract scris) prin care vă obligați reciproc să nu 
intraţi în relaţii de concurență unii cu alţii. Cu alte cuvinte, ei nu au voie să vândă nici 
unul din produsele concurenţilor dumneavoastră, iar dumneavoastră nu veți încerca 
să vindeti direct acelorași clienţi ca și ei. 

Pentru a găsi un agent, puteţi solicita recomandările detailiștilor dumnea- 
voastră, puteți publica un anunţ în presa de specialitate sau contacta una din cele 
două organizațiile naţionale ale agenţilor comerciali. 


DISTRIBUITORI/ANGROSIȘTI 

Distribuitorii sunt diferiți de agenţii comerciali. Ei sunt clienţi — de obicei clienţi 
importanţi — și trebuie trataţi în consecință. Aceștia cumpără direct de la dumnea- 
voastră, practicând un adaos comercial cuprins, de regulă, între 30 și 100%. Acest 
tip de distribuție poate necesita costuri scăzute, deoarece aveţi câțiva clienți mari, 
care vă menţin cheltuielile de regie la un nivel redus. Totodată fluxul dumneavoastră 
de numerar este mult mai ușurat, decât dacă ati fi fost nevoit să așteptați încasarea 
banilor de la clienţi prin intermediul agenţilor. Insă, cu cât utilizați mai puțini distri- 
buitori, cu atât sunteţi mai expus schimbării politicii adoptate de aceștia, hotărârii de 
a nu mai stoca o anumită linie de produse, sau falimentului acestora. 

Exportul este adesea o bună modalitate de a vă vinde produsele în străinătate. 
La fel de benefică poate fi și încheierea unui acord reciproc de distribuţie sau a unui 
parteneriat cu o firmă străină. De exemplu, dacă intrați în relație cu o societate 
italiană care produce bolți ornamentale sculptate în lemn pentru grădini, aceasta ar 
putea distribui ramele Arabesque în Italia, în timp ce dumneavoastră aţi putea face 
același lucru pentru produsele sale în Anglia. Acest lucru ar putea fi înlesnit de faptul 
că fiecare din firme are deja formate canale de distribuţie în țările proprii, orientate 
spre centrele de grădinărit și proiectantii de grădini. Reţeaua de Cooperare în Afaceri 
(Business Co-operative Network, sau BC-NET, cu care Camera locală de Comerţ 
și Industrie vă va pune în legătură) ajută firmele să găsească parteneri europeni, 
lucru pe care-l fac și multe din agenţiile locale. 

DETAILIȘTII 

Principiile vânzării produselor către detailiști sunt, în esenţă, aceleași cu cele 
ale vânzării către distribuitori și angrosiști; doar piața de desfacere diferă. Detailiștii 
vând mai mult direct din magazin și mai puţin altor puncte de desfacere, prin telefon 
sau prin tehnica vânzării directe. 

În acest caz, puteţi pune un preț mai mare decât pentru un angrosist, deoarece 
produsele dumneavoastră nu vor mai fi vândute altor puncte de desfacere pentru care 
s-ar fi aplicat un adaos comercial suplimentar. Pe de altă parte, un angrosist poate 
negocia cu zeci de detailiști, în timp ce pe dumneavoastră v-ar costa mai mult dacă aţi 
trata individual cu fiecare, decât cu un grup de detailiști prin intermediul unui angrosist. 


DISTRIBUITORII LA DOMICILIU 

Așa a început Tupperware distribuţia produselor + prin întocmirea unui „plan de 
întâlniri la domiciliu“. Organizatori individuali se oferă să aranjeze întâlniri în case 
particulare în cadrul cărora vând gazdei și prietenilor invitaţi produsele firmei. Dum- 
neavoastră vindeti organizatorului cu un rabat, iar el aplică un adaos comercial. 

Dacă doriţi să puneti și dumneavoastră în practică un asemenea plan, veți reuși 
cu condiția să acordati timp și atenţie coordonării și motivării proiectanţilor și agen- 
ților. Aceștia, lucrând pe cont propriu, aranjează de cele mai multe ori întâlniri la 
domiciliu numai când este vorba de câștiguri substanţiale, ceea ce s-ar putea să nu 
se potrivească cu dorința dumneavoastră de a vinde cât mai des cu putință. Dacă 
alegeţi acest tip de distribuție pentru prima oară, ar fi bine, măcar la început, să 
încredințaţi produsul dumneavoastră unor organizatori recunoscuți (specificati în 
Yellow Pages la rubrica „Organizatori de întâlniri la domiciliu“). 

Este evident că numai unele produse se pretează acestui sistem de distribuție. În 
afară de cutiile din plastic pentru păstrarea hranei (Tupperware), produsele cosmetice 
și lenjeria intimă merg foarte bine. Este foarte adevărat că oamenii cumpără mai 
degrabă un kilogram de morcovi de la magazin în ziua în care au nevoie de ei, produsele 
vândute prin sistemul distribuţiei la domiciliu fiind cele pe care: 


m oamenii doresc să le testeze sau să le probeze înainte de a le cumpăra; 

m oamenii sunt mai dispuși să le cumpere dacă sunt încurajați de prieteni; 

m unele persoane se simt incomodate sau jenate în a le cumpăra în văzul tuturor 
dintr-un magazin. 


„SINDICATELE DE CUMPĂRĂTORI“ 

Dacă aveți posibilitatea şi credeți că merită acest lucru, puteți propune unor 
grupuri de clienți să se alăture şi să cumpere împreună de la dumneavoastră, 
formând un așa-zis „sindicat al cumpărătorilor“. Puteţi să-i atrageţi în această actiune 
oferindu-le mărfuri la un preț mai redus, avantajul dumneavoastră constând în acela 
că aveți asigurat un număr minim de comenzi. Un pescar de pe coasta de sud a 
Angliei a găsit un grup de clienti în Hampstead, Londra, dispus să comande o 
cantitate minimă fixă, dacă în fiecare dimineaţă ar fi primit prima cantitate de pește 
pescuită de acesta. Pescarul știa că va avea astfel destule comenzi pentru care să 
merite efortul, iar grupul respectiv că va avea peștele cel mai proaspăt din tot cartierul. 


Lârgirea pieţei de desfacere 


„Ca să spun adevărul, eu nu cred că există ceea ce se numește activitate 
de dezvoltare. Există doar firme organizate și conduse în așa fel încât să creeze 
și să valorifice ocaziile de dezvoltare care apar. Acele ramuri de activitate care 
par să se dezvolte automat, de la sine, ajung, fără nici o exceptie, să cunoască 
un proces de stagnare.“ 
— Theodore Levitt — 


Dacă dispuneţi de un capital mai mare, vă veti putea extinde afacerea 
achiziționând alte firme de succes. Dar dacă nu dispuneti de asemenea fonduri, 
va trebui să găsiţi alte mijloace pentru a vă dezvolta firma. De altfel, chiar dacă 
aveti bani, aceste mijloace ar fi mai eficiente din punctul de vedere al costurilor. 

Cea mai bună metodă de a vă extinde afacerea constă în declanșarea unei 
duble ofensive în vederea: 

1. găsirii de noi clienţi pentru produsele si serviciile firmei dumneavoastră, 

2. găsirii de noi produse şi servicii pentru clienţii actuali. 

În acest capitol vom vedea cum putem pune în practică aceste două 
variante ale aceleiași strategii ofensive. 


Noi clienţi pentru produsele dumneavoastră 


Vă va fi ușor să întocmiţi o listă a noilor contacte pe care veți dori să le stabiliți 
din momentul demarării procesului de extindere. Acest lucru îl veţi putea face într-o 
după-amiază de vineri în care veti fi, pentru moment, desprins de celelalte probleme. 
Elvatrebui să devină un exerciţiu constant, pe care să-l faceți în fiecare după-amiază 
de vineri, astfel încât, în fiecare clipă, să vă aflaţi în căutare de noi contacte. lată 
câteva dintre cele mai obișnuite moduri de a forma o astfel de listă: 

m Solicitaţi recomandările clienţilor. Dacă lor le place produsul dumneavoastră, 
vor fi fericiţi să vă îndrume către alţi clienți posibili. Dacă aceștia sunt alte 
firme, ele vă pot pune în legătură cu alți cumpărători din aceeași organizație, 
sau cu alte companii. 

m Căutati în presă detalii asupra noilor firme apărute în zonă, societăţilor cu 
oferte și contracte noi, sau noilor produse apărute în domeniul dumnea- 
voastră de activitate — orice ar putea avea caracteristicile unui client nou. 

m Anuarele firmelor și asociațiile de profil. Sursele prezentate în capitolul 2 ar 
trebui să vă dea noi sugestii. 

m Solicitaţi detalii la fiecare cerere de informaţii venită din partea clienţilor. Cereti 
numele și adresele tuturor persoanelor care vă contactează pentru a vă solicita 
o broșură sau care vin să vadă standul dumneavoastră la un târg de specialitate. 

m Publicitatea cu răspuns personal. De fiecare dată când faceți reclamă într-un 
ziar sau direct prin corespondenţă, ar trebui să solicitati un răspuns din partea 

cititorilor, rugându-i să vă sune pentru o apreciere, să returneze un cupon etc. 
Toate aceste contacte trebuie continuate pentru a-i transforma pe respectivii 
cititori în clienți. 


m Achiziționarea listelor poștale. Am discutat această problemă în capitolul 7; 
poate fi o modalitate excelentă de contactare a unor noi persoane interesate 
de oferta dumneavoastră. 


m Vindeti diferențiat produsul. Este posibil să adaptaţi produsul principal pentru 
a satisface nevoile unui segment aparte de clienți, după care să orientati 
publicitatea asupra acestei categorii de cumpărători. Principala activitate a 
firmei 3M este fabricarea benzilor adezive — scotch-ul este unul din produsele 
lor cele mai cunoscute — ea căutând întotdeauna pieţe noi de desfacere pentru 
produsele proprii. Firma magnetizează benzile pentru casetele audio şi video, 
vinde bandă adezivă pictorilor şi zugravilor pentru acoperirea părţilor care nu 
trebuie colorate sau vopsite, bandă chirurgicală spitalelor și alte tipuri de benzi 
pentru birouri. În realitate, ea are în prezent mai multe produse decât angajaţi. 


m Schimbaţi prețul. O reducere importantă a prețului poate duce la creșterea 
masivă a volumului vânzărilor și la atragerea unui nou segment de consuma- 
tori (deși această tactică trebuie utilizată cu grijă, așa cum am văzut în capito- 
lul 3). Calculatorul era un instrument strict profesional și comercial, până când 
Clive Sinclair a redus prețurile atât de mult, încât acesta a devenit un 
instrument obișnuit în dotarea oricărui elev. Enciclopediile erau destinate 
numai bibliotecilor, universităților și școlilor până când Britannica (una dintre 
cele mai renumite societăți enciclopedice ale lumii) a avut inspiraţia de a le 
vinde în rate direct particularilor. 

Am văzut în capitolul 7 că v-ar costa prea mult să expediaţi scrisori personale 
tuturor celor aflați pe o listă prea lungă și, de aceea, va trebui să acordati atenţie 
noilor contacte în ordinea priorității pe care o veţi acorda fiecăruia. 

Cum o afacere diferă de alta, este Li iata să dai sfaturi solid întemeiate și 
ușor de aplicat, dar, în general: 


m probabilitatea primirii unor răspunsuri ivorabile crește în cazul persoanelor 
care v-au contactat deja; 

m persoanele cu care ați intrat în legătură prin intermediul unei terțe persoane, 
ca urmare, de pildă, a unor recomandări, ar trebui să constituie a doua 
categorie de la care să obţineţi rezultate favorabile; 


m persoanele ale căror nume le-aţi aflat din ziare sau din listele de corespondență 
furnizează cele mai slabe rezultate; cu toate acegtea, contactarea lor merită, pe 
mai departe, eforturile dumneavoastră. Desigur că există și excepţii — dacă lista 
este orientată către segmentul de consumatori adecvat, utilizarea ei va da 
rezultate mai bune; dacă noua firmă locală despre care aţi aflat din ziar face parte 
dintr-o ramură-cheie a industriei al cărei furnizor sunteți și dumneavoastră, din 
nou aveți mai multe șanse de succes. Rezultatele cercetării pe care o veți face 
vor trebui să vă arate priorităţile de care trebuie să ţineţi seama. De exemplu, 
faptul că, dintre toti clienții, șefii de producție ai diferitelor firme cumpără cel mai 
mult de la dumneavoastră, v-ar putea determina să expediaţi scrisori personale 
special concepute pentru această categorie de clienți. 

Vă puteți împărți lista în secțiuni în funcţie de localitatea de reședință, nivelul 

probabil al interesului manifestat față de produs, genul cel mai probabil de produs 

pe care-l vor cumpăra persoanele înscrise, sau orice alte criterii corespunzătoare 
domeniului dumneavoastră de activitate. Apoi, puteți contacta grupurile selectate — 
de pildă, aţi putea invita numai pe cei din Midlands să vă viziteze standul de la NEC 
din Birmingham, sau să trimiteţi catalogul de prezentare a sortimentului de garduri 
pentru grădină unui anumit grup, iar cel de prezentare a ramelor fără suporturi altui 
grup. Bineînţeles că ați răspunde oricărei cereri serioase de informaţii trimițând și 
cealaltă broșură, însă veţi economisi banii cheltuiţi cu tipărirea lor, dacă veți 
cunoaște dinainte cât sunt de doritori să vă cumpere produsele. 

Așa cum am văzut în capitolul 7, trebuie să vă actualizati lista cât mai des posibil 
-fiecare timbru, plic, broșură etc. trimise unei persoane sau firme care Și-a schimbat 
domiciliul, respectiv obiectul de activitate, sau nu mai intenționează să cumpere de 
la dumneavoastră, reprezintă o cheltuială inutilă. O mulțime de firme exclud automat 
de pe lista lor pe oricine nu a făcut o comandă în, să zicem, doi ani (bineînţeles că 
intervalul de timp pentru unele produse este diferit). Ati putea să le expediați pentru 
ultima oară o scrisoare prin care să le anuntati că vor fi scoase de pe lista dumnea- 
voastră dacă nu returnează cuponul. O asemenea scrisoare poate determina un 
răspuns bun din partea celor în cauză, persoanele care fac efortul să vă răspundă 
trebuind să le includeti în categoria contactelor utile. 


EXPORTUL 


Dacă exportati pentru prima oară, iată câteva sfaturi care s-ar putea să vă ajute 

în această activitate: 

m Serviciul de Comert Exterior al Camerei de Comert și Industrie locale este în 
măsură să vă ofere, fie gratuit, fie chiar susținându- -vă financiar, o mulțime de 
ocazii profitabile de contactare a unor clienţi din străinătate. Veţi putea beneficia 
din partea acestuia de sprijin financiar în vederea participării la târguri inter- 
naționale, de facilități în domeniul relaţiilor cu presa și al publicităţii în străinătate 
și de studiere a pietei de export. Serviciul deține o bază de date care vă poate 
furniza informaţii referitoare la cele mai importante tranzacții care au loc în lume, 
putând selecta acele ocazii care apar în domeniul dumneavoastră de activitate. 
De asemenea, veți putea beneficia de ajutor în întocmirea documentelor nece- 
sare și de consultanţă juridică. Mare parte a acestor servicii vă pot fi oferite și de 
multe din organizaţiile locale ale întreprinzătorilor. 


m Să nu credeti că, dacă produsul sau serviciul dumneavoastră se vinde în țară, 
se va vinde și în străinătate. În țări cu culturi aparent similare, gusturile pot fi 
total diferite. De exemplu, germanii cumpără în general mașini de spălat cu 
viteză mare de rotaţie, însă italienii preferă o spălare mai lentă, în timp ce 
francezii preferă mașinile cu încărcare pe partea superioară. Aveţi deci grijă 
să studiati piața pe care doriţi să vă lansați, cu multă atenție, urmărind 
bineînțeles punctele-cheie prezentate în capitolul 2. 

m Dacă produsul permite aceasta, veţi putea declanșa activitatea de export în tările 
de limbă engleză, pentru a vă ușura crearea oricărui material scris, de la ambalaje 
și cărti tehnice, la reclame și material publicitar, precum și pentru obținerea unor 
avantaje pe piaţă. Nu uitaţi, a vorbi fluent o limbă străină înseamnă a vă afla în 
fruntea celorlalti competitori conaţionali ai dumneavoastră. 

m Una din cele mai accesibile tehnici de export, din punct de vedere administra- 
tiv, este vânzarea prin intermediul agenţilor de export. Aceste organizaţii sunt 

firme care acționează din ordinul companiilor străine în vederea alegerii și 
achiziţionării de bunuri de pe piața țării noastre. Desfășurarea exportului prin 
intermediul acestor agenţi se poate face destul de lent, ca urmare a faptului 
ca reprezentanții firmelor pentru care cumpără ne pot vizita foarte rar tara 
pentru a analiza mostrele de produs. Dar, adeseori, această lungă aşteptare 
merită efortul dumneavoastră. 


m Dacă apelati la serviciile unui agent sau distribuitor străin (Serviciul de Comerţ 
Exterior al Camerei de Comerţ și Industrie vă poate ajuta să-l găsiți), acesta 
vă va putea pune la dispoziţie o listă gata întocmită a clienţilor, pe care se va 
obliga s-o lărgească în permanenţă. 

m Am discutat în capitolul 9 despre posibilitatea de a găsi niște parteneri străini, 
iar dacă reușiți să faceți acest lucru, veţi avea acces nemijlocit la clientela și 
avantajele deținute de aceștia. 


Produse noi pentru clienţii actuali 


Cercetarea continuă despre care am vorbit în capitolul 2 ar trebui să vă furnizeze 
permanent informații în legătură cu schimbările ce se petrec în preferințele clienţilor 
sau cu ultimele tendințe din ramura de activitate a firmei dumneavoastră. Atenţia 
dumneavoastră trebuie să se îndrepte continuu asupra noilor produse pe care 
urmează să le vindeti actualilor clienţi, nu numai prin promovarea unor noi idei vizând 
activitatea de desfacere, ci și prin lărgirea gamei de produse destinate aceluiași 
segment de consumatori — a se vedea exemplul firmei Mars, care a creat batonul 
de înghețată cu același nume. De exemplu, firma Arabesque ar putea constata că 
o mulțime de clienţi doresc garduri de 1,20 m sau arcade care să se potrivească 
într-un rând de garduri. Dar de ce nu v-aţi gândit la un produs complet diferit — de 
pildă, să vindeti în același timp clematite și trandafiri? 

lată câteva exemple de vânzări asociate: 

m cărti de poezii pentru copii în raionul de încălțăminte pentru aceștia; 

m suc de portocale, prăjituri, unt și ouă livrate o dată cu laptele; 

m cărti de bucate în magazinele alimentare; 

m tirbușoane, pahare de vin, etichete, chiar și ulei de măsline cu o comandă de 

vin prin poștă. 


CUM SĂ PĂSTRAȚI DATE DESPRE CLIENȚII DUMNEAVOASTRĂ 


Este evidentă necesitatea de a deţine informaţii cât mai amănunțite, care să vă 
ofere posibilitatea de a cunoaște reacţia clienţilor dumneavoastră față de produsele 
pe care le vindeti, ce și când cumpără și ce produse noi i-ar putea interesa. Aceste 
informaţii constituie una dintre cele mai valoroase surse de cercetare, așa cum am 
văzut în capitolul 2. În cazul în care intenţionaţi să ţineţi aceste înregistrări pe 
calculator, asiguraţi-vă că nu încălcați Actul de Protecţie a Informaţiilor. Datele 
necesare, referitoare la fiecare client în parte, sunt: 

1. adresa, numărul de telefon și de fax, numele firmei dacă este cazul; 

2. numele clientului, sau numele și funcţiile celor mai importante persoane 

contactate în cadrul unei firme; 


3. obiectul de activitate; 


4. date legate de tranzacţiile făcute de dumneavoastră: 
m ce au cumpărat; 

m când au cumpărat; 

m ce cantitate au achiziționat. 


5. date referitoare la plățile, termenele de plată și solvabilitatea clientului; 


6. toate vizitele efectuate la domiciliul sau sediul clientului și orice vânzare efec- 
tuată prin intermediul telefonului; 


7. toate problemele și reclamaţiile pe care le-aţi primit, cuprinzând date relevante 

legate de acestea și modul în care au fost ele rezolvate. 

În concluzie, pentru a vă putea extinde mereu piața de desfacere, fără a investi 
bani de care nu dispuneţi, trebuie să vă aflaţi permanent în căutarea unor noi clienți, 
a unor noi produse și servicii. Atâta timp cât veţi continua să vă ghidaţi în activitatea 
dumneavoastră practică după cele patru reguli prezentate în această carte, gândind, 
discutând, rezolvând singur și păstrând simplitatea în propriile acțiuni, nimeni și nimic 
nu vă va putea împiedica să realizați ceea ce v-aţi propus. 

